
Prefaţă 


Cartea pe care o ţii în mâinile tale a fost scrisă special 
pentru tine. în mod inconştient ai întreprins un gest care va 
schimba calitatea vieţii tale. 

Oricare ar fi motivul pentru care ai deschis cartea, poţi fii 
sigur că, pe parcursul acestor pagini voi deveni o prietenă pentru 
tine. Şi voi fi mereu alături de tine, din moment ce m-ai ales să îţi 
fiu alături. 

Mi-am permis să te tutuiesc, pentru a fi mai apropiată de 
tine. Şi, fiind prietena ta, dorinţa mea cea mai mare este aceea de a 
te ajuta. Voi încerca să găsesc răspunsuri la întrebările tale, să te 
însoţesc pentru a te face să descoperi toată bogăţia care există în 
tine. Dar nu pot întreprinde nimic fără participarea ta. Dacă vrei să 
citeşti cartea doar pentru a-ţi îmbogăţi apoi biblioteca, înseamnă 
că renunţi la a te ajuta tu însuţi. Trebuie să iei acum o hotărâre. 

Metoda mea este simplă. Este suficient să citeşti cu atenţie 
fiecare capitol şi să aplici în viaţa ta, atunci când ai nevoie, 
lucrurile pe care le-ai învăţat. 

După fiecare capitol vei avea de făcut câteva exerciţii. Dacă 
vei urma instrucţiunile, aşa cum sunt ele prezentate, vei face multe 
lucruri pentru tine însuţi. 

Conţinutul acestei cărţi este rezultatul cercetărilor, al 
studiilor şi al observaţiilor personale efectuate în ultimii 
nouăsprezece ani. Eu însămi am experimentat toate noţiunile 
menţionate în această carte. Fericirea pe care am trăit-o a fost atât 
de mare încât m-a convins să predau despre legile importante ale 
vieţii, pentru a scrie apoi o carte despre acest subiect. 

Până în prezent, mii de persoane şi-au schimbat viaţa, 
învăţând să se descopere şi simt tot mai mult această pace 
interioară pe care adeseori o credem inaccesibilă. 

îţi doresc să ai o călătorie frumoasă în interiorul propriei tale 
fiinţe. Acordă-ţi timpul de care ai nevoie, nu sări peste etape şi vei 
avea, la rândul tău numeroase descoperiri. 


Cu drag, 

Lise Bourbeau 

(februarie 1987) 

Prima parte 

PRINCIPALELE 
LEGI ALE VIEŢII 





Capitolul 1 


PRINCIPALUL ŢEL AL FIINŢEI UMANE 


Ai meditat vreodată asupra rostului tău pe pământ ? 
Te-ai gândit care este scopul tău, de fiinţă umană ? Cât de 
mulţi oameni ignoră acest lucru ! 

Cu toate acestea, răspunsul este simplu. Cu toţii avem 
acelaşi scop: acela de a evolua. 

Tot ceea ce reprezintă viaţa trebuie să crească. Uită-te 
puţin în jurul tău. Atunci când un copac sau o floare 
încetează să mai crească, moare. Este la fel şi în cazul 
fiinţelor umane. Orice fiinţă umană creşte şi evoluează. A 
creşte, în cazul oamenilor înseamnă a creşte în interior. 
Sufletul este cel care creşte pe tot parcursul vieţii tale, nu 
corpul fizic. 

Dar cum reuşim să creştem ? Iisus ne-a învăţat acest 
lucru şi ni l-a transmis foarte simplu, afirmând că cele două 
mari adevăruri ale fiinţei umane sunt a iubi şi a avea 
credinţă. Nu pare să fie nimic complicat în esenţă, dar atâta 
timp cât fiinţa umană se va limita în a-şi crea probleme de 
tot felul, cele două legi vor rămâne în continuare neînţelese. 
Se spune că atunci când fiinţa umană va fi învăţat să se 
iubească pe sine şi să-i iubească pe ceilalţi într-un mod 
total, va ajunge să stăpânească materia şi atunci existenţa 
sa pe pământ nu va mai fi necesară. Putem considera 
pământul ca pe o entitate de sine stătătoare, ca un suflet, o 
persoană. Şi pământul are ca responsabilitate propria sa 
evoluţie. 

Fiecare fiinţă umană poate fi considerată o celulă a 
pământului şi, la fel ca şi corpul uman, are milioane de 
celule. Dacă fiecare dintre aceste celule este sănătoasă, 
corpul tău întreg va fi sănătos şi vei trăi în armonie cu el. La 
fel se întâmplă şi în cazul pământului. Fiecare fiinţă umană 
are funcţia de a se purifica, de a-şi menţine starea de 
sănătate fizică, mentală şi emoţională. Astfel, armonia va 
domni peste tot şi pământul va deveni un loc prosper. 

Tu exişti pe pământ pentru a veghea la propria ta 
evoluţie şi nu la evoluţia celorlalţi. Este inutil să îţi foloseşti 
energia pentru a-i judeca, a-i conduce sau a-i influenţa pe 
ceilalţi. Exişti pe pământ numai pentru tine. Pe parcursul 
cărţii vei găsi indicaţii, mijloace, instrumente care te vor 
ajuta să devii stăpânul vieţii tale. 

Pe măsură ce îţi vei dezvolta credinţa şi dragostea din 
tine, vei răspândi o energie atât de puternică încât reacţiile 
tale faţă de mediul din jurul tău şi reacţiile mediului faţă de 
tine se vor transforma în totalitate. 

Lumea sau societatea este la fel de puternică precum 
cel mai slab individ al său, asemenea unui lanţ care este la 
fel de puternic ca şi veriga lui cea mai slabă. 

Multă lume afirmă că se poate observa o evoluţie 
importantă pe pământ şi că, pământul, în ansamblul lui 
evoluează. Cu toate acestea este de ajuns să privim în jurul 
nostru şi să constatăm contrariul: farmaciile, spitalele, 
închisorile, azilurile sunt tot mai numeroase, oamenii sunt 
din ce în ce mai bolnavi. Au probleme de sănătate grave, 
mass-media dezvăluie în fiecare zi atrocităţi... Acesta este 
oare semnul unei evoluţii ? Pe bună dreptate, fiinţa umană 
este nemulţumită. Şi această insatisfacţie o trăieşti probabil 
şi tu în prezent. Fără îndoială acesta este motivul pentru 
care citeşti această carte. Ştii că există un gol în tine pe care 
încerci mereu să îl umpli. Dar oare cauţi în locul potrivit ? 
Nu este vorba să priveşti în jurul tău, ci mai degrabă în tine. 
Adevăratul tău prieten este în tine. Este divin. Este 
Dumnezeul tău interior care există doar pentru tine, pentru 
a te îndruma, pentru a te ajuta. Sper că până la sfârşitul 
cărţii îl vei descoperi cu adevărat şi îi vei simţi prezenţa prin 
tot ceea ce faci. Şi atunci vei şti că, prin puterea lui eternă, 
vei putea îndeplini tot ce vrei în viaţa ta. 

Dar, cu siguranţă te întrebi: „Cum poate fi în acelaşi 
timp atât de simplu şi atât de inaccesibil? Ştiind că fiinţa 
umană poate face orice, de ce atât de puţini oameni pot face 
acest lucru?” 

Ai dreptate. în prezent există foarte puţini oameni pe 
pământ care sunt cu adevărat stăpâni pe viaţa lor. Dar să 
nu îţi pierzi speranţa deoarece oamenii încep să fie mai 

atenţi faţă de acest lucru. Iţi pun tot mai multe întrebări şi 
vor să meargă mai departe, deoarece acum sunt convinşi că 
mai există şi altceva. Este era spiritualităţii. Cu toate 
acestea, nu este uşor pentru fiinţa umană să ajungă în 
profunzime. 

Pe de o parte, orgoliul ei este foarte mare şi, pe de altă 
parte, îi este frică, frică de a descoperi un monstru în 
interiorul propriei sale fiinţei 

De unde provine această frică? Poate din educaţia 
primită sau din altă parte, poate chiar dintr-o viaţă 
anterioară. 

Dar acest lucru nu contează. Lasă trecutul în urmă. 
Trecutul este clasat: nu îl mai putem schimba. Cel mai 
preţios moment din lume este momentul pe care îl trăieşti în 
prezent. Iar viitorul nu depinde decât de tine, de ceea ce 
gândeşti acum. Dacă te afli la început în ceea ce priveşte 
dezvoltarea ta personală, aş vrea să te previn că vei 
experimenta o transformare tulburătoare. Este posibil să 
trăieşti senzaţia că se cutremură fundamentul fiinţei tale, că 
totul se va dărâma. Dar nu te nelinişti. Nu e decât o iluzie. 
Această dezechilibrare rămâne dovada că se întâmplă ceva 
în forul tău interior şi că ai luat hotărârea să limpezeşti 
lucrurile. 

Fie că este vorba de a fi atent la gândurile tale, de a 
învăţa, a merge la conferinţe sau de a citi cărţi, îţi continui 
dezvoltarea personală şi, astfel, te purifici. 

Şi pentru a te purifica mai mult, trebuie să repeţi 
anumite acţiuni. Repetând aceste acţiuni, accentuezi şi mai 
mult propria ta purificare. 

O să dau exemplul unui pahar de apă murdar, în care 
verşi foarte încet apă curată, apă pură. Probabil, continuând 
acest proces, apa se va purifica şi vei obţine un pahar de 
apă curată. Acest lucru se întâmplă în tine atunci când 
urmezi o creştere personală. Este posibil să ţi se pară că ai 
şi mai multe probleme, să te simţi bulversat, dar nu este 
decât o iluzie, iar eforturile tale susţinute vor fi 
recompensate cu generozitate. 

Fiinţa umană creşte la fel ca tot ce există pe pământ. 
Un copac prinde rădăcină datorită unei seminţe mici, 

îngropate în pământ. Această sămânţă trăieşte în întuneric, 
umiditate, frig şi se trezeşte înconjurată de o mulţime de 
forme ce trăiesc sub pământ. în ciuda tuturor şi în ciuda 
propriei ei voinţe, este atrasă în mod irezistibil de soare şi de 
lumină. Nu se îngroapă şi mai mult în pământ. Ci din 
contră, urcă, se eliberează de crusta ei, trece prin stratul de 
pământ pentru a se îndrepta spre lumină. Şi imediat ce 
atinge acea lumină, începe să crească pentru a se 
transforma intr-un copac mare. Acelaşi lucru se întâmplă şi 
cu fiinţa umană. Există încă oameni care au rămas în 
întuneric. Ignoră faptul că există şi altceva. Nu văd. Fie că 
le vorbim despre lumină, fie că o văd, pentru ei aceasta nu 
există. Din contră, fiinţa umană care decide să îşi urmeze 
creşterea personală, ajunge la nivelul în care iese din 
pământ. începe să întrezărească lumina. Se îndreaptă spre 
ea. Cu cât urcă mai mult, cu atât îi simte mai mult căldura 
şi cu cât va urca mai mult, cu atât va fi mai încălzită şi mai 
luminată. 

Asemeni oricărei persoane care îşi urmează creştere 
personală, vei avea momente dificile. Când suntem plini de 
orgoliu, nu este foarte uşor să admitem că poate alţii au 
dreptate! Prea des am vrea să îi schimbăm pe ceilalţi pentru 
a ne acorda nouă dreptate. Este o încercare pe care o avem 
de trecut. Şi merită să facem acest lucru! Cu cât vom 
stăpâni mai bine acest orgoliu, cu atât vom controla mai 
uşor situaţiile exterioare. Acest efort te va ajuta să urci spre 
lumină, spre propria ta fericire. Creşterea personală se 
poate compara cu o rană deschisă pe corp. Pentru a ajunge 
la vindecare, se aplică un medicament (precum peroxidul) 
care de obicei provoacă o durere mai puternică decât 
durerea provocată de rană. Această durere există pentru a-ţi 
vindeca rana. Se ştie că, după câteva momente începe deja 
cicatrizarea. Acelaşi lucru se întâmplă şi atunci când 
călătorim înăuntrul fiinţei noastre, când ne angajăm pe 
drumul creşterii interioare, al purificării, al descoperirii. 
Durerea este reală dar trecătoare şi nu poate avea decât 
rezultate pozitive. Dacă simţi o durere înseamnă că opui o 
rezistenţă, eziţi să te abandonezi. Dacă îmi vei spune că nu 

ai relaţiile, dragostea şi săntatea pe care ţi le-ai dori sau 
banii de care crezi că ai avea nevoie, îţi voi răspunde astfel: 

„Dacă în viaţa ta există atât de multe lucruri care nu 
merg cum vrei tu, ce ai de pierdut ?” 

Prin urmare, nu mai opune rezistenţă şi lasă-te purtat 
de abandonare. Spune-ţi că ai doar de câştigat şi încearcă 
să faci ceva nou. Evoluţia ta va înregistra acest lucru şi 
suferinţa ta va fi mai puţin dureroasă. întotdeauna cei care 
opun mai multă rezistenţă sunt cei care suferă mai mult. Cu 
cât rezişti mai mult, cu atât vei suferi mai mult. Cu cât 
rezişti mai mult în faţa a ceva, cu atât mai mult se va repeta 
acea situaţie. Este adevărat că rezistenţa este mai 
accentuată în cazul oamenilor care au caracter mai 
puternic. Aceştia vor avea dublu de muncit. Dar, acum tu 
eşti cel mai important. Urmează-ţi calea, împlineşte-ţi micile 
tale victorii de zi cu zi, perseverează şi treptat, vei ajunge să 
atragi tot ceea ce vrei în viaţa ta. Voi menţiona des în 
această carte cuvântul Dumnezeu, precum şi câteva 
fragmente din învăţăturile lui Iisus, dar nu este o carte 
despre religie. Există o singură religie în întreaga lume : 
aceea a iubirii de sine şi a iubirii aproapelui, a acceptării 
oamenilor aşa cum sunt. Nu îl poţi renega pe Dumnezeu, 
deoarece tu eşti una dintre manifestările lui, la fel ca tot 
ceea ce există pe pământ. Pentru a ajunge să fii stăpân pe 
viaţa ta, trebuie să fii mai conştient. Nivelul conştiinţei 
umane este atât de scăzut încât, de obicei fiinţa umană nu 
ştie cu adevărat ceea ce face, spune sau gândeşte, face toate 
acestea în mod mecanic. De câte ori pe zi ţi se întâmplă să 
îţi pui întrebări înainte de a face sau de a spune ceva ? A 
venit momentul să devii mai conştient. Tot ceea ce percepi 
prin simţurile tale, tot ceea ce vezi cu ochii tăi, ce auzi cu 
urechile tale, nu este decât o iluzie. Realitatea este ceea ce 
se întâmplă în lumea invizibilă. înainte de a deveni vizibil, 
totul trece prin lumea invizibilă. Nu există nimic pe pământ 
care să existe înainte de a fi fost imaginat, gândit sau visat. 
Este marea putere a fiinţei umane. Entităţile din planul 
mineral (rocile), din planul vegetal (plantele şi copacii) şi din 
planul animal nu pot crea. Singura entitate de pe pământ 
care poate crea este fiinţa umană. A atins un grad de 

conştiină mai elevat decât celelalte trei regnuri: este 
conştientă de Dumnezeu, este conştientă de unde vine şi 
spre ce se îndreaptă. Mai are de ajuns la cel de al cincilea 
nivel, cel al divinului. Când se spune că omul a fost creat 
după chipul şi asemănarea lui Dumnezeu, se sublimează 
acest lucru. Dumnezeu a creat lumea şi tot ceea ce există în 
cosmos. Fiind o manifestare a lui Dumnezeu şi tu eşti divin 
în interiorul tău, deci poţi face ceea ce face şi el. Poţi să 
creezi tot ceea ce vrei pe această lume. De ce nu ai făcut 
acest lucru până acum ? Deoarece nu credeai în asta. 
Aceasta este marea greşeală a fiinţei umane, aceea de a nu 
accepta această putere. Pe măsură ce faci acte de credinţă şi 
începi să realizezi lucruri extraordinare, înţelegi ce înseamnă 
acest lucru. Percepi de asemenea şi sensul acestei credinţe: 
fiinţa umană devine ceea ce gândeşte. 

Gândirea este o imagine pe care o trimitem în lumea 
vizibilă. Creând acestă imagine, hrănind-o prin forţa ta, îi 
dai viaţă. Gândirea se alimentează din sentimentele şi din 
emoţiile tale. Şi, la sfârşit, poţi să o faci să devină vizibilă în 
plan fizic. Cosmosul are legile lui. Şi urmând aceste etape, 
poţi să faci să se întâmple ceea ce vrei tu. începi prin planul 
mental, apoi prin cel emoţional şi apoi pe cel fizic. Dar 
înainte de a începe, trebuie să devii conştient, deoarece 90% 
din timp ignori ceea ce gândeşti. Gândurile tale sunt atât de 
inconştiente încât provoci anumite lucruri pe care nu le 
doreşti, care nu îţi plac. în plus nu vei rezolva nimic 
acuzându-i pe alţii. Ei nu au nicio vină. Singurul 
responsabil pentru ceea ce ţi se întâmplă eşti tu. Acceptând 
ideea că ai materializat tu însuţi aceste lucruri - bune sau 
rele - şi că ai o putere mare, oare nu este minunat să 
conştientizezi faptul că îţi poţi folosi energia pentru a atrage 
doar lucruri plăcute pentru tine ? Ar fi într-adevăr 
descurajant să crezi că tot ceea ce ţi se întâmplă este 
provocat de o cauză exterioară. Dacă eşti nefericit şi crezi că 
ceilalţi sunt responsabili pentru asta, ar trebui să aştepţi, să 
ai răbdare până când ei se răzgândesc, pentru a fi fericit! Şi 
dacă eşti bolnav şi arunci vina pe alte lucruri (ereditate, 
temperatură etc.) ar trebui din nou să ai răbdare şi să 
aştepţi până când tot ceea ce este în exterior se schimbă 

pentru ca tu să poţi să te însănătoşeşti. Vei aştepta mult 
timp aşa ? Nu ar fi mai bine să îţi creezi tu singur viaţa ? 
Gândeşte-te la asta, nu e nevoie decât de un minut pentru a 
vizualiza fericirea! Corpul tău se resimte imediat. Nu e 
nevoie decât de un minut pentru a juca rolul „săracul de 
mine, nimeni nu mă iubeşte” şi fericirea ta se volatilizează, 
imediat ce gândeşti acest lucru. Nu e nevoie decât de un 
minut pentru a nu mai râde, pentru a critica sau pentru a 
iubi. Vezi, dintr-un moment în altul, tu eşti cel care poţi să 
îţi schimbi viaţa. îţi creezi viaţa în funcţie de ceea ce vrei să 
vezi cu proprii tăi ochi exteriori, în timp ce ar trebui să 
încerci să priveşti prin ochii interiori. Caută frumuseţea din 
spatele urâţeniei, iubirea din spatele criticilor. Astfel vei face 
un pas pe calea învăţării. A evolua înseamnă să devii o fiinţă 
spirituală. Fiinţă spirituală înseamnă a vedea peste tot 
iubirea (Dumnezeul). Opreşte-te câteva minute, caută în 
interiorul tău şi vezi care sunt gândurile pe care le ai cel mai 
des, pe parcursul unei zile. Ţi se întâmplă des să spui 
"durerea mea de cap”, "problema mea” ? Vezi, le acorzi atât 
de multă atenţie, consumi atât de multă energie cu aceste 
lucruri, încât starea de rău va persista. 

Devenim ceea ce gândim ! 

Despre ce vorbeşti când eşti cu prietenii tăi sau cu cei 
care te iubesc ? Vorbeşti despre problemele tale sau încerci 
să găseşti o soluţie ? Şi ce faci când ai timp liber ? îţi petreci 
vremea urmărind emisiuni constructive la televizor sau te uiţi 
la cele care te fac să trăieşti momente de angoasă sau de 
invidie ? Citeşti articole care te ajută să îţi îmbogăţeşti 
conştiinţa sau citeşti doar ştiri negative ? Devii tot ceea ce 
laşi să străbată prin conştientul şi inconştientul tău. 

Nu exişti pe pământ pentu a trăi în sărăcie sau în 
bogăţie, să fii popular sau anonim, să munceşti sau să fii 
şomer. Trăieşti pe pământ pentru ”a fi”, adică pentru a-ţi 
dezvolta individualitatea, eul tău superior. 

Majoritatea oamenilor sunt preocupaţi de 
personalitatea lor. Personalitatea este ceea ce se vede, ceea 
ce se percepe din exteriorul unei persoane. Trebuie să ne 
desprindem de această personalitate pentru a ajunge la 
individualitatea noastră. 

Voi descrie acum unul dintre exerciţiile despre care 
vorbeam în prefaţă. Vei găsi un astfel de exerciţiu, la 
sfârşitul fiecărui capitol. Dacă vrei cu adevărat să te ajuţi, te 
sfătuiesc să fii foarte atent la aceste exerciţii. Ia o foaie de 
hârtie şi scrie tot ce îţi aduci aminte că ai făcut în ultima 
săptămână : 

1) Tot ceea ce eşti conştient că ai făcut, ceea ce ai făcut 
pentru tine şi te-a ajutat pentru a te simţi bine şi a 
simţi o oarecare fericire. 

2) Lucrurile pe care le-ai făcut pentru ceilalţi, 
menţionând dacă ai făcut acest lucru de bunăvoie 
sau ce anume te-a motivat să faci acest lucru. 

3) Numeşte toate persoanele pe care le-ai criticat sau 
judecat în timpul săptămânii, cele care au făcut sau 
au spus ceva ce nu îţi convine şi ai fi vrut să spună 
sau să facă altceva. Poate fi vorba despre situaţii pe 
care le-ai criticat, prin vorbe sau prin gânduri. 

4) Scrie tot ceea ce îţi aminteşti. 

Acum te sfătuiesc să spui următoarele cuvinte, de 
fiecare dată când eşti singur cu gândurile tale, până când te 
vei simţi pregătit pentru a citi cel de-al doilea capitol. 


SUNT O MANIFESTARE A LUI DUMNEZEU. EU SUNT 
DIVIN. PRIN URMARE POT SĂ CREEZ CEEA CE DORESC 
ŞI POT ATINGE O LINIŞTE ŞI O FORŢĂ INTERIOARĂ 
PUTERNICE. 

Capitolul 2 


CONŞTIENT, SUBCONŞTIENT, 
SUPRACONŞTIENT 


După ce ai terminat capitolul 1, sunt sigură că, făcând 
acest prim examen de conştiinţă, ai descoperit anumite 
lucruri despre tine însuţi. 

Cu siguranţă ai realizat, de mai multe ori, faptul că ai 
făcut anumite lucruri fără să fii conştient şi în cursul 
aceleiaşi zile, nu ţi-ai mai amintit de actele, vorbele sau 
gândurile tale. Cu siguranţă ai făcut unele lucruri pentru 
alţii, fără să te întrebi dacă aceste lucruri îţi plac cu 
adevărat. Dar nu te nelinişti. 

în lumea întreagă, în medie, fiinţa umană este 90% 
inconştientă şi 10 % conştientă de ceea ce spune, face, 
gândeşte şi simte. Este surprinzător, nu ? Acest lucru 
înseamnă că îţi foloseşti 90% din timp, în fiecare zi, 
acţionând, vorbind şi gândind mecanic. Vom încerca 
împreună să îţi modificăm starea de conştiinţă, deoarece 
este foarte important să fii conştient de ceea ce gândeşti, de 
ceea ce faci, spui sau simţi, pentru a crea ceea ce vrei să ai 
sau să fii. Partea din mentalul tău, numită "subconştient” îţi 
afectează direct regiunea plexusului solar, situată între 
ombilic şi inimă. Ceea ce se înregistrează în subconştient 
acţionează asupra emoţiilor tale, care, la rândul lor 
influenţează felul tău de a acţiona. Se spune că 
subconştientul poate înregistra 10.000 de mesaje pe zi, în 
cazul unei persoane active, care trăieşte într-un oraş mare. 
Subconştientul este ca un calculator din corpul tău. 
înregistrează tot ceea ce se întâmplă în viaţa ta. Din 
momentul concepţiei, cu nouă luni înainte de a te naşte, 
înregistrează tot ceea ce s-a spus, văzut sau auzit, perceput 
de simţurile tale. 

Voi da un exemplu de ceea ce poate face 
subconştientul tău: când mergi spre locul tău de muncă, 
captează toate panourile de semnalizare, de publicitate, 
trecătorii, numele străzilor, culorile, sunetele... tot ceea ce 

vezi şi auzi. Subconştientul tău face acest lucru, deoarece 
gradul tău de conştiinţă nu este încă suficient de ridicat 
pentru a accepta totul. Ar fi prea mult pentru conştiinţa ta. 
Subconştientul există pentru a-ţi veni în ajutor pentru a-ţi 
păstra spiritul sănătos. Subconştientul este o parte din tine 
care nu raţionează. Acceptă totul aşa cum un calculator îşi 
acceptă datele. Este la fel şi în cazul unei maşini de calcul: 
dacă îi comanzi să rezolve cât fac 3x4, deşi tu voiai să o 
întrebi cât fac 4x4, îţi va răspunde, inevitabil, 12, deoarece 
nu poate ghici greşelile tale. Acceptă comenzile aşa cum i le 
dai tu. înregistrează tot ceea ce primeşte şi acţionează în 
consecinţă. Are o mare influenţă asupra felului tău de a fi, 
de a acţiona, de a gândi şi de a simţi. De câte ori nu ai 
trecut prin faţa aceluiaşi panou ce făcea reclamă la o marcă 
de ţigări şi, fără să îţi dai seama, ai adoptat-o imediat ! Te-ai 
lăsat hipnotizat. Subconştientul tău a captat mesajul şi, 
imediat, a apărut pofta de a încerca o nouă marcă de ţigări. 
Există tot felul de astfel de hipnotizări, în lume: televiziunea 
este una dintre cele mai mari. Oamenii nu îşi dau seama de 
tot ceea ce captează şi cât de multe lucruri fac în urma 
mesajelor captate. De aceea este important pentru tine să fii 
atent la tot ceea ce laşi să intre în subconştientul tău. El te 
poate ajuta. Nu ştie ce înseamnă binele sau răul. Nu 
diferenţiează ceea ce îţi ce bine de ceea ce îţi face rău. îţi dă 
rezultatele pentru ceea ce îi transmiţi tu. Dacă întreţii tot 
timpul frica sau eşti înconjurat de oameni care nu vorbesc 
decât despre frici sau lucruri negative, vei reacţiona la fel ca 
ei. Subconştientul îţi va întoarce aceste lucruri. Şi vei avea 
din nou gânduri negative. Subconştientul tău captează din 
nou aceste gânduri şi ţi le trimite înapoi... este un cerc 
vicios. Poţi chiar să te umpli de îndoieli şi de nelinişti, doar 
având un radio deschis, în maşină sau acasă. în timp ce îţi 
vezi de lucru, crezi că nu eşti atent la ceea ce se spune la 
radio, dar captezi subtil totul, prin subconştient. 
Subconştientul tău lucrează mereu pe ultimul mesaj pe care 
i-1 dai tu. De exemplu: să presupunem că subconştientul 
tău este reprezentat de un şofer de taxi şi gândirea ta este 
pasagerul din taxi. îi ceri şoferului să te ducă la o anumită 
adresă, strada Papineau, nr. 8662. El se îndreaptă spre 

adresa pe care i-ai spus-o tu. Va face totul pentru a 
concretiza ordinul pe care i l-ai dat. Dar după câteva minute 
îţi dai seama că s-a strecurat o eroare cu privire la adresa 
dată. Numele străzii este Saint Denis şi nu Papineau. 
Şoferul schimbă ruta pentru a merge spre noua destinaţie. 
La fel ca şi şoferul de taxi, subconştientul execută mesajul 
pe care l-a primit. îţi dau acest exemplu pentru a te face să 
înţelegi că, dacă îţi petreci viaţa încercâd să îţi schimbi felul 
de a gândi, subconştientul tău va deveni confuz şi nu va mai 
şti ce sau pe cine să asculte, la fel ca şi şoferul de taxi, care, 
după ce a schimbat de vreo zece ori o adresă, îşi pierde 
răbdarea şi spune : "Ascultaţi, încercaţi să vă lămuriţi 
odată ! Unde vreţi să ajungeţi ?” Exact acelaşi lucru se 
întâmplă şi cu subconştientul tău. Transmiţându-i mereu 
acelaşi mesaj, te va face să găseşti situaţii, întâlniri, 
evenimente care te vor orienta spre concretizarea dorinţelor 
tale. 

Un alt exemplu: te-ai hotărât să te muţi anul viitor 
într-o casă frumoasă, la malul mării. Bine. începi să te 
gândeşti la acea casă: ţi-o imaginezi, o vizualizezi. Este 
important să ştii că subconştientul tău este mult mai 
eficient şi înţelege mult mai repede prin imagini. Aşa că, 
imaginează-ţi-o, gândeşte-te la ea în fiecare zi şi acţionează 
în consecinţă. Astfel, vei avea toate şansele de partea ta 
pentru a face să se întâmple ceea ce vrei tu. Cum ? cu ce 
bani ? Nu asta e important. E la fel ca şi cu exemplul cu 
şoferul de taxi. Dă-i o adresă, nu te răzgândi, aşează-te în 
maşină şi lasă-te condus unde vrei. Vei ajunge acolo. 
Oricare ar fi drumul pe care îl alegi şi motivul pentru care ai 
făcut acea alegere, şoferul te va conduce acolo unde vrei tu. 
Poţi face la fel şi cu subconştientul tău. Dă-i un ordin, lasă- 
te condus şi aşteaptă să te ducă acolo unde vrei tu. Ceea ce 
este important este să nu te răzgândeşti. Să nu te laşi 
influenţat de părerea celorlalţi. Imediat ce îţi descoperi 
intenţiile, reacţiile exterioare vor năvăli asupra ta: „Cum o 
să reuşeşti tu să ai o asemenea casă ?” Vor apărea îndoielile 
şi începi "să te gândeşti : „Poate sunt prea grăbit. » « Poate ar 
fi mai bine să mai aştept un an. » Şi astfel, schimbându-ţi 
gândurile, vei schimba ordinul pe care l-ai dat 

subconştientului tău. Acesta înregistrează ultimul tău gând: 
acela că nu vrei casa. Dar cu toate acestea, a doua zi, începi 
să te gândeşti din nou la toate planurile şi îţi dai seama că 
vrei cu adevărat o casă, iar subconştientul tău începe din 
nou să lucreze. Fiinţa umană îşi schimbă tot timpul 
gândurile. Iar concentrarea este o calitate care se poate 
« învăţa şi dobândi. Subconştientul tău nu poate fi raţional, 
nu cunoaşte nici binele nici răul, este o forţă puternică din 
tine, prin urmare de ce să nu-1 foloseşti în favoarea ta ? 
Fiecare fiinţă umană are propriul său conştient, 
subconştient şi supraconştient. Doar de tine depinde să faci 
ce vrei tu cu ele. Ai vrea să fii înconjurat de dragoste ? Ai 
vrea să te înţelegi mai bine cu copiii tăi ? Ai vrea să obţii 
locul de muncă pe care ţi-1 doreai dintotdeauna ? 
Subconştientul tău poate să facă să se întâmple aceste 
lucruri. Tu te poţi folosi de el. Dacă nu îţi place munca ta, 
aşează-te şi imaginează-ţi, vizualizează că le dai o veste 
extraordinară prietenilor tăi. Vizualizează cum îi anunţi 
acest lucru : «Am găsit un serviciu extraordinar, este 
minunat, nu credeam niciodată că voi găsi aşa ceva. » Simte 
acest lucru în interiorul tău ! 

Dacă te vei gândi conştient, raţional şi îi vei da un 
ordin subconştientului tău, că vrei să ai un anume tip de 
serviciu, cu un anumit salariu, cu un anumit fel de patron, 
într-un anumit loc etc. Şansele tale de a obţine acest lucru 
se vor micşora. Devine mult mai dificil. Când vrei să ai ceva 
precis, este ca şi cum i-ai spune şoferului de taxi pe ce 
străzi să meargă. Probabil că drumul va fi mult mai lung şi 
te va costa de două ori mai mult. Este vorba pur şi simplu 
să ai încredere în subconştientul tău care este legat de 
supraconştiinţa ta care deţine puteri foarte mari. îi spui 
subconştientului tău exact de ce anume ai nevoie, ca scop 
final şi nu detaliile prin care poţi atinge acest scop. îţi 
doreşti un partener? Este inutil să specifici înălţimea, 
culoarea ochilor, profesia, să întrebi dacă sforăie sau poartă 
aparat dentar. Va exista unul din sute de mii care va 
corespunde genului de persoană pe care îl cauţi. Ai putea 
mai bine să te vizualizezi cu o persoană, fără să vezi toate 
detaliile. Doreşte-o cu ardoare, o persoană cu care vei avea 

multe de învăţat, cu care te vei potrivi foarte bine. Poate vei 
întâlni un gen de persoană la care nu te-ai gândit niciodată 
şi care de fapt reprezintă nevoia ta adevărată. Conform unei 
teorii, într-un oraş mare, precum Montreal, există pentru 
fiecare cel puţin 3500 de persoane de sex opus, care ar 
putea fi compatibile. Aşadar, nu ai de ce să te îngrijorezi... 

Este important, de asemenea, să nu uiţi acea parte din 
tine pe care o numim supraconştiinţă, care există în 
interiorul tău. Este o parte din tine care este legată de latura 
ta divină care cunoaşte toate vieţile tale anterioare şi 
viitoare. Este Dumnezeul tău interior, care ştie cu exactitate 
ce drum trebuie să urmezi, pentru a-ţi atinge perfecţiunea 
divină. 

Aşadar, atunci când ceri, îţi doreşti ceva sau crezi că 
ai o nevoie reală şi îi dai un ordin subconştientului tău, este 
important să îi spui să consulte supraconştiinţa ta pentru a 
afla dacă ceea ce vrei este bun pentru tine. 

Dacă nu este aşa, vei primi un mesaj şi îţi vei dori 
altceva. Poate, casa la malul apei nu corespunde cu ceea ce 
este bun pentru tine. Poate există ceva mult mai benefic 
pentru tine. Şi, urmându-ţi cererea, până la urmă ţi se va 
întâmpla fără îndoială altceva, un lucru care te va ajuta să îi 
dai seama de ceea ce vrei cu adevărat. Schimbarea ta va fi 
radicală : ”îmi doresc acest lucru şi nu casa”. Şi prin 
intermediul a ceea ce va apărea în calea ta vei înţelege şi vei 
realiza că ai primit acel mesaj. Este atât de liniştitor faptul 
de a şti că în tine există această forţă extraordinară, legată 
direct de marea forţă universală, de întreg cosmosul, de 
supraconştiinţa fiecăruia dintre noi, asemenea celulelor 
corpului uman, care sunt legate unele de altele. Această 
parte a supraconştiinţei este mereu prezentă, douăzeci şi 
patru de ore din douăzeci şi patru, pentru a te ghida şi a te 
susţine. Ar fi o ideea foarte bună să îi dai un nume. Atunci 
când vei fi învăţat să îţi vorbeşti, să vorbeşti cu 
supraconştiinţa ta, vei avea impresia că vobeşti cu un 
prieten foarte bun. Poţi să îi alegi ce nume vrei tu. Cu toate 
acestea, adeseori îi sfătuiesc pe oameni să aleagă un cuvânt 
care să nu poată fi confundat cu altceva, care să nu fie legat 
de nicio amintire. De exemplu, o poţi numi ”eriubi” un 

cuvânt care conţine aceleaşi litere ca şi cuvântul "iubire”. 
Vorbeşte cu ea. Acum ai cui să te confesezi. O să îţi dai 
seama că nu vei mai fi niciodată singur. Această mare forţă, 
îngropată în tine ştie foarte bine ce anume este benefic 
pentru tine. Şi dacă tu gândeşti, spui sau faci ceva în relaţie 
cu acea forţă interioară, supraconştiinţa ta se va asigura că 
îţi trimite un mesaj prin intermediul subconştientului tu. 
Acest mesaj te va ajuta să conştientizezi că există ceva ce 
faci în prezent şi nu este benefic pentru tine. Vei vedea cât 
de minunat este ! Vei deveni propriul tău terapeut. îţi poţi 
duce viaţa după cum vrei tu. Şi, pentru fiecare pas greşit, 
vei primi anumite semnale. Nu mai ai motive de îngrijorare, 
nu mai ai de ce să te tot gândeşti şi să te răzgândeşti, să 
analizezi atât de mult înainte de a lua o decizie. Marea ta 
forţă interioară, Dumnezeul tău interior există pentru a face 
acest lucru în locul tău. Este un mijloc fantastic de a lăsa la 
o parte raţiunea şi de a accepta faptul că există în noi cineva 
care ne sfătuieşte mereu în legătură cu deciziile pe care le 
avem de luat. O să dau câteva exemple de mesaje pe care 
supraconştiinţa ta ţi le poate trimite pentru a te avertiza că 
în prezent există ceva ce nu este cu adevărat benefic pentru 
tine : emoţiile care devin foarte puternice, stările de rău, 
maladiile, lipsa de energie, problemele legate de greutate, 
accidentele, gustul pentru alcool şi droguri, lipsa de somn 
sau somnul prea îndelungat, dacă mănânci prea mult sau 
prea puţin etc. Ai primit mii de astfel de mesaje încă de la 
naştere. Şi cum nu reuşeai să le descifrezi, atribuiai stările 
tale de rău sau angoasele tale, unui lucru ce venea din 
exterior. Acesta este motivul pentru care oamenii sunt 
mereu în reacţionai în viaţa personală: nu caută în locul 
potrivit. Fie că ţi se întâmplă un accident sau trăieşti o 
emoţie puternică, decât să te înfurii, acceptă situaţia şi 
mulţumeşte-i supraconştiinţei tale pentru mesajul pe care i 
l-a trimis. Revolta nu va face decât să agraveze situaţia, 
încearcă să înţelegi ce anume vrea supraconştiinţa ta să te 
facă să observi. Şi acest lucru te va elibera, te va ajuta să fii 
în armonie cu tine însuţi şi să ajungi la o mai mare linişte 
interioară. Ştii că ai fost creat după chipul şi asemănarea lui 
Dumnezeu, deci după modelul perfect. Dar, de fiecare dată 

când ţi se întâmplă ceva care nu este conform acestui model 
perfect, dumnezeul tău interior îţi va atrage atenţia, petru a- 
ţi arăta faptul că nu eşti pe calea cea dreaptă, cea a iubirii. 
Dumnezeul ne-a acordat liberul arbitru şi libertatea de a 
comite greşeli, de a ne trăi experienţele personale. Din acest 
motiv ni se întâmplă atât de multe discordanţe. Dumnezeu 
te iubeşte aşa cum îşi iubeşte un părinte copilul. Dacă 
acesta din urmă vrea să plece de acasă, la o vârstă foarte 
fragedă, pentru a-şi trăi propriile lui experienţe, adeseori 
părinţii se opun şi se vor limita la a-i povesti experienţele lor 
când aveau aceeaşi vârstă. Când există iubire adevărată, 
acea mare iubire pe care o au pentru el, îi va convinge să îl 
lase să plece, pentru a-şi trăi propriile lui experienţe. 
Acelaşi lucru face şi Dumnezeu cu tine. Este întotdeauna 
acolo, prezent pentru tine, în interiorul tău. Vede tot ceea ce 
se întâmplă, dar te lasă liber să alegi ceea ce vrei sau nu 
vrei. Dacă acţionezi conform legilor lui naturale, Dumnezeu 
îţi va trimite un mesaj, prin intermediul supraconştiinţei 
tale, fără să aştepte prea mult. Tu poţi să faci ce vrei cu acel 
mesaj. începând de azi ştiu că vei deveni mult mai conştient 
şi că vrei să înveţi să îţi controlezi viaţa. Prin urmare, este 
vorba despre a înţelege mesajele şi de a face ceva pentru 
tine. înainte de a trece la următorul capitol, scrie pe o foaie 
tot ceea ce poţi să îţi aminteşti şi ce ţi s-a întâmplat datorită 
marii puteri a subconştientului tău. Cu siguranţă ignorai 
faptul că aşa provocai lucrurile din viaţa ta. încearcă să îţi 
aminteşti lucruri diferite, fie că sunt sau nu plăcute. Poate 
îţi era frică să nu ţi se întâmple ceva şi acel lucru s-a 
întâmplat. Poate ţi-ai dorit cu ardoare un alt lucru decât cel 
pe care l-ai obţinut. Fără să îţi dai seama, îţi programai 
subconştientul. Scrie tot ceea ce ai făcut să se întâmple, 
lucrurile de care îţi poţi aminti. Din acest moment vei începe 
să conştientizezi forţa pe care a avut-o tot timpul, chiar dacă 
ignorai faptul că aveai acea forţă. Iar acum vei vizualiza, îţi 
vei imagina ceva ce ai vrea să ţi se întâmple zilele ce vor 
veni. Poate fi un lucru simplu, nimic complicat. Gândeşte-te 
la ceva drag şi doreşte-ţi acest lucru pentru viitorul 
apropiat. Gândeşte-te la acest lucru de mai multe ori pe zi, 
vizualizează-1, încearcă să îl vezi ca şi cum s-ar fi întâmplat 

deja. Fă acest test cu tine însuţi şi vei afla cum poţi să faci 
să ţi se întâmple ceea ce vrei. Este foarte important să ştii că 
subconştientul nu înţelege nici trecutul nici viitorul. Dacă ai 
spune : ”într-o zi voi avea cutare lucru”, nu va şti despre ce 
este vorba. Nu înţelege decât imaginea a ceva ce s-a 
întâmplat deja. Trebuie să te vezi cu ceea ce îţi doreşti. 

Până când vei trece la următorul capitol, aceasta este 
afirmaţia pe care o poţi repeta, cât mai des, dacă se poate de 
mai multe ori pe zi : 


Imi consider corpul cel mal bun prieten pe care îl am pe 
pământ şi cel mai bun ghid şi voi învăţa din nou să îl 
respect, să îl accept şi să îl iubesc aşa cum se cuvine. 


Vei putea, de asemenea, reciti acest capitol atâta timp 
cât încă nu ai făcut să ţi se întâmple lucrul pe care ţi-1 
doreşti. 

Capitolul 3 

ANGAJAMENT ŞI RESPONSABILITATE 


Este foarte important să facem diferenţa dintre 
angajament şi responsabilitate. Conform definiţiei din 
dicţionar, responsabilitatea reprezintă obligaţia morală de a 
ne asuma consecinţele alegerilor noastre. Dar, cu siguranţă 
cred că eşti de acord cu mine că, de multe ori, suportăm 
consecinţele alegerilor altora. Dacă cineva din jurul nostru 
se simte rău, din orice motiv, ne vom simţi vinovaţi, vom 
vrea să facem ceva pentru a-1 ajuta şi vom încerca să îi 
schimbăm starea. Dar acest lucru nu caracterizează 
responsabilitatea fiinţei umane. "Singura” noastră 
reponsabilitate pe acest pământ este propria noastră 
evoluţie, adică de a face alegeri, de a lua decizii şi de a 
accepta consecinţele acestora. Eşti responsabil de viaţa ta, 
din momentul în care te-ai născut. Poate ţi se pare 
incredibil, dar tu eşti cel care şi-a ales părinţii, mediul 
familial şi chiar şi ţara. Poate este greu de acceptat, însă 
asta face parte din noţiunea de responsabilitate. Atâta timp 
cât încă te vei mai îndoi de propria ta responsabilitate, nu 
vei putea schimba evenimentele din viaţa ta. Dacă nu îţi 
plac consecinţele deciziilor tale, nu ai decât să îţi schimbi 
deciziile şi alegerile. Doar tu îţi poţi crea propria ta viaţă. 
Marea ta responsabilitate eşti tu însuţi. De asemenea, se 
înţelege de la sine şi acceptarea faptului că ceilalţi sunt 
responsabili de viaţa "lor”. Cel mai frumos cadou pe care un 
părinte îl poate face copiilor săi este faptul de a-i învăţa 
noţiunea de "responsabilitate”. De exemplu, dacă într-o 
bună dimineaţă un copil decide să nu meargă la şcoală, 
deoarece nu are chef şi dacă o roagă pe mama lui să îi scrie 
un bilet prin care să spună că este bolnav, va lua o decizie, 
fără să vrea să suporte consecinţele. în acest caz, mama ar 
trebui să scrie pe acel bileţel: "Fiul meu nu vrea să meargă 
la şcoală pentru că îi este lene.” Şi cu siguranţă, copilul va fi 
prost dispus. Mama poate însă să îi răspundă: ’Tu eşti cel 
care ai luat această decizie, de ce să mint eu? De ce să spun 

lucruri care mă fac să nu mă simt în largul meu? încearcă 
să faci faţă hotărârilor tale şi suportă consecinţele!” Sau, un 
copil mic vrea să iasă afară la joacă, îmbrăcat foarte subţire. 
Mama, fiind conştientă că afară este frig, îi propune să se 
îmbrace mai gros. Copilul refuză: nu are chef să se îmbrace 
mai gros. E vorba despre corpul lui, el este cel care decide. 
Dacă mama insistă pe faptul că va răci, copilul se va gândi 
la boală şi, cu siguranţă va avea o gripă sau o răceală. 
Totuşi, dacă mama îi acceptă întreaga responsabilitate şi îi 
spune: ”Bine, dacă crezi că nu îţi va fi frig, dar dacă o să-ţi 
fie frig, să te întorci să te îmbraci”, copilul va deveni total 
diferit. Dacă alege să rămână afară, nu se va îmbolnăvi, 
deoarece nu se va gândi la boală. Când îşi va da seama că 
este cu adevărat frig se va întoarce şi va mai lua o haină. De 
câte ori nu face un copil exact contrariul a ceea ce vor 
părinţii lui, doar din dorinţa de a nu-i asculta! Câţi părinţi 
se plâng că şi-au ratat viaţa! De ce? Deoarece copiii lor nu 
au studii sau au devenit hoţi sau au ajuns în închisoare sau 
se droghează. Câţi părinţi au toate motivele din lume pentru 
a fi nefericiţi: îşi asumă responsabilitatea pentru deciziile şi 
alegerile altcuiva. Este vorba însă despre a merge în 
întâmpinarea marilor legi naturale. Imediat ce acţionăm 
contra acestor legi, provocăm reacţii care se manifestă prin 
boli şi emoţii. Au fost stabilite legi importante pentru a 
gestiona pământul: legi cosmice, psihice şi spirituale. Dacă 
o persoană decide să bea un pahar de otravă, care, crede ea, 
seamănă perfect cu un pahar cu apă şi alege imediat să bea, 
va avea o reacţie violentă în corpul ei, deoarece va încălca 
legile fizice. 

Marea lege a responsabilităţii face parte din legea 
iubirii. Iar această lege spirituală importantă atinge sufletul 
în profunzimea fiinţei sale. Fiecare fiinţă umană este 
responsabilă de ea însăşi, de "fiinţa” ei şi de dimensiunea lui 
”a avea”. Ştim că faptul de a ne simţi responsabili de 
fericirea sau de nefericirea altora induce un sentiment de 
culpabilitate. Dacă te regăseşti în aceste cuvinte, dacă te 
consideri o astfel de persoană hipersensibilă care se crede 
responsabilă de tot ceea ce li se întâmplă celorlalţi, vei afla 
cât de rău te face să te simţi acest lucru. în plus, acţionând 

astfel, vei dezvolta aşteptări faţă de ceilalţi. Când sari tot 
timpul în ajutorul celorlalţi aştepţi să se comporte şi ei la fel 
faţă de tine. Dacă ei aleg să se poarte altfel, vom 
experimenta o mare dezamăgire, furie, frustrare. Părinţii pe 
care i-ai ales au ceva să te înveţe. Atâta timp cât nu accepţi 
această noţiune, deschizi posibilitatea unor situaţii 
neplăcute. Dacă ai copii, înseamnă că i-ai ales, conştient 
sau nu: nu pentru a duce viaţa în locul lor, ci pentru a-i 
ghida şi a învăţa prin intermediul lor. Fiecare întâlnire şi 
fiecare situaţie există pentru a te învăţa ceva: te ajută să 
evoluezi. Dacă eşti părinte, este important să îi înveţi pe 
copiiii tăi, cât mai devreme posibil, faptul că sunt 
responsabili de alegerile lor. Dacă unul dintre copiii îţi 
spune că vrea să renunţe la studii, pentru că nu mai are 
chef şi nu mai învaţă nimic la şcoală, te sfătuiesc să îi 
răspunzi: ”Bine, ştii ce se poate întâmpla dacă renunţi acum 
la şcoală? Eşti pregătit să accepţi faptul că va trebui să 
munceşti unde poţi şi nu nepărat acolo unde vrei tu, 
deoarece nu ai o diplomă? Eşti pregătit să faci faţă acestui 
lucru? Dacă el îţi răspunde afirmativ şi că, într-adevăr este 
alegerea lui personală, ar fi mai bine să îl laşi să facă cum 
vrea el şi să îl ajuţi astfel să-şi trăiască propriile experienţe. 
Dacă nu faci asta, el va face tot posibilul pentru a te 
înfrunta şi a te face să reacţionezi. Părinţii îi pot ghida şi 
sfătui pe copiii lor, dar trebuie să îi lase să decidă singuri, 
dacă aceştia vor sau nu să le urmeze sfaturile. Dacă eşti un 
părinte şi ai copii mici sau intenţionezi să ai copii, cu 
siguranţă că vei fi puţin îngrijorat cu privire la noţiunea de 
responsabilitate, presupunând că fiecare este responsabil 
pentru el însuşi. Probabil vei fi tentat să îmi spui: "Este o 
noţiune foarte frumoasă, responsabilitatea, dar nu pot să-i 
las pe copii de capul lor, sunt responsabil de ei.” 

Singura ta responsabilitate, în calitate de părinte este 
aceea de a-i iubi şi de a-i ghida. Aminteşte-ţi puţin de cum 
era când erai copil. Cu siguranţă, nu aveai toate jucăriile pe 
care ţi le doreai, toate lucrurile pe care voiai să ”le ai”, dar 
dacă însă ştiai că părinţii tăi te iubesc cu adevărat şi trăiai 
într-un mediu plin de dragoste, nu este adevărat că credeai 
că acest lucru este cel mai important pentru tine? Orice 

fiinţă de pe pământ vrea să trăiască cu dragoste. La acest 
lucru aspiră toată lumea. 

în următorul capitol voi defini noţiunea de iubire 
adevărată. 

Decizia de a avea un copil implică un angajament, la 
fel ca şi deczia de a trăi cu cineva împreună. 

Nu există nicio fiinţă umană care să existe pe pământ 
pentru a fi responsabilă de fericirea sau de nefericirea 
altcuiva. Nu eşti responsabil de fericirea sau nefericirea 
tatălui tău, a mamei tale, a copiilor tăi, a partenerului, a 
prietenilor tăi, a celor din jurul tău etc. 

Cu toate acestea, eşti responsabil de atitudinea pe 
care o au ceilalţi faţă de tine. Tu eşti cel care face ca cineva 
să fie blând, violent, critic sau iubitor faţă de tine. Gâdeşte- 
te la asta! Cu siguranţă ai experimentat acest lucru. De 
exemplu: o persoană care critică tot timpul când se află în 
prezenţa ta. Indiferent de ce spui, nu îi este pe plac, pare să 
nu fie niciodată de acord. Dacă o judeci ca fiind o persoană 
critică, te va judeca şi te va critica şi ea la rândul ei, 
deoarece tu ai decis să faci acest lucru faţă de ea. Din 
contră, o altă persoană o poate iubi mult şi o poate 
considera deschisă şi onestă. Astfel, aceeaşi persoană care 
este critică faţă de tine, va deveni doar blândeţe cu cineva 
care o vede total diferit. Nu înseamnă că nu îşi va mai 
exprima părerea, ci că judecata ei va fi mai puţin critică. 
Ceilalţi devin astfel călăuzele tale, pentru a te ajuta să devii 
conştient de ceea ce se întâmplă în adâncul tău. Vei avea 
impresia că, schimbându-ţi modul de a gândi, oamenii din 
jurul tău se vor schimba. Dar oamenii rămân aceeaşi: 
schimbându-ţi modul de gândire, vei face să iasă la iveală 
un alt aspect din ei înşişi. Vezi cât de departe ajunge 
noţiunea de responsabilitate. De aceea trebuie să fii 
conştient de ceea ce eşti, de ceea ce spui şi faci. Să începi 
încă de acum să pui aceste lucruri în practică. 

Iar acum, ce înseamnă angajament? Este acţiunea de 
a te lega printr-o promisiune sau un contract de altcineva, 
aşa cum un angajat îşi ia angajamentul să lucreze conform 
unui program stabilit, să îndeplinească o anumită funcţie şi 

să primească un anumit salariu în schimb. Acesta este un 
angajament. Faţă de copiii lor, părinţii prezintă un 
angajament. Când decid să am copii, mă angajez, ca părinte 
să îi ajut să trăiască până când vor fi în măsură să îşi 
câştige ei înşişi viaţa. Acest lucru . face parte din 
angajamentul ca ei ei să aibă un acoperiş, hrană şi 
îmbrăcăminte. Nu înseamnă să le dai tot ce vor ei. îţi iei 
angajamentul de a le asigura măcar strictul necesar. Dacă 
vrei să le dai mai mult, fie că alegi sau nu acest lucru, 
înseamnă că te simţi obligat. Ceea ce este în plus nu face 
parte din angajament. La fel se întâmplă şi în cazul 
angajatului care îşi ia angajamentul să facă un anumit 
lucru pentru patronul lui. Dacă vrea să facă mai mult, este 
foarte bine, însă va fi alegerea lui. Cea ce este important este 
să se păstreze angajamentul iniţial. Când îmi iau 
angajamentul de a mă întâlni cu cineva, la o anumită oră, 
într-un anumit loc, este important să respect acel 
angajament,deoarece, în viaţă mai există o lege naturală 
importantă: "culegi ceea ce semeni”. Dacă nu îţi respecţi 
angajamentele faţă de ceilalţi, vei culege acelaşi lucru! Nu 
poţi să renunţi la responsabilitate, deoarece îţi aparţine ţie. 
însă poţi schimba un angajament pe care l-ai luat mai 
înainte. Oricum, este indicat să cunoşti consecinţele pe care 
le implică renunţarea la angajamentul luat. Există mulţi 
oameni care renunţă tot timpul la angajamente, alţii uită, 
fără să le pese de consecinţe. Şi acţionând astfel, vei provoca 
multe probleme în relaţiile tale cu ceilalţi. Să nu uiţi că vei 
culege ceea ce semeni. Astfel, înainte de a lua o decizie, 
gândeşte-te puţin: "Cât mă va costa acest lucru, în relaţiile 
mele, legat de sănătatea mea, de fericirea mea, iubirile mele 
etc?” 

Dacă nu este vorba despre o situaţie gravă, dacă nu te 
costă prea mult şi eşti pregătit să faci faţă consecinţelor, nu 
vei avea decât un preţ mai mic de plătit. îţi iei angajamentul 
de a te întâlni cu cineva, pentru a ieşi în oraş, dar între 
timp, ţi se întâmplă ceva mai interesant. Nu îndrăzneşti să 
îţi schimbi angajamentul, din teama de a nu îl face pe 
celălalt să sufere, de a nu fi criticat sau judecat şi încă o 
dată ajungi să faci ceva ce nu îţi place să faci. Uneori îţi iei 

prea repede un angajament, pe care apoi îl regreţi. Dacă ţi 
se întâmplă acest lucru, să nu eziţi să renunţi la 
angajamente. Nu este greu să suni pe cineva pentru a-1 
anunţa că te-ai răzgândit. Fii sincer şi cinstit cu celălalt. 
”Ştiu că am spus că voi face acest lucru, dar pot să mă 
răzgândesc? Am spus da prea repede.” Acelaşi lucru este 
valabil şi pentru tine. într-o bună zi vei decide că, de acum 
înainte vei face sport în fiecare zi. îţi iei un angajament faţă 
de tine că vei face un anumit lucru. îţi faci ţie însuţi o 
promisiune. în primele zile totul merge foarte bine, dar 
treptat, începi să nu mai ţii cont serios de angajamentul 
tău. Nu mai ai timp, uiţi.. Până la urmă, se întâmplă 
inevitabilul: renunţi la el. Te vei simţi vinovat şi nemulţumit, 
îţi vei reproşa că tot timpul te apuci de câte ceva fără să 
duci acel lucru la bun sfârşit. Apoi te vei întreba fără 
încetare dacă, într-o zi vei reuşi să te schimbi. Şi pentru a 
evita să te simţi şi mai rău în pielea ta, ar fi mai bine să 
spui: ”De acord, îmi luasem un angajament, am promis că 
voi face sport, dar mi-am schimbat părerea. M-am angajat 
prea repede să fac acest lucru. Acum nu prea am timp 
pentru asta. Voi relua acest angajament altădată. ” Astfel, 
renunţând la angajamentul faţă de tine însuţi îndepărtezi 
posibilitatea de a te simţi vinovat. Totuşi, atenţie! Dacă 
începe să-ţi placă să renunţi tot timpul la angajamente, nu 
uita că vei culege ce vei semăna. Nici ceilalţi nu îşi vor 
respecta promisiunile faţă de tine. Eşti pregătit să plăteşti 
acest preţ? Când decizi să trăieşti cu cineva este foarte 
important să ştii să te angajezi. Dacă vă luaţi angajamentul 
să trăiţi împreună, în doi sau trei sau mai mulţi sub acelaşi 
acoperiş, ar fi bine să vă aşezaţi împreună la o masă şi să vă 
luaţi angajamentul individual de a trăi împreună şi de a 
determina sarcnile fiecăruia. Cine ce va face? Ne putem 
imagina cu uşurinţă un cuplu de tineri care se hotărăsc să 
trăiască împreună şi să se căsătorească. Totul este foarte 
frumos până în momentul în care se constată că nimeni nu 
a fost desemnat să facă cumpărăturile, să cureţe baia, să 
spele vasele, să ducă gunoiul, să facă curăţenie, să se ocupe 
de buget etc. Este important să ne luăm angajamente atunci 
când trăim împreună cu cineva. Acasă, la fel ca şi la locul de 

muncă, fiecare are sarcinile lui de îndeplinit. Astfel, dacă 
există patru persoane care contribuie la murdărirea casei, 
tot cele patru persoane trebuie să se înţeleagă în privinţa 
curăţeniei. Eu vă sugerez să reuniţi toţi membri familiei şi 
să scrieţi toate sarcinile pe care le au de îndeplinit în casă. 
Dacă cineva nu îşi poate îndeplini angajamentul, este 
recomandat să desemneze pe cineva care să facă acel lucru 
in locul lui, să fie înlocuit sau să se schimbe sarcinile. Este 
o modalitate de a îmbunătăţi relaţiile pe care le implină 
viaţa în comun: a ştii să îţi iei angajamente şi a ştii să 
renunţi la ele. Acelaşi lucru este valabil şi în cazul unui 
cuplu care are unul sau mai mulţi copii. Cine ce anume face 
pentru educaţia copiilor? Exerciţiul de făcut, în cazul 
acestui capitol constă în a găsi o situaţie în viaţa ta actuală 
în care crezi că altcineva este responsabil de ceea ce ţi se 
întâmplă ţie. 

încearcă să vezi responsabilitatea ta şi, dacă este cazul 
clarifică situaţia cu acea persoană. Apoi găseşte o a doua 
situaţie în care crezi că eşti responsabil pentru altcineva. 
Acceptă faptul că celălalt este responsabil de viaţa lui, de 
alegerile şi de deciziile sale. Clarifică situaţia cu acea 
persoană. Apoi scrie pe o foaie de hârtie angajamentele pe 
care ţi le-ai luat până acum. îţi respecţi angajamentele? Poţi 
să renunţi la ele? O să îţi dai seama repede de faptul că 
există mai multe lucruri pe care te forţezi să le faci pentru 
ceilalţi deşi nu aveai nicio intenţie. Scrie care sunt 
angajamentele din viaţa ta, cele faţă de tine însuţi, faţă de 
ceilalţi şi apoi clarifică situaţia cu persoana în cauză. 

Te sfătuiesc să repeţi următoarea afirmaţie, de fiecare 
dată când poţi, până când vei citi următorul capitol: 


EU SUNT SINGURUL RESPONSABIL DE VIAŢA MEA ŞI, 
PRIN URMARE ÎI LAS ŞI PE CEI APROPIAŢI MIE SĂ FIE 
_RESPONSABILI DE PROPRIA LOR VIAŢĂ._ 

Capitolul 4 

IUBIRE ŞI POSESIE 


IUBIRE! Ce cuvânt mare! în ultimii nouăsprezece ani 
am lucrat cu mii de persoane şi fiecare dintre ele m-a 
asigurat că ştie ce înseamnă să iubeşti: ceilalţi sunt cei 
care nu ştiu nimic. 

Cum te simţi când auzi acest lucru? Tu ce crezi, îţi 
iubeşti copiii? Partenerul de viaţă? Părinţii? Sunt sigură că 
îmi vei răspunde afirmativ. Totuşi, nu simţi o oarecare 
nemulţumire în tine? oare nu ai fi tentat să spui: „îi iubesc 
dar... mi se pare că relaţiile mele nu seamănă cu relaţiile 
pe care mi-aş dori eu să le am. Aş vrea mult să pot 
schimba unele lucruri.” 

Asta spun majoritatea oamenilor. Oamenii încep să 
îşi dea seama că această nemulţumire există de prea mult 
timp. Simt că există cu siguranţă lucruri mai bune, în altă 
parte. Marea lege a iubirii este marea lege naturală şi 
spirituală. Poate face să se întâmple lucruri extraordinare: 
acest lucru înseamnă să o pui în practică în viaţa ta. 

Dar oare ce este dragostea, cea adevărată, cea din 
inimă, dragostea necondiţionată, totală? 

înseamnă să le acorzi toată libertatea şi tot 
spaţiul de care au nevoie celorlalţi. înseamnă, de 
asemenea, să îţi acorzi propriul tău spaţiu şi propria 
ta libertate. A iubi înseamnă a respecta şi a accepta 
ceea ce vor ceilalţi să împlinească în viaţa lor. 
înseamnă a învăţa să respecţi şi să accepţi dorinţa şi 
părerea celorlalţi chiar dacă nu eşti de acord şi chiar 
dacă nu le înţelegi. Iubirea înseamnă, de asemenea, 
să dăruieşti şi să sfătuieşti fără să aştepţi ceva în 
schimb. 

începând de astăzi, vei avea ca sarcină de îndeplinit 
în viaţa ta, să înveţi să iubeşti cu inima. Specialitatea 
fiecăruia dintre noi este aceea de a iubi cu mintea. Sunt 
sigură că ştii acest lucru, deoarece toată lumea face aşa. 

Credem că a iubi înseamnă a-i spune celuilalt ce „trebuie” 
să facă. încercăm să îl schimbăm pe celălalt pentru a evita 
ca şi el să repete aceleaşi greşeli ca şi noi. Credem că dacă 
îşi va schimba modul de a fi, de a acţiona, de a gândi, de a 
vorbi, viaţa lui va fi mai bună. Dar atenţie... ceea ce se 
întâmplă în viaţa celorlalţi nu te priveşte pe tine. Tu 
exişti pe pământ pentru propria ta evoluţie şi nu pentru a 
celorlalţi. Analizăm şi judecăm tot timpul comportamentele 
celorlalţi deoarece avem aştepări faţă de ei. Toate astea nu 
înseamnă însă decât posesie: a iubi cu mintea. 

Iubirea adevărată înseamnă a dărui şi a sfătui fără 
să ai aşteptări. De câte ori nu am ştiut să iubim! Şi de 
câte ori nu ne-am întrebat ce anume nu merge în viaţa 
noastră! 

într-o zi, o doamnă mi-a mărturisit că soţul ei a venit 
acasă într-o seară spunându-i că vrea să facă o grădină, 
începând din acel an. Iar dialogul s-a derulat cam aşa: 

"Draga mea, aş vrea să fac o grădină.” 

„Dar nu are niciun sens! Oricum munceşti mult prea 
mult, ajungi acasă la ora 20 sau 21, în fiecare seară. Nu 
vei avea timp să te mai ocupi şi de grădină.” 

„Dar chiar vreau să am o grădină. Dacă nu o să am 
timp să mă ocup de ea o să îl rog pe fiul meu să se ocupe.” 

„Doar îl cunoşti bine pe fiul tău (are 18 ani), nu e 
niciodată aici când ai nevoie de el. Ce o să faci ? nu ai timp 
de aşa ceva. Ar fi prea mult de muncă pentru tine!” 

Convins de atâtea argumente, soţul a decis să 
renunţe la grădina lui. în timpul acelei seri, soţia lui a 
simţit o mare nemulţumire. Iar el stătea tăcut şi nemişcat 
în faţa televizorului. Ea a început să mănânce... de emoţie! 
Se simţea rău pentru că îl făcuse să îşi schimbe ideea. A 
făcut acest lucru pentru că îl iubeşte, dar nu în modul cel 
bun. Motivul ei era bun, faptul că voia să nu îl vadă 
muncind în plus, dar nu a respectat alegerea soţului ei. 
Acest lucru se numeşte a fi prea mult centrat pe minte. 
Ea nu îl iubeşte cu inima. 

Dacă l-ar fi iubit cu inima, i-ar fi spus: „Dacă îţi face 
plăcere, dragul meu, fă grădina aceea.” Dacă nu ar fi avut 
timp să se ocupe de aea, cum ar fi contat acest lucru în 

viaţa ei? A iubi înseamnă a accepta dorinţele celorlalţi 
chiar dacă nu le înţelegem sau nu suntem de acord cu ele! 
Sunt sigură că bărbatul acela ar fi făcut în aşa fel încât să 
ajungă mai repede acasă pentru a avea timp să stea în 
grădină. în varianta în care ar fi-început să o neglijeze 
deoarece nu ar fi obţinut rezultatele dorite sau nu ar fi 
avut timp, cel puţin ar fi avut satisfacţia de a fi făcut ceea 
ce a avea chef să dacă în acel moment. Aş putea să vă dau 
mii de exemple de acest gen. A iubi înseamnă a respecta 
spaţiul celuilalt. De fiecare dată când încercăm să 
controlăm pe cineva, să-l schimbăm sau să-i controlăm 
acţiunile, vorbele şi gândurile, intrăm în spaţiul acelei 
persoane. Când te afli în spaţiul celuilalt îţi pierzi propriul 
tău spaţiu, iar celălalt îl pierde pe al lui. Spaţiul fiecăruia 
fiind amestecat, fiecare se va simţi sufocat de celălalt. Tot 
ceea ce există pe pământ are nevoie de spaţiu pentru a 
creşte şi a evolua. Dacă am încerca să plantăm cinci sau 
şase copaci în acelaşi loc, nu ar funcţiona, nu-i aşa? La fel 
se întâmplă şi în cazul fiinţei umane. Spaţiul vital este 
foarte important. Unii au nevoie de mai mult spaţiu decât 
ceilalţi, de exemplu persoanele autonome, cu caractere 
puternice, care au nevoie de acest spaţiu şi când sunt copii 
şi când devin adulţi. Ai observat faptul că copiii au nevoie 
de mult spaţiu? Copiii din noua generaţie sunt foarte 
evoluaţi şi ştiu să iubească. Noi suntem cei care îi învăţăm 
în schimb posesia. Ar fi mai bine să îi observăm mai atent. 
Poţi începe să înţelegi ce înseamnă a iubi? Cu toate 
acestea, diferenţa între a accepta şi a fi de acord trebuie să 
fie foarte clară pentru tine. A accepta înseamnă a 
constata existenţa unui lucru. în timp ce, a fi de acord 
înseamnă a avea aceeaşi opinie. A iubi cu adevărat 
înseamnă a fi capabil să accepţi chiar dacă nu eşti de 
acord cu ceva. Iar acest lucru se dovedeşte a fi cel mai 
dificil pentru fiinţa umană. Orgoliul ne împiedică să vedem 
lucrurile astfel. Este evident că nu este uşor pentru un 
părinte să-şi vadă copiii consumând droguri: „Nu pot 
accepta ca fiul meu să se drogheze, e ceva rău pentru el. 
Nu sunt de acord, nu are niciun sens.” Am vrea ca toată 
lumea să fie fericită în funcţie de propria noastră fericire. 

Dar dacă acel tânăr simte nevoia să ia droguri, înseamnă 
că are de trăit o experienţă prin acest lucru. Părinţii sau 
altcineva din societate nu au dreptul să îl judece, să îl 
critice sau să încerce să îi controleze viaţa. 
Responsabilitatea aceasta îi aparţine doar lui. el este cel 
care va decide când va fi destul. Va înceta să mai facă 
acest lucru atunci când va învăţa ceea ce avea de învăţat. 
El singur va avea de suportat consecinţele alegerii lui. 
Pericolul în cazul acestui copil ar fi acela de a fi înconjurat 
de oameni care se înverşunează să îi spună că nu este bine 
ce face şi să vrea să îl împiedice. Acest lucru nu va face 
decât să îl determine să ia şi mai multe droguri. Va face 
acest lucru pentru a se răzbuna, pentru a înfrunta 
autoritatea. Cea mai frumoasă dovadă de iubire ar fi să i se 
spună: „Eu personal nu sunt de acord. Ştiu că este 
periculos să iei droguri. Dar este viaţa ta, responsabilitatea 
ta, dacă eşti fericit aşa, eu nu pot să fac nimic, este 
alegerea ta. însă ar fi important să ştii că vor exista nişte 
efecte determinate de alegerea ta şi va trebui să le faci faţă. 
Te-ai gândit la consecinţe?,, Prin această atitudine, tânărul 
îşi va respecta mai mult părinţii. A le acorda spaţiu 
celorlalţi înseamnă a le respecta alegerile în viaţă, a-i 
respecta în felul lor de a fi. 

Este important să faci diferenţa dintre a fi şi a 
avea. „A iubi” înseamnă a-i lăsa pe ceilalţi să fie aşa cum 
vor şi nu a le da tot ceea ce vor să aibă. Dacă un copil vrea 
să aibă părul lung, să nu mai meargă la şcoală, să 
mănânce sau să gândească altfel, va fi alegerea lui. 

Lucrez cu acestă noţiune de iubire de mulţi ani şi în 
continuare văd tot timpul miracole ce se împlinesc. Este 
extraordinar! Imediat ce oamenii încep să pună în practică 
această noţiune în viaţa lor, fie că este vorba de relaţia cu 
partenerul, cu părinţii, rezultatele sunt extraordinare. 
Dragostea are puterea de a aduce schimbări benefice 
pentru toţi. 

Vă sfătuiesc să îi învăţaţi pe copiii voştri această 
noţiune de iubire, încă de la o vârstă fragedă, de la naştere 
şi în timpul celor nouă luni de sarcină. Mama îi poate 
spune copilului că îl va respecta şi îl va lăsa să aleagă 

pentru viaţa lui. Astfel, acest copil va fi mult mai împlinit. 
După ce se naşte, învăţătura poate continua, dezvăluindu-i 
faptul că tot ceea ce i se întâmplă, este determinat de el. O 
persoană face întotdeauna o alegere, crezând că acea 
alegere reprezintă ceea ce este mai bun pentru ea. Astfel, 
este important să accepte decizia luată. Dacă unul dintre 
cei apropiaţi ţie îţi spune: „Eu aş vrea să fac cutare sau 
cutare lucru”, iar decizia lui nu îţi place, să nu încerci să îl 
faci să se răzgândească. Mai degrabă spune-i ceva de 
genul: ”Dacă crezi că asta te va face fericit, fă acest lucru. 
Eu te iubesc şi este important pentru mine să te văd fericit. 
Dar eşti sigur de ceea ce vrei să faci? Te-ai gândit la 
consecinţe? Atunci este foarte bine aşa.” „Dacă te face 
fericit, fă acest lucru.” Dacă ai şti cât de mult schimbă 
cuvintele acestea într-o relaţie! îţi aduci aminte să fi auzit 
aceste cuvinte când erai mai tânăr? Ţi-ar fi plăcut să ţi se 
vorbească aşa? Ce întrebare! Dacă un copil spune ceva cu 
adevărat nechibzuit părinţilor săi sau soţul îi spune aşa 
ceva soţiei lui sau invers, dar intenţia nu este reală, va fi 
doar un mod de a-1 manipula pe celălalt. Când ni se 
răspunde un lucru de genul acesta: „Ascultă, dacă intr- 
adevăr vrei să faci acest lucru şi crezi că astfel vei fi fericit, 
fă ceea ce vrei”, vă asigur că aceste cuvinte îl vor pune pe 
gânduri şi este foarte posibil să revină puţin mai târziu şi 
să spună : „Ştii, m-am răzgândit, nu e exact ceea ce vreau 
să fac.” Aceasta este una dintre marile puteri ale iubirii. 

Este - foarte important să înţelegemT noţiunea de 
„spaţiu”. Unele persoane depind de alţii pentru a fi fericite, 
în acest caz, ţie îţi revine sarcina să clarifici lucrurile. 
Trebuie să te afirmi pentru a evita să-ţi fie invadat spaţiul. 

De exemplu: cineva vine şi îţi spune: „Aş fi fericită 
dacă ai veni cu mine la cinema în seara asta.” Şi e foarte 
trist pentru persoana aceea, deoarece tu ai alte planuri. Şi 
dacă nu vrei să mergi la cinema, nu ai de ce să faci acest 
lucru. Ar fi mai bine să îi răspunzi aşa: „ îmi pare rău, dar 
ai planificat ceva fără să îmi spui şi mie, iar eu mi-am 
planificat altceva pentru seara asta.”. Tu nu eşti în niciun 
fel responsabil de fericirea celuilalt. Totuşi, dacă şi tu vrei 
să ieşi la cinema şi, prin urmare să îi faci pe plac, du-te 

însă fără să aştepţi ceva în schimb! Majoritatea oamenilor 
care fac ceva pentru a le fi pe plac celorlalţi se aşteaptă să 
li se dea în schimb ceva. Iar acest lucru duce la o serie de 
dezamăgiri. 

Vă dau exemplul unui soţ care o sună pe soţia lui: 
„Draga mea, mă simt în formă în seara asta, a fost foarte 
bine la muncă în săptămâna aceasta şi am decis să ies în 
oraş. Pregăteşte-te, vin să te iau. O să mergem într-un 
restaurant foarte frumos.” Seara se desfăşoară foarte bine 
şi în plus, el plăteşte lucrurile mai bune. în schimb, ea nici 
măcar nu se întrebase dacă îşi dorea cu adevărat să iasă în 
seara aceea. A mers cu el doar pentru a-i face pe plac. La 
sfârşitul serii, domnul vrea ca ea să facă dragoste, în 
schimbul a ceea ce i-a oferit el! Dar ea nu are chef şi este 
dreptul ei. După cum vedeţi, aşteptările duc cel mai adesea 
la decepţie. 

Iar acum varianta a ceea ce înseamnă să iubeşti cu 
inima. „Draga mea, aş vrea să îţi fac pe plac în seara 
aceasta, ce te-ar face să fii fericită?” Şi poate ea ar prefera 
să petreacă o seară liniştită plină de tandreţe şi mângâieri. 
Sau, adică el ar fi vrut cu orice preţ să sărbătorească, ar fi 
fost mai bine să îi spună: „Draga mea, vreau să 
sărbătoresc, vrei să vii cu mine în seara asta?” Ea s-ar fi 
gândit şi ar fi ales să-l însoţească iar el nu ar mai fi avut 
aşteptări. Aşadar, vezi că, exprimându-ne mai clar 
propunerile, evităm multe neînţelegeri. 

Acesta este motivul pentru care există atâtea 
probleme în relaţiile dintre parteneri, dintre copiii şi 
părinţi. Nimic nu este clar. Comunicarea nu există. Totul 
nu este decât posesie şi manipulare. Acceptă .ideea că nu 
există nimeni pe lume care să fie responsabil de fericirea 
altcuiva. Când cine vrea să îţi facă pe plac sau când tu vrei 
să faci cuiva pe plac, spune-ţi că nu este decât cireaşa de 
pe tort. Tu trebuie să prepari tortul, tu însuţi şi să accepţi 
că atunci când cineva vrea să-ţi împărtăşească fericirea, 
este cireaşa de pe tort. Tortul nu va fi niciodată reuşit dacă 
amesteci lucrurile. Este foarte important să nu ai aşteptări 
ca altcineva să te facă fericit. Există multe lucruri pe care 
ai vrea să le schimbi la partenerul tău? Cel pe care l-ai 

ales, deoarece l-ai ales, are să te înveţe ceva. Dacă r enun ţi 
la el, fără să fi încheiat relaţia cu el sau dacă refuzi să faci 
după aceea acest lucru, se va repeta aceeaşi situaţie cu 
altcineva. Dincolo de orice îndoială, vei avea de încheiat 
relaţia cu o altă persoană şi, din nefericire va fi tot mai 
greu pentru tine, de fiecare dată. Ar fi mult mai înţelept 
pentru tine să înveţi să o iubeşti pe acea persoană aşa cum 
este şi să o accepţi în alegerea ei de „a fi”. Dacă se produce 
despărţirea, deoarece fiecare vrea să-şi continue separat 
drumul, separarea va trebui să fie armonioasă, adică ambii 
parteneri vor fi de acord să se despartă şi vor fi convinşi că 
au făcut cel mai bun lucru. Dacă un cuplu se desparte 
deoarece cei doi parteneri nu se pot accepta sau suporta, 
despărţirea nu va fi de fapt decât o fugă. Vor avea de făcut 
faţă situaţiei în alt mod. Nu ne putem salva dintr-o situaţie 
din viaţa noastră. Atâta timp cât nu iubim se vor repeta 
aceleaşi situaţii! 

Vă dau un exemplu cu o persoană care crede că oferă 
din iubire, cu inima, dar care demonstrează prin 
comportamentul ei că de fapt dăruieşte cu mintea şi astfel 
îşi creează aşteptări. Este ziua de naştere a unei persoane 
foarte dragi. Merge prin sute de magazine pentru a-i 
cumpăra ceva ce şi-ar fi dorit să aibă ea însăşi. Cumpără 
acel lucru, fiind sigură că îi va face mare plăcere 
sărbătoritului. îi dă cadoul. Cel sărbătorit se pare că nu 
reacţionează cum ar fi vrut ea. Este dezamăgită, frustrată, 
deoarece a cheltuit mulţi bani şi mult timp la magazin. 
Asta înseamnă să iubeşti cu mintea! 

Dacă vrei într-adevăr să îi faci pe plac cuiva care îşi 
sărbătoreşte ziua de naştere, întreabă-1 ce îşi doreşte: „Aş 
vrea să îţi fac un cadou, ce ţi-ar plăcea cel mai mult să 
primeşti, pot să cheltui atâţia bani!” Chiar dacă ai puţini 
bani, gândul e cel care contează. îi ceri sărbătoritului să îţi 
dea câteva idei sau sugestii. Şi astfel nu mai ai nici 
aşteptări, nici dezamăgiri. 

Poate acea persoană ar prefera să nu primească 
niciun cadou: „Nu vreau niciun cadou, nu-mi cumpăra 
nimic, e de ajuns să fii cu mine.” Iar tu nu ai decât să îi 
respecţi alegerea: „Foarte bine. Tot ceea ce vreau este să fii 

fericit. Dacă nu vreai un cadou, nu o să-ţi iau niciun 
cadou.” Dacă însă, acea persoană, în sinea ei, chiar îşi 
doreşte un cadou, dar nu poate să se afirme şi îşi dă 
seama că tu ai luat-o în serios şi îi respecţi cererea, va 
avea de învăţat să se afirme când va mai fi o astfel de 
ocazie. 

Dacă însă chiar ai chef să-i faci cuiva o surpriză şi să 
îi cumperi ceva, îţi vei da seama că în primul rând, ţie îţi 
faci pe plac. Ţie îţi face plăcere să mergi prin magazine, să 
alegi cadoul şi să-l împachetezi frumos. Fii sincer: ţie îţi 
faci pe plac în primul rând! „Am cumpărat ceva şi m-am 
gândit că îţi va plăcea, dar nu sunt sigur de asta. Oricum, 
nu e grav, am păstrat bonul şi pot să schimb cadoul cu 
altceva. Am făcut acest lucru în primul rând pentru 
plăcerea mea.” Situaţia este foarte clară, fără aşteptări şi 
dezamăgiri posibile. Când cineva îţi vorbeşte despre 
proiectele sale, înseamnă că acea persoană a ales ceva şi 
prin acea alegere, va avea de trăit anumite experienţe. 

Nu ai decât să accepţi situaţia aşa cum este, mai ales 
dacă persoana în cauză nu îţi cere părerea. Dacă vezi că 
nu insistă să afle părerea ta, deşi tu arzi de nerăbdare să i- 
o spui, ai putea să o întrebi: „Ai vrea să îţi spun părerea 
mea referitor la ce ai decis tu să faci?” Dacă ea nu vrea, nu 
îi spune, deoarece asta nu te priveşte pe tine. în fond, este 
vorba despre viaţa ei. Singura situaţie în care este vorba şi 
despre problemele tale este atunci când alegerile celuilalt 
îţi afectează propriul tău spaţiu. 

Dacă, de exemplu eşti părinte, iar băiatul tău vrea 
să-şi invite prietenii la ora 2 dimineaţa, să asculte muzică 
împreună şi să facă gălăgie, atunci e vorba despre ceva ce 
îţi afectează spaţiul vital. Ai dreptul să te afirmi şi să spui: 
„Nu, îmi pare rău dar la ora aceasta dorm. Casa este a 
tuturor şi trebuie să ne respectăm unii pe alţii.” Oricum 
poate să asculte muzică atunci când tu nu eşti acasă. Dacă 
însă alege să vină acasă târziu, deşi tu ai prefera să se 
întoarcă mai devreme, îţi faci aşteptări inutile, deoarece 
acest lucru nu te priveşte pe tine. e vorba despre corpul 
lui, despre viaţa lui. dacă a doua zi va fi obosit, el singur va 
fi cel care va suporta consecinţele. 

Atunci când vrei să schimbi sau să controlezi pe 
cineva, întreabă-te mai întâi: „dacă s-ar schimba, care ar fi 
diferenţa în viaţa mea, în viaţa lui, în „fiinţa mea”? Ce s-ar 
schimba în viaţa mea dacă fiul meu s-ar culca târziu şi ar 
fi obosit a doua zi? Nimic. Ai avea aceleaşi activităţi şi în 
plus, nu ţi-ar afecta deloc spaţiul vital. 

De ce să îţi complici viaţa pentru că cineva are o altă 
coafură, se îmbracă diferit şi nu are aceeaşi părere ca şi 
tine despre fericire! Ne preocupă atât de mult problemele 
celorlalţi încât nu ne mai rămâne nici loc nici energie 
pentru propria noastră persoană. 

Relaţiile tale vor fi mult mai simple după ce vei învăţa 
să te iubeşti. Nu trebuie doar să îi accepţi pe ceilalţi, ci să 
te accepţi şi pe tine însuţi, aşa cum eşti, fără să vrei să te 
schimbi, doar dacă acel lucru este benefic pentru tine. 
Dacă vezi că anumite lucruri te costă prea mult şi nu vrei 
să plăteşti acel preţ, vei decide care va fi noul tău fel de a 
fi. La fel ca fiecare dintre noi, ai experienţele tale de trăit. 
Consecinţele derivă din deciziile şi din alegerile tale. Doar 
tu poţi să înveţi din ele. 

Ceea ce este important este să te iubeşti şi să-i 
iubeşti pe ceilalţi, să te respecţi şi să îi respecţi pe 
ceilalţi. 

Să nu îi laşi pe ceilalţi să te facă să te simţi vinovat 
(vom discuta într-un alt capitol despre culpabilitate). 

Dat fiind că vei culege ce vei semăna, atunci de ce să 
nu semeni iubire pentru a culege apoi iubire? Probabil nu 
vei fi de acord, spunând că nu e drept ca tu să fii cel care 
face eforturi. Crezi că dacă ceilalţi ar fi mai buni, mai 
răbdători şi mai drăguţi cu tine, ţi-ar fi mai uşor să îţi 
schimbi atitudinea. Ca şi cum, dacă ceilalţi ar semăna 
morcovi, tu îi vei mânca! Decide ce vrei! Dar ce vrei să 
culegi, dacă nu ai semănat nimic? Vrei morcovi... atunci 
nu ai decât să semeni morcovi! Este un mod de a te 
asigura că vei avea o recoltă. Deci, dacă vrei să primeşti 
iubire, va trebui mai întâi să semeni iubire, înainte de a te 
bucura de ea. 

lubrea are o mare putere de vindecare. Iubirea 
vibrează. Când eşti plin de dragoste, vibraţiile se degajă 

atât de puternic din tine încât oamenii se simt bine în 
prezenţa ta. şi se poartă altfel cu tine. Vei avea impresia că 
toată lumea se schimbă în jurul tău, dar nu este decât 
rezultatul vibraţiilor tale. 

A înceta să vrei să îi schimbi pe ceilalţi, a înceta să 
vrei să te schimbi pe tine însuţi, înseamnă a te lăsa 
abandonat. Când vei renunţa la toate acestea, va începe 
transformarea. Vei vedea cum dragostea face miracole. Cu 
cât vei practica mai mult, cu atât vei avea mai multe mici 
victorii şi totul va fi mai uşor. Nu uita că atunci când 
judeci şi critici pe cineva, acest lucru vrea să însemne de 
fapt că „tu eşti Dumnezeu, iar celălalt nu.” Fiecare 
persoană, chiar şi cel mai mare criminal s-a născut pentru 
a iubi şi a fi iubit. _ __ 

Nu există oameni răi: există doar oameni care suferă.. 
Acceptând propria noastră suferinţă sau suferinţa celorlalţi 
este mult mai uşor să acceptăm lucrurile care ni se pot 
părea prea violente sau prea rele. Văzând suferinţa unui 
criminal, îl vei accepta mai uşor, chiar daă nu eşti de acord 
cu comportamentul lui. Acceptă faptul că şi el, la rândul 
lui va culege ceea ce a semănat. După ce va fi suferit 
îndeajuns se va transforma şi va descoperi că doar el este 
responsabil de viaţa lui. Când va conştientiza singur cât de 
mult îl costă faptul de a fi astfel, va decide să se schimbe 
în timp. 

învăţând să iubeşti şi să te iubeşti vei ajunge să 
culegi multă dragoste. Este ca şi cum ai învăţa să dansezi. 
Cu cât înveţi mai mult, cu cât exersezi mai mult, cu atât 
vei avea mai multe şanse de reuşită. 

Exerciţiul pentru acest capitol constă în a găsi o 
situaţie în care îţi vei pune următoarea întrebare: „Ce 
anume m-ar face fericit?” 

Apoi fă-ţi pe plac, fă ceva ce te face cu adevărat 
fericit. Găseşte apoi o situaţie asemănătoare care de data 
aceasta să implice o altă persoană. întreab-o: „ce te-ar face 
să fii fericit?” dacă acea persoană vorbeşte la nivelul lui „a 
fi” este bine. Dar dacă însă vorbeşte despre „a avea” ar fi de 
preferat să precizezi suma de bani pe care eşti dispus să o 
cheltui şi timpul pe care eşti pregătiţi să îl investeşti. 

Deci, în concluzie alegi o situaţie pentru tine însuţi şi 
o situaţie care să implice o altă persoană. 

Apoi faci această afirmaţie: 





Capitolul 5 

LEGEA CAUZEI ŞI A EFECTULUI 


Legea CAUZEI ŞI A EFECTULUI este aceeaşi cu legea 
acţiune-reacţiune, care înseamnă „vei culege ce vei semăna”. 
Se mai numeşte şi efectul „boomerang”, deoarece tot ceea ce 
lansezi revine la tine. Te va ajuta să devii stăpân pe propriul 
tău destin. Nu există niciodată cauză fără efect, deoarece 
cauza antrenează inevitabil efectul. Această lege importantă 
aparţine lumii fizice, psihice, mentale, cosmice şi spirituale. 
Este imuabilă. 

A nu crede în ea este ca şi cum am nega existenţa legii 
gravitaţiei şi ne-am arunca de la etajul şaizeci sau am bea 
dintr-un pahar cu otravă crezând că otrava nu ne poate 
otrăvi, deoarece lichidul pare inofensiv. Legea cauzei şi a 
efectului este ireversibilă. Este înţelept să recunoaştem că 
dacă semănăm morcovi, vom culege morcovi şi nu cartofi. 

Acelaşi fenomen se produce şi în viaţa ta. Culegi ceea 
ce semeni. Efectele sunt la fel. Tot ceea ce culegi a fost 
semănat prin gândurile tale conştiente sau inconştiente. 

Aş putea să îţi dau mii de exemple de acest fel. în 
prezent ai putea să trăieşti într-o casă de jumătate de milion 
de dolari? Nu. Nu este pentru tine, este doar pentru cei 
bogaţi? Este suficient pentru a culege ceea ce semeni. Dar 
cum se face că există atâţia oameni care trăiesc în castele? 
Există mii de oameni milionari. De ce ei şi nu tu? Pur şi 
simplu pentru că ei cred în asta. Te tentează să pleci într-o 
căltorie, timp de un an? Ah, dar nu! Nu se face aşa ceva! Nu 
ai nici timp, nici bani! Din nou culegi ceea ce semeni. Rămâi 
unde eşti. 

Crezi că suferi de o boală ereditară? Da? Ah! îmi dau 
seama. Nu ai de ales. Ai diabet la fel ca restul familiei tale. 
Nu vei culege niciodată altceva, deoarece ai acceptat ideea 
acestei boli, în mod inconştient, ca fiind ereditară. Ştiţi că 
s-a demonstrat că de fapt există foarte puţine boli ereditare? 
Singura pe care o cunosc cu adevărat este modul de gândire 
ce se transmite din generaţie în generaţie. 

„Nu pot, nu sunt în stare” este cel mai sigur mod de a 
trece pe lângă reuşită! 

Legea cauzei şi a efectului există pentru toate fiinţele 
de pe pământ. Fie că eşti sărac, bogat, papă, cerşetor, 
bărbat, femeie sau copil, această lege există pentru fiecare 
dintre noi. De fiecare dată când încerci să blochezi această 
lege, suporţi apoi consecinţele. 

A fi capabil să cunoşti efectele provocate de o 
anumită cauză înseamnă a da dovadă de înţelepciune. 

~ Dacă îţi vei petrece viaţa lenevind şi aşteptând ca totul 
să cadă din cer, nu vei culege niciodată acelaşi lucru 
precum cel care munceşte din greu tot timpul. Există atâţia 
oameni ocupaţi să-i invidieze pe alţii, să observe succesul 
acestora, încât se resemnează să credă că ei nu vor avea 
niciodată acea şansă. Vor culege ceea ce vor semăna, adică 
nimic. Dacă nu culegi destul de multă dragoste în viaţa ta, 
cine a uitat oare să o semene? Dacă nu ai parte de toată 
afecţiunea pe care ţi-o doreşti în viaţă, cine a uitat să o 
semene? Faptul de a arăta semne de afecţiune nu va duce 
nepărat la o recoltă fructuoasă în mod automat. Totul 
depine dacă ai sau nu aşteptări. Aceste aşteptări provin din 
mintea noastră. Vorbim despre adevărata afecţiune, 
adevărata iubire, cea care vine din inimă, fără aşteptări. Nu 
vom putea culege dragostea din inima celorlalţi dacă noi 
continuăm să iubim cu mintea. 

Dacă vrei să schimbi efectele şi reacţiile din viaţa ta, 
nu ai decât să schimbi cauza. Priveşte ceea ce culegi şi vezi 
ce ai semănat. Cu siguranţă vei găsi cauza. 

Poţi verifica legea cauzei şi a efectului prin câteva teste 
simple: dacă te apropii prea mult de foc, te arzi. Dacă atingi 
gheaţa cu mâinile goale, vei simţi cum îţi îngheaţă degetele. 
Prea simplu poate! Dar acestă lege nu e mai complicată de 
atât. 

Orice ai face reacţia este asemenea acţiunii, aşa cum 
efectul este de aceeaşi natură cu cauza, iar recolta reflectă 
ceea ce s-a semănat. Fiinţa umană îşi complică adeseori 
existenţa în faţa acestei simplităţi. Are îndoieli, se teme de 
ea însăşi pentru a ajunge în cele din urmă în punctul de 
unde a plecat. Şi de-a lungul acestui parcurs, a trăit atât de 

multe lucruri neplăcute, pe care le-ar fi putut evita dacă ma 
înainte ar fi căutat în sine însăşi. întotdeauna răspunsul 
este în interiorul ei. 

Dacă unele situaţii se repetă in mod regulat, fără să 
poţi înţelege orice ai face, acceptă ideea că această recoltă 
este rezultatul a ceea ce ai semănat tu, probabil încă de la 
cea mai fragedă vârstă. Cu siguranţă, când erai foarte mic, 
ai deis să îţi plângi de milă şi culegi şi astăzi roadele acestui 
lucru. Această recoltă se poate manifesta printr-o sănătate 
fragilă, prin boli, violenţă etc. Tu nu îţi aminteşti de aceste 
decizii, deoarece de obicei sunt luate în mod inconştient. Cu 
toate acestea, nu este necesar să mergem atât de departe în 
trecut pentru a încerca să înţelegem. Nu este nici măcar 
necesar să încercăm să înţelegem. Putem să trecem peste 
trecut şi să începem o nouă viaţă, începând chiar de astăzi. 

Vei putea să schimbi efectele din viaţa ta, schimbând 
cauza, chiar începând de acum, dacă vrei. 

Decizia îţi aparţine ţie. Dacă hotărăşti că, începând de 
acum, vrei să culegi dragoste, vei putea începe să o semeni 
când şi unde vrei tu. Să nu te mai preocupe trecutul şi nici 
cauzele care au fost puse în mişcare. Nu mai căuta ce 
situaţie anume a produs un anumit efect. Uită trecutul: nu 
reprezintă decât experienţe pe care le-ai trăit. Seamănă ceea 
ce îţi doreşti apoi să culegi. Dacă îţi doreşti să trăieşti în 
abundenţă, începe prin a gândi acea abundenţă. Pretinde că 
eşti bogat şi ai toţi banii de care ai nevoie. Ce vei face apoi? 

Te vei duce să mănânci într-un loc ieftin sau vei merge intr- 
un restaurant scump? Dacă îl vei alege pe cel scump, 
înseamnă că asta trebuie să faci! Cu siguranţă îmi vei spune 
că nu ai bani şi că, dacă ai face acest lucru, nu ţi-ar mai 
rămâne nimic să plăteşti chiria. Dacă spui aest lucru, îţi dai 
seama ce cauză pui în mişcare? Spui de fapt că nu vei avea 
bani să plăteşti chiria şi ţi se va întâmpla exact acest lucru. 
Trebuie să te programezi tot timpul, afirmând ceva de genul 
acesta: „Sunt bogat, abundenţa este peste tot, nu ştiu de 
unde provine, dar bogăţia aceasta universală există pentru jj 
mine.” 

Nu este necesar să mergi până la extremă. începe prin 
mici victorii, ştiind cu exactitate ceea ce vrei să recoltezi. 
Eşti gata să treci la acţiune. 

Este foarte important să treci la acţiune pentru a 
obţine reacţia dorită. Doar rămânând acasă şi păstrând 
totul doar la nivelul gândirii, rezultatele vor apărea foarte 
greu. Trebuie să investeşti energie şi să te mişti. 

Dacă îţi doreşti o garderobă nouă, aruncă hainele pe 
care nu le mai vrei, pretinzând că faci loc pentru cele noi pe 
care le-ai cumpărat. începe treptat să cauţi lucrurile pe care 
ţi le doreşti cu adevărat. Cu siguranţă te gândeşti: „Este 
prea frumos pentru a fi adevărat, e aproape imosibil să mi 
se întâmple aşa ceva!” Vezi? Ce cauză se pune acum în 
mişcare? Fii conştient de fiecare dintre gândurile tale.ce 
gândeşti citind aceste rânduri? Crezi ce spun? Eşti gata să 
le pui în practică sau te mai îndoieşti încă? Dacă vei avea 
mereu îndoieli nu vei obţine niciodată ceea ce îţi doreşti. 

Dacă îţi doreşti să ai mai mulţi prieteni, să fii încojurat 
de ei, să ai o viaţă activă, poţi începe să faci ceva în acest 
sens. Găseşte-ţi prieteni, apropie oamenii tu însuţi, vorbeşte 
cu oamenii de pe stradă, în diverse locuri, oriunde. Fă asta 
în fiecare zi. Astfel, vei pune în mişcare o nouă cauză. 

Aşadar, vizualizezi ceea ce vrei să ai, începi să 
acţionezi şi, probabil vei culege apoi roadele. Dar recolta nu 
este întotdeauna imediată: de aceea perseverenţa se 
dovedeşte a fi un atribut indispensabil fiinţei umane. 

Această lege importantă a cauzei şi a efectului există 
pentru fiecare fiinţă umană. 

Ea acţionează pentru a ne face să culegem ceea ce am 
semănat. Şi atunci de ce să vrei să te răzbuni sau să 
pedepseşti pe cineva? Ne purtăm pică, nu mai vorbim unii 
cu alţii, ne supărăm, ne enervăm, ne înfuriem, ne spunem 
tot soiul de prostii: vrem să-l schimbăm pe celălalt, să-i 
demonstrăm că... etc. a acţiona astfel înseamnă a spune : 
„eu sunt Dumnezeu şi tu nu eşti, o să-ţi arăt cum trebuie să 
fii şi tu!” Dacă tu eşti Dumnezeu şi celălalt este la fel. 

Dacă cineva ţi-a făcut rău, nu ţie îţi revine sarcina să-l 
pedepseşti. Finţa umană nu are dreptul de a face acest 
lucru. Legea cauzei şi a efectului se va ocupa de celălalt, in 

funcţie de intenţiile pe care le avea pentru tine. îl va face să 
culeagă ceea ce a semănat... de aici derivă importanţa de a 
te ocupa de propriile tale probleme şi de a accepta oamenii 
aşa cum sunt. 

Exerciţiul acestui capitol constă în a face o listă de 
lucruri pe care ai vrea să le culegi, fie că este vorba de ceva 
ce vrei pentru mâine, peste o săptămână sau pentru anul 
viitor. Nu există nimic prea frumos. Nu ai nicio limită 
deoarece tot ceea ce există pe pământ a fost creat pentru 
fiecare dintre noi. Prin urmare, scrie ceea ce vrei să culegi şi 
începe să pui în practică începând de acum. în următoarele 
trei zile, să devii în acelaşi timp mai conştient de atitudinile 
tale negative, care te-ar putea împiedica sau întârzia să 
culegi ceea ce vrei. Transformă-le în gânduri pozitive. 

♦ 

_ Afirmaţia pe care să o repeţi cât mai des posibil este: 

începând de acum, voi semăna şi voi culege prin 
gândurile mele, prin vorbele şi acţiunile mele doar ceea 
ce este benefic pentru mine._ 


i 


49 




Capitolul 6 

TĂIEREA CORDOANELOR- IERTAREA 


Ceea ce înţeleg prin cordoane reprezintă legăturile 
invizibile formate de când te-ai născut. Au fost create de 
reacţiile tale faţă de o anumită autoritate: tata, mama, un 
frate mai mare, o soră mai mare, bunicul, bunica, un unchi, 
o mătuşă, bona, vecina, profesorul etc. Cel mai mărunt 
lucru pe care ai refuzat să-l accepţi în felul de a fi al acestor 
persoane a dat naştere unei legături invizibile cu fiecare 
dintre ei. Care crezi că a fost persoana cea mai prezentă în 
viaţa ta, când aveai între 0 şi 7 ani, care a fost ca un părinte 
şi a avut cu siguranţă o influenţă asupra ta? De la 0 la 7 
ani, copilul posedă un instinct animalic. Nu se foloseşte de 
raţiune. Acceptă lucrurile aşa cum le vede, asemenea unui 
animal. Cu toate acestea, chiar dacă primează instinctul, în 
cazul unui copil, starea lui conştientă îi permite să ia 
decizii. 

Prima decizie din viaţa ta a fot aceea de a-ţi alege 
părinţii. Alegându-i, ai acceptat să-i iubeşti aşa cum sunt. 
Dar, încă din momentul naşterii, ai fi schimbat cu plăcere 
unele trăsături din caracterul lor, deoarece o parte din felul 
lor de a fi te deranja. Fiecare atitudine neacceptată a format 
o legătură. Iar acestă legătură prezentă tot timpul între voi a 
format o iritare interioară. Această există pentru a-ţi arăta 
că eşti exact ceea ce nu îţi place la părinţii tăi. Atitudinea pe 
care nu o accepţi va continua să se manifeste în continuare 
în viaţa ta. O să-ţi dau câteva exemple: tatăl tău era o 
persoană închisă în sine, nu îşi exprima niciodată 
sentimentele, se retrăgea într-un colţ şi prefera să nu 
vorbească cu nimeni. Conversaţiile erau aproape inexistente 
şi nu a ştiut niciodată să-ţi spună că te iubeşte. 

Neacceptând acestă atitudine ai lăsat frustrarea să îşi 
facă loc în tine. Priveşte-te cum eşti acum. Le dezvălui totul 
celorlalţi? Spui ceea crezi cu adevărat în momentul în care 
vorbeşti? Sau spui ceea ce vor să audă ceilalţi? Vezi, ai 
devenit exact ca şi tatăl tău! Mama ta se amesteca în 

problemele tale? îţi limita spaţiul vital? Te supraproteja şi îţi 
spunea ce să faci? Tu credeai că era prea mult, era 
inacceptabil... Gândeşte-te ce faci acum. Acelaşi lucru! 
Dacă te îndoieşti că eşti astfel, întreabă-i pe cei apropiaţi ce 
percep ei la tine. Nu se vor putea împiedica să-ţi răspundă 
că eşti exact la fel ca mama ta. Dacă ai refuzat să accepţi 
autoritatea tatălui tău, până la urmă ai ajuns să o 
dobândeşti. Poate o exprimi în alt mod, dar aceasta există. 

Sau nu acceptai supunerea unuia dintre părinţii tăi? 

Priveşte cu atenţie ce faci tu în viaţa ta. Când duci 
ceva la îndeplinire faci acest lucru pentru că vrei tu sau 
pentru că eşti obligat să faci acest lucru? 

Mama ta era obsedată de curăţenie? Iar tu la rândul 
tău eşti deranjat de dezordine sau de mizerie? Este la fel şi 
în cazul tău. 

în urma celor enumerate până acum, poate vei reuşi 
să găseşti un lucru pe care nu îl acceptai la mama ta, dar 
nu există nicio urmă a acestui lucru în comportamentul tău 
actual. „De fapt, este exact contrariul!” te vei repezi să îi 
spui. îţi voi răsunde că te forţezi atât de mult să faci exact 
contrariul pentru a nu fi la fel ca ea, lucru care însă te 
împiedică să fi tu însuţi. Tot ceea ce reuşeşti să faci este să 
ai o reacţie puternică la ceea ce nu ai acceptat. în acest caz, 
va fi mult mai greu să rupi legăturile. A acţiona astfel 
înseamnă a fi contra legii universale a iubirii. 

Atâta timp cât vei încerca conştient sau nu să fii 
altcineva, pentru a nu semăna cu cei care te-au influenţat, 
nu vei cunoaşte niciodată liniştea interioară. Ţelurile tale 
personale nu vor fi decât o aglomerare de proiecte confuze, 
iar trecerea ta pe pământ va fi doar o rătăcire. 

Situaţia care este cel mai greu de acceptat este cea 
care implică o violenţă. Dacă nu ai acceptat faptul că ai fost 
lovit, crezând că ţi s-a făcut o nedreptate sau ai primit o 
violenţă, va trebui să rupi cu orice preţ acea legătură, 
înainte ca veninul să te cuprindă cu totul. Poate tu nu ai 
simţit niciodată nevoia de a te exprima în mod violent, dar, 
căutând în adâncul tău, există probabil o violenţă gata să 
izbucnească imediat ce se va ivi ocazia. Intr-una din zile te 
va face să acţionezi cu părere de rău. Poate încerci să 

păstrezi totul în tine. Acestă luptă interioară se va 
permanentiza şi va face din tine o victimă. Singura 
modalitate de a ieşi învingător este acea de a rupe legătura. 
Observă faptul că tot ceea ce nu a fost acceptat se repetă 
mereu în viaţa ta. Astfel, întâlneşti oameni (un şef, 
partenerul, copiii, prietenii etc.) care te deranjează tot 
timpul prin comportamentele lor. în plus, acest lucru se va 
repeta până când vei înţelege faptul că există undeva o 
legătură ce nu a fost ruptă. Amin teşte-ţi faptul că tot ceea ţi 
se întâmplă există tocmai pentru a te învăţa ceva. Trebuie 
să înveţi să iubeşti în ciuda indiferenţei, în ciuda violenţei, a 
supraprotecţiei şi a respingerii. 

Dacă în copilărie te-ai simţit respins, ţi se părea că 
ceilalţi se lipseau cu uşurinţă de tine, că nu te iubeau, că 
nu te acceptau, atunci vei trăi aceată respingere toată viaţa. 

Te vei simţi tot timpul respins de către oamenii din 
jurul tău. De aceea trebuie să rupi toate legăturile acestea. 
Astfel vei putea să progresezi în evoluţia ta. 

în cazul în care astăzi eşti părinte la rândul tău, ce 
atitudine ai faţă de copiii tăi? îi cerţi, îi critici, îi pedepseşti 
şi le spui lucruri care adeseori îi sperie? O faci din dragoste, 
nu-i aşa? îi iubeşti, însă ei trebuie să înţeleagă. 

Se întâmplă des ca părinţii să-şi piardă răbdarea. Pur 
şi simplu pentru că nu se comportă într-un mod potrivit. Nu 
ştiu să iubească cu inima, aşa cum părinţii lor nu au ştiut 
să-i iubească cu inima. 

Pentru a reuşi să rupi aceste legături cu părinţii şi a 
deveni în sfârşit tu însuţi, trebuie să accepţi faptul că 
părinţii tăi sau cei care le-au ţinut locul au făcut tot 
posibilul, cu tot ce ştiau ei mai bine. Te-au iubit cât au 
putut ei mai bine. Nu au putut să-ţi ofere mai mult, 
deoarece era singura formă de dragoste pe care o cunoşteau. 
Indiferenţa exprimată de părinţi poate fi sinonimă cu 
încrederea, îţi dai seama de acest lucru? Ne iubim atât de 
mult copilul încât îl lăsăm liber să-şi trăiască viaţa. Avem 
atât de multă încredere în el încât îl lăsăm să ia propriile lui 
decizii. Această formă de indiferenţă este o mare dovadă de 
dragoste. Atunci de ce să credem că suntem abandonaţi, 
neglijaţi? 

Să privim mai atent felul în care interpretăm noi 
lucrurile, poate nu este bun. 

Părinţii critici sunt cei care vor prea multe pentru 
copiii lor. Conform credinţei lor, copilul lor le este superior. 
Prin urmare nu pot tolera să-l vadă făcând ceva doar pe 
jumătate. Speră prea mult, au prea multe aşteptări. Cu 
toate acestea, există dragoste în spatele fiecărei critici, 
deoarece îl cred pe copil în stare să facă bine lucrurile. 

Sunt foarte mulţi părinţi care fac totul pentru a evita 
posibilitatea ca copiii lor să suporte aceeaşi soartă ca şi ei. 
Un bărbat supus, mai degrabă slab în faţa unei adversităţi, 
va folosi violenţa împotriva copiilor lui pentru ca aceştia să 
devină puternici şi insensibili aşa cum ar fi vrut el să fie. 
Face toate acestea din dragoste, nu-i aşa? Foloseşte adeseori 
violenţa împotriva copiilor lui, pur şi simplu pentru că nu-i 
place propria lui viaţă, viaţa lui de resemnat. 

Mama supraexigentă cu fiica ei ilustrează aceeaşi 
situaţie. Va pretinde reuşita totală în tot ceea ce face fiica ei, 
pentru a-i asigura astfel o viaţă mai bună decât viaţa ei. 

Majoritatea părinţilor vor pentru copiii lor să aibă mai 
mult decât ei sau să devină mai mult decât ei. De aici provin 
marile aşteptări neîmplinite. 

Orice formă de protecţie nemăsurată sau de severitate 
excesivă faţă de copii este manifestarea unei mari iubiri 
posesive. 

Cu cât ne este teamă mai mult, cu atăt iubim mai 
mult cu mintea. 

Aminteşte-ţi definiţia iubirii: a_iubi înseamnă a 
accepta chiar dacă nu înţelegi şi chiar dacă nu eşti de acord. 

Nu există niciun copil pe pământ care să fie total de 
acord cu noţiunea de iubire a părinţilor lui, deoarece fiecare 
persoană este unică. Orice copil ar fi preferat să fie iubit 
altfel, indiferent de statutul lui social. I-ar fi plăcut să fie 
iubit cu mai multă sau mai puţină afecţiune, cu mai multă 
sau mai puţină atenţie etc. dar nu putem schimba pe 
nimeni. Fiecare părinte are felul lui de a fi. Sunt aşa cum 
sunt, în funcţie de ce a învăţat fiecare. 

Tu ai acum posibilitatea de a învăţa că există o formă 
de iubire mult mai înaltă şi mult mai evoluată decât iubirea 

posesivă. Mult timp, fiinţa umană a ignorat existenţa 
potenţialului său interior. Dragostea sa nu depindea decât 
de oamenii din jurul ei. Aşadar, cum ar fi putut să 
transmită o învăţătură pe care nu o cunoştea? 

Dacă acumulezi tot ceea ce ai fi vrut să schimbi la 
părinţii tăi, dacă ţii minte toate neînţelegerile şi reproşurile 
pe care le-ai primit, vei constata că, de-a lungul anilor, 
cordonul, legătura, a atins dimensiuni nemăsurabile. Pe 
măsură ce vei constata iubirea care motiva fiecare gest al 
lor, fiecare cuvânt, vei tăia cordonul treptat, până când te 
vei umple de dragoste pentru ei. îi vei vedea altfel şi îţi vei 
da seama cât de mult te iubesc. 

Fiecare resentiment pe care îl păstrezi faţă de oamenii 
care te-au influenţat, formează o legătură care te înlănţuie. 
Acest lucru poate fi unul dintre motivele insatisfacţiei pe 
care o simţi în interior. 

Acum însă, când ştii că există un lucru atât de 
minunat, ceea ce trăieşti acum faţă de ceilalţi oameni, nu 
crezi că, eliberându-te, îţi vei lăsa inima să crească mai 
mult? Pentru a rupe această legătură, nu este vorba despre 
a-1 înţelege pe părintele tău, acest lucru ar însemna să 
acţionezi cu mintea. Este suficient să trăieşti sentimentul de 
dragoste pe care acea persoană îl avea pentru tine într-un 
anumit moment. Acest sentiment se află în fiinţa ta, nu în 
mintea ta. Lasă raţiunea la o parte şi foloseşte-ţi inima. 

Trebuie să ajungi dincolo de următorul raţionament: 
„Este adevărat, nu au avut o viaţă uşoară. Aveau o familie 
numeroasă. Erau săraci. Mama a trecut prin situaţii foarte 
grele.” 


Fiinţei umane îi place atât de mult să-şi folosească 
mintea încât uită de inima ei. Când vei accepta cu adevărat 
cât de mult te-au iubit părinţii tăi (chiar dacă au făcut acest 
lucru doar cu mintea) vei simţi un puternic elan de dragoste 
faţă de ei. 

Este posibil, de asemenea, să existe legături cu 
profesorii din primii tăi ani de şcoală. Poate eşti şi tu la fel 
ca unul dintre ei? 

Observă ce anume te-ar fi putut deranja. De când erai 
mic, ai avut o reacţie atât de puternică faţă de acei oameni 
şi ai fost atât de acaparat de frica de a nu le semăna, încât 
ai neglijat faptul de a fi tu însuţi. Fiinţa extraordinară care 
există în tine ţipă şi aşteaptă să fie descoperită. Nu auzi 
chemările sufletului tău? Tu singur îl poţi elibera din aceste 
lanţuri, din izolarea lui. Are nevoie să evolueze, să respire şi 
să aibă propriul lui spaţiu, la fel ca ceilalţi. _A_ te lăsa 
dominat de atitudinea altcuiva este un alt mod de a exprima 
felul în care devii la rândul tău la fel ca acea persoană, în 
felul tău de a fi. Dacă nu acceptai autoritatea înseamnă că 
erai dominat de ea. Dezvoltând apoi ranchiună faţă de acea 
atitudine, ai hotărât, fără să-ţi dai seama, că pentru a 
supravieţui şi a câştiga în faţa celorlalţi trebuie să acţionezi 
şi tu la fel. Acestă decizie te-a transformat într-un prizonier. 
Dacă vei continua să păstrezi aceste resentimente faţă de 
părinţi sau faţă de o altă persoană, înseamnă că orgoliul 
este cel care te conduce. Refuzi să accepţi. Crezi că totul 
este nedrept şi incorect. Dar, vezi tu, preţul pe care îl ai de 
plătit este foarte mare: în fond, continui să faci să ţi se 
întâmple aceleaşi situaţii. Te costă foarte mult în relaţiile 
tale, în iubirea pe care o primeşti, în fericirea şi în sănătatea 
ta. Corpul tău şi supraconştiinţa ta nu vor înceta să-ţi 
transmită semnale cu privire la faptul că faci în continuare 
lucruri împotriva legilor iubirii. Nu te poţi salva de acest 
lucru. Singura soluţie este iertarea. 

Mai întâi cere-ţi iertare pentru că ai judecat-o pe acea 
persoană. Apoi iartă-i acelei persoane ceea ce îi reproşai. 
Cere-i iertare pentru că i-ai purtat pică şi nu ai văzut cât de 
mult te iubea. Faci toate astea în interior, în inima ta. Când 
crezi că ai făcut acest lucru cu adevărat, în inima ta trebuie 
să mergi la persoana în cauză şi să îi spui acest lucru, 
împărtăşeşte-i ceea ce ai trăit (fără să-i povesteşti neapărat 
toate detaliile): ”îţi cer iertare pentru că mi-am dat seama 
cât de mult mă iubeai. Te consideram prea... (menţionezi ce 
anume nu suportai la acea persoană.)” 

Dacă persoana în cauză nu mai trăieşte, retrage-te 
într-un loc liniştit şi relaxează-te. Relaxează-ţi toate părţile 
corpului. Când vei fi cu adevărat destins, imaginează-ţi că 

eşti într-o cameră şi stai cu acea persoană lângă tine. 
Vorbeşte-i, spune-i ce simţi şi cere-i iertare. Chiar dacă nu 
percepi fizic corpul acelei persoane, sufletul ei este acolo. 

Orice ranchiună te face prizonier şi te leagă de celălalt, 
care la rândul lui este legat de tine în acelaşi mod. Este o 
legătură care solicită energie de ambele părţi. Aşadar, 
eliberându-te pe tine însuţi, îl vei elibera automat şi pe 
celălalt. 

îi redai energia şi îi conferi mai mult spaţiu pentru 
propria sa evoluţie şi la fel se întâmplă şi în cazul tău. O 
ajuţi pe acea persoană să-şi urmeze calea, chiar dacă este 
decedată. Mergând înspre ea, crezând că îi va fi milă de 
soarta ta, nu poţi să tai legătura decât pe jumătate sau dacă 
speri că ţi se va răspunde: „Săracul de tine, nu mi-am dat 
seama cât te-am făcut să suferi”, nu vei fi de fapt sincer cu 
tine însuţi. Ai vrea ca celălalt să-şi asume răspunderea 
pentru emoţiile tale, când de fapt tu ai ales să decizi că 
celălalt nu te iubeşte. Analizează ceea ce trăieşti, ceea ce 
simţi când îi vorbeşti acelei persoane. Te exprimi pentru a 
învăţa să iubeşti sau pentru a fi înţeles? A te exprima 
înseamnă: a manifesta ceea ce simţi, ceea ce trăieşti tu 
însuţi. 

Dacă cealaltă persoană înţelege sau nu, dacă este de 
acord sau nu, nu are nicio importanţă. Faci acest lucru 
pentru tine, pentru a te elibera şi nu pentru celălalt. Când 
eziţi din teamă de a nu-1 răni pe celălalt, de a nu fi luat în 
râs, de a nu fi înţeles, este un semn că te laşi condus de 
orgoliu. Şi din nou, te pedepseşti tot pe tine. vrei să te 
eliberezi sau nu? 

Dacă, de exemplu, eşti cel mai mare copil din familie, 
este foarte probabil să ai mai multe legături cu părinţii tăi, 
decât ceilalţi copii. Primul născut este întotdeauna cel care 
are parte de cel mai puţin spaţiu, deoarece părinţii vor să fie 
perfect. Prin urmare, cu el sunt mai exigenţi. Dacă unul sau 
altul dintre părinţi ar fi preferat să aibă un băiat mai 
degrabă decât o fată sau invers, acest lucru arată faptul că 
unul sau altul dintre cei doi nu a reuşit în viaţa sa de femeie 
sau de bărbat, atunci te-ai putea simţi respins, dar nu 

pentru că acel părinte nu te iubeşte, ci pentru că nu îşi 
iubeşte propria sa viaţă. 

Fii curajos. Priveşte fiecare situaţie pe rând, câte una 
pe zi, eventual, astfel vei ajunge să rupi toate cordoanele. 

Un tip de legătură care se regăseşte frecvent este cel 
legat de atitudinea faţă de bani. în cazul părinţilor noştri, 
banii aveau o importanţă foarte mare. Trebuiau să se 
descurce, să-i gestioneze. Fericirea lor depindea de 
bunurile materiale. Banii erau sinonimi cu siguranţa. 
Pentru a-ţi asigua fericirea, erau nevoiţi să facă economii. 
Iar acum vor ca tu să ai bani deoarece vor să te vadă fericit. 
Aceasta este noţiunea lor despre fericire. Dacă eşti pornit să 
strângi toţi banii sau să îi cheltui pe toţi, probabil că ai o 
reacţie faţă de atitudinea părinţilor tăi. Vezi, oricare ar fi 
situaţia, există întotdeauna mijlocul de a vedea că în fond, 
părinţii tăi te iubesc. Conform marilor legi naturale, este 
imposibil ca părinţii să nu-şi iubească copiii, la fel cum este 
imposibil pentru copii să nu-şi iubească părinţii. Dragostea 
aceasta este foarte preţioasă pentru ei. Ei sunt prima 
alegere a sufletului tău, chiar înainte de a te naşte pe 
pământ. Sufletul tău ştia deja ce vei învăţa cu ei. Starea de 
bine pe care o vei simţi atunci când vei tăia toate legăturile, 
când vei învăţa să îţi iubeşti părinţii şi să îi respecţi, să te 
ierţi şi să le ceri iertare, va fi minunată. Te vei simţi atât de 
eliberat încât vei avea impresia că ai pierdut mult în 
greutate. Te vei simţi la fel de uşor precum o pasăre gata să- 
şi ia zborul spre cer. Dacă ranchiuna ta s-a transformat în 
ură este foarte urgent să faci acest demers de iertare. Ura 
reprezintă lucrul cel mai destructiv pentru fiinţa umană. 
Ura aduce la fel de multă energie ca şi dragostea, dar în loc 
să vindece, distruge. Trăirea urii poate declanşa boli foarte 
violente. Ura îşi distruge stăpânul. S-a demonstrat ştiinţific, 
în laborator, faptul că, administrând unui şoarece respiraţia 
unui om ce trăia o ură puternică, şoarecele a murit imediat. 
Fiecare gând pornit din ură este ca o înghiţitură de otravă. 
Cordonul, legătura provocată de ură este atât de mare încât 
toate eforturile trebuie să fie şi mai mari şi mai susţinute. 

înainte de a trece la următorul capitol, ia o foaie de 
hârtie şi scrie tot ce te-a deranjat la părinţii tăi, sau o altă 

persoană care a exercitat o influenţă asupra ta, când aveai 
între 0 şi 7 ani. Alege una dintre aceste atitudini şi fă 
procesul de acceptare a responsabilităţii tale, pentru a simţi 
dragostea în acel gest şi apoi de a o exprima acelei persoane. 

Dacă ai foarte puţine amintiri de la vârsta aceea, între 
0 şi 7 ani, fă o listă cu oamenii care se ocupau de creşterea 
ta, până la 7 ani şi gândeşte-te ce anume te deranja la ei 
când erai adolescent: vei găsi exact aceleaşi lucru care te-ar 
fi putut deranja şi până la vârsta de 7 ani. 

Este important să faci acest exerciţiu înainte de a 
trece la următorul capitol, nu pentru mine, ci pentru tine. 

Afirmaţia pe care să o repeţi cât de des poţi este: 


li iert pe toţi cei pe care i-am judecat şi mă 

ELIBEREZ DE LEGĂTURILE CARE MĂ ÎMPIEDICĂ SĂ FIU 

ÎN ARMONIE. 

IUBESC TOT MAI MULT CU INIMA. 


Dacă există o persoană faţă de care îţi este foarte greu 
să găseşti dragoste, există o afirmaţie care te va ajuta să-ţi 
deschizi mai mult inima: 




TE IERT PENTRU TOT (numele persoanei în cauză) 
PENTRU (gestul, comportamentul pe care l-a avut) ŞI NU 
ÎŢI DORESC DECÂT BINELE. ÎN CONSECINŢĂ, MĂ IERT 
ŞI PE MINE PENTRU CĂ AM AVUT ACEEAŞI ATITUDINE 
(deoarece am devenit la fel ca cel pe care îl judecam). 

Capitolul 7 

CREDINŢA - RUGĂCIUNEA 


Ce este credinţa? Multe persoane confundă credinţa cu 
convingerea. A crede înseamnă a considera ceva adevărat. 
Dacă tu crezi că deţii adevărul, trăieşte acest adevăr şi dacă 
este benefic pentru tine, răspândeşte-1 mai departe. Cel care 
îl acceptă îl adoptă, cel care îl refuză, îl ignoră. Adevărul şi 
convingerea se schimbă. Fiecare are propriile sale adevăruri 
şi convingeri. 

Credinţa însă este ceva mult mai profund. în 
Evanghelii este descrisă ca fiind „siguranţa pentru lucrurile 
pe care le sperăm şi evidenţa lucrurilor pe care nu le 
vedem.” Când eşti motivat de credinţă, ai certitudinea că vei 
obţine ceea ce îţi doreşti. Aceasta este diferenţa dintre 
credinţă şi convingere. 

Iisus a venit pe pământ pentru a propovădui iubirea 
şi credinţa. A sosit timpul să punem în practică învăţăturile 
lui. S-au scurs deja două mii de ani pentru ca oamenii să 
înceapă să înţeleagă şi să creadă în puterea lui. A avea 
credinţă înseamnă a crede cu o încredere nestrămutată 
în prezenţa Dumnezeului din tine. 

Am fost învăţaţi să ne rugăm spunând: „Dumnezeul 
meu, ajută-mă!” formulând astfel, ne adresăm Dumnezeului 
interior din noi înşine. Dacă te gândeşti la Dumnezeu ca la o 
entitate îndepărtată, care trebuie să se ocupe de întreg 
pământul, îţi va fi greu să crezi că rugăciunile tale vor fi 
ascultate. Când recunoşti existenţa propriului tău 
Dumnezeu interior, adică acel Dumnezeu tatăl, care trăieşte 
în inima ta şi în inima tuturor oamenilor pe care îi 
întâlneşti, când te consideri o manifestare vie a lui 
Dumnezeu şi când crezi în acestă forţă puternică din 
interiorul tău, poţi să faci să se întâmple tot ceea ce îţi 
doreşti. Aceasta este credinţa. 

Există o poveste care îmi place mult şi care descrie 
foarte bine ce înseamnă credinţa. 

Era odată un sătuc care trecea printr-o perioadă de 
mare secetă şi fermierii erau îngrijoraţi pentru recoltele lor. 

După slujba de duminică i-au cerut sfatul preotului: 
„Trebuie să facem ceva, nu are sens. Nu a mai plouat de mai 
bine de o lună. O să ne pierdem recoltele.” Preotul le-a 
răspuns: „Nu aveţi decât să vă rugaţi cu credinţă. Să nu 
uitaţi însă că o rugăciune fără credinţă nu este cu adevărat 
o rugăciune.” Fermierii s-au reunit de mai mult de două ori 
pe zi pentru a se ruga şi a cere venirea ploii. Duminica 
următoare, s-au întors la preot. „Domnule preot, nu a mers. 
Ne-am adunat în fiecare zi, ne-am rugat dar tot nu a 
plouat.” Atunci preotul le-a zis: „V-aţi rugat intr-adevăr cu 
credinţă?” Toţi au răspuns afirmativ. Preotul a adăugat: „Eu 
ştiu că nu v-aţi rugat cu adevărat cu credinţă, deoarece 
niciunul dintre voi nu şi-a luat cu el umbrela, în dimineaţa 
aceasta.” 

Povestea aceasta ilustrează foarte bine ce înseamnă 
rugăciunea cu credinţă şi ce înseamnă să acţionezi cu 
credinţă. 

Când ai credinţă, eşti convins că vei obţine ceea ce 
doreşti. Adeseori facem exerciţii de credinţă fără să fim 
conştienţi. Faci un act de credinţă atunci când apeşi pe 
întrerupător pentru a aprinde lumina. Ştii iară nicio urmă 
de îndoială că va ţâşni imediat lumina. Când comanzi o 
maşină nouă, alegi modelul, culoarea, accesoriile şi semnezi 
contractul de cumpărare. Concesionarul îţi spune: „Nu vă 
faceţi griji, peste şase săptămâni veţi avea maşina. Vă voi 
anunţa imediat ce o vom primi.” Acesta este un alt act de 
credinţă. în următoarele şase săptămâni vei avea 
certitudinea că maşina îţi va fi livrată, aşa cum ai cerut. în 
toată această perioadă ai observat toate maşinile identice cu 
a ta şi ţi-ai spus. „Uite o maşină la fel ca a mea.” Deja te poţi 
imagina în maşină. După ce a trecut termenul stabilit, 
vânzătorul te-a sunat spunându-ţi că poţi merge să iei 
maşina. Ai făcut un act de credinţă, nu-i aşa? Poţi să faci să 
ţi se întâmple tot ce-ţi doreşti în acelaşi fel: ceri o singură 
dată ştiind că rezultatul deja există. Când ceri acelaşi lucru 
de mai multe ori, înseamnă că te îndoieşti de faptul că vei 
obţine acel lucru. Această mare forţă din interiorul tău te 
poate face să obţii tot ce doreşti. Nu trebuie decât să-i acorzi 
timpul necesar pentru a se manifesta aceste dorinţe. Dacă 

formulezi o afirmaţie generală, fără să aduci şi energie, te 
rogi. Dacă, în plus, vizualizezi, crezi şi simţi că este pentru 
tine, te rogi cu credinţă. Imaginează-ţi rezultatul pe care îl 
cauţi, vizualizează ceea ce îţi doreşti şi vei obţine acel lucru. 

Iisus spune, în Evanghelia lui Marcu: „Tot ceea ce 
cereţi prin rugăciune, credeţi că aţi primit deja şi veţi vedea 
că se împlineşte”. Trebuie să îţi vezi deja dorinţele împlinite. 
Tot este posibil pentru cel care crede: credinţa poate 
muta munţii din loc. 

Dumnezeul tău interior este legat de această mare 
forţă universală care se ocupă de tot ceea ce există pe lume, 
pe toate planetele, în întreg cosmosul. Priveşte puţin în jurul 
tău. Nu poţi decât să-ţi întăreşti credinţa când vezi armonia 
din natura neatinsă de fiinţa umană. Te minunezi în faţa 
frumuseţii apusului de soare, a imensităţii oceanului, a 
liniştii cerului înstelat. Universul este în armonie. Soarele 
răsare în fiecare zi, luna răsare în fiecare seară, planetele 
evoluează în spaţiu, mareea urcă şi coboară din nou. Toată 
această armonie este coordonată de un măreţ plan divin. 

De ce nu ai face şi tu parte din acest plan? 

Eşti deja aici: aceasta este moştenirea noastră divină! 
Nu trebuie decât să ceri! Dumnezeul ţi-a dăruit liberul 
arbitru, adică te lasă să-ţi conduci viaţa aşa cum ştii tu. Ai 
dreptul să ceri tot ceea ce îţi doreşti în viaţă, cu excepţia 
lucrurilor ce le aparţin celorlalţi. în acest caz, cere ceva 
asemănător, universul este destul de generos pentru a 
împlini nevoile fiecăruia. 

Suntem milioane de oameni care beneficiem de soare, 
de aer sau de electricitate şi există încă din plin pentru toţi. 
Această lege importantă a abundenţei se aplică la tot ceea ce 
există. De ce atunci, marile bogăţii ale pământului, ţesături, 
bijuterii, palate frumos decorate sau calităţile umane, 
precum răbdarea, frumuseţea interioară, iubirea, nu ar 
exista decât pentru câţiva oameni? Tot ceea ce ţine de „a fi” 
sau „a avea” ne aparţine. Nu rămâne decât să ceri aceste 
lucruri. Nu-ţi fie teamă de nimic, nu iei nimic celorlalţi. 
Moştenirea divină este universală. Singura diferenţă dintre 
tine şi o altă persoană, între lucrurile frumoase pe care le 

face sau le are şi cele care ţie ţi se par imposibil de realizat, 
este nivelul tău de credinţă. Trebuie doar să decizi: 

„Da, pot să fac acest lucru, am totul în interiorul meu 
pentru a reuşi.” Unele lucruri nu te interesează, sunt 
destinate celorlalţi. Deci, tot ceea ce îţi place să faci îţi 
apaţine. Poţi să reuşeşti! 

Credinţa nu provine din minte. Vine din 
supraconştiinţa ta care te leagă de Dumnezeu. Iţi poţi 
imagina un Dumnezeu ca un soare mare, unde credinţa este 
raza de soare care te uneşte cu Dumnezeu. Contrar raţiunii, 
credinţa acceptă fără să întrebe cum şi de ce. Când ai 
credinţă, ai certitudine, ştii că ceea ce îţi doreşti există deja 
şi că poţi să faci să ţi se întâmple orice. Toate creaţiile, toate 
operele mari au fost făcute din credinţă. Cel care vrea să 
vadă înainte de a crede nu are credinţă. Dacă umanitatea ar 
gândi astfel, ar exista puţine lucruri pe pământ. De fiecare 
dată când spui: „Când voi avea asta sau asta, voi fi fericit, 
voi putea face multe lucruri” înseamnă că îţi lipseşte 
credinţa. Prin credinţă, „a fi” trece înaintea lui „ a avea”. 
Decizi ce anume te-ar face fericit, acţionezi în consecinţă şi 
eşti sigur că vei face să se întâmple acel lucru (să ai acel 
lucru). 

Dacă faptul de a pleca cu familia în vacanţă ar putea 
să te facă cu adevărat fericit, actul de credinţă ar consta în a 
merge să faci rezervările chiar dacă nu eşti sigur că ai toţi 
banii de care ai nevoie. Imediat ce ai luat decizia şi dai un 
acont pentru a face rezervarea, ai făcut un pas pentru 
vacanţa ta. Este un act de credinţă. 

Poate crezi că este uşor să crezi că soarele răsare când 
te trezeşti şi dacă semeni fasole, vei culege tot fasole. Crezi 
că sunt evenimente naturale? A face să ţi se întâmple ceea 
ce vrei în viaţă este la fel de natural. Ai aceeaşi putere ca şi 
Dumnezeu, pentru că eşti o manifestare a lui Dumnezeu. 
Dacă Dumnezeu poate face soarele să răsară în fiecare zi 
sau poate face să încolţească o sămânţă şi tu ai putea să ai 
o viaţă plină de miracole. 

Dumnezeu este o mare forţă universală, pe care îmi 
place să o compar cu electricitatea. Nu o vedem, nu ştim de 
unde vine, cu toate acestea, ştim că există. Dacă este 

întuneric atunci când intri într-o cameră, înseamnă că nu 
este curent electric? Nu, pur şi simplu ai uitat să apeşi pe 
comutator. Fiecare act de credinţă pe care îl ai corespunde 
cu gestul de a apăsa pe întrerupător pentru a face lumină 
cum doreşti. Intensificând acţiunile, lumina va fi tot mai 
puternică, totul va deveni din ce în ce mai clar, din ce în ce 
mai uşor. E simplu, nu-i aşa? Atingând un buton, obţii 
lumină. Lumina aceasta vine din tine? Nu, nu ştim de unde 
vine. Acelaşi lucru se întâmplă şi în viaţa ta: de fiecare dată 
când foloseşti credinţa, Dumnezeu se foloseşte de un canal 
pentru a crea. Toate fiinţele umane au aceeaşi posibilitate. 
Acceptând Dumnezeul din tine, vei accepta faptul că 
Dumnezeu se foloseşte de tine pentru a se manifesta. 
Totuşi, dacă foloseşti această forţă pentru a face rău cuiva, 
va trebui să plăteşti preţul, ca şi cum ai folosi focul sau 
electricitatea pentru a distruge. Dumnezeu ne lasă liberul 
arbitru pentru a folosi puterea lui intr-un mod benefic sau 
nu. Tot ceea ce există in lumea vizibilă a luat mai întâi 
naştere în lumea invizibilă. Fie că este vorba-despre un hotel 
mare, un avion sau hainele pe care le porţi, totul a luat mai 
întâi naştere în mintea cuiva, înainte de a deveni realitate. 
Forţa fiinţei umane constă în a folosi forţa universală pentru 
a crea. Nu ne putem gândi la ceva ce nu există deoarece 
gândirea este legată de marea gândire universală, aşa cum 
sunt legate celulele corpului omenesc. Dacă închizi ochii şi 
îţi imaginezi o plajă frumoasă, aceasta există deja sau va 
exista într-o zi pe pământ. Nu ne putem imagina în lumea 
vizibilă ceva ce nu există sau nu a fost prevăzut în lumea 
invizibilă. Acum este rândul tău să faci să se întâmple 
pentru tine ceea ce-ţi doreşti, prin gândurile şi acţiunile 
tale. Orice gând ia formă în lumea invizibilă: cu cât te 
gândeşti mai mult, cu atât investeşi mai multă energie la 
nivelul sentimentelor, cu atât îl alimentezi mai mult şi se va 
împlini în universul material şi vizibil. Astfel creezi ceea ce 
a existat mental. 

Prin faptul că hrăneşti ceea ce ai creat prin gânduri, 
vei întâlni persoanele potrivite, vei alege acţiunea pe care o 
ai de făcut, vei găsi locul potrivit pentru a materializa acel 
gând. Vezi tu, dacă ai făcut să se întâmple lucruri care nu 

au fost benefice pentru tine, înseamnă că le-ai creat deja în 
lumea invizibilă. 

Foloseşte-ţi credinţa pentru a atrage lucrurile 
benefice: există o provizie mare, suficientă pentru fiecare 
dintre noi. Doar de tine ţine să îţi cauţi partea ta. 

Imaginează-ţi că în ţara ta există provizii imense de 
grâu. Faptul că oamenii se deplasează sau nu pentru a-şi 
cere partea cuvenită nu schimbă cu nimic cantitatea 
disponibilă. De îndată ce creezi o dorinţă, creezi în acelaşi 
timp şi lucrul de care este nevoie pentru a o materializa. 

Nu trebuie decât să pătrunzi în rezervorul acela mare! 

Nu pierde nici un moment şi începe să foloseşti 
această mare putere care există în tine: dezvoltă-ţi credinţa. 
Dacă începi să creezi lucruri agreabile, viaţa ta va lua o altă 
turnură, vei fi mai fericit şi îţi vei împărtăşi fericirea cu 
ceilalţi. 

Nu putem dărui ceea ce nu avem. Dacă eşti plin de 
îndoieli, de frici şi de nelinişti, nu vei putea face fericit pe 
altcineva. începe prin a te gândi la tine şi a face să ţi se 
întâmple lucruri frumoase. în mod automat le vei face să 
răsară în jurul tău. Când te hotărăşti să pleci într-o 
călătorie, ştii care este destinaţia, nu ai niciun dubiu cu 
privire la acest lucru. Alegi drept mijloc de transport o 
maşină, trenul sau avionul, te laşi condus. Ştii că maşina va 
merge bine, că trenul sau avionul îşi ştie traseul şi te va 
duce la destinaţie - fericirea, iubirea, liniştea interioară te 
cuprind şi te laşi condus. Lasă-te purtat, abandonează-te cu 
totul. Fii convins că ai în tine tot ceea ce trebuie pentru a 
face să ţi se întâmple lucruri frumoase. Cere şi ţi se va da. 
Când vei avea credinţă în tine, vei avea acea credinţă şi faţă 
de ceilalţi. Va fi minunat. Nu te vei mai lăsa influenţat de 
oameni cărora viaţa li se pare îngrozitoare. îţi vei da seama 
că totul se întâmplă în interiorul tău. Toţi cei care au 
credinţă vor putea traversa momentele dificile şi vor 
cunoaşte epoca iubirii, care se apropie. 

Iisus a descris credinţa astfel: „Să fiţi deloc îngrijoraţi 
pentru viaţa voastră, să nu vă faceţi griji pentru ce mâncaţi, 
ce beţi sau cu ce vă îmbrăcaţi. Viaţa nu este mai importantă 
decât mâncarea, iar corpul nu este mai presus de veşminte? 

Priviţi păsările: nu seamănă şi nici nu culeg, nu au nici pod, 
nici grânare şi totuşi, Tatăl Ceresc le hrăneşte. Nu vreţi şi 
voi măcar atât cât ele? Cine dintre voi, cu toate aceste griji 
se poate ridica măcar cu un cot? De ce vă faceţi griji pentru 
hainele pe care le purtaţi? Uitaţi-vă la crinii de pe câmp cum 
cresc. Nu muncesc şi nu ţes, cu toate acestea, nici măcar 
regele Solomon, în toată măreţia lui nu a fost niciodată 
îmbrăcat atât de bogat. Dacă Dumnezeu are grijă de o floare 
de câmp ce va fi tăiată a doua zi, câtă grijă va avea să vă 
îmbrace pe voi, oameni cu credinţă atât de slabă. Nu vă mai 
întrebaţi tot timpul: „Ce vom mânca, ce vom bea şi cu ce ne 
vom îmbrăca?” Doar necredincioşii îşi fac griji. 

Tatăl vostru ceresc vă cunoaşte nevoile. Căutaţi regatul 
lui Dumnezeu şi dreptatea lui, iar restul vă va fi dat în plus. 
Nu vă faceţi griji pentru ziua de mâine deoarece ziua de 
mâine va avea grijă de toate acestea. Fiecare zi cu grija ei.” 

Aceste cuvinte ale lui Iisus ne invită să trăim 
momentul prezent. Nu ne ajută la nimic să fim îngrijoraţi 
pentru ziua de mâine. Acceptând faptul că ai puterea de a 
face să ţi se întâmple tot ceea ce ai nevoie, pe măsură ce 
nevoile tale se amplifică, va fi întotdeauna la fel. Nu ai 
nevoie să aduni o avere pentru bătrâneţe, nici să ai o mie de 
asigurări. Când acţionezi astfel, crezi că ai destulă putere în 
prezent pentru a avea bani, dar nu vei mai fi capabil să faci 
bani când vei avea 60, 65 sau 70 de ani. Accepţi că există 
Dumnezeu în tine, dar crezi că nu pentru totdeauna. Crezi 
mai degrabă că înaintând în vârstă, înţelepciunea şi 
experienţa ta te vor ajuta să obţii şi mai uşor ceea ce îţi 
doreşti. De ce să aduni la nesfârşit? Ceea ce este important 
este să ai acum tot ceea ce îţi doreşti. Chiar dacă ai avea 
patru frigidere debordând de mâncare, ai mânca totul într-o 
singură zi? Bineînţeles că nu! Ceea ce este important este să 
trăieşti bine, să fii înconjurat de frumuseţe şi să răspunzi 
nevoilor tale de astăzi. Bucurându-te de ceea ce primeşti 
astăzi, trăind fiecare zi pe rând, vei continua să găseşti tot 
ceea ce vrei. Ziua de mâine depinde de cea de astăzi. Dacă 
îţi faci griji pentru mâine, vei face să ţi se întâmple lucruri 
neplăcute. Dacă însă te hrăneşti doar cu gânduri plăcute, 
viaţa ta va lua o întorsătură favorabilă. 

Pentru a încheia acest capitol, poţi să treci la acţiune. 

Fă un act de credinţă, oricare ar fi el. Alege ceva ce ai 
vrut mereu să obţii, un lucru care te-ar face fericit şi decide 
că ai toată puterea necesară pentru a-1 face să se întâmple. 
Pune-ţi gândul în practică începând de acum. Poate ai 
nevoie să pregăteşti ceva sau să vorbeşti cu cineva. 
Acţionează fără întârziere. în viaţă, realitatea este mai întâi 
„a fi” şi apoi „a avea”. 

Dacă gândeşti aşa: „Când voi câştiga mulţi bani la 
loterie, îmi voi cumpăra casa viselor mele şi aunci voi fi 
fericit” gândeşti total împotriva legilor naturale. Mai întâi 
trebuie să fii fericit, apoi să faci ceva în acest sens şi apoi să 
ai ceea ce îţi doreşti. 

Acţionând, repetă cât mai des următoarea afirmaţie: 


CRED ÎN MAREA BOGĂŢIE DIVINĂ CARE EXISTĂ ÎN 
MINE ŞI O VOI FOLOSI CÂT AM NEVOIE ORICÂND ŞI 

ORIUNDE. 

Capitolul 8 


ENERGIA 


Crezi că ai multă energie? Ai vrea să ai mai multă? Un 
specialist din California, care a făcut studii legate de acest 
subiect, timp de mai mulţi ani, a afirmat că corpul uman 
are suficient de multă energie pentru a lumina un oraş 
precum Montreal sau new York, timp de o lună. 
Impresionant, nu-i aşa? 

Cu siguranţă vei fi de acord cu mine dacă îţi voi spune 
că motivarea şi satisfacţia de a face ceva ce ne place 
antrenează automat energie în noi. Această energie 
favorizează realizarea şi împlinirea proiectelor. 

De exemplu: o tânără femeie se întoarce acasă după o 
zi de lucru. Este obosită şi fără chef şi uită de masa de 
seară. Se pregăteşte de culcare când sună telefonul. Un 
prieten, pe care îl respectă mult, o anunţă că vine la ea într- 
o jumătate de oră. E uşor să ne-o imaginăm pe tânără 
grăbindu-se să aranjeze lucrurile, să ascundă vasele 
murdare, să facă ordine în apartament şi să alerge să 
cumpere nişte vin. Soneria sună exact la ora stabilită. 
Tânăra este într-o formă incredibilă, pregătită să-l 
primească pe acel prieten şi dintr-o dată totul i se pare 
minunat. De unde vine această energie? Fără nicio îndoială, 
motivaţia este originea acestei energii. Lipsa de energie este 
un semn dat de corp şi de supraconştiinţa ta, care te 
avertizează că în prezent acţionezi, gândeşti şi trăieşti într- 
un mod care nu îţi este benefic, prin urmare, îţi lipseşte 
pofta de viaţă şi motivarea. A-ţi folosi energia într-un mod 
neadecvat poate de asemenea să provoace o lipsă de 
vitalitate. Corpul fizic este înconjurat de un alt corp subtil, 
invizibil, care se numeşte corp energetic sau corp vital. 
Acest corp vital este format din mii de linii mărunte, care 
înconjoară corpul fizic. în şapte puncte exacte din corp, 
douăzeci şi unu dintre aceste linii se interseactează pentru a 
forma această energie. în sanscrit, aceste energii se numesc 
chakrele corpului omenesc. Sunt situate între baza coloanei 

vertebrale şi vârful capului. Schema de mai jos arată 
localizarea centrilor de energie. 


CENTRE D’ENERGIE - CHAKRAS 

Primul este cel coccigian, situat la baza coloanei 
vertebrale. Reprezintă sediul forţei fizice şi al supravieţuirii. 
Foloseşti această energie când simţi furie, durere, iritare sau 
frică. Dacă simţi nesiguranţă pentru supravieţuirea ta, adică 
pentru hrană şi casă, vei afecta această energie. Prea multă 
energie concentrată în acest loc poate provoca dureri de 
spate şi tulburări la baza spatelui. Centrul coccigian 
afectează direct glandele suprarenale care produc cortizonul 
şi adrenalina necesare corpului. Trăind nesiguranţă, frică, 
furie şi iritare, îţi epuizezi nivelul de energie în timp ce ai 
putea să o foloseşti în scopuri mult mai constructive. 

Cel de-al doilea centru de energie, centru sacru, este 
situat în spatele organelor sexuale, între pubis şi ombilic. 
Intersecţia celor 21 de linii se află în spatele coloanei 
vertebrale, de-a lungul spatelui. Această regiune este 
centrul în care generezi energie. 

Chakrele: 

Centrul coccigian 
Centrul sacru 
Centrul solar 
Centrul cardiac 
Centrul laringelui 
Centrul frontal 
Centrul coronal 

Energia, puterea de a-ţi crea viaţa aşa cum vrei tu. 
Această energie este folosită şi pentru activităţile sexuale. 
Reproducerea este scopul de bază al organelor sexuale. Sunt 
create pentru acest lucru. Acest centru îl afectează pe cel al 
gâtului, care la rândul lui, reprezintă centrul creativităţii. 
Când centrul sacru este prea activ, energia este prea multă 
sau nu este suficient de concentrată, glandele sexuale şi 
gâtul pot fi afectate. Această energie este folosită prin orice 
activitate sexuală, pasiune, ură, furie, orgoliu, gelozie, 
egoism şi posesivitate. Dacă astfel de momente, de gelozie, 
de furie şi de ură apar prea des în viaţa ta, înseamnă că ai 
vrea să ai multă putere asupra celorlalţi. îţi scazi astfel 
energia pentru viaţa sexuală şi pentru creativitate. Acest 

lucrai poate provoca multe probleme la nivelul organelor 
sexuale, atât la femei cât şi la bărbaţi. Se poate manifesta şi 
prin dureri la baza abdomenului. Când vei învăţa să te 
eliberezi de aceste emoţii distructive, să îţi schimb acest fel 
de a fi şi să-ţi controlezi orgoliul, se va elibera o mare parte 
de energie, până în centrul gâtului şi te va ajuta să creezi şi 
să-ţi dezvolţi talentele şi calităţile. 

Cel de-al treilea centru este cel solar (plexul solar). 
Este situat desupra buricului, între buric şi inimă. Este 
centrul emoţiilor şi al dorinţelor. Când trăieşti emoţii 
puternice sau ai dorinţe pe care le laşi deranjate de aceste 
emoţii, fără să le exprimi, blochezi acest centru de energie. 
Astfel, energia ta se concentrează în acelaşi loc şi există o 
lipsă de circulaţie de energie în tine: de aici provine lipsa de 
energie de fiecare dată când simţi culpabilitate, dezamăgire, 
agresivitate, durere şi toată gama emoţiilor menţionate mai 
sus. Acest centru de energie acţionează direct asupra 
pancreasului şi al sistemului digestiv. 

Centrul coccigian, cel sacru şi cel solar sunt primele 
centre în care activitatea domină în cazul fiinţei umane. 
Dacă o persoană simte nesiguranţă sau se lasă purtată de 
emoţii, energia ei se canalizează în partea de jos a corpului 
unde sunt situate cele trei centre. Scopul fiinţei umane este 
să reuşească să facă să urce această energie spre partea 
spirituală a fiinţei sale. Primele două centre reprezintă 
instinctul animal al fiinţei umane. Centrul solar se găseşte 
la jumătatea drumului dintre instinct şi fiinţa spirituală. 
Primele trei centre sunt legate de „a avea” iar celelalte patru 
de dimensiunea „ a fi” a fiinţei umane. 

Cel de-al patrulea centru este cel cardiac. Este situat 
în regiunea inimii. Este un centru foarte important, sursa 
iubirii şi a compasiunii. Influenţează glanda timus, care 
ajută la crearea imunităţii în faţa bolilor. Este foarte trist să 
constatăm faptul că, la foarte mulţi oameni, energia inimii 
este blocată. Există prea multă energie la nivelul emoţiilor şi 
al intelectului, care duce la acestă blocare. Totul este blocat 
în zona inimii. Pe măsură ce înveţi să accepţi noţiunea de 
responsabilitate, să îţi controlezi emoţiile şi să iubeşti 
oamenii, energia ta din centrul emotiv se va îndrepta spre 

inimă. Cu cât energia circulă mai liber de sus în jos, cu atât 
vei putea să consumi mai multă pentru a împlini ceea ce îţi 
doreşti în viaţă. Fiecare dintre actele tale de iubire va crea o 
mică deschidere care lasă să circule energia la nivelul 
centrului cardiac. 

Al cincilea centru este cel al laringelui. Se află la 
nivelul gâtului. Influenţează direct glanda tiroidă care, la 
rândul ei afectează întreg sistemul nervos, metabolismul, 
controlul muscular şi căldura corpului. Este centrul 
creativităţii şi al expresivităţii. Este legat e centrul sacru, 
unde se află energia sexuală. După cum se ştie, aceasta este 
energia cea mai puternică a fiinţei umane. Deci, întotdeauna 
există o parte din energia sexuală care urcă spre gât. Dacă 
nivelul tău de creaţie nu este suficient de mult exploatat în 
viaţa ta de zi cu zi, îţi vei folosi energia într-un mod 
neadecvat. Această carenţă se manifestă la nivelul gâtului şi 
poate provoca dureri de gât, dificultăţi legate de voce şi 
laringite. De asemenea, poate fi afectată glanda tiroidă. 
Pentru a face acest centru mai armonios, trebuie să îţi 
exprimi latura creativă. Creaţia ta poate fi de ordin artistic, 
literar, muzical sau chiar floral. Se poate exprima la muncă, 
într-o pauză sau, mai important, atunci când îţi creezi 
propria viaţa aşa cum vrei tu. Pentru a aprofunda această 
armonie, trebuie să rămâi autentic în exprimare, fie că e 
vorba de gânduri, de vorbe sau de fapte. Fă eforturi în 
fiecare zi şi vei fi recompensat. Foarte rar există oameni care 
să fie sinceri 100%, dar este posibil acest lucru. Totul este 
să începi. Gândirea, interpretarea şi executarea unui lucru 
trebuie să fie la fel, de la început până la sfârşit. Acest 
centru se mai numeşte centrul eliberării. Când vei învăţa să 
iubeşti cu inima şi să fii sincer, energia ta va circula şi va 
urca spre partea spirituală: ultimele două centre. 

Al şaselea centru este cel frontal. Se găseşte deasupra 
nasului, între arcadele sprâncenelor şi ajută şi la 
dezvoltarea celui de-al treilea ochi. Este sursa darurilor, a 
puterii paranormale, a marii intuiţii, a clarviziunii vizuale şi 
auditive. Principala sa funcţie constă în dezvoltarea 
autentică individualităţii omului. 

Individualitatea se formează începând din centrul 
laringelui. Ultimele trei centre menţionate, cel solar, cel 
cardiac şi cel al laringelui, reprezintă individualitatea fiinţei 
umane. Dacă aceasta rămâne la nivelul centrelor inferioare 
nu îşi va dezvolta decât personalitatea. Dacă încerci să îi 
copiezi pe ceilalţi, nu vei avea propria ta individualitate. 
Trebuie să o dobândeşti pentru a fi tu însuţi, pentru a fi 
propriul tău stăpân. 

Al şaptelea centru este cel coronar. Este situat 
deasupra capului. Este centrul marii iluminări. Frecvenţa 
lui înaltă este sursa aureolei care apare în jurul capetelor 
sfinţilor şi a fiinţelor foarte spirituale. Este ilustrată foarte 
des în imaginile cu caracter religios. Când acest centru este 
dezvoltat la maximum, fiinţa umană poate trăi experienţa lui 
EU SUNT, uniunea totală cu Dumnezeu. 

Iisus a atins această uniune. 

Ultimele două centre, cel frontal şi cel coronar, te 
ajută să ai acces la nivelul superior prin practicarea 
meditaţiei şi ajutându-i pe ceilalţi. însă dăruirea pentru 
ceilalţi trebuie făcută cu dragoste necondiţionată, acea mare 
dragoste pentru umanitate care te ajută să devii o fiinţă 
spirituală. 

După cum vezi, energia corpului uman provine din 
mai multe surse: apa pe care o bem, aerul pe care îl 
respirăm, alimentele pe care le mâncăm, gândurile pe care 
le creăm şi activitatea corpului energetic (partea de energie 
fiind cea mai mare). 

Oamenii din generaţiile din trecut nu erau conştienţi 
de faptul că îşi pot recupera energia prin puterea gândului. 
Nevoia de hrană era prea puternică. Cu cât o persoană 
evoluează mai mult în gândire, cu atât se purifică mai mult, 
iar nevoia ei de hrană devine mai mică. Având un corp 
energetic armonios, energia circulă liber şi îi asigură fiinţei 
umane partea necesară de energie, fără să o mai menţionăm 
pe cea procurată din aer şi din apă. 

Tot ceea ce există este energie. Este foarte important 
ca această energie să fie împărţită în mod echitabil, adică să 
existe un echilibru între a da şi a primi. 

Dacă tot timpul dai din energia ta celorlalţi şi refuzi să 
primeşti în schimb, va fi foarte greu să atingi o armonie 
interioară. Cu cât circulaţia energiei este mai bună, cu atât 
este mai bine pentru fiinţa umană. Cu cât investeşti mai 
multă energie în realizarea dorinţelor tale, cu atât se vor 
împlini mai repede. Cei care vor să primească fără efort 
ignoră existenţa legii energiei, a forţei energiei. Schimbul de 
energie trebuie să existe. O viaţă de cuplu în care schimbul 
de energie nu funcţionează, nu va dura prea mult. Cei doi 
parteneri trebuie să se completeze, nu să aibă nevoie unul 
de celălalt. Sunt împreună pentru a se ajuta reciproc şi 
pentru a evolua. La fel este şi în relaţiile dintre părinţi şi 
copii. Trebuie să existe un schimb de energie egal repartizat. 
Cu siguranţă, experienţele tale personale ţi-au arătat acest 
lucru. Sentimentul, trăirile şi senzaţia de a trăi într-o casă 
dăruită, nu vor reuşi niciodată să te mulţumească la fel ca 
şi dacă ai fi câştigat-o sau ai fi construit-o tu însuţi. Cu cât 
investim mai multă energie pentru a realiza ceva, cu atât 
devine mai importantă valoarea acelui lucru. 

Este trist să constaţi că unii oameni cred că totul li se 
cuvine şi orice poate fi obţinut din nimic. De aceea există 
atât de mult ezechilibru. 

O să dau exemplul unei tinere handicapate, 
imobilizate în scaunul cu rotile. Urăşte societatea din cauza 
lucrurilor la care ea nu poate aspira în viaţă. Ar vrea să 
primească totul. Ar vrea ca întreaga societate şi guvernul să 
se ocupe de ea. Se izolează în scaunul ei, deoarece nu ştie 
să facă altceva. Nu îşi dă seama că este nevoie de energie 
pentru ca acea situaţie să devină o bogăţie interioară. Este 
prea ocupată pentru a întreţine ura şi ranchiuna împotriva 
societăţii şi a voinţei lui Dumnezeu. Astfel, se simte tot mai 
nefericită, se îmbolnăveşte tot timpul şi îşi agravează 
handicapul. 

Pentru a încheia acest capitol, te sfătuiesc să te aşezi 
şi să faci o introspecţie, adică să observi viaţa ta de zi cu zi, 
viaţa ta afectivă, viaţa de la serviciu, viaţa ta interioară. Ai 
impresia că te goleşti de energie pentru ceilalţi? Accepţi să 
faci orice pentru ceilalţi şi astfel să nu mai ai destulă energie 
pentru tine? Dacă da, înseamnă că dai aşteptând ceva în 

schimb şi ai dificultăţi în a primi, lucru care provoacă 
automat un stres interior, de unde apare o insatisfacţie 
cronică.' Dacă este vorba de situaţia cu copiii tăi, deoarece 
te dăruieşti în întregime lor, fără să le ceri nimic în schimb, 
de frică să nu îi răneşti sau să-i deranjezi, va trebui să 
schimbi imediat această relaţie. Cu siguranţă nu este 
benefică pentru tine. 

Mai întâi, explică-le copiilor tăi de unde vine acestă 
nouă decizie, spune-le că ar trebui să existe un schimb de 
energie între ei. Dacă există acelaşi gen de situaţie cu 
partenerul tău sau la serviciu, ţie îţi revine decizia de a face 
schimbări şi de a acţiona, fără să-ţi fie teamă de ce cred 
ceilalţi. Tu faci acest lucru şi tu vei primi beneficiile. Când 
vei lua decizia de a-ţi echilibra mai mult energia, în fiecare 
domeniu al vieţii tale, vei putea trece la capitolul următor. 

Aceasta este afirmaţia pe care să o repeţi cât mai des: 


SUNT MAI CONŞTIENT DE ENERGIA PE CARE O AM ŞI 
VOI ÎNVĂŢA SĂ O FOLOSESC MAI ÎNŢELEPT. 

Partea a doua 
ASCULTAREA 
CORPULUI FIZIC 




Capitolul 9 


BOLI- ACCIDENTE 


Nu ştiu ce reprezintă pentru tine o boală sau un 
accident, dar realitatea nu reflectă întotdeauna ceea ce 
gândim noi. Majoritatea oamenilor îşi explică boala ca pe un 
ghinion pe care îl au în viaţă, o nedreptate, mai ales dacă e 
vorba despre o boală ereditară sau contactată de la altcineva. 
O astfel de gândire înseamnă a fi împotriva legii 
responsabilităţii. Fiecare boală sau accident care apare în 
viaţa ta sunt provocate de tine însuţi. „Cine vrea să se 
îmbolnăvească?” o să mă întrebi. Facem acest lucru 
inconştient. Boala reprezintă un semnal dat de corpul tău. 
Supraconştiinţa ta, partea ta divină, dumnezeul tău interior 
îţi trimite un mesaj, deoarece unele dintre acţiunile tale, 
dintre gândurile şi vorbele tale sunt contra legii iubirii şi a 
legii responsabilităţii. Nu serveşte la nimic să ai resentimente 
faţă de natură sau să te acuzi pe tine din cauza unei boli, 
este mai important să primeşti mesajul să să-i mulţumeşti 
corpului tău pentru că ţi l-a trimis. Când nu ştii despre ce 
mesaj este vorba este suficient să întrebi: „Ajută-mă să aflu 
mesajul, nu înţeleg despre ce este vorba.” Acceptând să îl 
găseşti, faci un act de iubire faţă de tine însuţi. 

„Oare de ce am din nou gripa? M-am săturat de atâtea 
gripe! îmi ajunge!”, „Iar am migrene” sau „Nu mai îmi trece 
durerea de spate”. Prin astfel de afirmaţii, accepţi sau refuzi 
propria ta responsabilitate. Dacă pui întrebările potrivite, 
supraconştiinţa ta te va ajuta. Dacă nu, frecvenţa bolilor 
tale sau a accidentelor va creşte. 

Când înţelegi, trebuie să acţionezi în consecinţă, adică 
să întreprinzi o acţiune. 

O să dau un exemplu care clarifică acest lucru: este 
noapte, vecinul tău vine la tine pentru a te anunţa că ai 
uitat să stingi farurile la maşină. Dacă refuzi să răspunzi, 
vecinul va încerca să-ţi atrag atenţia. Va insista să sune, nu 
pentru a te deranja ci mai degrabă pentru că ţine la tine şi 
vrea să te ajute. Dacă, după mai multe avertismente, tu te 

încăpăţânezi să nu faci nimic, a doua zi dimineaţă, vei găsi 
bateria de la maşină golită. 

Supraconştiinţa ta acţionează la fel. Dacă pierz primul 
mesaj sau nu în înţelegi, îţi va trimite un altul, apoi un 
altul, până când îţi va trimite ceva suficient de puternic 
pentru a te scutura şi a provoca o reacţie din partea ta: un 
cancer sau o criză cardiacă. Şi dacă din nou refuzi să 
acţionezi, vei muri, la fel ca şi bateria de la maşină! 

Atunci nu ar fi de preferat să fii mai atent, mai precaut 
şi să asculţi mai bine mesajele înainte ca acestea să devină 
prea puternice? Dacă îi mulţumeşti vecinului tău pentru 
avertizare şi îi promiţi că te vei ocupa de problemă, trebuie 
să treci imediat la acţiune: să-ţi iei haina, să ieşi afară şi să 
stingi farurile de la maşină. Dacă pretinzi că te ocupi fără să 
faci nimic, el va reveni să te anunţe: „Ai înţeles ce am spus 
mai devreme?” 

Supracon ştiinţa ta face acelaşi lucru. Prin mesajele pe 
care ţi le trimite tot timpul, îţi arată cum să revii pe drumul 
cel bun. Nu este extraordinar să ai un prieten atât de bun, 
care te ajută în momentul în care te rătăceşti, un prieten 
care este mereu alături de tine! 

Fiecare afecţiune sau boală este un mesaj în sine. Dar 
răul nu este doar fizic. Metafizica, care înseamnă a vedea 
dincolo de lumea fizică, demonstrează acest lucru. O să îţi 
explic prin câteva exemple. 

Cu siguranţă, la început vei fi sceptic, însă ce ai de 
pierdut dacă vei fi mai deschis şi mai atent la tine însuţi? 
Gravitatea unei boli se dovedeşte a fi la fel de puternică 
precum mesajul ei. Când o boală persistă, este foarte 
important să vezi ce vrea să îţi transmită. Dacă devine foarte 
puternică, înseamnă că şi-a întărit forţa de mult timp. 
Sufletul tău strigă: „Ajutor!” este momentul să te întorci la 
calea ta plină de iubire. 

îţi dau câteva exemple de posibile cauze pentru unele 
boli şi afecţiuni. 

A suferi de artitră înseamnă a fi convins că ceilalţi 
profită de tine, iar criticile interioare nu sunt exprimate în 
mod deschis. Artitra afectează persoanele care nu ştiu să 
refuze şi care emit acest lucru prin vibraţiile lor. Oamenii 

acţionează în funcţie de ceea ce primesc: profită de aceste 
vibraţii. Mesajul artitrei se poate citi astfel: „Nu te mai gândi 
că toată lumea profită de tine... Tu te supui... Afirmă-te, 
spune nu când ai ocazia. Când alegi să îi faci un serviciu 
cuiva, fă acest lucru dar fără să ai aşteptări. Nu mai critica 
şi încetează să mai vrei să îi schimbi pe ceilalţi.” 

Durerea de genunchi înseamnă că eşti prea inflexibil, 
prea încăpăţânat. Adeseori este semn că orgoliul îţi domină 
gândurile. O persoană prea autoritară care refuză să fie 
flexibilă în opinii, se teme de ceea ce ar putea crede ceilalţi 
despre ea. Ţine la ideile ei cu multă încăpăţânare. Dacă te 
doare genunchiul primeşti un semnal să fii mai flexibil, să 
nu îţi mai fie frică de „ce spun ceilalţi” şi să fii deschis faţă 
de părerile celorlalţi. Există cineva în viaţa ta, care ai vrea să 
aibă aceeaşi opinie ca şi tine? Corpul tău îţi spune că 
această atitudine nu îţi este benefică şi că acţionezi 
împotriva iubirii. 

Şi gura vorbeşte. Orice afecţiune în zona bucală 
semnifică faptul că ai păreri prea fixe. Spiritul tău este prea 
închis. Refuzi să recunoşti un mesaj în opiniile celorlalţi. 
Dacă ai dureri de dinţi, este momentul să iei o hotărâre. 
Când amâni prea mult să iei o decizie, înseamnă că 
rezultatele acelei hotărâri te sperie. Corpul tău îţi spune: 
„Nu-ţi fie frică. Oricare ar fi alegerea ta, va fi doar a ta. Eşti 
în stare să faci faţă consecinţelor. Poţi să faci să apară 
evenimente care te pot ajuta. „ Dacă este vorba de o 
afecţiune a gingiilor, va trebui să întăreşti acea decizie. Ţi se 
spune: „Nu-ţi fie frică. Ai luat o hotărâre, acum acţionează 
în consecinţă”. 

Dacă ai impresia că îţi lipseşte sprijinul în viaţă şi te 
deranjează acest lucru, corpul tău te va avertiza printr-o 
durere de spate. Coloana vertebrală este cea care îţi susţine 
corpul. Fără îndoială eşti o persoană care este în stare să ia 
toată răspunderea pentru fiecare ceilalţi în spatele lui şi 
care se simte responsabilă pentru fericirea sau nefericirea 
celorlalţi. însă această responsabilitate este atât de grea 
încât vei avea nevoie de un sprijin suplimentar. Exact ceea 
ce tu nu obţii. Superconştiinţa ta îţi trimite următorul 
mesaj: „Nu mai crede că eşti responsabil de fericirea sau de 

nefericirea celorlalţi. Dacă vrei să ajuţi pe cineva, fă asta, 
dar de bunăvoie, din dragoste şi nu pentru că te simţi 
obligat să faci asta. Tu eşti singurul care îţi susţii decizia.” 
Dacă faptul de a-ţi lua responsabilităţi te ajută să te 
realizezi, vei fi apt să faci acest lucru, fie că este vorba 
despre profesie, fie de alte domenii ale vieţii tale. în acest 
caz, nu ai nevoie de niciun sprijin. Dacă nu ai putea face 
acest lucru, nu ţi-ai propune niciodată să faci aşa ceva. 

Când cineva nu se simte destul de sprijinit, este 
„nesusţinută” adică ar vrea ca toată lumea să o sprijine, dar 
când ceilalţi se oferă să o ajute, nu îi convine niciodată. 
Eventual, cei apropiaţi se descurajează şi nu mai vor deloc 
să o ajute. 

Dacă simţi o durere în partea superioară a spatelui, 
partea ta afectivă este afectată, iar dacă este vorba despre 
partea inferioară, este vorba despre latura materială şi 
financiară. 

Dacă ai febră, aceasta este adeseori semnul unei furii 
interioare gata să explodeze. Singura modalitate de a o face 
să iasă este un acces de febră. Prea multe dorinţe închise, 
izbucnesc dintr-o dată. Corpul tău vrea să te facă să înţelegi 
că „trebuie să spui ceea ce ai de spus şi asta, pe măsură ce 
apar diverse situaţii. Nu mai păstra totul în tine. Furia nu îţi 
face deloc bine. Te pedepseşi tu însuţi.” 

Când ai probleme la braţe, înseamnă că nu eşti 
conştient de utilitatea şi de valoarea ta. adeseori îţi 
imaginezi că ceilalţi nu te apreciază. Crezi că valoara ta este 
mai mică decât a celorlalţi. Corpul tău vrea să îţi transmită 
un mesaj: „Priveşte cât de util eşti, aşa cum eşti acum. 
Ceilalţi chiar au nevoie de tine. Eşti apreciat.” Această 
manifestare poate fi de asemenea legată de faptul că există o 
situaţie benefică în viaţa ta, pe care nu îndrăzneşti să o 
fructifici. Poate astfel îţi ţii ocupate braţele şi mâinile, care 
nu te mai mulţumesc. Ai prefera să faci altceva. Iar acest 
lucru este valabil mai ales în ceea ce priveşte munca ta. oare 
faci într-adevăr profesia care corespunde aspiraţiilor tale? 
Observă când apare afecţiunea, durerea. Mesajul transmis 
este: „Haide, acţionează conform dorinţelor tale interioare, 
să nu îţi mai fie teamă”. 

Ai nevoie de picioarele tale pentru a te deplasa unde 
vrei, pentru a avansa. O problemă sau o durere de picior 
înseamnă că nu mai poţi înainta, îţi este frică de viitor. 
Supraconştiinţa ta te atenţionează că nu ai motive de 
îngrijorare. Eşti în stare să îndeplineşti ceea ce vrei. Haide, 
îndrăzneşte. Poţi să faci să se întâmple ce vrei în momentul 
în care ai nevoie. Dacă vrei să îţi schimbi serviciul şi îţi este 
teamă pentru siguranţa ta financiară, durerea ta de picior îţi 
atrage atenţia că este momentul favorabil pentru a lua o 
decizie şi nu ai de ce să te temi. 

Majoritatea oamenilor pun durerile de gât pe seama 
frigului sau a suprasolicitării corzilor vocale. Gâtul este 
calea prin care ne exprimăm. Supraconştiinţa ta te 
sfătuieşte să te exprimi faţă de cineva. îţi este frică să faci 
acest lucru. îţi ascunzi furia. Ai fost atât de surprins încât 
nu ai spus nimic, ai înghiţit totul, nu ai reuşit să vezi 
dragostea din fiecare vorbă spusă. Adeseori nu suntem 
conştienţi de faptul că unele cuvinte ne rănesc. Ne place mai 
mult să credem că suntem indiferenţi. Astfel este mai puţin 
ameninţător, însă, sufletul tău ştie acest lucru. Iar acest 
comportament se transformă într-o durere de gât. Gestul pe 
care îl poţi face este să să te exprimi faţă de persoana în 
cauză şi să-i împărtăşeşti ceea ce ai trăit în momentul în 
care cuvintele ei te-au rănit. 

în cazul unei laringite nu îţi este frică doar să te exprimi, 
ci şi să îţi afirmi opinia. Cu siguranţă ai refulat o replică când 
te aflai în faţa unei autorităţi. Pentru a evita reacţia acesteia, ai 
preferat să taci. Nu te lăsa impresionat. Exprimă-ţi părerea. 
Interlocutorul tău va fi surprins de interesul pe care îl arăţi şi 
de sinceritatea părerilor tale. Dacă laringita ta ascunde furie şi 
ranchiună, va trebui să te eliberezi de ele şi să le exprimi faţă 
de persoana în cauză. Te sfătuiesc să îi spui aşa: „Acum îmi 
este teamă de reacţia ta. mi-e frică să nu te rănească ceea ce îţi 
spun, însă trebuie să îţi vorbesc. O fac pentru mine. Am nevoie 
să îmi exprim părerea”. Dacă nu îţi spui opinia, vei acumula 
furie şi ranchiuna foarte multă. în plus, ştii că nu este bine 
pentru tine. dacă laringita persistă, înseamnă că nu ţi-ai 
ascultat corpul. 

Incontinenţa urinară, în cazul copiilor (faptul că fac 
pipi în pat) înseamnă că aceştia simt o frică mare faţă de 
unul dintre părinţii lor. poate fi vorba despre tată, mamă 
sau o altă persoană care reprezintă autoritatea. Frica nu 
este neapărat de natură fizică. Copilul îl iubeşte atât de 
mult pe acel părinte încât îi este frică să nu îl 
dezamăgească. Nu îndrăzneşte niciodată să acţioneze contra 
dorinţelor acestuia. Nu este o atitudine benefică pentru el. 
Se privează de ceea ce este bun pentru el şi nu este el 
însuşi. Este foarte important să recunoaştem acest fenomen 
şi să încercăm să tăiem cordonul cu părintele în cauză. 
Dacă ai un copil care are această problemă, explică-i că nu 
este obligat să-i facă pe plac nimănui: nici mamei, nici 
tatălui său. Sunt experienţele lui şi orice ar face, nu are de 
ce să-i fie teamă că va dezamăgi pe cineva. încurajează-1 în 
loc să-l cerţi. Se va simţi mult mai împlinit. 

O persoană care tuşeşte foarte des, are tuse cronică, 
este o fiinţă sufocată de viaţă. Are o mare nervozitate. Se 
simte opresat de o anumită situaţie. O tuse trecătoare însă 
este semn de plictiseală sau de critici. Tuşea apare în 
momentul în care acea persoană se plictiseşte sau se 
autocritică sau critică pe cineva, în sinea ei. Corpul acelei 
persoane încearcă să îi spună: „încearcă să nu te mai 
plictiseşti sau să critici. Caută să afli mesajul transmis sau 
să accepţi ceea ce se întâmplă în prezent.” 

Intestinele reprezintă locul în care se asimilează 
alimentele pentru a le transforma în elemente nutritive. 
Parcursul ideilor urmează acelaşi proces. Când cineva suferă 
de constipaţie, înseamnă că se agaţă prea mult de ideile vechi. 
Nu face loc pentru cele noi. Poate fi un semn de meschinărie 
sau a cuiva care păstrează lucrurile, bunurile materiale. 
Supraconştiinţa sa îi spune că a venit momentul să renunţe la 
ele, să se relaxeze şi să uite de lucrurile din trecut. 

A avea diaree înseamnă exact contrariul. Laşi ideile să 
treacă prea repede, refuzi să accepţi ideile nou venite. îţi 
este frică de ceea ce aduc cu ele. Ai vrea ca totul să se 
desfăşoare mai repede. Ai vrea ca totul să fie deja făcut, 
trăit. Diareea indică de asemenea respingerea, adică a te 
respinge pe tine însuţi sau a-ţi fi teamă să nu fii respins de 

ceilalţi. Corpul transmite mesajul că este inutil să-ţi fie frică. 
Fricile tale sunt rezultatul imaginaţiei tale. Există frici care 
uneori pot fi benefice. De exemplu: vrei să treci strada şi 
apare un camion. Este bine să îţi fie frică: acest lucru te 
ajută să te opreşti şi să dai înapoi, pentru a nu fi lovit. 
Primeşti semnale ale corpului doar atunci când este vorba 
despre o teamă care nu este benefică. Problemele la rinichi îi 
afectează pe oamenii care critică şi care sunt adeseori 
dezamăgiţi şi frustraţi. Cred că nimic nu le reuşeşte. îşi 
plâng de milă. Nu au gânduri benefice pentru ei: acesta este 
mesajul transmis de supraconştiinţă. Iar cum ei sunt cei 
care provoacă tot ceea ce li se întâmplă, trebuie să înveţe să 
fie responsabili. 

Durerile de sâni sunt datorate unei atitudini 
autoritare, prea tranşante faţă de cineva. Nu este un lucru 
benefic pentru nimeni. 

O afecţiune a ochilor înseamnă că laşi să te deranjeze 
ceea ce vezi în jurul tău. Corpul tău îţi spune că nu este 
treaba ta să te amesteci. Dacă situaţia te priveşte pe tine şi 
îţi afectează spaţiul privat, ia măsurile necesare pentru a 
schimba situaţia. Acelaşi fenomen se produce şi în cazul 
urechilor. Te laşi deranjat de ceea ce auzi. La fel şi în cazul 
nasului, care îţi spune că te laşi deranjat de ceva sau cineva 
pe care nu îl poţi mirosi. Sunt semnale ale corpului tău. 
Aceste semnale îţi demonstrează că nu îţi este bine aşa cum 
eşti acum. Nu este bine să te laşi deranjat şi dacă ar fi bine, 
nu ai primi aceste mesaje. 

Un accident reprezintă faptul că simţi o culpabilitate. 

De exemplu: îţi rupi o mână, e un accident 
întâmplător o să-mi spui! Te doare, bineînţeles, însă faptul 
de a fi provocat acest accident denotă prezenţa unei 
culpabilităţi. Fiinţa umană are acest refelx de a se 
dezvinovăţi prin pedeapsă! De exemplu: cureţi cartofi şi îţi 
dai seama dintr-o dată: „iar am uitat ceva, sunt idiot”. Şi 
eşti atât de supărat pe tine încât te tai la deget! Imediat ce 
simţi o culpabilitate, corpul tău îţi semnalizează acest lucru 
printr-un incident sau un accident. 

Accidentul este un avertisment în plus pentru a te 
ajuta să conştientizezi că este inutil să te simţi vinovat. îţi 

petreci viaţa simţindu-te vinovat pentru unele lucruri, deşi 
nu eşti vinovat. Fă bilanţul accidentelor şi vei înţelege. 

Ceea ce ai citit în acest capitol este o scurtă desciere a 
metafizicii, ceea ce există dincolo de partea fizică. Imediat ce 
apare o afecţiune sau o boală, vei avea toate şansele de 
partea ta dacă vei fi atent nu doar la cauza fizică, ci şi la cea 
metafizică. 

în cartea mea Corpul tău îţi spune: „Iubeşte-te!” vei 
putea citi descrierea completă a bolilor şi afecţiunilor 
cunoscute. Pentru a încheia acest capitol, aşează-te şi fă o 
listă cu toate bolile şi afecţiunile de care suferi. Apoi 
mulţumeşte-i conştiinţei tale interioare pentru mesajele 
trimise şu cere-i supraconştiinţei tale să îţi explice 
semnificaţia acestora. 

După cum vezi, fiecare boală, afecţiune sau accident 
este doar un simplu avertisment. Boala sau afecţiunea 
încetează imediat ce ai înţeles mesajul transmis. Iar acest 
lucru nu necesită mai multă energie decât a fost nevoie 
pentru declanşarea bolii. Erau doar energii prost utilizate. O 
dată ce boala (sau afecţiunea) a dispărut vei observa toată 
energia suplimentară de care dispui. Se consumă multă 
energie pentru a fi bolnav... O boală care se permanen¬ 
tizează înseamnă că vrei să ai putere asupra cuiva, prin 
acea boală. Dacă este cazul tău, observă asupra cui vrei să 
exerciţi acea putere. Nu este deloc înţelept să vrei să deţii 
puterea asupra cuiva, prin intermediul unei boli. Adevărata 
putere este cea a iubirii! 

înainte de a trece la capitolul următor, ocupă-te măcar 
de una dintre afecţiunile tale. Alege-o pe cea mai măruntă 
dacă trebuie, găseşte-i semnificaţia şi fă-o să dispară. Astfel, 
vei crede mai mult în ce am spus. Afirmă următorul lucru. 
Repetă des afirmaţia până când vei trece apoi la următorul 

capitol: _ 

AM TOT MAI MULTĂ ÎNCREDERE ÎN CORPUL MEU, CEL 
CARE ÎMI ARATĂ CALEA IAR ÎN SCHIMB ACESTA NU SE 
MAI REVOLTĂ ŞI NU MAI REACŢIONEAZĂ, MĂ AJUTĂ 
SĂ-MI REGĂSESC LINIŞTEA, SĂNĂTATEA, IUBIREA ŞI 

ARMONIA. 

Capitolul 10 


Iţi hrăneşti corpul fizic după cum îţi 

TRĂIEŞTI VIAŢA_ 


Corpul fizic este cel mai minunat mecanism care 
există pe pământ. Nicio fiinţă umană nu a reuşit încă să 
construiască sau să conceapă o replică pentru această 
minune. Teoretic, s-a stabilit că, dacă am încerca să 
construim un calculator cu aceleaşi funcţii ca cele ale 
creierului uman, acest calculator ar avea dimensiunea 
pământului. în prezent, fiinţa umană foloseşte între 5% şi 
10 % din facultăţile creierului său, o foarte mică părticică 
din corpul său fizic. însă din momentul naşterii, corpul ştie 
cum să fie un corp. Nu e nevoie să fie învăţat cum să 
doarmă, să îi fie sete, să plângă, să strănute, să transpire, 
să-i fie cald, să-i fie frig, să elimine mâncarea, să digere, să 
saliveze, să vomeze, să înghită, să râdă, să se mişte, să 
sângereze, să se cicatrizeze etc. Ştie deja toate acestea, în 
mod instinctual. De asemenea, îşi cunoaşte adevăratele 
nevoi: somnul, hrana, elementele nutritive. Pur şi simplu 
uităm să îi acordăm încredere cu privire la acest lucru. 

Mama are încredere în bebeluşul nou-născut. 
Aşteaptă ca el să ceară biberonul, ştie cum plânge, îi 
veghează somnul. Cu toate acestea, imediat ce-i apare 
primul dinte, ea decide frecvenţa meselor pentru el: nu mai 
puţine de trei ori pe zi. 

Astfel, după câteva luni de viaţă, copilului nu i se mai 
permite să aibă încredere în corpul lui fizic. Deşi îşi 
cunoaşte foarte bine adevăratele nevoi. Chiar dacă nu îşi 
foloseşte raţiunea, între 0 şi 7 ani, copilul acumulează tot 
cea ce este învăţat. învaţă să îşi hrănească corpul în funcţie 
de decizia părinţilor lui. nemaiavând încredere în el, este 
împiedicat să descopere ceea ce are cu adevărat nevoie, în 
momentul în care are nevoie de acel lucru. Devenit adult, 
acest copil nu va şti să-şi recunoască adevăratele nevoi ale 
corpului său. De aceea este necesar să constatăm acum 

faptul că felul în care ne alimentăm corespunde felului în 
care trăim. 

Cum te hrăneşti? într-un mod apropiat de rutină, 
adică iei mesele la ore fixe? Te hrăneşti fără să te întrebi 
prea multe, deoarece eşti convins că aşa trebuie făcut acest 
lucru? înseamnă că acţionezi la fel şi în viaţă. în multe 
situaţii, nu tu eşi cel care conduce. Faci o mulţime de 
lucruri deoarece crezi că aşa trebuie să le faci. Ignori însă de 
ce crezi că trebuie să fie aşa. Referitor la acest subiect, îmi 
place să spun povestea unei tinere femei care tăia tot timpul 
cele două capete ale bucăţii de carne înainte de a le pune la 
cuptor. Soţul ei, curios, a întrebat-o de ce face acest lucru, 
iar ea i-a răspuns: 

„Nu ştiu, mama gătea aşa carnea la cuptor.” Curios, 
tânărul a întrebat-o într-o zi pe soacra lui care era motivul 
pentru care tăia mereu cele două capete ale cărnii. Soaca i-a 
răspuns: „ Nu ştiu, mama mea făcea la fel.” în timpul unei 
întâlniri cu toată familia, tânărul profită pentru a o întreba 
acelaşi lucru pe bunica soţiei lui. Aceasta i-a răspuns: „ Ştii 
dragul meu, când eram eu tânără, familia mea eara foarte 
săracă. Nu aveam decât un ceaun care era mult prea mic 
pentru a pune un jambon în el, la cuptor, aşa că tăiam cele 
două capete ale bucăţii de came.” Povestea aceasta 
ilustrează foarte bine tot ceea ce putem face în viaţă, fără să 
ştim exact de ce facem acel lucru. Din obişnuinţă, repetăm 
aceleaşi lucruri. Tu acorzi multă importanţă principiilor şi 
tradiţiilor? Dacă da, verifică modul în care te hrăneşti. 
Probabil mănânci tot timpul la ore fixe. Mănânci din 
principiu doarece crezi că trebuie să mănânci. îţi e teamă că 
ţi-ar fi foame dacă nu ai mânca. Dacă trebuie să te abţii 
pentru o seară şi îţi impui să mănânci înainte de a pleca, 
pentru a nu-ţi fi foame mai târziu, înseamnă că acţionezi la 
fel şi în viaţă. Acţionezi de frică să nu se întâmple ceva. 
Acţionezi din teamă de ce ar putea spune sau crede ceilalţi 
despre tine. nu eşti tu însuţi. La fel ca şi în cazul 
alimentaţiei, decizi dinainte ceea ce trebuie să faci. 

Corpul tău ştie foarte bine când îi este foame. Este 
capabil să stea zile în şir fără mâncare, fără ca tu să te 
îmbolnăveşti. Dacă simţi foamea cu douâ-trei ore înainte de 

a putea mânca, vorbeşte-i astfel corpului tău: „Aşteaptă, 
dragul meu, nu mai durează mult. O să îţi dau de mâncare 
mai târziu”. Nu te nelinişti că vei mânca prea mult. Când îi 
dai corpului tău ceea ce are el nevoie, atunci când are 
nevoie, acesta ştie când să se oprească. Dacă descoperi că 
eşti o persoană cu multe obiceiuri alimentare, vei descoperi 
de asemenea că întrebările de genul „ce vor crede ceilalţi?” , 
„ce vor spune ceilalţi?”, „ ce vor face?” sunt foarte 
importante pentru tine. şi atunci, în loc să gândeşti, să 
acţionezi, să te îmbraci în felul tău, după cum consideri tu, 
chiar dacă acest fel nu este cel „obişnuit”, îţi însuşeşti 
adeseori reacţiile celorlalţi şi nu eşti tu însuţi. Toate aceste 
mici detalii te fac să fii nemulţumit... Nu mai căuta cauza: 
învaţă să-ţi cunoşti adevăratele nevoi. 

Faptul de a te hrăni din obişnuiţă îţi va dezvălui de 
asemenea faptul că noţiunile de „bine şi rău” te influenţează 
foarte mult. Cu siguranţă eşti prea categoric. Decizi faptul 
că cutare lucru este bun sau rău, când de fapt, în realitate, 
nu există nici bine, nici rău în viaţă. Ceea ce este „bine” 
pentru cineva, poate face „rău” altcuiva. Dn acest motiv te 
sfătuiesc să foloseşti cuvintele „benefic” şi „care nu este 
benefic” în loc de „bine” şi „rău”. Observă ceea ce este 
benefic şi ceea ce nu este benefic pentru tine. Ceea ce 
trăiesc ceilalţi le aparţine lor. Vor învăţa ei înşişi. Chiar 
dacă felul lor de a fi sau de a acţiona corespunde noţiunii 
tale de „râu”, acest fel de a fi, îi poate ajuta să acumuleze 
ceva extraordinar. 

Te poţi hrăni şi acţiona din obişnuinţă. Acest lucru 
ţine de dimensiunea mentală. însă poţi de asemenea să 
descoperi că te situezi mai mult în dimensiunea emoţională 
observând felul tău de a te hrăni. 

Când erai copil mic, mâcai şi beai din emoţie, 
deoarece, adeseori, hrana era un lucru care compensa ceva. 
Observă ce atitudine ai astăzi... Când unui copil îi este rău, 
se răneşte, i se dă o bomboană sau un biscuite pentru a-1 
consola. Când are nevoie de atenţie, i se dî ceva de mâncare. 
Dacă este prost dispus, nervos sau se ceartă cu un coleg, 
este manipulat tot cu mâncare, când i se spune: „dacă eşti 
cuminte, dacă eşti drăguţ, te duc la restaurant şi o să-ţi iau 

un corn cu cremă şi îngheţată, ca premiu.” Sau, din contră, 
este pedepsit, nu mai primeşte desert la masă sau este 
privat de dulciurile lui. majoritatea mamelor acţionează aşa 
iar aceste obiceiuri ajung să fie foarte importante în viaţa 
copiilor lor, iar apoi în viaţa lor de adulţi. Ceea ce te-a 
influenţat foarte mult între 0 şi 7 ani va avea un efect 
important asupra dimensiunii tale mentale, fizice şi 
emoţionale, din viaţa ta actuală. Reacţiile tale de până la 7 
ani sunt referinţe pentru a găsi cauza a ceea ce trăieşti în 
prezent. 

Ce faci în viaţa ta actuală? Mănânci şi bei din cauza 
emoţiilor, pentru a-ţi petrece timpul, pentru a te consola 
sau recompensa? Dacă este aşa, îţi laşi dimensiunea 
emoţională să îţi controleze viaţa, în timp ce tu singur ar 
trebui să deţii controlul. într-un capitol următor, voi explica 
cum poţi să ajungi să îţi controlezi emoţiile. 

Dacă mănânci sau bei după cum îţi este poftă, 
dimensiunea ta fizică va acţiona mult asupra ta. ce 
înseamnă să mănânci după poftă? înseamnă să doreşti ceva 
pentru a-ţi satisface simţurile. De exemplu: nu îţi este deloc 
foame dar trecând pe lângă o cofetărie, vezi o varietate de 
îngheţate. Ţi se par foarte îmbietoare. Şi, deoarece nu te poţi 
abţine, te hotărăşti să iei o îngheţată, deşi cu câteva minute 
înainte, nic măcar nu te gândeai la ea. Simplul fapt că ai 
văzut îngheţata, ţi-a creat pofta de a mânca. Când unul 
dintre simţuri îţi creează pofta de mâncare sau de a bea 
ceva la care nu te-ai fi gândit înainte de a-1 vedea, de a-1 
simţi, de a auzi vorbindu-se despre el, de a-1 gusta, de a-1 
atinge, atunci simţurile tale conduc în acel moment sau în 
alte situaţii din viaţa ta. un alt exemplu: te duci la cinema, 
după o masă copioasă şi eşti cu adevărat sătul. Cu toate 
acestea, mirosul de „pop-corn” îţi gâdilă simţurile şi îţi 
cumperi imediat. Asta înseamnă să mănânci după poftă. 
Din constră, dacă eşti la serviciu şi e ora 11 dimineaţa şi ai 
poftă de ceva bun de la patiserie şi îţi cumperi acel lucru în 
pauza de prânz, nu este vorba de poftă. Dorinţa de a mânca 
nu s-a născut prin simţurile tale. Ţi-ai dorit acel lucru 
înainte de a-1 vedea, de a-1 mirosi sau de a auzi vorbindu-se 
despre el. Te-ai gândit la el înainte ca simţurile tale să te 

determine să alegi. Cu toate acestea, verifică dacă îţi este cu 
adevărat foame, iar dacă răspunsul este nu, dorinţa de a 
mânca un produs de patiserie este provocată de o emoţie. 

Există multe alte lucruri pe care le poţi face ghidat de 
poftă. Poţi să acumulezi ceva, să dormi sau să faci dragoste 
din poftă. Observă-te puţin. Care sunt lucrurile pe care le 
faci condus de poftă? Ai dificultăţi în a-ţi stăpâni simţurile? 
Dacă da, dimensiunea fizică nu este controlată, nu este în 
armonie în cazul tău. Când îţi dai seama că acţionezi des 
mânat de poftă, primeşti un mesaj de la supraconştiinţa ta. 
Aceasta spune că unul sau mai multe dintre simţurile tale 
nu sunt satisfăcute pe plan psihologic. Poate fi vorba despre 
vedere, auz, miros, gust sau simţul tactil. 

Vederea : eşti deranjat de ceea ce vezi în prezent. 
Corpul tău îţi spune: „Ceea ce te deranjează din ceea ce vezi, 
nu te priveşte pe tine. nu este problema ta” sau „Fă ceva 
legat de acest lucru, în loc să te laşi în continuare deranjat 
de el.” 

Auzul: te laşi deranjat de ceea e auzi acasă sau în altă 
parte. A sosit momentul să fii atent. 

Mirosul : există ceva sau cineva pe care nu îl poţi 
mirosi? Vecina, patronul sau mobila ta din sufragerie? 

Simţul tactil: viaţa ta afectivă te mulţumeşte? Dacă 
nu ai parte de destulă afecţiune, cine a uitat să o semene? 
Dacă vrei să culegi afecţiune, seamăn-o mai întâi! Semnele 
de afecţiune sunt simple şi numeroase: o privire, o carte, o 
floare, un cuvânt de dragoste, un gest plin de afecţiune. Poţi 
să te răsfeţi tu însuţi cu afecţiune! Nu te uita! începe prin a 
o semăna în jurul tău şi vei începe să o primeşti. 

Gustul: dacă mănânci ghidat de poftă, pentru a-ţi 
satisface gustul, viaţa ta sexuală este nesatisfăcută. Tu îi 
poţi aduce schimbările necesare. De fiecare dată când unul 
dintre simţurile tale nu este satisfăcut, iar acest lucru te 
priveşte personal, trebuie să acţionezi. Dacă acest lucru se 
adresează altcuiva, pe care ai vrea să îl schimbi pentru ca tu 
să fii mai fericit, corpul tău îţi spune să îţi vezi de 
problemele tale şi să nu te amesteci în viaţa celuilalt, să-l 
laşi să o trăiască aşa cum vrea el. Este foarte periculos să 
laşi să depindă fericirea ta de altcineva! 

Oricare ar fi dimensiunea care te controlează cel mai 
mult, trebuie să o stăpâneşti. Dacă este vorba despre 
dimensiunea mentală, pune-ţi mai multe întrebări. Cu 
siguranţă faci lucrurile din obişnuinţă. Ar fi deci important 
să te opreşti înainte de a vorbi sau de a acţiona. Intreabă-te 
aşa: „oare într-adevâr vreau să fac acest lucru? O să fiu mai 
feirict aşa? Am cu adevărat nevoie de asta?” Acordă-ţi câteva 
momente pentru a te întreba toate astea. 

Dacă este vorba despre dimensiunea emoţională, 
învaţă să îţi exprimi emoţiile (vom mai vorbi mai târziu 
despre acest lucru). 

Dacă este vorba despre dimensiunea fizică, întreabă-te: 
„care dintre simţurile mele nu este satisfăcut?” Observă-le 
pe toate şi identifică ce anume nu este satisfăcut. Poate fi 
ceea ce vezi, ceea ce auzi, ceea ce miroşi, viaţa ta afectivă 
sau viaţa ta sexuală. Obersvă profund în interiorul tău şi vei 
găsi răspunsul. 

Urmând această metodă vei descoperi multe lucruri 
despre tine însuţi. Vei vedea că vei trece de la o dimensiune 
la alta, dar întotdeauna există o dimensiune mai puţin 
armonioasă sau deficitară. Eventual, vei constata că 
impulsurile tale alimentare sunt provocate de foame. Atunci 
vei ştii că s-au produs nişte schimbări interioare. Chiar şi 
gusturile tale se vor transforma pe măsură ce îţi vei schimba 
modul de gândire. Corpul tău este atât de minunat încât ştie 
exact de ce are nevoie şi când trebuie să îşi manifeste 
această nevoie. Corpul este format din cinci elemente 
esenţiale: şase elemente nutritive. Este compus din apă, 
proteine, vitamine, glucide (zaharuri şi hidraţi de carbon), 
lipide (grăsimi esenţiale) şi minerale. Astfel, de fiecare dată 
când corpul este lipsit de unul sau mai multe dintre aceste 
elemente esenţiale, îi trimite creierului tău un mesaj pentru 
a-i semnala acest lucru. Atunci creierul îţi comandă pofta de 
a mânca ceva care să acopere acea lipsă. 

Aşadar, nu ai de ce să îţi faci griji cu privire la alegerea 
mâncării şi la momentul potrivit pentru a o consuma. Dacă 
ai încredere în corpul tău,vei şti exact când îţi este foame cu 
adevărat şi de ce ai nevoie. Este inutil să îţi hrăneşti corpul, 
în cazul în care i-ar fi foame, dacă pentru moment nu îi 

lipseşte nimic. Oricare ar fi carenţa (fie, calciu, proteine, 
grăsimi sau glucide) corpul tău este responsabil pentru a te 
face să mănânci ceea ce îi lipseşte. Creierul tău, acest mare 
calculator, a înregistrat tot ceea ce a gustat din copilărie şi 
ştie exact ce conţine fiecare aliment. Imediat ce corpul tău 
are nevoie de ceva, îi transmite mesajul creierului. 

Nu ai de luat nicio decizie pentru corpul tău. Corpului 
îi revine responsabilitatea de a avertiza creierul despre 
nevoile sale. O persoană care ţine regim îi dictează corpului 
său ce să mănânce şi când. Acţionând astfel înseamnă să fii 
împotriva legilor naturale. Urmând ion regim, îi transmiţi 
corpului tău un mesaj de genul acesta: „începând de astăzi, 
eu aleg de ce ai tu nevoie, la ora stabilită şi cu frecvenţa 
stabilită.” Este mult mai simplu însă să ai încredere în acest 
bun prieten al tău. Unii oameni nu iau decât o singură 
masă pe zi. Alţii nu au nevoie de masa de prânz. Mulţi 
preferă să ia micul dejun şi prânzul, fără să mai ia cina. Alţii 
au nevoie de cinci mese uşoare pe zi sau mănâncă în 
cantităţi mici, în funcţie de foame. Tu poţi să descoperi ce îţi 
convine cel mai bine. Fiecare persoană este unică. Ceea ce 
se dovedeşte a fi benefic pentru cineva nu este neapărat bun 
şi pentru altcineva. Corpul tău poate asimila calciu sau 
poate respinge o parte din el. Poate să aibă o dificultate în a 
elimina colesterolul. Sunt doar două exemple pentru a-ţi 
arăta că nu eşti conştient de toate funcţiile corpului tău. 
încă nu ai atins un nivel de conştiinţă destul de ridicat 
pentru a realiza tot ceea ce s-a petrecut în interiorul tău. Nu 
ai de ce să îi dai directive corpului tău, cu privire la digestie, 
de exemplu. Nu trebuie să îi spui cum să coboare hrana din 
stomac în intestine, nici cum să acţioneze cu ficatul sau 
pancreasul.. Această sarcină îi revine supraconştiinţei tale. 
Corpul veghează asupra digestiei, a asimilării şi a eliminării 
hranei. Singura ta responsabilitate este să îţi ajuţi corpul 
prin tot ceea ce poţi face în mod conştient. Tu eşti singur 
responsabil pentru corpul tău. Pe măsură ce se va întări 
starea ta de conştiinţă, îţi va fi mult mai uşor să recunoşti 
mesajele şi să reacţionezi în consecinţă. îndeplineşte-ţi rolul, 
iar corpul şi-l va îndeplini pe al lui. astfel, energia va fi 
distribuită în mod egal. Armonia îţi va păstra sănătatea. 

Mulţi oameni folosesc în alimentaţia lor obişnuită anumite 
ingrediente necunoscute printre elementele nutritive de care 
are nevoie corpul lor. acestea se numesc otrăvurile corpului. 
Consumă energia corpului în loc să îl încarce cu energie. 
Printre aceste otrăvuri se numără alcoolul, zahărul alb (şi 
tot ceea ce este rafinat, precum făina albă, orezul alb şi 
pâinea albă), cafeina, sarea, tutunul, grăsimile neesenţiale 
şi toate produsele chimice precum medicamentele şi 
substanţele chimice folosite pentru conservarea sau 
colorarea alimentelor. Cum insă această carte nu a fost 
concepută pentru a da sfaturi despre importanţa valorii 
nutritive a alimentaţiei în general, îţi sugerez, dacă te 
interesează acest subiect, să citeşti cărţi referitoare la acestă 
temă. Vei găsi mai multe sfaturi acolo. 

Cum te hrăneşti tu? îi oferi corpului tău ingredientele 
conţinute în cele şase elemente nutritive? Dacă da, 
înseamnă că îţi iubeşti corpul fizic. Poate că, la nivel mental 
şi emoţional, mai este de lucru pentru echilibru, dar măcar 
aspectul fizic al corpului tău este respectat. Este un pas în 
direcţia cea bună! Unele persoane vegetariene, prin statutul 
lor, cred că şi-au pus ordine în viaţă şi sunt convinse că au 
atins liniştea şi armonia dorite... însă alimentaţia nu este 
decât o dimensiune a fiinţei umane. Să ai o alimentaţie 
bună este deja un pas. Ajutorul adus astfel va menţine 
celulele sănătoase. Te ajută de asemenea să fii mai deschis 
şi să vrei să îţi îmbunătăţeşi dimensiunea emoţională şi cea 
mentală. Tot ceea ce am menţionat de la începutul cărţii, 
afectează celulele. O masă care conţine hamburger şi cartofi 
prăjiţi, sare şi castraveţi muraţi devine o sarcină prea grea 
pentru corpul tău. Digestia va fi dificilă, deoarece nu i-ai dat 
corpului decât „otravă”. Faptul de a-1 face să asimileze 
băuturi, lichior dulce, alimente cu un conţinut mare de 
zahăr şi chimicale este un semnal că există ceva în tine ce 
nu îţi place deloc. Nu îţi respecţi corpul, dându-i atât de 
mult de lucru. Să nu fi surprins dacă corpul tău se revoltă 
în loc să răspundă cererilor tale. Şi el este capabil să se 
revolte: „Ce faci tu pentru mine? De ce eu trebuie să fac tot 
timpul ceva pentru tine?” în timp ce, conştientizând ceea ce 
eşti în măsură să faci, poţi să te ajuţi şi să îţi ajuţi corpul. 

Dacă mănânci prea mult zahăr, lipseşte dulceaţa din viaţa 
ta: nu îţi permiţi unele lucruri care te fac să te bucuri! Dacă 
mănânci prea sărat, eşti tentat să te critici. Prea picant, 
înseamnă că viaţa ta nu este destul de condimentată, îi 
lipseşte elemetul picant. Bei prea multă cafea, lipseşte un 
element stimulant în viaţa ta! 

înainte de a trece la capitolul următor, te sfătuiesc să 
aştepţi o săptămână. Reciteşte atent întreg capitolul şi 
notează tot ceea ce mănânci şi bei în cursul săptămânii. 
Observă tot timpul dacă îţi este cu adevărat foame sau sete 
şi dacă ai nevoie de asta. Toate acestea, pentru a ajunge să 
te cunoşti mai bine. La sfârşitul zilei, notează tot şi 
menţionează dacă ai acţionat de foame, din emoţie, din 
obişnuinţă sau de poftă. Nu îţi impune un regim, nu este 
cazul, ci faci acest lucru doar pentru a observa. Acest lucru 
te va ajuta să vezi ce domină în viaţa ta, care parte sau 
domeniu din viaţa ta ar trebui să mai fie cizelate, fie că este 
vorba despre dimensiunea mentală, fie despre cea fizică sau 
emoţională. Este încă un mijloc pentru a te cunoaşte mai 
bine. în timpul unor cursuri din cadrul atelierului Ascultă-ţi 
corpul, participanţii au făcut acest test. I-a ajutat foarte 
mult, rezultatele confirmă acest lucru. 

Aceasta este afirmaţia ta: 


SUNT TOT MAI ATENT ŞI CONŞTIENT DE CEEA CE ÎMI 
MOTIVEAZĂ ALIMENTAŢIA ŞI AŞTEPT CA TRUPUL MEU 
SĂ ÎMI ÎMPĂRTĂŞEASCĂ NEVOILE LUI ÎN MOMENTUL ÎN 
CARE ÎI ESTE FOAME. 

Capitolul 11 

PROBLEMELE LEGATE DE GREUTATE 


Când vorbim despre problemele legate de greutate 
acestea includ atât excesul de greutate cât şi 
subpoderablitatea. A fi foarte slab reprezintă faptul că viaţa 
ta materială nu este satisfăcătoare. Lipsa ta de greutate 
înseamnă că trăieşti anumită culpabilitate când admiri 
lucrurile materiale sau când simţi nevoia de a îţi face pe 
plac pe plan material. Acest lucru poate însemna de 
asemenea faptul că trăieşti o mare nelinişte cu privire la 
problemele lumii. îţi faci griji pentru tot ceea ce se întâmplă 
în jurul tău, iar corpul tău, prin faptul că este foarte slab îţi 
arată acest lucru. îţi transmite mesajul că acest fel de a fi 
nu corespunde cererii tale. Problemele celorlalţi nu trebuie 
să fie trăite decât de către ei. Nu te privesc pe tine. O a treia 
posibilitate este aceea că, probabil, dai mai mult decât 
primeşti. Trebuie să înveţi să primeşti mai mult în viaţă. Pe 
măsură ce îţi vei schimba felul de a fi, corpul tău îşi va 
regăsi greutatea ideală. Este important să te laşi purtat în 
ritmul corpului tău. Ascultă-1. 

Problema opusă, cea de a avea o greutate prea mare 
sau de a te îngrăşa foarte uşor, poate avea mai multe 
semnificaţii. O persoană care urmează o dietă, prin acest 
gest refuză să-şi asume responsabilitatea pentru viaţa ei. 
Vrea să vindece efectul fără însă să caute sursa, cauza. 
Poate să reuşească să ţină un regim sau chiar mai multe, 
dar corpul ei se va revolta şi este posibil ca, toată greutatea 
pierdută să fie repusă la loc. Conform statisticilor, 98% din 
oamenii care pierd în greutate în urma unui regim, o pun la 
loc în întregime şi uneori chiar mai mult, în cursul unui an. 
Succesul temporar nu e decât o iluzie. 

De fiecare dată când slăbeşti şi apoi te îngraşi la loc, 
mai pui câteva kilograme in plus. Este modul în care corpul 
tău se revoltă pentru ceea ce îl faci să suporte. Corpul tău, 
supraconştiinţa ta, este bunul tău prieten. îţi vorbeşte prin 
acest mesaj. Dar tu, în loc să îi mulţumeşti, te revolţi, te 

enervezi şi deteşti imaginea corpului tău. Faptul de a-1 face 
să suporte un regim înseamnă a-1 face ceva contrar a ceea 
ce ar trebui să facă. încearcă mai degrabă să identifici cauza 
îngrăşării tale şi, treptat, mesajul va fi mai clar şi greutatea 
ta se va micşora în funcţie de viteza ideală pentru corpul 
tău. Mesajul poate varia de la o persoană la alta. în aceeaşi 
perioadă de timp unele persoane pot pierde de la cinci la 
cincisprezece kilograme, în timp ce alţii nu vor pierde decât 
două. Dar nu este important, mai întâi trebuie să descoperi 
cauza. Dacă au trecut mai mulţi ani până au luat zece 
kilograme, de ce să încerci să le pierzi în una sau două luni? 
Oferă-i corpului tău timp pentru a se adapta schimbărilor 
interioare. De această transformare va depinde rezultatul. 
Imediat ce îţi vei schimba felul de a gândi, restul va veni de 
la sine. Mesajele sunt diferite de la o persoană la alta, cauza 
este diferită pentru fiecare. Kilogramele în exces pot proveni 
din faptul că mănânci fie din obişnuinţă, fie din emoţie sau 
din poftă, aşa cum am precizat în capitolul anterior. Este 
normal ca o alimentaţie prea abundentă pentru nevoile 
corpului tău să se transforme în grăsime. Acestă 
manifestare nu este totuşi generală, pentru toţi oamenii, dar 
este un mod de a-ţi comunica un mesaj. Ai ceva de înţeles 
prin el. Dacă cunoşti o persoană care mănâncă prea mult 
fără să se îngraşe, metabolisul ei este foarte rapid: arde 
toate caloriile pe măsură ce mănâncă. Corpul lucrează tot 
timpul, iar sistemul digestiv este tot timpul activ. O astfel de 
persoană se uzează şi îmbătrâneşte prea repede. Fiecare are 
mesajul lui. Corpul, acest mare prieten al nostru, va avea 
mereu o modalitate de a ne vorbi, dacă facem ceva contrar 
nevoilor lui. 

Prima soluţie ar fi să mâncăm atunci când ne este 
foame fizic şi să ne întrebăm unele lucruri. Ar putea fi 
suficient pentru a putea începe să pierzi kilogramele în plus. 
Nu foloseşte la nimic să ai aşteptări, supraconştiinţa ta te 
conduce. Nu rămâne decât să fii responsabil. 

Un surplus de greutate poate de asemenea însemna 
expresia gândurilor acumulate. Acest lucru nu înseamnă 
doar să acumulezi doar lucruri. Poate înseamnă să 
„acumulezi gânduri”. Cineva care are multe astfel de 

gânduri de acumulare, se teme să nu îi lipsească ceva. Vrea 
tot timpul să aibă mai mult. Sau poate fi o persoană căreia 
acum nu îi lipseşte nimic, dar care se teme că îi va lipsi într- 
o zi. Printre aceşti oameni, sunt cei care cumpără multe 
poliţe de asigurări. Poţi fi o persoană care acumulează una, 
două sau trei case sau care adună o mare cantitate de 
bunuri materiale. Dacă ar fi ceva benefic pentru tine, nu ai 
primi niciun mesaj. Din contră, dacă bunurile, asigurările şi 
banii te acaparează prea mult, este un semn că această 
formă de nesiguranţă nu este benefică pentru evoluţia ta. 
Poate ai vrea să ai multe lucruri, dar nu îţi acorzi dreptul să 
le ai. Te faci să crezi că lucrurile materiale sunt lipesite de 
importanţă în ochii tăi, dar în realitate, te bucuri de ceea ce 
îţi pot aduce banii. Acesta este mesajul tău: „Ai dreptul la 
toate lucrurile acestea frumoase. Materialitatea face parte 
din spiritualitate.” 

Excesul de greutate poate însemna şi neacceptarea de 
sine sau lipsa iubirii de sine. Atunci când cauţi iubirea 
celorlalţi, îţi este tot timpul teamă că vei fi respins, crezi că 
ceilalţi sunt mai iubţi decât tine şi că nu valorezi nimic. 
Respingerea există doar în mintea ta. vei primi la fel de 
multă dragoste câtă dăruieşti. Priveşte atent în jurul tău, 
eşti mult mai iubit decât crezi. 

Surplusul de greutate poate fi provocat de frustrări 
sexuale, de exemplu, dacă nu îţi accepţi sexul. Sursa poate 
exista de la naştere, dacă părinţii tăi au vrut un copil de alt 
sex. Influenţa este suficient de mare pentru a ajunge să 
crezi că ei te iubesc mai puţin. Dacă ai fi fost de celălalt sex, 
crezi că viaţa ta ar fi fost mai uşoară? I-ai auzit vreodată pe 
părinţii tăi spunând că preferau un băiat în loc de fată sau 
invers? S-au plâns de viaţa lor de bărbat sau de femeie? 
Aceste frustrări sexuale au adeseori repercursiuni în cursul 
adolescenţei. Fie că e băiat, fie că este fată, adolescentul 
este intimidat de sexul opus. Amândoi trăiesc nesiguranţa 
faţă de o autoritate de sex opus. Aparenţa lor fizică este 
neglijată (spatele îndoit, exces de greutate) pentru a evita 
atracţia sexului opus. în acest caz, supraconştiinţa îţi spune 
să îţi accepţi sexul. Dacă ai ales să vii pe lume ca femeie sau 
ca bărbat, înseamnă că ai ceva de trăit la acest nivel. Dacă, 

atunci când erai adolescent credeai că dacă ai fi fost de sex 
opus, ai fi fost mai fericit, nu este o decizie bună pentru 
tine. Suporţi acum consecinţele. Este foarte important acum 
să îţi accepţi sexul. 

Excesul de greutate poate reprezenta şi o legătură ce 
trebuie tăiată. Influenţa poate proveni de la o persoană 
(tată, mamă, bunic etc) pe care nu o acceptai şi care avea 
un surplus de greutate. Ai alimentat frica de a-i semăna şi 
ai reuşit să semeni cu acea persoană. Surplusul tău de 
greutate îţi arată că trebuie să o accepţi pe acea persoană 
aşa cum este, fizic şi mental. Poţi de asemenea că vrei să fii 
ca cineva care a avut o mare influenţă asupra ta când erai 
tânăr, o persoană care era grasă. Dacă admiri calităţile 
acelei persoane, vei putea să le accepţi pentru tine, fără să 
accepţi şi aspectul ei fizic. Dacă ai probleme de obezitate, 
începând de la naştere, cauza poate fi legată de o viaţă 
anterioară. La fel ca şi în cazul cuiva care are un handicap 
din naştere, este vorba despre un handicap necesar evoluţiei 
ei. Trebuie să înveţi să te iubeşti şi să te accepţi aşa cum 
eşti. Vei avea de trăit astfel toată viaţa până în momentul în 
care vei înţelege că există un mesaj prin acest handicap 
fizic, mental sau emoţional. Şi atunci te poţi opri. Persoana 
care suferă de un handicap fizic poate produce un miracol şi 
se poate reabilita în totalitate. Acelaşi fenomen se aplică şi 
în cazul problemelor de greutate. O persoană nu este 
obligată să-şi trăiască toată viaţa după ceea ce se numeşte 
„karma” ei sau destinul provenit dintr-o viaţă anterioară. Tu 
singur poţi decide când să pui capăt acestui lucru. Mulţi 
oameni, foarte credincioşi, foarte spirituali pot experimenta 
o problemă de greutate, deoarece sufletul lor posedă o vagă 
amintire a dimensiunilor anterioare vieţii pe pământ şi i-ar 
plăcea să fie în altă parte decât pe pământ. Aceste persoane 
îşi pun de obicei întrebarea: „ce caut eu aici pe pământ?” 
adeseori se spune despre astfel de persoane că „sunt cu 
capul în nori”. Se roagă des, deoarece au o natură pioasă. 
Se recunosc după acest gând: „Mi se pare că era mai plăcut 
să fii mort decât viu”. Nu se gândesc neapărat la sinucidere, 
dar ştiu însă că există un loc mult mai frumos decât 
pământul. Greutatea suplimentară îi ajută astfel să rămână 

ancoraţi pe pământ, pentru a rămâne aici. Mesajul transmis 
de supraconştiinţă este acesta: „Acceptă o dată pentru 
totdeaunâ faptul că eşti pe pământ. Ai ceva de îndeplinit 
aici. Ai nevoie să înveţi să te iubeşti şi să îi iubeşti pe 
ceilalţi. Dacă este cazul tău, acordă-ţi răgaz pentru a 
observa frumuseţea terestră, natura. începe să te iubeşti şi 
să-i iubeşti pe cei din jurul tău. Mai există o altă 
posibilitate: aceea de a primi mai mult decât dai. îţi e teamă 
să te laşi descoperit? îţi este frică atunci când vine 
momentul să împărtăşeşti ceea ce ştii cu ceilalţi? Eşti genul 
de persoană care spune: „dacă vor şi ei să ştie, nu au decât 
să înveţe! Eu nu le voi spune nimic...” ? Care este motivul 
pentru a păstra totul în tine? Ţi-e teamă că nu vei fi 
acceptat şi iubit? Prea multă acumulare înseamnă că 
primeşti prea mult, faţă de cât dai tu. Şi corpul tău va fi 
tentat să cumuleze. Oricare ar fi semnificaţia, corpul are o 
mie şi una de moduri de a-ţi vorbi pentru ca tu să 
conştientizezi acţiunile, gândurile şi vorbele tale. 
Supraconştiinţa ta poate folosi mesaje, precum acneea de pe 
faţă, roşeaţa, bolile interne, vizibile sau nu cu ochiul liber. 
Există tot felul de modalităţi de a primi mesaje. Tu le 
captezi pe toate. Este important să te opreşti şi să vezi ce 
anume îţi îngreunează interiorul în loc să încerci să vindeci 
efectul, urmând un regim. Vei avea mai multe de câştigat, 
mergând direct la cauză. De exemplu: un om are o problemă 
mare. Pentru a uita e necazul lui, vrea să bea ceva. Se 
îmbată toată seara. A doua zi, când se trezeşte, problema e 
tot acolo şi pare chiar mai mare. 

A urma un regim are acelaşi rezultat. Chiar dacă 
vindeci efectul temporar, cauza va fi mereu prezentă şi îţi va 
aduce o insatisfacţie interioară constantă. Atunci, de ce să 
nu mergi direct la cauză, chiar la sursa mesajului? Nu îţi fă 
griji de durata de care are nevoie corpul tău pentru a pierde 
în greutate. Lasă-1 să-şi urmeze ritmul. Cel mai important 
este să înveţi să devii stăpân pe tine însuţi pentru a 
cunoaşte adevărata fericire. 

Exerciţiul pe care îl ai de îndeplinit pentru acest 
capitol constă în primul rând în a uita cuvintele „regim” şi „a 
trişa”. Nimeni nu trişează în viaţă. Dacă crezi că trişezi, 

înseamnă că, în sinea ta eşti încă la regim. Acest mod de a 
acţiona nu îţi este benefic. Cere-i iertare corpului tău dacă i- 
ai dat ceva de care nu avea nevoie: „Iartă-mă. In prezent, am 
făcut un abuz. Ţi-am dat prea multă mâncare, nu te-am 
ascultat. Te rog să mă ierţi. O să mă ocup de asta. Vei 
vedea, o să reuşesc până la urmă. Ne vom înţelege foarte 
bine amândoi. Astfel, eviţi să te simţi vinovat. Culpabilitatea 
ne face să o luăm de la capăt. Acordă-ţi timp să te opreşti, fă 
o listă cu toate alimentele de care te privezi acum. Această 
listă ar trebui să conţină tot ce ai vrea să mănânci sau să 
bei, dar nu îndrăzneşti, de teamă să nu trişezi sau să te 
îngraşi. Există o parte din tine care este mereu la regim. 
Trebuie să accepţi ideea că poţi mânca ceea ce vrei, când 
vrei. Este corpul tău, nu ai de dat socoteală nimănui, 
doar ţie însuţi” 

Spune-ţi: „Da, pot mânca ceea ce vreau când vreau eu. 
Dar oare chiar am nevoie să mănânc? Sunt pregătit să 
plătesc preţul?” Apoi faci alegerea. Această metodă va fi 
mult mai eficientă decât să îţi spui: „Nu trebuie să fac asta... 
nu trebuie! Această afirmaţie ne obsedează şi ne face să 
acţionăm în sens opus a ceea ce vrem. Cel mai înţelept este 
să luăm hotărârea să uităm de cuvintele „regim” şi „ a trişa”. 
Nu mai fac parte din vocabularul tău. 

Repetă afirmaţia: 


MĂ ACCEPT AŞA CUM SUNT ACUM. 
MAREA MEA PUTERE INTERIOARĂ MĂ AJUTĂ 
SĂ ÎMI MEŢIN GREUTATEA IDEALĂ. 

Capitolul 12 

SEXUALITATEA 


Este întotdeauna delicat să vorbeşti despre 
sexualitate, oricât de surprinzător ar părea, puţini oameni în 
zilele noastre acceptă sexualitatea. Din generaţie în 
generaţie, s-au conservat multe frici şi culpabilităţi legate de 
cuvântul sex. Nu cu mult timp în urmă, acest cuvânt era un 
păcat în sine. Confesionalul era deschis pentru a ne acuza 
de păcatele noastre, dar gândurile despre sex şi actele 
sexuale care erau considerate păcate, nu depăşeau pragul 
acestuia. Şi oamenii se simţeau vinovaţi pentru că nu se 
confesau. De unde provine această importanţă a sexului în 
viaţa oamenilor? O să repet iar că tot ceea ce există în plan 
vizibil există şi în plan invizibil. Tot ceea ce se găseşte sus se 
găseşte şi jos şi tot ceea ce este jos este ca şi ceea ce este 
sus. Actul sexual este expresia fizică a celei mai mari fuziuni 
posibile, aceea a sufletului şi a spiritului. Marele ţel al fiinţei 
umane? Fuziunea corpului inferior cu cel superior. De aceea 
actul sexual are atât de multă importanţă. Sufletul vrea să 
atingă această fuziune. Se ridică spre marea fericire totală 
reprezentată de fuziunea cu spiritul. De aceea aşteptările 
sexuale rămân numeroase şi majoritatea dezamăgesc apoi. 
încă din tinereţe - adulţii- inclusiv părinţii noştri- au vorbit 
despre frustrări şi dezamăgiri sexuale. Pentru a-şi păzi copiii 
de aceste frustrări, au încercat să întârzie dezvoltarea lor 
sexuală. în acelaşi mod, aceşti copii, ajunşi la vârsta adultă, 
vor acţiona la fel faţă de copiii lor. privându-se ei înşişi şi 
privându-şi copiii, devin tot mai obsedaţi de sex şi se simt 
tot mai vinovaţi. Comportamentul devine excesiv: prea 
multă sau prea puţină activitate sexuală. Actul sexual nu 
este o modalitate de a te apropia şi nici de a te angaja faţă 
de cineva. O relaţie bazată pe sexualitate este lipsită de un 
fundament solid. Cu cât un cuplu are mai multă prietenie 
înainte de relaţia sexuală, cu atât va fi mai solidă baza 
relaţiei. Problemele sexuale sunt atât de numeroase după 
cum indică cantitatea bolilor şi a afecţiunilor legate de 

organele genitale ale bărbatului şi ale femeii. Problemele de 
menstruaţie arată un refuz legat de sexualitate. Această 
funcţie naturală a corpului feminin nu trebuie să fie o boală 
sau o stare de rău. 

După cum spuneam la începutul cărţii, fiinţa umană 
are o foarte mare energie sexuală. Nu poate fi folosită tot 
timpul ca performanţă sexuală. De aceea urcă la nivelul 
gâtului pentru a activa impulsurile creative. Oamenii din 
generaţiile trecute erau relativ mai puţin creativi. Trăiau în 
monotonie, rutină şi îşi foloseau puţin energia sexuală. De 
aceea aveau atât de multe gânduri legate de sexualitate. 
Viaţa de astăzi oferă posibilitatea de a crea mai mult, 
deoarece acum sunt acceptate mai multe lucruri. Tinerii îşi 
exploatează mai mult creativitatea în ţinuta vestimentară, în 
coafură etc. 

S-a constatat că există o mai mare culpabilitate 
sexuală in cazul fetelor decât îl cel al băieţilor. In timpul 
tinereţii, fetele îşi reţin mai mult sexualitatea. De exemplu, 
nu se pot plimba goale, în timp ce băieţii pot face acest 
lucru. Părinţilor le este teamă să nu li se întâmple ceva, în 
timp ce în cazul băieţilor teama este mult mai mică. Pentru 
fete există riscul să rămână însărcinate... 

La nivelul inconştient există multe tabuuri sexuale. 
Trebuie să ne detaşăm de ele deoarece ne împiedică să 
atingem acea pace interioară atât de mult căutată. Adultul a 
luat decizii importante cu privire la sex atunci când era 
copil. Dacă un copil îşi surprinde părinţii în timpul unei 
relaţii sexuale, şi aceştia încearcă să-l pedepsească sau să 
se ascundă, acest lucru va fi suficient pentru ca acel copil 
să creadă că se întâmplă ceva „rău”. Noţiunile lui de „bine şi 
de rău” sunt de la început false. 

Complexul lui Oedip este normal în cazul copiilor între 
3 şi 6 ani. La acea vârstă energia sexuală se dezvoltă, iar 
băieţelul se îndrăgosteşte de mama lui şi fetiţa de tatăl ei, 
din toate punctele de vedere, inclusiv cel fizic. Băieţelul 
devine gelos pe tatăl lui. Există o parte din el care îşi admiră 
tatăl pe care ar vrea să îl înlocuiască. Se simte prins între 
cele două aspecte. Nu trebuie să încurajăm acest complex 
lăsându-1 pe copil să doarmă tot timpul cu mama lui. nu 

facem decât să răspundem dorinţei lui. Trebuie să îi 
explicăm delicat că are camera lui, aşa cum părinţii au 
camera lor. cât despre fetiţă, aceasta se arată foarte 
senzuală faţă de tatăl ei. Il sărută şi îl îmbrăţişează foarte 
des. Poate chiar să intervină dacă atenţia tatălui este 
îndreptată spre mama ei. Nu trebuie să încurajăm această 
atitudine. Fără să o forţăm, este important să îi explicăm că 
nu este nimic rău, dar fiecare are lucrurile lui de făcut. îi 
îndemn mult pe părinţi să vorbească cu copiii lor, ca şi cum 
aceştia ar fi adulţi, să le explice ce li se întâmplă. De altfel, 
copiii înţeleg mult mai mult decât credem noi. 

Complexul lui Oedip dispare treptat când copilul 
ajunge la vârsta de şase ani. îşi va respecta şi mai mult 
părintele de sex opus, iar admiraţia pentru părintele de 
acelaşi sex va înlocui gelozia. Copilul se va identifica cu 
părintele de acelaşi sex pe care va încerca să îl iubească şi 
să îl imite în loc să îl respingă. Mai multe probleme sexuale 
provin din faptul că complexul lui Oedip nu a dispărut încă, 
chiar şi la vârsta adultă. Tânăra fată îşi doreşte tatăl la nivel 
sexual, iar băiatul mama. Dacă trăieşti o astfel de situaţie, e 
inutil să crezi că este ceva rău. Trebuie doar să iei decizia să 
tai această legătură şi să accepţi că un părinte nu poate fi şi 
un iubit sau o iubită. Dragostea paternă sau maternă şi 
iubirea intimă sunt două lucruri diferite. Este un motiv 
pentru care există atâtea incesturi astăzi. Trebuie să 
mărturisesc faptul că o persoană din cinci, din cele care vin 
la atelierele Ascultă-ţi corpul, spun că au trăit o experienţă 
incestuoasă în tinereţe. Este foarte mult. Este un 
traumatism întâlnit frecvent. Cu toate acestea, astăzi 
oamenii sunt mai deschişi şi vorbesc mai mult despre acest 
lucru. De unde provin experienţele incestuoase? Tânăra fată 
este inconştientă de sexualitatea pe care o degajă. Provoacă 
o reacţie la tatăl ei. Nu încerc deloc să găsesc o scuză pentru 
incest. Observ doar că părintele este acuzat tot timpul. Tatăl 
care trăieşte o astfel de experienţă cu fiica lui nu se poate 
controla. Este un bărbat care suferă. Este nefericit. Face un 
lucru împotriva legii firii. îşi traumatizează copilul. De ce 
trăieşte acestă experienţă cu propria sa fiică şi nu cu 
altcineva? Există o vibraţie între cei doi. Adeseori, este vorba 

despre un bărbat căruia îi este frică de respingere şi este 
imatur sexual. Viaţa lui sexuală cu soţia sa nu îl satisface şi 
atunci devine mai uşor să o satisfacă acasă şi nu altundeva. 
Riscul de a fi respins este mai mic. în mod paradoxal, acest 
bărbat acordă o mare importanţă vieţii de familie. Prin 
munca mea întâlnesc mulţi oameni şi unii dintre cei care au 
avut experienţe incestuoase îşi acuză tatăl. Dar atenţie 
înainte de a acuza pe altcineva! Să nu uităm că semănăm 
ceea ce culegem! Cunosc cazuri în care incestul a început la 
o vârstă fragedă pentru a continua până când copilul avea 
optsprezece ani! O tânără fată devenită adolescentă mi-a 
mărturisit că îi era foarte frică de tatăl ei şi singura 
modalitate de a putea ieşi şi a cunoaşte noi prieteni era 
aceea de a face ce voia el. Credeţi că, la 18 ani, o tânără nu 
poate spune nu într-o astfel de situaţie? Se întâmplă ceva la 
nivelul inconştient. Problema provine de obicei dintr-o 
nevoie de iubire fundamentală, legitimă din partea copilului, 
dar care rămânând nesatisfăcută devine imensă. Fetiţa îşi 
adoră tatăl dar nu se simte iubită de el. Acest lucru explică 
de ce, când iubirea tatălui se exprimă prin incest, copilului 
îi place la început acest lucru. Totuşi, după aceea, copilul 
se simte vinovat pentru această formă de iubire, deoarece 
noţiunea lui de „bine-rău” îi spune că este rău. în plus, 
tânăra fată se simte vinovată pentru că a luat locul mamei 
ei. Pe de altă parte, soţia unui tată incestuos preferă să nu 
vadă nimic din teama că va descoperi adevărul. Astfel, 
copilul ajunge foarte des să îşi urască mama deoarece nu a 
vrut să vadă situaţia şi nu a făcut nimic să o îndrepte şi să-l 
ajute pe copil. 

în cazul unui băiat care trăieşte un incest cu mama 
lui, e un lucru mult mai rar. Cu toate acestea, experienţa 
este mai traumatizantă pentru că legătura „mamă-copil” 
este distrusă. Principiul de „mamă”, după cum ştii, 
simbolizează sursa vieţii. Pierzând această sursă un copil se 
simte complet singur. Dacă ai trăit o astfel de experienţă cu 
tată tău, cu mama ta, cu un frate mai mare sau o soră mai 
mare, un bunic, un unchi, este foarte important să îi ierţi, 
să accepţi că acea persoană suferă. Este important de 
asemenea să te ierţi pe tine însuţi şi să accepţi că aveai 

dreptul să iubeşti acea unică formă de dragoste pe care o 
primeai de la cel părinte. 

Urma care s-a dezvoltat apoi îţi otrăveşte viaţa şi nu 
este benefică pentru nimeni. Acum iertarea devine foarte 
importantă (vezi capitolul 6). Este foarte important să tai 
legătura, pentru a închide acest cerc vicios. Purificarea 
trebuie să înceapă de undeva şi tu poţi amortiza această 
schimbare. Nu trebuie să judeci persoanele implicate. Este 
mult mai înţelept să accepţi că în viaţă nu există nici 
oameni violenţi nici oameni răi: există doar oameni 
care suferă. Actul sexual ar trebui făcut numai din 
dragoste. A iubi o persoană înseamnă a dori să fuzionezi cu 
ea, pentru a o simţi mai mult. Actul sexual nu ar trebui să 
fie niciodată obiect de schimb. Mii de femei se supun 
actului sexual crezând că vor obţine apoi o recompensă. 
Aşteptările... câţi bărbaţi se tem că sunt anormali dacă nu 
au o înfăţişare sexi şi se obligă să facă primii paşi spre o 
femeie, crezând că acestea sunt aşteptările ei. 

Când începi o nouă relaţie cu cineva este bine să 
începi cu dreptul. Nu considera sexul ca mijloc de a te 
ataşa. Nu acest lucru va reţine o persoană lângă tine. Dacă 
relaţia ta este deja amorţită de mai mulţi ani, ar fi bine să 
aveţi o discuţie despre interesele voastre sexuale. Spuneţi 
exact ceea ce simţiţi acum faţă de sexualitate şi ceea ce 
simţeaţi când eraţi mai tineri. Este important să învăţaţi să 
vorbiţi despre acest lucru. Ai avut timp până acum să 
discuţi cu partenerul tău despre prima ta relaţie sexuală 
sau despre plăcerile tale sexuale? îţi aduci aminte data, 
locul şi persoana? Dacă nu îţi aminteşti, poate fi vorba 
despre un blocaj la acest nivel. 

Este important de asemenea să nu uiţi că a face 
dragoste corespunde uneia dintre cele mai mari plăceri de 
pe pământ, este simbolul material al fuziunii spirituale cu 
Dumnezeu. A dori să faci dragoste nu este doar un lucru 
animalic. Devine astfel dacă actul este perceput doar ca o 
simplă plăcere senzuală, fără a împărtăşi sentimente cu 
cealaltă persoană. Atunci doar corpul tău inferior este în 
acţiune, în timp ce a face dragoste cu dragoste îi permite 
corpului tău superior să îţi aducă o mare bucurie interioară, 

chiar şi după actul sexual. Se observă la unii oameni, mai 
ales la femeile foarte spirituale, că a face dragoste este 
sinonim cu înjosirea. Te-ai născut pe pâmănt şi a face 
dragoste este o plăcere pământească. Nu ai de ce să te simţi 
vinovată, deoarece în dragoste nu există nici bine nici rău. 
Este foarte important să faci dragoste alegându-ţi 
partenerul. Femeia primeşte mult de la bărbat în timpul 
actului sexual, aşa cum şi bărbatul primeşte mult de la 
femeie. Şi nu primeşte pe plan fizic, ci pe cel emoţional, prin 
corpul astral, emoţional. De aceea este foarte important să îl 
cunoşti pe cel cu care faci dragoste. Dacă acea persoană 
trăieşte ranchiună, ură sau frică, ai putea să fii influenţat. 
Bărbatul şi femeia primesc vibraţiile fiecăruia prin uniunea 
corpurilor subtile, invizibile. E uşor să observi că există 
multă insatisfacţie sexuală pe pământ. Oamenii caută 
mereu în sex o compensaţie pentru ceva ce le lipseşte. 

în lumea materială, fuziuna sexuală este un preludiu 
pentru fuziunea spirituală a sufletului şi a spiritului. 

în ceea ce priveşte homosexualitatea, această decizie 
decurge de obicei din complexul lui Oedip incomplet. în 
fond, copilul (băiat sau fată) mai mult decât să fie 
îndrăgostit de părintele de sex opus (etapă normală în 
dezvoltarea copilului) se identifică cu acea persoană în loc 
să se identifice cu printele de acelaşi sex. 

Bărbatul homosexual, în loc să iubească la fel ca tatăl 
lui, vrea să fie iubit de el, acţionând ca mama lui. 
Experienţele homosexuale antrenează în general multe 
tulburări la nivel emoţional. Homosexualitatea este o 
experienţă ca toate celelalte pentru a ajunge să te regăseşti 
complet, pentru a atinge gradul de linişte interioară. 
Adeseori este o experienţă pentru a depăşi frica de 
respingere. Dacă te afli printre numeroasele persoane care 
trăiesc o astfel de experienţă, foloseşte-o pentru a învăţa 
acceptarea în loc de a judeca. 

Dacă te recunoşti printre cei care judecă viaţa sexuală 
a altora, să ştii că cei care practică prostituţia, care trăiesc 
experienţe homosexuale sau incestuoase au ceva de învăţat 
cu privire la alegerile lor. Decizia îi priveşte doar pe ei. Dacă 
judeci pe cineva foarte aspru, observă ce antrenează acest 

lucru în tine. ce încerci să îţi ascunzi? Este mai bine pentru 
tine să faci faţă imediat acelui lucru, deoarece nu este uşor 
să te schimbi şi nici nu este benefic pentru tine. 

Cu siguranţă aceste experienţe creează momente 
tulburătoare pentru cei în cauză, dar vor ieşi şi mai 
puternici din ele. Cel mai bine pentru tine, în loc să-i judeci 
pe alţii, este să te observi pe tine însuţi în propria ta viaţă 
sexuală. 

Ideal pentru tine, pentru a încheia acest capitol, ar fi 
să ai un examen de conştiinţă şi să-ţi observi viaţa sexuală 
actuală cât mai detaşat. Dacă aceste demersuri nu sunt 
satisfăcătoare, afirmă-te mai mult. Este una dintre cele mai 
importante experienţe din viaţa ta. te poate marca foarte 
mult. în ziua în care te vei afirma în viaţa ta sexuală, se vor 
putea schimba şi alte aspecte din viaţa ta personală. Fă 
acest examen de conştiinţă a doua zi sau în momentele de 
după următoarea ta experienţă sexuală. Accepţi? O faci din 
dragoste? Noţiunile de bine şi de rău te împiedică să trăieşti 
din plin această relaţie? 

Afirmaţia pe care să o repeţi: 


SUNT O MANIFESTARE A LUI DUMNEZEU PE PĂMÂNT, 
DECI ŞI SEXUALITATEA MEA ESTE O MANIFESTARE A 
DIVINULUI. ÎMI FOLOSESC SEXUALITATEA PENTRU A 

EVOLUA. 

Capitolul 13 

NEVOILE CORPULUI FIZIC 


Nevoile fundamentale ale corpului fizic vor încheia 
partea „fizică” a acestei cărţi. A nu asculta aceste nevoi 
înseamnă a fi împotriva legilor fizice naturale. Corpul se 
poate revolta printr-o afecţiune sau o boală. 

Prima nevoie în ordinea importanţei este respiraţia. 

Dacă îţi opreşti respiraţia câteva momente, câteva 
minute, ştii ce se va întâmpla. Corpul fizic are nevoie de aer, 
nu există nicio îndoială referitoare la acest lucru. Aerul 
conţine toate elementele nutritive de care are nevoie corpul. 
Respirând bine, vei căuta viaţa din acest aer. Această viaţă 
se numeşte PRANA. Este concepută de corpul tău fizic. A ştii 
să respiri bine te poate face să te lipseşti de o masă pe zi, 
atât de hrănitor este aerul. Este nevoie să fii conştient când 
respiri. 

A respira bine înseamnă a inspira, a reţine aerul şi 
apoi a-1 expira de două ori mai lung decât inspiraţia. Dacă 
numeri până la 2 când inspiri. Eventual, ai putea să creşi 
acest număr prin exerciţii regulate şi constante. Respiră 
profund până în pântece afirmând: „LAS SĂ INTRE ÎN MINE 
TOATĂ ACEASTĂ VIAŢĂ”. Fiecare respiraţie profundă va 
aduce schimbări în starea ta. Nu este suficient să aspiri 
pentru a răspunde nevoilor tale fizice, trebuie să aspiri şi 
viaţa. Dacă te simţi sufocat de evenimente, dacă ai probleme 
cu plămânii sau cu respiraţia, înseamnă că nu aspiri viaţa. 
Când o respingi şi mai mult, îţi provoci probleme de inimă 
precum acei oameni care iau viaţa prea repede în serios şi 
nu văd în ea decât muncă. Când inima sau plămânii îţi 
vorbesc, este un semn că nu aspiri destul de mult viaţa. 
Este o mare nevoie fizică indispensabilă. 

Cea de-a doua nevoie: ingestia. 

înseamnă a lăsa să intre în corpul tău apa şi hrana. 
Lipsa apei provoacă moartea la fel ca şi o mare lipsă de 

hrană. Nu e nevoie să te conving de faptul că apa este o 
mare nevoie fizică. Ce fel de apă îi dai corpului tău? Din 
nefericire, apa de la robinet este de o calitate foartea 
proastă, în majoritatea oraşelor din Quebec. S-a spus chiar 
că este apa de cea mai proastă calitate după cea din Mexic, 
din toată America de Nord. 

Cantitatea de apă din corpul tău este la fel de 
importantă ca şi calitatea apei. Ar trebui să bei între 2 şi 3 
litri de apă pe zi. Acum există mai multe feluri de apă pe 
piaţă. Poţi să faci propria ta cercetare şi apoi să vezi care 
este apa cea mai bună pentru tine. Pentru că am vorbit deja 
despre mâncare, aş vrea doar să adaug că hrana animalelor 
comestibile este superioară alimentaţiei noastre! Dacă am 
hrăni animalele cu făină albă, cu zahăr alb şi pâine albă, ar 
muri repede. Ai observat faptul că carnea pe care o consumi 
provine de la animale ierbivore? Animalul, înainte de a muri 
era speriat, în abator, mirosul de sânge a provocat reacţii de 
frică, iar aceste reacţii au produs multă adrenalină. 
Adrenalina rămâne în corp timp de mai multe luni şi devine 
o otravă pentru oamenii care mănâncă acea carne. Mănânci 
de asemenea şi emoţii: frică, furie, agresivitate. De aceea se 
regăseşte multă agresivitate la oamenii care mănâncă foarte 
multă carne. Aşadar, înainte de a mânca orice şi a ingera, 
gândeşte-te câteva momente pentru a asculta cu adevărat 
nevoile corpului tău. Nu îţi spun să devii vegetarian de pe o 
zi pe alta şi să nu mai bei deloc apă de la robinet. Nu am 
intenţia să te sperii, ci mai degrabă să te ajut să fii mai 
conştient. Fă toate acestea treptat, pas cu pas. Pe măsură 
ce îţi vei purifica fiinţa interioară şi vei învăţa să te iubeşti 
mai mult, nu vei mai avea aceleaşi gusturi, îţi vei micşora 
porţiile de carne pentru ca până la urmă să nu mai mănânci 
carne. îţi vei pierde pofta de a bea apă poluată. Ascultă-ţi cu 
atenţie corpul. Acordă-ţi timpul de care ai nevoie şi să nu-ţi 
fie teamă să îţi pui întrebări dacă răspunsul găsit este vag. 
Când apare brusc pofta de a mânca ceva anume, întreabă-te 
dacă această nevoie este reală sau dacă este vorba despre o 
influenţă exterioară. Dacă, după ce ai reflectat la asta, mai 
vrei încă să mănânci acel aliment, atunci fă acest lucru, 
urmează-ţi ritmul! Ideile pe care le înghiţim ne afectează 

corpul la fel ca şi diversitatea de alimente şi apă pe care o 
ingerăm. Dacă îţi este greu să accepţi ideile noi (care pot fi 
benefice pentru tine) ce provin de la tine sau de la altcineva, 
vei putea să ai probleme în zona bucală. O să dau un 
exemplu, o situaţie care mi s-a întâmplat de curând. Eram 
la o întâlnire cu nişte oameni, unde se luau nişte decizii 
importante. Una dintre aceste decizii era cu privire la 
viitorul atelierului Ascultă-ţi corpul. Cineva a avut o idee 
nouă şi m-am surprins gândindu-mă: „Ce idee! Oricum n- 
are niciun sens! Dar nu e grav, tot eu o să am ultimul 
cuvânt de spus!” Nu voiam deloc să accept acea idee. Şi 
imediat am început să simt o aftă în gură. Reacţia mea a 
fost imediată „Ia uite, imediat mi-a apărut ceva în gură!” 
Câteva minute mai târziu, afta se lărgise. Am înţeles că 
ideea pe care refuzam să o accept putea să fie benefică 
pentru mine. Când ascultăm, putem observa toate 
semnalele. Este extraordinar. Acest mare prieten din 
interiorul meu mă sfătuia să nu las să treacă o asemenea 
idee. Aşadar, am examinat-o mai profund, cu mai multă 
deschidere şi mi-am dat seama că era plină de oportunităţi. 
După o jumătate de oră, afta dispăruse... Corpul tău îţi 
vorbeşte, să fii atent încă de la primele semnale. Astfel vei 
şti să te întorci pe drumul cel bun. 

Cea de-a treia nevoie: digestia. 

Este foarte important pentru corpul tău să digere 
mâncarea. Există nu doar digestia mâncării ci şi digestia 
ideilor noi. Poate ai acceptat ideea cuiva, deci ai înghiţit-o. 
Dar apoi, ai decis să te opui criticându-1 pe celălalt deoarece 
ideea aceea te făcea să îţi fie frică. Refuzând să digerezi ceea 
ce este nou din cauta unei temeri, rişti să provoci o 
indigestie, respingerea ideii. Corpul tău îţi semnalează faptul 
că respingerea acestei idei nu este benefică pentru tine. 
această atitudine provoacă tulburări de digestie şi chiar îţi 
poate afecta sistemul digestiv, stomacul, pancreasul şi 
ficatul 

Ficatul reprezintă locul în care se acumulează furia 
reprimată. A te supune furiei înseamnă a acţiona împotriva 
legii iubirii. Trebuie să înveţi că oamenii pot fi perfecţi în 

orice moment. Fiecare dintre cuvintele şi gesturile lor 
exprimă felul lor de a iubi. Acceptând faptul că există iubire 
în fiecare cuvânt şi în fiecare acţiune, nu vei mai trăi starea 
de furie şi nu vei mai avea probleme digestive. Digestia ta 
legată de ideile noi nu va mai fi un obstacol. Problemele de 
pancreas sunt reprezentate de diabet sau hipoglicemie. 
Aceste două afecţiuni se întâlnesc la persoanele care cred că 
nu merită plăcerea. Acestor persoane le place să le facă pe 
plac celorlalţi, dar nu şi lor însele. Viaţa lor este mai 
degrabă ternă. Simt o mare tristeţe interioară pe care o 
ascund prin bufonerii sau umor. Nu acceptă şi nu digeră 
situaţiile noi care apar în jurul lor. Aspiră la fericire, dar nu 
cred cu adevărat că aşa ceva li se poate întâmpla lor. De 
câţiva ani am avut ocazia să văd oameni care au scăpat de 
hipoglicemie prim simplul fapt că şi-au făcut pe plac. Pentru 
a scăpa de diabet este nevoie de mai mult, deoarece boala 
este mai gravă, deci mesajul este mai puternic. Dar nu este 
imposibil. Eu însămi am fost martoră la mai multe 
vindecări. 

Masticaţia favorizează digestia. Este indicat să mesteci 
mâncarea până când i se pierde gustul şi devine lichidă. 
Astfel, efortul pentru a o înghiţi se micşorează. Acest obicei 
este foarte apreciat de corpul tău. Saliva conţine enzime de 
care corpul tău are nevoie pentru a ajuta la digestia 
mâncării (mai ales hidraţii de carbon). Masticaţia prelungită 
aduce alimentale în stare lichidă pentru a ajuta apoi 
digestia din stomac. De fiecare dată când înghiţi fără să 
mesteci, chiar şi alimentele care nu au nevoie să fie prea 
mult mestecate, desertul sau cremele, faci digestia mai 
dificilă. Este important să mesteci sau să amesteci bine cu 
salivă alimentele, cât de mult poţi, înainte de a înghiţi. 

Cea de a patra nevoie: eliminarea. 

O masticaţie şi o digestie bună sunt foarte importante 
pentru a elimina. Fibrele joacă de asemenea un rol 
important. Sunt o parte a alimentelor pe care corpul nu le 
digeră. Formează mici fire care ajută la curăţarea 
intestinelor. Este important să ştim să eliminăm ideile, să 
ne relaxăm. Rapiditatea cu care evoluează azi lucrurile 

cauzează multe probleme celor care ţin prea mult la vechile 
lor idei. Aceste probleme se manifestă prin constipaţie, 
hemoroizi, probleme de vezică, reţinerea apei, deoarece 
eliminarea trebuie să se facă nu doar prin intestine şi rect, 
ci şi prin rinichi. Aceste probleme organice indică un blocaj 
la nivelul gândurilor şi al ideilor. Problemele de rinichi 
(reţinerea apei, constipaţia) pot însemna că îţi este frică să 
pierzi ceva dintre bunurile tale materiale de care eşti foarte 
ataşat. Poate fi vorba de asemenea de idei meschine. 

Tot acest inconfort este un mesaj al supraconştiinţei 
tale. Ea îţi spune: nu trebuie să-ţi fie teamă că vei pierde 
ceva. Ceea ce ai acum poţi să obţii oricând”. Cu cât dai mai 
mult în viaţă, cu atât vei primi mai mult. Aşa ar trebui să fie 
schimbul de energie. Ţii prea mult la bunurile tale materiale 
şi la gândurile tale. Nu îndrăzneşti să faci loc pentru altceva. 
Dacă suferi de hemoroizi, acesta va fi un alt mesaj al 
corpului tău. îţi spune că îţi este teamă să te relaxezi, să 
simţi multă presiune. Te simţi împovărat de ceea ce se 
întâmplă în viaţa ta în prezent. Există multe resentimente. 
Dacă ai diaree, îţi e teamă că vei fi respins. Supraconştiinţa 
ta îţi spune să te laşi purtat, să te abandonezi, să îi laşi şi 
pe ceilalţi să aibă idei. Acceptă-le ajutorul şi eliberează-te de 
orice opoziţie care nu îţi este benefică. 

Cea de-a cincea nevoie: explorarea. 

A explora este o nevoie primordială a fiinţei umane. 
Cel care nu se mişcă, care nu îşi foloseşte simţurile pentru a 
avansa este bolnav. Dacă ai petrecut deja câteva săptămâni 
în pat, cred că ştii despre ce vorbesc. Fiinţa umană are 
nevoie să fie activă. Trebuie să-şi folosească această mare 
energie. A menţine o activitate fizică regulată în fiecare 
săptămână este un lucru foarte benefic. Exerciţiul fizic ideal 
este mersul pe jos. Este exerciţiul cel mai simplu, cel mai 
puţin costisitor şi cel mai puţin agresiv. Aduce mult 
echilibru corpului. Mersul pe jos nu este doar un exerciţiu 
fizic ci şi o activitate de destindere şi de relaxare. Te ajută să 
îţi lucrezi muşchii picioarelor, ai abdomenului şi ai 
toracelui. îţi oxigenează şi îţi antrenează inima. Vibraţiile 
declanşate la fiecare pas îţi masează ficatul, pancreasul, 


111 



splina şi intestinele, favorizând digestia. Accelerează 
metabolismul şi activează circulaţia. Este indispensabilă 
pentru buna funcţionare a articulaţiilor. Se poate practica 
fără dificultate şi poate fi oprit la cel mai mic semn de 
oboseală. Luptă cu eficienţă contra amorţirii corpului şi a 
spiritului. Ameliorează sistemul imunitar natural al corpului 
şi întârzie puţin îmbătrânirea. Ajută la menţinerea în formă 
şi diminuează riscurile de infarct şi arterosclerăză. Mişcările 
automate permit o eliberare păstrând în acelaşi timp spiritul 
închis. Oricare ar fi alegerea ta cu privire la activitatea fizică, 
frecvenţa acesteia ar trebui să fie în medie de patru ori pe 
săptămână sau în funcţie de nevoile corpului tău. 
Explorarea fizică este foarte importantă asupra efectului 
fizic al corpului tău. Dacă acţiunile tale, gândurile şi vorbele 
tale te împiedică să acţionezi în viaţă, vei avea probleme la 
nivelul picioarelor, braţelor, ochilor, urechilor sau a nasului. 
O afecţiune în zona şoldurilor înseamnă că ceva nu este 
bine în explorarea ta. Corpul tău îţi arată că îţi este teamă 
să avansezi în deciziile importante. Eşti conştient de ce ar 
trebui să faci, dar te reţine o frică interioară. Totuşi nu are 
de ce să îţi fie frică, supraconştiinţa ta este în spatele 
fiecărei decizii pe care o iei. Dacă persistă o durere la nivelul 
picioarelor, înseamnă că te sperie viitorul. Cu siguranţă 
trebuie să faci faţă unei schimbări care ar putea să îţi 
schimbe viitorul. Ar putea fi, de exemplu, cu privire la 
munca ta. Această nouă responsabilitate care apare este 
probabil sursa afecţiunii tale. Eziţi să mergi înainte. 
Picioarele au aceeaşi semnificaţie. Degetele de la picioare 
sunt legate de micile detalii cu privire la viitor. Stresul 
acesta nu îţi este benefic. Bătăturile de la degetele picioarele 
arată că felul în care acţionezi sau gândeşti nu îţi este 
benefic. 

Afecţiunea de care suferi îţi arată că nu acţionezi 
şi nu gândeşti într-un mod benefic. 

Durerea de braţ arată că nu ştii să îmbrăţişezi cu 
bucurie experienţele din prezent. Ce vrei să faci cu 
adevărat? Este momentul să îţi satisfaci nevoile. Durerea de 
cot îţi arată că nu eşti destul de flexibil pentru a accepta o 


112 


nouă experienţă. Să nu îţi mai fie teamă că vei fi strâmtorat, 
totul se va aranja. Artrita indică faptul că explorarea ta nu 
este armonioasă. Dacă este prezentă la mâini, picioare, 
braţe şi şolduri, crezi sincer că oamenii profită sau vor 
profita de tine. în realitate, nu exprimi decât ceea ce vrei. 
Accepţi în continuare să te sacrifici pentru ceilalţi şi apoi 
critici. Corpul tăi îţi arată că este momentul să te afirmi. îţi 
dai seama cât de minunat este corpul tău? Dacă lui nu îi 
este nici bine, nici rău, nu ai de ce să îţi faci griji. Orice ai 
face, ai spune, ai gândi sau ai simţi, dacă nu este benefic 
pentru tinbe, corpul îţi va arăta acest lucru. Singura ta 
responsabilitate este să fii atent. Supraveghează-ţi bolile, 
afecţiunile, lipsa de energie, emoţiile şi felul în care te 
hrăneşti. Imediat ce apare un semnal, înseamnă că se 
întâmplă ceva. Corpul tău îţi arată că nu eşti pe drumul cel 
bun. Şi atunci te cheamă din nou pe drumul cel bun, cel al 
iubirii! Se ştie că astfel vei fi mai fericit. 

Sunt convinsă că această teorie despre nevoile fizice îţi 
este cunoscută, măcar în parte. Probabil chiar vei vrea să 
exclami: „Toată lumea ştie de ce are nevoie corpul”. Aşa 
este, însă ce facem pentru el? La ce ne foloseşte să avem 
atât de multe cunoştinţe dacă nu le aplicăm! O mulţime de 
oameni ştiu o mulţime de lucruri, dar totul rămâne la 
nivelul cunoştinţelor. A şti totul nu schimbă nimic în viaţă. 
Prin practică vom transforma această cunoaştere în ştiinţă. 
Există o mulţime de oameni care au o mulţime de diplome, 
care acumulează ani de cursuri şi ştiu sute de teorii, fără 
însă să îşi poată schimba viaţa. Motivul? Nu pun nimic în 
practică. îşi folosesc cunoştinţele pentru a încerca să 
impresioneze sau să îi schimbe pe ceilalţi. La acest nivel, 
probabil că ai început să trăieşti unele schimbări, unele 
transformări. Treptat începi să fii conştient de marea ta 
putere interioară. 

înainte de a închei acest capitol şi de a trece la 
următorul, fă o listă cu cele cinci nevoi fundamentale ale 
corpului fizic. Lângă fiecare dintre ele, indică semnalele pe 
care le-ai putut observa. Tu poţi lua deciziile şi poţi da 
corpului tău ceea ce are nevoie cu adevărat. Doar tu vei 

profita de asta. Nu ai nimic de pierdut. Ascultându-te şi 
ascultându-ţi corpul, bucurându-te, îţi vei transforma viaţa. 

Greul de abia începe, încă mai avem de vorbit despre 
partea emoţională şi cea mentală. Fii atent: aceasta este cea 
mai mare dorinţă a mea. 

Repetă afirmaţia: 


DECID ACUM SĂ RESPECT NEVOILE CORPULUI MEU 
FIZIC ŞI ASTFEL ÎMI REGĂSESC SĂNĂTATEA FIZICĂ. 

Partea a treia 
ASCULTAREA 
CORPULUI MENTAL 



Capitolul 14 

BINELE- RĂUL 


Binele şi răul au condus lumea încă de la începuturile 
timpului. Este trist să constatăm că acestă creaţie provine 
din partea umană şi nu din partea divină a omului. Răul 
este un produs al fricii. Totul se situează la nivelul minţii. 
Dacă identificăm un lucru ca fiind rău, acel lucru va deveni 
automat rău, de aceea se spune: Devii ceea ce gândeşti. 
Totuşi, pentru o altă persoană, acel rău poate fi interpretat 
ca fiind bun. Deci, acelaşi lucru poate fi bun sau rău în 
funcţie de percepţia fiecăruia. 

în realitate, tot ceea ce este considerat ca fiind 
„rău” face parte din marele plan divin şi este permis pe 
pământ pentru a-l ajuta pe om să evolueze. 

Vă dau exemplul unui om care îşi făcea alergarea de 
dimineaţă obişnuită, sub razele călduţe ale soarelui de 
iarnă. Alerga cu bustul gol. Pentru el este bine. în ciuda 
frigului, se simte înviorat. îi place să simtă soarele pe corpul 
lui. în alergare, nu îl atinge frigul. Este vioi. Este plin de 
energie pentru toată ziua. Totuşi, se intersectează cu un 
pieton, care reacţionează cu uimire văzându-1. Acesta din 
urmă exclamă tare: „Dumnezeule, e îngrozitor! O să 
răcească.” Reacţia lui indică faptul că, dacă el ar fi făcut 
acelaşi lucru, în câteva momente ar fi răcit puternic. Şi a 
tras concluzia, în mintea lui că este ceva rău. 

Sunt numeroase astfel de exemple despre bine şi rău. 
Ştim că este un lucru bun să mănânci. Trebuie să facem 
asta pentru a ne hrăni, pentru a furniza energia necesară 
corpului nostru fizic. Astfel că, dacă este bine să mâncăm, 
trebuie să fie şi mai bine să mâncăm mai mult. .. Nu. A te 
alimenta în mod excesiv nu este un lucru benefic pentru 
nimeni. Corpului i se dă prea mult de lucru. 

Binele şi răul nu sunt decât o concepţie a fiinţei 
umane. Câte ore consacri pe zi pentru a-ţi îndruma viaţa în 
funcţie de noţiunile de bine şi de rău? De câte ori te 

împiedici să faci ceea ce ai vrea deoarece crezi că este rău 
sau pentru că îţi faci griji pentru ceea ce vor crede sau vor 
spune ceilalţi despre tine? A refuza să facem ceea ce ne 
place, face parte din obiceiurile noastre. Acţionând astfel, 
acceptăm ideea de bine şi de rău care vine din exterior! Aşa 
cum accepţi ideea că este recomandat să iei micul dejun 
dimineaţa. Se spune că este cel mai bun lucru pentru sine. 
Dar unde provine acest principiu? Cu siguranţă era foarte 
bun pentru generaţiile anterioare. Bunicii noştri, strămoşii 
noştri, trăiau la ferme şi se trezeau devreme, uneori pe la 3, 
4 dimineaţa. Este evident că pe la ora 8, apărea nevoia să ia 
un mic dejun consistent. Trebuie să ne reamintim că acei 
oameni îşi procurau toată energia din hrană. Nu ştiau că 
energia putea fi găsită şi prin gândire. Facultăţile lor 
mentale erau mai puţin dezvoltate. Am continuat să 
acceptăm această noţiune aşa cum ne-am acceptat părinţii. 
Pentru unele persoane, poate fi esenţial să ia micul dejun 
devreme, dar pentru alţii poate fi exact contrariul. Dacă 
mâncăm când ne trezim, când corpul încă nu a asimilat în 
totalitate masa de ieri, îi vom da mult de lucru. îl obligăm să- 
digere, să asimileze şi să elimine ceea ce nici măcar nu a 
cerut. 

Laşi să te deranjeze o mulţime de lucruri care îţi 
creează multe emoţii, frici şi culpabilitate - înseamnă că în 
mintea ta, crezi că acele lucruri sunt rele. Dacă te laşi să ai 
gânduri sau să faci lucruri care pentru tine sunt rele, 
înseamnă că eşti tulburat în interior. Cuvintele păcat, 
satana, diavol, demon sunt credinţe pe plan mental ale 
fiinţei umane, deoarece Dumnezeu înseamnă iubire. Este 
perfect, este peste tot. Dacă El este peste tot, unde este 
Satana? Este posibil ca jumătate din cosmos să aibă un 
Dumnezeu şi cealaltă să îl aibă pe Satana, în acelaşi timp? 
Fereşte-te de oamenii care îţi vorbesc despre „diavol şi 
păcat”. încearcă să îţi inoculeze noţiuni ale fricii. Oare 
Dumnezeu încearcă să te sperie? Nu. Dumnezeu este corect: 
iubeşte pe toată lumea. 

Vrem şi trebuie să trăim cu toţii în armonie şi în pace, 
eliberaţi de frică. Singurele momente în care fiinţa umană 
are de plătit pentru ceva este atunci când acţionează 

împotriva legilor naturale, cele care conduc cosmosul. 
Efectul ca urmare a gândurilor noastre nu este nici păcat, 
nici rău, ci pur şi simplu legea cauzei şi a efectului, legea 
care ne învaţă şi care ne ajută să devenim mai conştienţi. 
Nu există greşeli, ci doar experienţe. 

Cuvântul greşeală este o altă invenţie a fiinţei umane. 
Dacă cuvintele „satana, păcat, rău, greşeală, a trişa” şi 
multe altele nu ar exista, nu ar apărea în dicţionare, te-ai 
gândi la ele? 

Tot acest vocabular a fost inventat şi acceptat de 
foarte mult timp. Unii oameni cred că ei cunosc mai bine 
decât Dumnezeu legile naturale şi au început să îşi facă 
propriile lor legi. Setea de putere a oamenilor a dominat. 
Fiinţa umană s-a lăsat influenţată de acest lucru. Acum se 
află într-o etapă în care simte nevoia de a regăsi 
perfecţiunea de la începutul timpului, perfecţiunea care 
corepunde legii armoniei naturale, singura lege care ar 
trebui să existe. Valorile, metodele, obiceiurile şi principiile 
sunt atât de ridicate în cazul fiinţei umane încât ajung să îi 
conducă viaţa. A sosit timpul să te opreşti, să te priveşti 
prin prisma propriilor tale valori. Răspund ambiţiilor tale? 
Crezi cu adevărat în ele? Te fac fericit? Prezenţa valorilor, a 
metodelor, a obiceiurilor şi a principiilor indică faptul că 
noţiunea de bine şi de rău este încă foarte puternică. Ne 
limitează dorinţele şi dă naştere la conflicte interioare 
frecvente. „Nu trebuie să fac asta, nu este bine.” Este 
sindromul personalităţilor puternice, cele care nu se lasă în 
voia dorinţei, a laturii lor de copil. 

Personalităţile puternice au un punct comun 
important: se cred altceva cu mare uşurinţă. între altele, se 
cred mult mai bune în comparaţie cu ceilalţi, care nu sunt 
la fel de buni. Vor tot timpul să îi schimbe pe ceilalţi. 
Noţiunea lor de bine şi de rău are o influenţă prea mare 
asupra lor. De aceea le este atât de greu să îi accepte pe 
ceilalţi aşa cum sunt. 

Adevărul este un lucru foarte relativ şi este o altă 
concepţie a fiinţei umane. Adevărul este proporţional cu 
dezvoltarea fiecărei persoane. Fiecare este convins să deţine 
adevărul. Fiecare a atins un anumit nivel de evoluţie: deci, 

adevărul unei persoane nu este mai puţin bun decât 
adevărul altcuiva. Este în funcţie de dezvoltarea acelei 
persoane. Aşadar, în loc să vrei să schimbi lumea, să îi 
acceptăm pe ceilalţi aşa cum sunt cu adevărul lor. Fiecare 
nouă experienţă va deveni o nouă învăţătură, deci o 
schimbare, o evoluţie. Vei experimenta şi tu schimbările pe 
măsură ce vei avansa în viaţă. Când noţiunea de bine şi de 
rău este prea accentuată, devii prea rigid cu tine şi cu 
ceilalţi. Laşi să treacă pe lângă tine ocazii fantastice în care 
ai putea să trăieşti momente fericite. Eşti atât de ocupat să 
îi judeci şi să îi critici pe ceilalţi încât nu îţi vezi propria ta 
viaţă, ceea ce ai putea face pentru tine. Ce i se întâmplă 
unei persoane într-o asemenea situaţie? Nu simte nicio 
bucurie şi momentele ei de emoţie sunt permanente. Dacă 
consideri că un lucru este bun şi că cineva din jurul tău 
exprimă exact contrariul faţă de acel lucru, nu te vei simţi 
dezamăgit, frustrat? Nu te înfurii? Nu încerci să o schimbi 
pe acea persoană? Tot ceea ce încerci să faci cu ceilalţi, 
încerci să faci pentru tine. Ce reacţii ai atunci când faci 
ceva rău? Nu te accepţi, eşti furios pe tine însuţi şi îţi porţi 
pică. Acţionezi împotriva legii iubirii care spune că trebuie 
să ne acceptăm. 

Ţi-ai ales felul de a trăi şi obiceiurile actuale, deoarece 
ai crezut că erau bune pentru tine. dar tu eşti într-adevăr 
autorul acestei decizii? Sau te afli sub o influenţă 
exterioară? 

Să luăm un exemplu: somnul. Se spune că ar trebui 
să dormim cam opt ore pe noapte. Cine a decis asta? De 
câte ore de somn ai tu nevoie pe noapte? Corpul tău trebuie 
să doarmă atunci când îi este somn şi nu pentru că aşa îi 
arată ceasul. Mulţi oameni se culcă frecvent la aceeaşi oră 
în fiecare seară, fiind siguri că au nevoie de un anumit 
număr de ore de somn pe noapte. în viaţa de astăzi însă nu 
ar mai trebui să fie aşa. Fiecare zi este diferită. Deci, nevoia 
de somn variază în funcţie de tipul de activitate şi de energia 
consumată. Oamenii din generaţiile trecute, majoritatea 
fermieri, ştiau cu un an înainte ce aveau să facă. Viaţa lor 
era reglată ca un ceas. Se culcau foarte devreme şi aveau 
nevoie de o noapte lungă de somn. Astăzi sunt încă multe 

persoane care trăiesc după modelul de viaţă indus de 
bunicii lor fără însă să vrea să se întoarcă la acele vremuri. 
De aceea persistă atât de multe conflicte. Este important să 
trăim în prezent şi nu în trecut. 

înainte de a te culca ar fi bine să te întrebi dacă îţi 
este cu adevărat somn. Dacă te simţi obosit, nu înseamnă 
că ai neapărat nevoie de somn, ci mai degrabă de odihnă. 
Prin urmare, alege o activitate care ţi se pare relaxantă. Poţi 
să asculţi muzică, să faci o baie fierbinte la lumina 
lumânărilor, să te destinzi, să te plimbi, să mergi la o 
petrecere sau chiar să dansezi. Când eşti obosit, te 
odihneşti. Când ai nevoie de somn (când simţi să ţi se închid 
ochii), te culci. Când ţi-e foame, mănânci. Acest lucru 
înseamnă să îţi asculţi corpul. Fii atent la nevoile tale 
personale şi nu la ceea ce se spune. 

Acelaşi lucru este valabil şi când te trezeşti. Când 
corpul tău se trezeşte de la sine la ora şase dimineaţa şi tu 
crezi că este prea devreme ca să trezeşti, înseamnă că nu îţi 
asculţi corpul. Dacă el te trezeşte, este timpul să te trezeşti, 
în acest caz ar fi de preferat să te ocupi de activităţi pe care 
le consideri interesante. Poţi să te culci la loc puţin mai 
târziu sau chiar să te relaxezi. Dacă dormi mai multe ore 
decât are nevoie corpul tău, te vei simţi amorţit şi chiar s-ar 
putea să te doară spatele. Când te trezeşti prea târziu, îţi 
este greu să-ţi începi ziua. 

Ai observat că adoptăm o mulţime de obiceiuri, fără ca 
măcar să încercăm să ştim dacă este într-adevăr ceea ce 
vrem sau nu. De exemplu: să te aşezi mereu în acelaşi loc la 
masă, să dormi tot timpul pe aceeaşi parte a patului, să 
mergi în vacanţă în aceleaşi locuri, să faci curăţenie sau 
cumpărături în aceeaşi zi a săptămânii, să mănânci la 
aceleaşi ore, să mergi în vizită la mama soacră în fiecare 
duminică, să o suni pe mama ta o dată pe zi. Există chiar şi 
oameni care au obiceiul să se plângă când sunt întrebaţi ce 
mai fac. Eşti obişnuit să le spui mereu copiilor tăi ce să 
facă, când şi de ce să nu facă ceva? Ai obiceiul să te plângi 
soţului sau soţiei tale de fiecare dată când el sau ea se 
întoarce de la serviciu? Observă-te atent. Care sunt 
obişnuinţele tale? Cu cât ai mai multe obişnuinţe, cu atât 

mai bine sunt înscrise în tine noţiunile de bine şi e rău. 
învăţând să devii mai flexibil, acceptând ideea că nu există 
nici bine nici rău, îţi vei umple viaţa de experienţe şi vei 
învăţa prin ele. 

Poţi să consideri că a comite o crimă sau a fi violent 
este un lucru rău, dar nu trebuie să judeci acest lucru. 
Astfel de persoane au ceva de învăţat prin asta. Nici tu, nici 
altcineva nu decizi pentru ele. Doar persoana în cauză ştie 
exact ceea ce trăieşte în interiorul ei. Cei care acţionează 
împotriva marilor legi naturale, precum legea iubirii, a 
responsabilităţii etc. vor culege ceea ce seamănă. Recoltăm 
ceea ce se află în spatele actelor noastre şi nu doar 
actul în sine. Dacă recolta ta este bună pentru tine, 
sămânţa ei va fi cauza. Şi ştii acest lucru. Cel mai bun 
mijloc de a învăţa şi de a nu-ţi mai purta pică este de a 
accepta că şi tu eşti perfect şi poţi fi astfel tot timpul. 

Multe persoane cred că a fi perfecţionist este o calitate. 
Dacă te consideri o persoană perfecţionistă, înseamnă că nu 
îţi accepţi perfecţiunea. Perfecţionistul nu este niciodată 
satisfăcut. Se acceptă pe sine foarte greu. Nimic nu este 
niciodată perfect pentru el. Observă puţin ceea ce numeşti 
tu „greşelile” tale. Când ai făcut acea greşeală, erai conştient 
de asta? Sau ţi-ai dat seama după aceea că, dacă ai fi făcut 
altfel, ai fi avut rezultate mai bune? Este la fel pentru fiecare 
fiinţă umană. Când ai făcut acel lucru ai fost sigur că felul 
tău de a acţiona era bun. Atunci de ce să îţi porţi pică? în 
fiecare moment al vieţii fiecare acţionează cât mai bine, în 
funcţie de conştinţa lui. acest lucru înseamnă să îl vezi pe 
Dumnezeu în fiecare persoană. Dumnezeu este perfecţiunea. 

Se întâmplă ca unele persoane să piardă controlul 
asupra lor. Devin parcă obsedate de ceva sau de cineva care 
le împinge spre acte abominabile, precum o crimă. Dar, în 
momentul actului, acea persoană nu era ea însăşi. Era sub 
influenţa unei forţe invizibile. Fiinţa umană trebuie să 
înfrunte forţele din jurul ei. Acest lucru face parte din 
învăţătura ei pe pământ. Cu cât vei învăţa mai mult să fii 
stăpân pe viaţa ta, cu atât vor exista mai puţine persoane, 
evenimente sau vibraţii exterioare care să te influenţeze. 

Cu siguranţă ai trăit o situaţie în care ţi-ai spus ceva 
de genul acesta: „Nu ştiu ce mi s-a întâmplat, era ceva mai 
puternic decât mine.” Nu eşti singura persoană care a trăit 
aşa ceva. Este posibil ca, prin stăpânirea de sine astfel de 
situaţii să dispară treptat. Persoana care trăieşte astfel de 
evenimente nu trebuie judecată. Este mult mai plăcut să 
accepţi că fiecare fiinţă umană, în fiecare moment din viaţa 
ei este perfectă cât poate. De fiecare dată când îţi reproşezi 
că nu ai făcut ceva perfect aşa cum voiai, acţionezi ca un 
copil de şase ani care îţi reproşează că nu a scris la fel de 
bine ca sora lui de la facultate! Copilul din primul an de 
şcoală scrie cât de bine poate el, în funcţie de cunoştiinţele 
lui. profesorul îi dă o notă în funcţie de cum a învăţat. 
Munca lui nu se compară cu ceea ce se învaţă la facultate. 
Poate lua o notă de 10 chiar dacă scrisul lui de abia se 
descifrează. Totuşi, dacă acel copil ajunge la facultate cu 
acelaşi scris ca în şcoala primară, atunci nu mai este vorba 
despre acelaşi lucru. Putem compara această situaţie cu 
persoana devenită conştientă că unele lucruri sunt 
împotriva legilor naturale şi care se încăpăţânează să repete 
aceleaşi lucruri. Este evident că va plăti şi mai mult. 

Dacă faci ceva, după cum ştii tu mai bine, va trebui să 
accepţi că eşti atât de perfect cât poţi fi tu. Singurul moment 
în care va trebui să plăteşti, este atunci când vei 
conştientiza că vei repeta lucruri care nu îţi sunt benefice. 
Totuşi, există dovezile din experienţele tale anterioare. 
Foarte rar se întâmplă ca o persoană conştientă să repete 
acţiunile care nu sunt bune, fie pentru ea, fie pentru ceilalţi. 
Fiecare zi din viaţa ta îţi oferă noi experienţe pentru a putea 
să excelezi mai mult în perfecţiunea ta. Când vei accepta 
această noţiune pentru tine însuţi, o vei accepta şi pentru 
ceilalţi. Vei înceta să mai condamni, să judeci, să critici sau 
să ai vreo ranchiună împotriva cuiva. Vei cunoaşte atunci o 
mare linişte interioară! Vezi, totul este conceput pentru a-ţi 
transforma viaţa în mai bine. 

Pesimistul se poate compara uşor cu perfecţionistul, 
îşi închipuie tot timpul că se va întâmpla cel mai rău dintre 
lucruri. Nu îşi acceptă nici propria perfecţiune, nici pe cea a 
celorlalţi. A fi pesimist sau perfecţionist provine doar din 

dimensiunea mentală, în funcţie de noţiunea de bine şi de 
rău. Pământul este o mare şcoală unde treci mereu dintr-o 
clasă în alta. Acceptă faptul că fiecare persoană se află la un 
grad diferit şi fiecare poate fi perfect în funcţie de nivelul la 
care a ajuns. Unii oameni au rămas încă la grădiniţă, în 
timp ce alţii se pregătesc tot timpul pentru ea. Unii au 
trecut la etapa de universitate. Pe pământ, nimeni nu este 
mai bun decât altul. Băieţelul din clasa întâi care face tot ce 
poate el mai bine este la fel de important ca şi studentul de 
la facultate care şi el, de asemenea, face tot posibilul. Un 
copil mic, cu o conştiinţă şi cu cunoştinţe mult mai reduse 
decât un tânăr de la facultate, face uneori mai mult efort 
decât cei mari care au ajuns la un nivel mai elevat. Şi atunci 
cine eşti tu ca să judeci lucrurile? Suntem cu toţii la fel de 
perfecţi cât putem să fim în fiecare moment al vieţii 
noastre. 

Trebuie. Un cuvânt care indică limpede că noţiunea 
de bine şi rău este foarte importantă pentru tine. în general 
această afirmaţie nu vine de la tine, ci prin intermediul 
noţiunii de „bine şi rău”: „trebuie” sau „nu trebuie”. De 
exemplu: lucrezi toată săptămâna. Când te trezeşti sâmbătă 
îţi spui: „trebuie să fac curat astăzi”. Această sarcină devine 
o corvoadă. Ar fi mai bine să înlocuieşti „trebuie” cu întebări 
de genul: „Oare chiar am chef să fac astăzi curat? Şi dacă 
nu fac cât o să mă coste acest lucru?” dacă preţul este prea 
ridicat deoarece nu ai timp altădată toată săptămâna pentru 
a face curăţenie, a spăla şi a călca, o să-ţi spui astfel: „Bine, 
de fapt ştiu că nu am nicio altă zi liberă pentru a face toate 
astea şi mă voi simţi mai bine dacă le fac astăzi.” Ai ales. 
Chiar dacă nu preferi asta, este oricum alegerea ta. Vei 
vedea că vei consuma mult mai puţină energie. 

Ţi se întâmplă să spui: „Iar trebuie să merg la muncă 
în dimineaţa aceasta?” Nu trebuie nimic niciodată ... 
întreaga viaţă este o alegere! Poţi să alegi să nu mergi la 
muncă, dar eşti pregătit să plăteşti preţul pentru asta? Dacă 
consideri că te va costa prea mult deoarece rişi să îţi pierzi 
locul de muncă, atunci vei lua o decizie care va deveni 
alegerea ta: „Aleg să merg la serviciu.” De fiecare dată când 
te auzi spunând sau gândind „trebuie”, opreşte-te şi afirmă 

contrariul „Nu, nu trebuie. Pot să aleg în viaţă. Nu am de 
dat socoteală nimănui în lumea aceasta, decât mie însumi.” 
După ce meditezi şi constaţi că preţul pe care îl ai de plătit 
este prea mare şi nu eşti pregătit să faci faţă consecinţelor 
deciziei tale, acţionează în consecinţă! Acest lucru este 
valabil pentru orice, chiar şi pentru legile umane. 

De exemplu: semafoarele. Nu ai chef să te opreşti la 
semafoare, este alegerea ta. dar eşti pregătit să plăteşti 
preţul? Eşti pregătit să rişti să faci un accident sau să 
plăteşti amenda? 

Nu trebuie niciodată nimic, tot timpul este alegerea ta. 
Totul vine de la tine. singurul lucru care trebuie pentru tine 
în viaţă, este să evoluezi, adică să iubeşti şi să acţionezi 
conform legilor naturale şi spirituale. Este mul mai uşor 
astfel. 

Ocupă-te de fiinţa ta şi restul va veni de la sine. Acest 
lucru contează pe pământ. Intelectul tău nu există pentru a 
înţelege, nici pentru a analiza sau a-i judeca pe ceilalţi 
pentru a înţelege să moştenirea ta este perfecţiunea. 

înainte de a trece la capitolul următor, fă o listă cu tot 
ceea ce crezi că este bine sau rău în viaţa ta. noţiunea ta de 
bine şi rău este la fel pentru tine ca şi pentru ceilalţi? Iar 
noţiunea ta despre valori este identică cu cea pe care le-o 
atribui celorlalţi? Este important să o observi acest lucru. A 
pierde unele lucruri sau a fi furat indică faptul că noţiunea 
de valoare nu este aceeaşi pentru tine ca şi pentru ceilalţi. 
Scriind lista, observă dacă binele se dovedeşte a fi cu 
adevărat bine, iar răul ar putea fi benefic. Unele lucruri pe 
care tu le consideri rele ar putea fi de fapt benefice. Indică 
faptul că toate lucrurile pe care le-ai trecut pe listă sunt 
uneori bune, uneori rele, adică uneori sunt benefice şi 
alteori nu, în funcţie de persoană,de eveniment, de 
circumstanţe şi te timp. Nu există nimic cu adevărat bun 
sau rău. Apoi fă o a doua listă cu toate obiceiurile tale. în 
următoarele zile, schimbă-ţi măcar unul dintre aceste 
obiceiuri! Pentru a schimba un obicei care nu îţi este benefic 
(fumatul, de exemplu) inlocuieşte-1 printr-un obicei care îţi 
este benefic. Trebuie să fie propria ta decizie. Obiceiurile 
care nu sunt benefice provin în general din exterior, din 

educaţia ta, din deciziile luate în cursul copilăriei şi 
adolescenţei. Un obicei benefic te însufleţeşte şi te umple de 
energie. Cel mai important este ca acest obicei să provină 
dintr-o decizie conştientă! 

Afirmaţia pe care o poţi repeta: 


ÎMI OBSERV TOATE OBICEIURILE PENTRU A PUTEA ŞTI 
CARE DINTRE ELE SUNT BENEFICE PENTRU EVOLUŢIA 
MEA ŞI PENTRU ARMONIA MEA. ACCEPT FAPTUL CĂ 
_VIAŢA ESTE O ALEGERE._ 

Capitolul 15 


ORGOLIUL 


Foarte puţini oameni suportă să vorbească despre 
orgoliu. Nu am întâlnit încă persoane care să îl stăpânească 
complet. Orgoliul este una dintre numeroasele manifestări 
de frică, dar provine şi din partea perfectă a fiinţei umane. 
Aceasta este conştientă că deţine perfecţiunea divină în 
interiorul ei, dar o exploatează într-un mod neadecvat 
deoarece vrea tot timpul să aibă dreptate în detrimentul 
celorlalţi. Orgoliul este un alt defect al planului mental, al 
intelectului. 

O persoană orgolioasă se recunoaşte după felul în care 
vrea să aibă mereu dreptate şi să nu le dea dreptate celor 
din jurul ei. Lasă impresia că este singurul câştigător. Se 
află la baza marilor crize din viaţa socială, a rivalităţilor 
dintre popoare, a războiaelor, intrigilor, a urii şi a ranchiunii 
împotriva celorlalţi. Orgoliul aduce ambiţii de putere, dar 
aspreşte inima şi ne împiedică să ne iubim semenii. 
Orgoliosul crede că este tot timpul corect, iar ceilalţi nu sunt 
corecţi. A încerca să schimbi pe cineva este o formă de 
orgoliu. Când crezi în sinea ta că eşti corect şi ai dreptate 
faţă de ceilalţi, care nu doar că se înşeală, dar sunt şi 
complet deplasaţi, atunci tu eşti singurul care pierde. 

Dacă te laşi condus de orgoliu, vei pierde multe 
lucruri: te costă foarte mult la nivelul iubirii, al 
relaţiilor, al sănătăţii şi a fericirii tale! Merită? 

Orgoliosul este cel care se cunoaşte pe sine cel mai 
puţin. Este atât de plin de el însuşi încât orice tentativă de 
a-1 lămuri se dovedeşte a fi fără succes. Nu vrea să ştie 
nimic. Nu tolerează nicio contradicţie. îi place să stea 
printre oamenii care îl flatează. Binele făcut de cineva, 
având dorinţa secretă de a fi aplaudat şi glorificat se 
întoarce întotdeauna împotriva autorului său. De aceea, 
oamenii încep unele lucruri cu cele mai bune intenţii care 
până la urmă se întorc împotriva lor, deoarece între timp 
orgoliul a preluat conducerea asupra lor. 

Există două forme de orgoliu: mental şi spiritual. 
Orgoliul mental îl caracterizează pe cel care crede că ştie 
totul. Imediat ce sunt puse la îndoială cunoştinţele acelei 
persoane, orgoliul apare la suprafaţă şi începe o lungă 
dispută pentru a-şi face înţeles punctul de vedere. 
Orgoliosul se poate distinge prin felul său de a fi. Vorbeşte 
tare, repede şi într-un mod presant. Vrea cu orice preţ să 
aibă dreptate şi va folosi toate mijloacele necesare pentru a 
se face înţeles, până când interlocutorul lui va spune: „Ah! 
înţeleg!” Adică pur şi simplu să i se dea dreptate. O altă 
trăsătură tipică a orgoliosului este folosirea frecventă a 
acestor cuvinte: „Ştiam eu”. El ştie tot. Dacă însă ar şti cu 
adevărat totul, de ce ar fi obligat să îţi spună? Iar ţie ţi se 
întâmplă des să spui astfel de cuvinte? Cel mai important în 
această situaţie rămâne ca tu însuţi să ştii că ştii. DOAR 
TU! 

Dacă ai fi întrebat: „ştiai acest lucru?” ar fi altceva. 
Ai răspunde la o întrebare. Nevoia de a spune că ştim, fără 
să fim întrebaţi, este motivată de orgoliu. Orgoliul te face să 
rezişti în faţa oricărei schimbări interioare. încearcă tot 
timpul să te împiedice să îl vezi pe Dumnezeu în fiecare, să 
ierţi, să îţi exprimi sentimentele sau emoţiile, să fii adevărat, 
să evoluezi personal, să citeşti cărţi cu privire la acest 
subiect. Dacă, în prezent simţi ranchiună faţă de cineva şi 
îţi este imposibil, mai întâi să îi ceri iertare pentru că îi porţi 
pică şi apoi pentru că nu ai recunoscut iubirea în vorbele şi 
gesturile acelei persoane, înseamnă că eşti împiedicat de 
orgoliu. Probabil gândurile tale sunt cam aşa: „Dar dacă îi 
cer iertare înseamnă că îi dau dreptate şi admit că eu m-am 
înşelat!” consideră că orgoliul tău este o entitate exterioară 
care te influenţează. Orgoliul este acea voce din mintea ta 
care te deranjează tot timpul. Decide încă de acum că vrei 
să-ţi gestionezi tu însuţi viaţa şi să nu laşi această entitate, 
care nu eşti tu, să te conducă. La fel ca şi pentru 
supraconştiinţa ta, aş vrea să îţi sugerez un nume care să 
reprezinte acea vocea care îţi vorbeşte tot timpulfăcându-te 
să rezişti vieţii. Numeşte-o CANTA. De fiecare dată când îi 
simţi prezenţa în tine pentru a te tulbura interior, spune-i 
aşa:” CANTA, pleacă, nu te-am chemat eu, pleacă de aici!” 

Vei vedea că va avea efect. Când orgoliul preia conducerea, 
nu mai eşti tu însuţi, nu îţi exprimi Dumnezeul interior. Te 
laşi influenţat. Orgoliul tău va face tot posibilul pentru a 
spupravieţui. Te va tulbura imediat ce vei hotărî să pui 
stăpânire pe el. Te va ataca mai mult timp de câteva 
săptămâni după ce ai luat decizia. în funcţie de experienţa 
mea şi de observaţiile mele personale, dacă vei începe încă 
de astăzi să îţi calmezi orgoliul, primele trei săptămâni vor fi 
cele mai grele. După aceea, rezistenţa ta va începe să se 
micşoreze şi totul va fi mai uşor. Orgoliul tău se teme. îl poţi 
compara cu o vecină care vine tot timpul să te sperie cu 
poveşti înfricoşătoare. O laşi în casă, în orice moment al 
zilei. Când te hotărăşti să îi spui: „Pleacă, nu mai vreau să 
te ascult” se sperie. îşi pierde teritoriul, locul în care îi 
plăcea să se descarce. Dar va reveni pentru a verifica tăria 
deciziei tale. Acelaşi lucru se întâmplă şi cu orgoliul. Pentru 
ceva timp, va face tot posibilul să supravieţuiască, pentru ca 
apoi să dispară până la urmă. Trebuie să fii atent, să 
controlezi situaţia. Este bine să fii mai conştient, deoarece 
fiinţa umană este atât de orgolioasă. Nu te poţi debarasa de 
pe o zi pe alta de un orgoliu care există de generaţii întregi. 
Ajungi să faci asta treptat, prin mici victorii cotidiene, 
făcând acte de iubire. Orgoliul este exaltarea eului tău 
interior, care reprezintă personalitatea ta, contrar eului care 
reprezintă partea ta superioară, individualitatea ta. Pe 
măsură ce îţi vei dezvolta individualitatea, orgoliul tău va 
pierde din controlul asupra ta. Atenţie la orgoliul spiritual! 
Cu cât o persoană este mai evoluată spiritual, cu atât devine 
mai conştientă şi cu atât mai mare este pericolul de a lăsa 
orgoliul spiritual să preia controlul. Această persoană, în 
general, se simte superioară celorlalţi: „Eu sunt mai bun 
decât tine. El nu este la fel de evoluat ca şi mine”. Aceste 
gânduri sunt rezultatul orgoliului spiritual. Am cunoscut 
multe persoane care au ajuns la o evoluţie frumoasă. în 
momentul în care începeau să fie în serviciul altora, au lăsat 
orgoliul spiritual să preia controlul şi totul s-a întors 
împotriva lor. Este important să fii atent mai ales atunci 
când devii mai conştient. Faptul că eşti cu un grad mai 
superior altora nu înseamnă neapărat că fiinţa celuilalt îţi 

este inferioară. E vorba doar despre gradul lui de conştiinţă 
care se dovedeşte a fi inferior. Puritatea sufletului său 
rămâne la fel de intactă ca şi a ta, doar exprimarea este 
diferită. Dacă îi consideri pe ceilalţi mai mici decât tine, este 
ca şi cum tu te-ai crede un elefant şi i-ai considera pe 
ceilalţi şoareci. Un elefant are mai multă valoare decât un 
şoarece, ca şi animal? E foarte periculos să gândeşti aşa. 
Afirmi de fapt că tu eşti Dumnezeu, iar celălalt nu este. 
Marea lege spirituală constă în a-1 vedea pe Dumnezeu în 
fiecare persoană. Ceea ce face foarte dificilă stăpânirea 
orgoliului, este că persoana care se lasă condusă de orgoliu 
face totodată să iasă orgoliul celuilalt. Când se înfruntă doi 
orgolioşi, cu siguranţă amândoi vor pierde. Cel mai bun 
mijloc de a învăţa să îţi stăpâneşti orgoliul, atunci când eşti 
în faţa cuiva care vrea să aibă dreptate, constă în a nu te 
încăpăţâna. Acceptă ideea că, pentru moment, acea 
persoană deţine un adevăr care este important pentru ea. 
Adevărul ei este la fel de adevărat pentru ea, aşa cum este 
adevărul tău pentru tine. Cine are dreptate? Amândoi, fără 
nicio îndoială. Deci, în sinea ta accepţi că celălalt are 
dreptate, dar susţii că adevărul tău este la fel de adevărat ca 
şi al lui. îţi sugerez să îi spui aşa: „îţi accept punctul de 
vedere chiar dacă este diferit de al meu şi chiar dacă nu îl 
înţeleg. Accept că, pentru tine, acest punct de vedere este 
important.” Celălalt va fi total surprins. Orgoliosul vrea 
mereu să câştige şi să aibă impresia că celălalt a pierdut. 
Dar, spunându-i aceste cuvinte, se va regăsi în faţa unei 
situaţii în care se acceptă adevărul lui, realizând însă că 
celălalt nu a pierdut. Acţionând astfel, eviţi să fii supus. 
Dacă îţi schimbi punctul de vedere în scopul de a fi la fel cu 
al celuilalt, aceasta devine supunere. Amândoi veţi pierde: 
tu, prin supunerea ta, deoarece ai impresia că ţi s-a scurs 
toată energia şi celălalt, prin impresia lui de a fi învingător 
(deşi a pierdut), deoarece deţine puterea într-un mod rău. Ar 
trebui să-şi extragă puterea din interiorul lui şi nu de la 
ceilalţi. Orice persoană care câştigă prin orgoliu pierde 
automat. 

Opusul orgoliului este modestia. Dar, atenţie, mulţi 
oameni se consdieră modeşti, pentru a-şi ascunde frica, 

pentru că, în realitate sunt slabi. Le este atât de frică să nu 
se înşele încât se supun de bunăvoie. Dacă ajung la putere 
se schimbă foarte repede. Modestia va dispărea ca prin 
miracol... Este ceea ce se numeşte falsă modestie. 

Există de asemenea oameni care se consideră inferiori 
şi nu îşi pot accepta talentele şi calităţile. Se simt stânjeniţi 
când cineva le face un compliment. Acţionează cu 
modestie... este însă tot o falsă modestie, care reprezintă, 
printre altele tot o formă de orgoliu. în fond, este mai bine 
să te compoari cu ceva ce este mai bun decât tine, ştiind că 
acea persoană ştie să îşi exprime mai bine Dumnezeul 
interior. Astfel accepţi mai uşor că oricine este la fel de 
perfect ca tine, având încă multe de învăţat de la ceilalţi. 

Adeseori orgoliul induce ipocrizie, vanitate, nevoia de 
putere şi multe stări care nu îţi sunt benefice. Există două 
forme de ipocrizie: cea a omului mare care trece drept 
obişnuit şi cea a omului obişnuit care se dă drept mare. 
Amândoi ne păcălesc: unul prin falsă modestie, celălalt prin 
vanitate. Dacă măcar orgoliosul ar şti ce îl aşteaptă după 
moarte., ce va avea de trăit între cele două vieţi... şi ce este 
pe cale să creeze pentru viaţa lui viitoare! Spiritismul nu 
constituie tema cărţii acesteia, dar totuşi e bine să ne 
gândim şi la asta. De aceea este important să îţi stăpâneşti 
orgoliul începând de acum, să devii mai conştient de ceea ce 
te motivează. Oare faptul de a fi acoperit de glorie şi lăudat 
de ceilalţi? Dacă da, atunci totul se va întoarce împotriva ta. 
este atât de important să vrei tot timpul să ai dreptate? Uite 
cât de mare este preţul de plătit pentru acest lucru! Ajuţi pe 
cineva cu speranţa că se va spune despre tine că eşti 
generos şi extraordinar? Speri că ajutorul pe care l-ai dat să 
fie cunoscut de toată lumea? Observă atent! Să luăm 
exemplul în care ajuţi pe cineva. Persoana pe care ai ajutat- 
o ţi s-a părut ingrată şi nerecunoscătoare. Nici măcar nu ţi- 
a mulţumit şi le-a spus tuturor cum s-a descurcat ea 
singură şi cum a schimbat atât de multe lucruri în viaţa ei. 
Toate astea fără să spună nimic de ajutorul primit! E 
dezamăgitor, nu-i aşa? Ai fi preferat să spună că a reuşit 
datorită ţie? A dori recunoştinţa cuiva este tot o formă de 
orgoliu. Poate te vei simţi tulburat citind acest lucru şi îţi vei 

da seama cât de orgolios eşti! Scopul meu nu este să te 
tulbur, ci mai degrabă să devii conştient. Dacă îţi vei da 
seama că eşti o persoană orgolioasă, atunci a venit 
momentul să realizezi că, până în prezent, acest lucru te 
împiedica să iubeşti. în cazul fiinţei umane, rezultatul fizic 
al înăspririi inimii este scleroza. Tot mai multe persoane 
sunt afectate de scleroză. Orgoliul face foarte multe ravagii. 
Ideal pentru aceşti oameni ar fi să se lase purtaţi de inimă şi 
să înceapă să iubească, să fie mai puţin duri cu ei înşişi şi 
cu ceilalţi. Partea materială trebuie folosită pentru a evolua 
şi nu pentru a te înjosi şi a-i înjosi pe ceilalţi. Actele de 
simplitate şi de sinceritate te vor ajuta să trăieşti un 
sentiment de fericire extraordinar, mult mai frumos decât 
cel de a avea dreptate. Dacă observi că unele legături cu 
părinţii tăi încă nu au fost tăiate şi eziţi încă să faci acest 
lucru, este un semn de orgoliu. A cere iertare şi a face un 
act de iubire nu înseamnă nici a pierde, nici a câştiga. Cei 
care sunt prinşi de acest cordon sunt atât de perfecţi cât 
ştiu ei să fie. Fiecare a făcut după cum ştia mai bine. 
Iubirea era pur şi simplu rău exprimată. Pentru a o lua de la 
capăt bine, e nevoie să îţi deschizi inima şi să laşi la o parte 
orgoliul. Este cel mai mare bine pe care o persoană îl poate 
face altcuiva. A gândi şi a vorbi cu mintea este tot o formă 
de orgoliu. în acel moment ne adresăm minţii celuilalt, iar 
acesta ne răspunde cu mintea, nu cu inima lui. 

Până la urmă totul ajunge la acelaşi cuvânt: iubirea. 
Fiecare act de iubire ajunge să rezolve toate problemele şi 
transformă totul în viaţă. Iubirea are o mare putere de 
vindecare la nivel fizic, mental, emoţional şi spiritual. 
Trebuie să conştientizezi acum că în spatele orgoliului se 
ascund întotdeauna una sau mai multe frici: cea de a nu fi 
iubit, de a fi respins, judecat, criticat sau de a nu fi la 
înălţimea unei situaţii, de a pierde ceva sau pe cineva. Dacă 
la tine vne o persoană orgolioasă, încearcă să vezi toată 
suferinţa şi frica din comportamentul ei. Poate acea 
persoană va încerca să te schimbe, să te sperie prin 
atitudinea ei tranşantă şi autoritară. Dar nu te lăsa 
impresionat, deoarece, în realitate, ea este probabil mai 

speriată decât tine. nu încerca să îi răspunzi la fel, cu 
mintea. Văzându-i suferinţa, vei fi capabil să îi atingi inima. 

Pentru a încheia acest capitol, te sfătuiesc foarte tare 
să faci o retrospectivă a ultimelor trei zile. Scrie tot ceea ce 
poţi să îţi aduci aminte despre întâlnirile pe care le-ai avut 
(cu cei apropiaţi sau cu alţii), fie în gânduri, în vorbe sau în 
fapte. Fii sincer cu tine însuţi. Nimeni nu va vedea ce ai 
scris. Dacă e nevoie, după ce ai terminat poţi să o arzi. 
Observă de câte ori te-ai lăsat condus de orgoliu. Poate de 
orgoliul mental, de genul „ştiu eu mai bine” sau cel 
spiritual, de genul „eu sunt mai mult”. 

Exerciţiul nu a fost conceput în scopul de a te face să 
te simţi vinovat, ci mai degrabă pentru a te ajuta să devii 
conştient şi să vezi unde te afli şi ce decizie ai de luat acum. 
Observă cât te-a costat cu privire la sănătate, liniştea 
interioară, relaţii, fericirea ta şi iubirea pentru ceilalţi. Eşti 
pregătit să continui să plăteşti acest preţ? Cred că dacă ai 
reuşit să citeşti această carte până acum, ai intenţia să te 
asculţi cu adevărat, să îţi asculţi adevăratele nevoi. A te 
ocupa de orgoliul tău reprezintă o nevoie fundamentală. 
Observă atent ce vor aduce toate aceste schimbări în viaţa 
ta. când vei termina lista, ia fiecare situaţie pe rând şi 
vorbeşte cu persoana în cauză. Dacă este cazul să îi ceri 
iertare, fă asta. Explică-i că ai conştientizat că te lăsai 
condus de orgoliul tău. Spune-i că nu tu erai cel care 
vorbea, nu vorbeai cu inima, ci cu orgoliul tău, care te 
conducea. Mărturiseşte-i că ai decis să te schimbi, dar că va 
trebui să ai răbdare cu tine deoarece nimic nu se oate face 
de pe o zi pe alta. Acest act de iubire te va ajuta. Crede-mă! 

Repetă cât de des posibil următoare afirmaţie: 


Mă accept cu orgoliul meu şi mă debarasez câte puţin în 
fiecare zi, recunoscându-1 pe Dumnezeu în toţi cei din 
_jurul meu._ 

Capitolul 16 

FALŞII STĂPÂNI 


Ce este un stăpân? Este o persoană sau un lucru care 
îţi conduce viaţa şi în faţa căruia te închini fie din teamă, fie 
din adoraţie. îţi cunoşti stăpânii din viaţă? O să îţi dai 
seama foarte repede că nu sunt doar mulţi, ci şi falşi! Nu 
există decât un singur stăpân adevărat pe pământ şi acela 
este Dumnezeul tău interior. Este un lucru valabil pentru 
toate fiinţele umane. Fiecare are propiul său stăpân. 

Aceştia sunt cei mai frecvenţi falşi stăpâni: 

Există cineva acum în viaţa ta, apropiat (partener, 
copil, părinte, patron) de care îţi este teamă? Care îţi 
conduce viaţa? în faţa căruia te înclini tot timpul? 

Unele ateliere Ascultă-ţi corpul, care au loc o dată pe 
săptămână, timp de câteva săptămâni, se termină pe la ora 
22.30- 23.00, se mai întârzie programul. Am văzut de mai 
multe ori, mai multe dintre participante devenind nervoase 
pe la ora 22.30. Le e teamă să nu îl facă pe soţul lor, care a 
venit după ele, să aştepte. Dintr-o dată se simt inconfortabil 
pe scaun şi se ridică din când în când pentru a se uita pe 
fereastră. Imediat ce apare soţul, doamna în cauză se 
grăbeşte să plece şi pierde sfârşitul cursului. O femeie care 
acţionează aşa se teme de soţul ei. îi e teamă să nu îl 
supere. Dar există întotdeauna un mijloc de a comunica fără 
frică. Dacă soţul ei este prea nerăbdător să aştepte câteva 
minute, ea ar putea să îi spună să vină mai târziu. Sau 
doamna ar putea merge singură acasă, cu mijloacele de 
transport în comun sau cu o colegă de la curs. 

O persoană căreia îi este frică de altcineva nu este 
propriul ei stăpân. Imediat ce îţi este teamă de cineva, 
acesta devine stăpânul tău. Acea persoană te manipulează 
tot timpul. Ştie pe ce buton să apese ca să te facă să 
reacţionezi. Nu este benefic pentru tine să fii tot timpul în 
reacţionai. Acest lucru îţi provoacă prea multe emoţii. 

Un al fals stăpân: ştirile. 

Oricare ar fi mijlocul de comunicare folosit, unii 
oameni ascultă ştirile apoi iau anumite decizii în funcţie de 
ce au auzit. Dacă se prevede furtună şi vreme rea, muţi îşi 
vor schimba activităţile, cu toate că uneori previziunile 
meteorologice sunt atât de inexacte! Oamenii sunt cei care 
decid în funcţie de temperatură. Dacă într-o regiune, 
majoritatea oamenilor s-ar răzgândi imediat, temperatura ar 
suferi o schimbare la fel de radicală. Pământul este o 
entitate vie, ale cărei celule sunt fiinţele umane. O persoană 
care se lasă influenţată de ştiri, trăieşte adeseori cu teamă. 
Este tulburată de ceea ce aude. Dacă se anunţă probleme 
financiare în ţară, va încerca imediat să îşi ascundă banii 
sau să îi mute altundeva... sau află că s-a găsit corpul unui 
tânăr, mutilat de un criminal. Persoana influenţată va 
reacţiona puternic la acestă ştire timp de zile întregi, deşi nu 
o priveşte deloc pe ea. Ceea ce li se întâmplă celorlalţi nu îi 
priveşte decât pe ei. Este viaţa lor, responsabilitatea lor. Nu 
trebuie să îi înţelegem, nici să fim de acord cu ei. Este 
suficient să acceptăm că fiecare are ceva de învăţat din 
experienţele lui. putem să simţim compasiune fără să fim 
tulburaţi. Aşa este viaţa... 

Onorurile şi puterea fac parte de asemenea dintre 
falşii stăpâni. 

A face ceva pentru a primi onoruri sau pentru a avea 
putere înseamnă a fi motivat de ceea ce se află in exteriorul 
tău şi nu de Dumnezeul tău interior. Laşi dorinţa de onoruri 
şi de putere să îţi conducă viaţa. 

Bunurile pe care le avem sunt uneori falşi 
stăpâni. 

Unde se află relaţia ta cu bunurile tale? Ţii la ele ca la 
ochii din cap? Dacă ar fi distrus cel mai preţios dintre 
bunurile tale, cum ai reacţiona? Ai fi furios? Dacă răspunsul 
este afirmativ, acest lucru înseamnă că bunurile tale sunt 
stăpâne pe tine. Ce diferenţă va fi in viaţa ta viitoare dacă 
vei muri cu un pahar de cristal în minus sau cu cu o mică 
pată pe mobila din sufragerie sau cu covorul ars? Este 
normal, pentru orice fiinţă umană, să fie înconjurată de 
lucruri frumoase. Frumuseţea este foarte importantă pentru 
noi. Dar nu este benefic pentru noi să lăsăm lucrurile 

materiale să ne stăpânească. Bunurile tale servesc la 
înfrumuseţarea vieţii, nu trebuie să îţi conducă viaţa. Tu ar 
trebui să fii stăpân pe viaţa ta. 

Un alt fals stăpân: astrologia. Există numeroase 
persoane care vor să îşi facă astrograma şi care sunt foarte 
influenţate de astrologie. îşi duc viaţa în funcţie de ceea ce 
se spune în cărţi sau de ce spune astrologul lor. Deciziile pe 
care le iei şi actele pe care le faci sunt cele care îţi conduc 
viaţa. Ţi-ai ales semnul zodiacal doar pentru a învăţa să 
evoluezi şi să iubeşti, în ciuda unor influenţe astrale. Astrele 
vor avea mai puţină influenţă asupra ta, imdeiat ce vei 
deveni propiul tău stăpân. Astrograma nu este decât un 
instrument pentru a cunoaşte influenţele astrale pentru a le 
putea stăpâni. 

Am putea compara această noţiune cu o situaţie de 
genul: eşti obligat să munceşti, timp de un an cu o persoană 
foarte negativă. Nu ai de ales. Trebuie să stai lângă ea timp 
de un an. Iei hotărârea să o accepţi şi încă de la început, te 
pui în gardă. Te protejezi de efectele negative. Este evident 
că vei face un efort suplimentar, vei consuma multă energie, 
dar fiind conştient de influenţa aceea non-benefică, vei fi 
capabil să te aperi. Astrele propun şi omul dispune. 

Clarvăzătorii şi medium-urile. 

Sunt de asemenea falşi stăpâni pentru mai mulţi 
oameni. Sunt din ce în ce mai numeroşi. Şi vor fi şi mai 
mulţi, deoarece conştiinţa noastră este tot mai evoluată. 
Aceasta ne ajută de asemenea să ne dezvoltăm abilităţile 
psihice. Ce se întâmplă în timpul unei şedinţe de acest gen? 
Acei oameni captează toate vibraţiile din corpul tău subtil. 
Le captează în starea în care eşti în acel moment. Eşti pe o 
anumită linie a vieţii. Nimeni nu poate cunoaşte viitorul 
altcuiva, deorece viitorul depinde de prezent. Clarvăzătorul 
îţi prezice viitorul în funcţie de momentul prezent. Dar, dacă 
dintr-un motiv sau altul, îţi schimbi felul de afi, încă de a 
doua zi, în urma a ceea ce ţi-a spus cineva sau a ceva ce ai 
citit sau au crezut, vei schimba în acelaşi timp şi prezentul, 
în totalitatea lui. Schimbându-ţi felul de a gândi ţi-ai 
schimbat şi linia vieţii. Aşadar, tot ceea ce ţi s-a prezis cu o 
zi înainte, nu mai există pentru tine. Totuşi, dacă îi laşi pe 

acei oameni să te influenţeze, vei rămâne în aceeaşi linie de 
viaţă şi vei face să se întâmple evenimentele aşa cum au fost 
prevăzute. Când te afli în faţa unei persoane care îţi 
vorbeşte despre viitorul tău, foloseşte-ţi discernământul şi 
reţine doar ceea ce te face să te simţi bine şi acest lucru îl 
vei face să se întâmple. Poţi să îţi schimbi linia vieţii într-un 
mod continuu, în aceeaşi viaţă. O schimbare radicală îţi va 
da senzaţia că ai renăscut, că eşti o persoană nouă. Cei din 
jurul tău vor fi surprinşi de schimbarea ta şi îţi vor spune: 
„Incredibil, nu te mai recunoaştem. Este ceva schimbat la 
tine. parcă nu mai eşti aceeaşi persoană”. Acestă 
transformare a fost produsă de schimbarea liniei vieţii. O 
evoluţie rapidă va micşora revenirile tale pe pământ. 

Un alt fals stăpân: religiile organizate. Cele care 
proclamă: ”Dacă nu faci aşa cum spunem noi, nu vei ajunge 
la cer, doar noi deţinem adevărul.” Dacă viaţa ta este 
condusă de o religie şi accepţi noţiunea ei de bine şi de rău 
sau dacă te laşi influenţat de un cult sau de o sectă, nu vei 
mai fi stăpân pe viaţa ta. Religiile au fost create cu foarte 
mult timp în urmă pentru a-i ajuta şi a-i sfătui pe oameni. 
Acei oameni nu erau destul de conştienţi pentru a se 
conduce ei singuri. Dar, la fel ca în tot ceea ce există pe 
pământ, există lucruri mai bune şi mai puţin bune. în 
fiecare religie, unii oameni au vrut să abuzeze de puterea lor 
pentru a speria populaţia. însă a trăi cu frică nu poate face 
viaţa nici armonioasă, nici liniştită. Dacă religia ta te sperie, 
înseamnă că este lipsită de iubire. Dumnezeu este iubire. 
El nu a vrut niciodată să sperie pe nimeni: oamenii sunt 
specialişti în a se speria unii pe alţii. Cel care iubeşte 
încearcă să ajute, să sfătuiască, să liniştească. 

Religiile de astăzi sunt tot mai conştiente de acest 
feneomen al iubirii. Au conştientizat faptul că fiinţa umană 
nu mai vrea să trăiască în frică! Adeseori nu religia în sine 
nu este bine structurată, ci mai degrabă oamenii care o 
reprezintă nu sunt destul de sensibilizaţi. Tu eşti cel care 
are discernământ şi poate alege o religie sau persoane care 
vor să te sfătuiască prin iubire şi nu prin frică. Dacă te simţi 
mai tulburat decât de obicei, în urma a ceva ce îţi spune 
cineva, dacă frica ta se accentuează, nu este ceva benefic 

pentru tine atunci. Ceea ce îţi spune acea persoană nu este 
nepărat rău: pur şi simplu nu eşti pregătit să faci faţă 
acestui lucru. Dar imediat ce vei fi capabil, vei face faţă. 

Medicii pot fi de asemenea nişte falşi stăpâni. Ei au 
rolul de a ajuta oamenii şi nu de a le controla viaţa. Cunosc 
mai multe persoane care îşi consultă medicul înainte de a 
lua o decizie, fie să plece în vacanţă, să se mute, să-şi 
schimbe locul de muncă sau pentru orice altceva. Medicul îl 
poate sfătui pe un pacient căruia îi este frică să nu facă ceva 
anume. Dacă acea persoană ar avea încredere în Dumnezeul 
ei interior, nu ar mai cere opinia doctorului, ar lua propriile 
ei decizii. Medicii au învăţat să vindece bolile şi afecţiunile, 
dar nu au învăţat să ia decizii pentru ceilalţi. încep să îşi 
dea seama că partea mentală a fiinţei umane este mult mai 
puternică decât partea fizică. Constată faptul că tot mai 
multe persoane se vindecă într-un mod inexplicabil din 
punct de vedere ştiinţific. Medicii care acceptă faptul că 
omul este mai mult decât corpul fizic sunt cei care, în 
general, nu îi sfătuiesc pe pacienţi să ia prea multe 
medicamente. „Eşti destul de puternic pentru a te vindeca 
singur, fără medicamente” a devenit o reţetă tot mai 
frecventă în zilele noastre. Unii oameni au atât de multă 
nevoie de medicul lor încât, la cea mai măruntă problemă, 
fug imediat la medic. Nu vor să îşi asume responsabilitatea. 
Vor tot timpul ca altcineva să le aranjeze viaţa. Dacă 
doctorul le spune că nu au nimic, îl vor acuza de 
incompetenţă şi îşi vor continua demersul până când vor 
găsi un doctor care să le prescrie un remediu: „Ştiam eu că 
sunt bolnav. Uite, mi-a dat o reţetă. Şi de altfel, pleacă de la 
medic foarte încântaţi şi se cred deja mai puţin bolnavi 
decât înainte. 

Allţi falşi stăpâni: medicamentele. Pentru cel mai 
mărunt lucru care nu merge foarte bine, se iau pastile: 
pentru durerea de cap, pentru nervi, pentru somn, pentru a 
se trezi, pentru a avea energie, pentru digestie, pentru 
curăţirea ficatului, pentru a elimina, pentru a curăţa 
intestinele etc. 

A face astfel înseamnă a fi împotriva iubirii pentru 
corpul tău. Deoarece, fiecare medicament are un efect 

secundar. Corpul se revoltă de fiecare dată când îi dai ceva 
ce nu este un element nutritiv natural. îl faci să lucreze prea 
mult. Imediat ce iei o pastilă, accepţi ideea că acel 
medicament este un fals stăpân pentru tine. Laşi 
medicamentele să îţi conducă viaţa. Dacă eşti mulţumit de 
viaţa ta astfel, atunci continuă să iei medicamente. Dacă 
însă vrei să îţi schimbi viaţa, este momentul să devii 
propriul tău stăpân. Doar tu singur îţi poţi schimba viaţa, 
nimeni altcineva! 

Boala este un alt fals stăpân. O persoană care este 
tot timpul bolnavă este stăpânită de boală. Nu îşi dă seama 
că îşi poate stăpâni singură viaţa. Mulţi oameni pleacă de la 
ideea că este normal să fii bolnav! Nu, boala este o 
obişnuiţă. Starea normală a corpului este sănătatea! 

Un alt fals stăpân: moda. Te câte ori ţi-ai sacrificat 
confortul vestimentar doar pentru a fi la modă sau a fi 
considerat la modă? îţi este teamă de ceea ce cred ceilalţi? 

Munca poate fi un alt fals stăpân. Exsită mulţi oameni 
care nu ştiu să se destindă. Toată viaţa lor este îndreptată 
spre muncă. Munca îi conduce tot timpul. Chiar şi în timpul 
liber, se gândesc doar la muncă. Nu sunt în stare niciodată 
să se relaxeze şi să se distreze făcând altceva. Lucrează 7 
zile din 7. 

Munca ta te ajută să evoluezi? Te ajută să devii mai 
pur, mai bun în interior? îţi foloseşti munca pentru a învăţa 
să iubeşti mai mult oamenii? Dacă da, atunci munca ta este 
valorizantă. Dacă ai acest gen de ocupaţie prin care înveţi 
mereu să te iubeşti şi să îi iubeşti tot mai mult pe ceilalţi, 
vei şti că te afli pe drumul cel bun. O ocupaţie care îi 
conduce pe oameni sau care le stăpâneşte viaţa, adică există 
doar pentru bani şi putere, nu te poate ajuta în evoluţia 
spirituală. 

Alţi falşi stăpâni: superstiţiile. Cifra 13, pisica 
neagră... îţi spun ceva? Superstiţia provoacă schimbări în 
deciziile tale? Atunci este un fals stăpân. Dacă aduni toţi 
aceşti falşi stăpâni, dintr-o singură zi, vei constata că în 
total, nu tu eşti cel care îşi conduce viaţa. 

Cei mai puternici falşi stăpâni ai fiinţei umane? 
Orgoliul, fricile, culpabilitatea şi banii. 

Despre orgoliu am vorbit în capitolul anterior, iar 
despre frici şi culpabilitate vom vorbi în capitolul 19. 

Voi încheia acest capitol cu falsul stăpân care conduce 
viaţa multor oameni: banii. Este evident faptul că banii au 
importanţa lor în lumea materială actuală. 

Banii sunt un mijloc de schimb şi nu un bun sau o 
posesie. 

A vrea să aduni cât mai mulţi de frică, este un drum 

fals. 

Aduni aer pentru cazul în care îţi va lipsi? Are sens 
aşa ceva? Este la fel şi pentru bani. Banii sunt o energie, la 
fel ca şi electricitatea, apa şi vântul sunt marile puteri care 
au fost create în acelaşi timp cu pământul. Banii reprezintă 
o energie şi o putere în acelaşi timp. Există peste tot şi 
pentru toată lumea. Au existat dintotdeauna, sub diverse 
forme. în prezent, sunt din hârtie şi monede. Mijloacele de 
schimb au existat dintotdeauna, pentru bunurile materiale. 
A strânge bani de frică să nu îţi lipsească, este semnul unei 
credinţe slabe, o lipsă de încredere în marea putere divină 
care ne furnizează toată energia necesară. Banii pot fi 
comparaţi cu soarele, o altă mare putere, o mare energie. 
Dacă sunt trei sau trei sute de oameni pe plajă, care vor să 
se bronzeze, va conta pentru soare? Nu. Este destul pentru 
toată lumea. Este important să conştientizezi faptul că banii 
sunt o energie şi, ca orice formă de energie, cu cât o faci să 
se mişte mai mult, cu atât va avea mai multă putere şi se va 
multiplica. 

Acelaşi lucru este valabil pentru multe lucruri din 
natură. Fiecare sămânţă de grâu, de roşie etc folosită, 
însămânţată, va produce zeci de mii de roşii sau spice de 
grâu. Dacă însă sunt ţinute într-un sertar, acele sămânţe 
nu se vor înmulţi niciodată. A scăpa de nesiguranţa 
financiară presupune un proces lung. Când îţi doreşti ceva, 
primul tău gând se poate interpreta aşa: „Cât mă va costa?” 
îţi vei satisface dorinţa doar dacă ai bani. Aşadar, vezi în ce 
fel îţi conduc banii viaţa? Contul tău din bancă este cel care 
ia deciziile pentru tine. în viaţă, trebuie să faci exact 
contrariul. Trebuie să iei deciziile şi apoi vor veni şi banii. 
Priveşte puţin în urmă, cu siguranţă ai cumpărat vreodată 

ceva, sub influenţa impulsului. Sigur ai cumpărat ceva pe 
credit deoarece nu aveai destui bani. Şi cu siguranţă ţi-ai 
cheltuit toţi banii pentru a cumpăra ceva ce credeai că este 
indispensabil, un lucru pe care ţi-1 doreai foarte mult. Şi în 
ciuda acestor cheltuieli, ai continuat să trăieşti, nu? Ţi-ai 
plătit chiria şi nu ai rămas fără mâncare, nu-i aşa? Vezi, ai 
reuşit până la urmă să te descurci. 

Priveşte puţin în jurul tău. Când cumperi ceva de la 
alimentara, alegi alimentele în funcţie de oferte? Preţurile 
determină ceea ce cumperi pentru a mânca într-o 
săptămână? Nu îţi spun să eviţi reducerile. Dacă îţi planifici 
să cumperi lucruri despre care nu ştiai că sunt la reducere, 
ar fi bine să cumperi mai multe, mai ales dacă ai nevoie de 
ele. Mă gândesc ai ales la oamenii care se privează de ceea 
ce le place deoarece există alte produse, cu preţ redus. 
Astfel cumpără produse care nici măcar nu le plac. îşi 
cumpără lucrurile de care au cu adevărat nevoie doar dacă 
sunt la reduceri! Alergi tot timpul după reduceri, chiar dacă 
produsele sunt de proastă calitate? Nu merită bucuria de a 
cumpăra ceva de calitate? Această imagine pe care ţi-ai 
creat-o singur, nu îi va face niciodată pe ceilalţi să te trateze 
într-un mod special. Dar asta nu înseamnă că trebuie să-ţi 
cumperi un castel la malul mării şi un Mercedes! Poţi să 
începi prin mici victorii cotidiene. Dacă vrei să cumperi 
fructe mai bune, dar eziţi din cauza preţului, observă cât de 
valoros eşti de fapt... Vei vedea, o să faci să ţi se întâmple 
treptat tot ce vrei. Cu cât faci să circule mai mult energia 
banilor tăi, cu atât mai mulţi vei primi. Banii sunt făcuţi ca 
să circule, nu pentru a fi strânşi. Dacă preferi să îţi păstrezi 
banii pentru zile negre, în loc să pleci în vacanţă, ce crezi că 
se va întâmpla? Un ghinion! Fiinţa umană vrea mereu să 
aibă dreptate. Deci, va face totul pentru a avea dreptate. în 
momentul în care avem ghinion, ni se întâmplă să spunem: 
„Ah! Ce bine am făcut! Ştiam eu că mi se va întâmpla aşa 
ceva! „ 

Lasă deoparte „dacă se va întâmpla ceva rău...” şi 
pleacă în vacanţă! Uită cuvintele astea: „ce mă fac dacă mi 
se întâmplă ceva?” spune mai bine: „Da, voi pleca în vacanţă 
şi, dacă se întâmplă ceva, mă voi ocupa atunci de problema 

aceea.” Aşa se va şi întâmpla. De exemplu, problemele cu 
maşina, sunt imprevizibile, nu? Cu toate acestea, îţi repari 
maşina, chiar dacă nu aveai prevăzute cheltuieli în acest 
scop. Până la urmă reuşeşti să împaci cele două lucruri, 
nu? Majoritatea oamenilor îşi fixează priorităţile unde nu 
trebuie. Dacă află că televizorul lor este prea stricat pentru a 
se mai putea repara, se grăbesc să îşi cumpere altul 
imediat. Găsesc imediat mijlocul pentru a-1 plăti! Dar a avea 
televizor, este cu adevărat o nevoie? Ştim cu toţii că nu este 
o nevoie, dar când un om decide că vrea neapărat ceva, 
obţine acel lucru. Există multe persoane care vor să urmeze 
cursul de la atelierele noastre. Dar, în momentul în care află 
preţul, exclamă: „Ah, e mult mai scump decât credeam eu!” 
Astfel de oameni sunt primii care cheltuie mii de dolari 
pentru a-i ajuta pe alţii la nevoie, dar când e momentul să 
se gândească la ei, cred că nu merită câteva sute de dolari... 
şi poate, schimbându-şi viaţa vor scăpa de fricile lor, de boli, 
de stres, pentru a fi în sfârşit fericiţi! 

A-ţi spune că nu meriţi ceva, nu face decât să atragă 
probleme. De exemplu: când cumperi un cadou pentru 
cineva, nu alegi ceea ce ai vrea tu să primeşti? Prin urmare, 
ceilalţi sunt importanţi şi merită să primească aşa ceva, iar 
tu nu? Observă atent influenţa banilor în viaţa ta. Atâta 
timp cât banii te vor conduce, va fi imposibil să fii foarte 
fericit şi să ajungi la liniştea interioară. Imediat ce vei ştii să 
stăpâneşti banii, se vor vedea şi schimbările. Dacă crezi în 
legea importantă conform căreia culegem ceea ce am 
semănat, îţi voi spune un mic secret. începând de acum, 
trimite gânduri de prosperitate pentru toţi cei pe care îi 
cunoşti. Doreşte-le să aibă câţi bani vor ei. Vei face atât de 
mult să se mişte energia încât vei avea mult mai repede bani 
pentru tine. Este clar însă că societatea actuală nu 
favorizează gândirea pozitivă. Scopul acestei cărţi nu este să 
schimbe toată lumea din jurul tău, ci mai degrabă să îţi 
schimbe modul de a gândi. Nu te lăsa influenţat de ceilalţi. 
Nu vorbi despre noua ta decizie cu privire la bani. începe să 
faci acest lucru în interior, apoi pune-1 treptat în practică, 
iar oamenii vor deveni conştienţi de asta. Nu ai de ce să iţi 
dezvălui deciziile nimănui. Credinţa sau forţa ta interioară 

poate nu este suficient de puternică pentru a face faţă 
criticilor negative. Totuşi, trebuie să accepţi că fiecare îşi 
exprimă adevărul lui, chiar şi prin critici. Cred în adevărul 
lor la fel de mult cât crezi tu în adevărul tău. Dacă ai decis 
să ai o atitudine pozitivă faţă de bani şi vrei să devii stăpânii 
lor, fă acest lucru fără să te gândeşti că vrei să îi influenţezi 
pe cei din jurul tău. Nu ai de ce să cauţi consimţământul 
tuturor celorlalţi. Când vor fi pregătiţi să-şi schimbe 
atitudinea, vor şti ce să facă. Fiecare are propria sa evoluţie! 
Când eşti fericiţi şi ai găsit liniştea interioară, nu e nevoie să 
strigi în gura mare. Se simte. Oamenii văd şi simt acest 
lucru. 

Când vei stăpâni banii, vei avea mereu bani în plus, 
plătindu-ţi nevoile tot timpul. Economiile tale nu vor mai fi 
motivate de teamă: doar ceea ce este în plus va fi pus 
deoparte. 

După cum ai observat, există mai mulţi falşi stăpâni. 
Sunt sigură că poţi să găseşti şi mai mulţi! 

în încheierea acestui capitol, te sfătuiesc să faci o listă 
cu toţi falşii stăpâni pe care îi ai în viaţă. Observă care este 
cel cu cea mai mare influenţă asupra ta. în următoarele trei 
zile, observă care te stăpâneşte cel mai mult. Nu începe 
următorul capitol înainte de a îndeplini această etapă. Fii 
atent la bani, frică, astrologie, medicamente etc. Cine îţi 
stăpâneşte viaţa? Nivelul tău de conştiinţă va fi mai ridicat 
şi îţi vei schimba viitorul în mai bine. 

Afirmaţia pe care o poţi repeta în următoarele zile este: 


SUNT SINGURUL STĂPÂN AL VIEŢII MELE. SUNT 
CONŞTIENT DE FAPTUL CĂ POT CREA PRIN GÂNDURILE 
MELE. DEVIN CEEA CE GÂNDESC. FERICIREA MEA, 
PROSPERITATEA, IUBIREA ŞI ARMONIA DEPIND DE 
GÂNDURILE MELE. 

Capitolul 17 


NEVOILE CORPULUI MENTAL 


Acestea sunt cele şapte nevoi fundamentale pe care 
orice fiinţă umană trebuie să le îndeplinească pentru corpul 
său mental. Dacă nu răspunzi acestor nevoi, vor exista 
efecte pe plan fizic, mental şi emoţional. 

Prima nevoie, în ordinea importanţei este: adevărul. 

Nu te deranjează dacă cineva profită de tine prin 
minciună? Supraconştiinţa ta, eul tău interior, reacţionează 
la fel când te păcăleşti pe tine însuţi. Senzaţia este cel puţin 
dezagreabilă. Ascultă-te vorbind când vorbeşti cu ceilalţi. A 
mărturisi că nu mă deranjează deloc înseamnă exact 
contrariul. Dacă ceea ce spui nu te-ar fi deranjat, nu te-ai 
mai gândi la asta. Nici măcar nu ar mai exista gândul că 
acele lucruri te-ar putea deranja. Imediat ce afirmi: „nu mă 
deranjează”, înseamnă că te deranjează cu adevărat, dacă 
nu ai fi uitat cu totul. Aşadar, fii sincer cu tine însuţi! 
Adevărul, aşa cum spuneam la începutul cărţii, este calea 
spre eliberare. Te ajută să evoluezi în etapa superioară. A fi 
adevărat înseamnă a gândi, a spune, a face şi a simţi 
acelaşi lucru. Ţi se întâmplă să te gândeşti la cineva fără 
să îi poţi mărturisi gândurile tale? E nevoie să dezvălui 
lucrurile. Nu înseamnă că trebuie să spui tot ceea ce 
gândeşti tuturor, dar dacă ţi se cere părerea, în orice 
subiect, spune adevărul. Opiniile tale trebuie să fie identice 
cu gândurile tale. Când acţionezi, e bine să acţionezi în 
funcţie de ceea ce spui şi gândeşti. Dreptatea face parte, de 
asemenea, din adevăr. Un act de nedreptate ajunge să te 
tulbure, nu-i aşa? Nu te simţi bine din cauza aceasta. Să 
spunem că eşti martor la o scenă în care o mamă este 
nedreaptă cu copilul ei, îl face pe acesta să fie tot timpul 
ultimul şi ţie îţi este foarte milă de el. Ei bine! Exact acelaşi 
lucru îl provoci dacă eşti nedrept faţă de tine însuţi. 
Supraconştiinţa ta, sufletul tău, nu se simte bine. îţi creezi 
o mare problemă interioară. Celui care nu este drept sau 

este nesincer cu sine însuşi, corpul îi vorbeşte prin mesaje 
care afectează gâtul şi sistemul respirator. 

Cea de a doua nevoie: individualitatea. 

Individualitatea înseamnă a fi tu însuţi şi nu ceea ce 
crezi că aşteaptă ceilalţi de la tine. nu mai trebuie să te 
gândeşti la „ce se va spune”, „ce vor face ceilalţi”, „ce vor 
crede ceilalţi”. Abilitatea tinerilor de astăzi este un foarte bun 
exemplu de individualitate. Şi strigă: „Ajutor, lăsaţi-mă să fiu 
eu însumi!” Aceşti tineri au nevoie de mult spaţiu, mult mai 
mult decât înainte. Se sufocă la ideea că părinţii lor încearcă 
să îi formeze după modelul lor sau după ceea ce ar fi vrut ei 
să aibă, deşi nu au avut curajul să facă acele lucruri. Tinerii 
cunosc şi simt mult mai bine marile legi naturale. Au modul 
lor de a-şi afirma individualitatea. Cine este lipsit de 
individualitate, cel care acţionează conform dorinţelor altora, 
va avea probleme ale sistemului respirator şi alergii. 

Cea de a treia nevoie: respectul. 

Este foarte important să îi respecţi pe ceilalţi şi să te 
respecţi pe tine însuţi. Ştii cât de iritant poate fi atunci când 
cineva (un poliţist, profesor, patron, părinte) abuzează de 
autoritatea lui. Când simţim că trebuie să respectăm pe 
cineva, iar acea persoană nu ne respectă, acest lucru ne 
deranjează. O poziţie de autoritate nu induce automat lipsa 
de respect faţă de ceilalţi. Respectul este un lucru 
primordial pentru fiinţa umană. Dacă îţi lipseşte respectul, 
observă ce ai semănat tu în jurul tău. Respecţi cu adevărat 
opiniile, ideile şi felul de a fi al celorlalţi? Ai vreş. să schimbi 
unele persoane din jurul tău? A vrea să schimbi pe cineva 
este o lipsă de respect. 

Nivelul de importanţă al celor trei nevoi este identic cu 
nevoia de aer pentru corpul tău fizic. De aceea suntem 
datori să le recunoaştem, pentru a evita orice alergie, 
afecţiune respiratorie sau problemă de gât. 

A patra nevoie: siguranţa. 

Mulţi oameni consideră siguranţa ca fiind un cont 
gras în bancă, un loc de muncă cu multe avantaje sociale, o 

casă frumoasă, bunuri materiale şi chiar şi a avea un 
partener. Dar toate acestea nu sunt decât o siguranţă falsă: 
este ceea ce se numeşte a te simţi în largul tău în 
nesiguranţă. Adevărata siguranţă înseamnă liniştea 
spiritului care vine din gândul că nu există niciun 
pericol de care să te temi. înseamnă să ştii că, orice s-ar 
întâmpla, ai tot ceea ce îi trebuie în interiorul tău pentru a 
produce ceea ce vrei să se materializeze şi a schimba ceea ce 
nu îţi convine. Există o soluţie pentru orice, deoarece în 
realitate, în viaţă, nu trăim probleme, ci mai degrabă 
experienţe. Să ştii că poţi să treci prin orice fel de situaţie. Ai 
tot ceea ce îţi trebuie, la fel ca oricine. Singura diferenţă 
poate consta în felul în care te exprimi. 

Nesiguranţa duce la multe probleme fizice, se 
manifestă prin dureri în partea de jos a abdomenului. 
Teama de viitor afectează ochii, braţele, picioarele şi 
sistemul nervos. Frica de a nu avea bani sau de a acorda 
prea multă importanţă banilor afectează nervul sciatic. Este 
un mesaj transmis de corp pentru a-ţi spune că frica ta de a 
nu avea bani reprezintă o frică falsă. Adeseori, cei cărora le 
este teamă de nesiguranţă, îşi muşcă interiorul gurii. 

Cea de-a cincea nevoie: integritatea. 

Integritatea înseamnă sinceritate absolută. Cum te 
simţi faţă de o persoană necinstită, care nu îşi respectă 
datoriile, angajamentele, care nu îşi respectă promisiunile? 
Este la fel şi în cazul tău. Nu uita că aceste nevoie se aplică 
atât ţie cât şi celorlalţi. Un om care are gânduri necinstite, 
are probleme digestive: indigestie, diaree şi probleme de 
ficat. O persoană care trăieşte multă culpabilitate, în urma 
nesincerităţii, va avea accidente. 

Mirosul urât din gură este adeseori rezultatul unor 
gânduri ruşinoase şi inconştiente pe care nu vrei să le spui 
nimănui. în cazul acesta, poate fi vorba despre o persoană 
care se consideră murdară în interior. Mirosul urât din gură 
este un semnal al supraconştiinţei ei, pentru a înţelege că 
felul în care se vede nu îi este benefic. 

Cea de-a şasea nevoie: a acorda sprijin celorlalţi. 

Avem nevoie să simţim că cineva are nevoie de noi, că 
suntem capabili să sfătuim, să ajutăm pe cineva în viaţă. A 
sări în ajutorul celorlalţi înseamnă a te întoarce la 
perfecţiunea divină. Simţim această mare nevoie de a ajuta, 
însă adeseori nu o facem într-un mod benefic. A lua decizii 
pentru alţii nu înseamnă a-i îndruma. A îndruma înseamnă 
a da un sfat, fără a avea aşteptări. Celălalt are liberul 
arbitru pentru a accepta sau a refuza sfatul tău. A-i ajuta 
sau a-i îndruma pe alţii reprezintă o mare nevoie a 
dimensiunii tale mentale. Dar să nu uiţi că un sfat necerut 
nu este niciodată apreciat. Nu ne place ca cineva să se 
amestece în problemele noastre. Dacă arzi de nerăbdare să 
dai un sfat interlocutorului tău, asigură-te că îl întrebi dacă 
chiar vrea să audă sfatul tău. dacă nu are nevoie nici de 
sfatul, nici de părerea ta, nu ai decât să accepţi acest lucru. 
Dacă, dimpotrivă, vrea să îl ajuţi, îl vei ajuta dar fără să 
aştepţi ceva în schimb. Persoana în cauză va face ce credde 
de cuviinţă cu ajutorul tău. este un cadou pe care i-1 faci tu. 
Deci acea persoană va decide ce face cu el. A da un sfat care 
nu a fost cerut sau care este urmat de aşteptări, nu 
înseamnă decât o risipă inutilă de energie. Te goleşti de 
energie pentru a primi ce în schimb? Dacă nu ţi se 
răspunde aşteptărilor, vei fi frustrat, dezamăgit şi furios. 
Dacă se răspunde, acest lucru nu va face decât să îţi 
alimenteze orgoliul. O persoană care se crede lipsită de 
valoare, care crede că nu este nevoie de ea sau de sfaturile 
ei, are probleme renale sau intestinale. Poate suferi şi de 
artrită, dacă simte că ceilalţi profită prea mult de ea. De 
obicei, este vorba despre o persoană care vrea să îndrume 
pe toată lumea, dar care are aşteptări în schimb. De aici 
provine senzaţia ei că ceilalţi profită de ea. Oamenii care se 
consdieră lipsiţi de valoare suferă foarte des de singurătate. 

A şaptea nevoie: raţiunea de a fi. 

Te grăbeşti să te trezeşti dimineaţa pentru a îndeplini 
ceea ce ai de făcut? Simţi o mare mândrie de a vorbi despre 
munca ta, despre ocupaţiile tale cotidiene? Faci acest lucru 

cu entuziasm? Eşti fericit să împărtăşeşti ceea ce faci? Ai o 
raţiune de a fi? 

Lipsa unei raţiuni de a fi poate declanşa aceleaşi 
simptome precum cele provocate la nivelul explorării atunci 
când nevoile corpului fizic nu sunt îndeplinite. Tot ceea ce 
este legat de simţuri poate fi afectat. Un alt semn foarte 
sugestiv este cel al lipsei de energie şi anemia. 

îţi sugerez să închei acest capitol printr-un examen de 
conştiinţă. Scrie pe o foaie nevoile corpului tău mental şi 
observă care dintre ele este cea mai neglijată. Acest lucru te 
va ajuta să înţelegi nemulţumirea ta interioară. Nu depinde 
decât de tine să iei decizia de a hrăni corpul tău mental aşa 
cum se cuvine. Tu nu faci excepţie de la regulă. Scrie care 
este decizia ta şi observă dacă, în zilele următoare, o vei 
îndeplini. Conştientizarea nu reprezintă decât jumătate din 
drumul parcurs. Acţiunea pe care o vei face, în urma 
deciziei tale este cea care te va ajuta să-ţi atingi scopul. 

_ Afirmaţia: __ 

ACUM SUNT HOTĂRÂT SĂ ÎMI RESPECT NEVOILE 
CORPULUI MENTAL ŞI ASTFEL SĂ ÎMI REGĂSESC 
SĂNĂTATEA MENTALĂ. 

PARTEA A PATRA 


ASCULTAREA CORPULUI 


EMOŢIONAL 



Capitolul 18 


EXPRIMAREA EMOŢIILOR 


Acesta este un capitol pe care îl aşteptai cu nerăbdare, 
sunt sigură. Deoarece de când ai început cartea ai pus în 
practică mai multe lucruri, îţi va fi mai uşor să ştii să îţi 
exprimi o emoţie într-un mod benefic. 

Mai întâi, ce înseamnă o emoţie? Este o tulburare, o 
agitaţie trecătoare provocată de ceva din exterior, un efect 
care provine dintr-o cauză exterioară. Majoritatea emoţiilor 
noastre provin din aşteptările noastre. Sunt prezente, 
deoarece nu ştim să iubim. Luându-şi forţa din exterior, 
emoţia ne epuizează „doza” de energie. 

Iubirea vindecă şi ura distruge! Deci, cu cât mai multă 
emoţie provine din ură, cu atât îl va distruge mai mult pe cel 
care o simte. 

Ce poate să însemne a exprima o emoţie? Este o 
întrebare grea! Mai multe persoane m-au întrebat de mai 
multe ori: „Urmez o terapie de mai mulţi ani. Mi se spune să 
îmi exprim emoţiile, fără însă să mi se explice ce înseamnă 
acest lucru. Nu mi s-a spus nimic! Trebuie să plâng, să ţip, 
să sparg farfuriile? Ce trebuie să fac?” 

Din acest motiv am iniţiat o metodă concretă şi foarte 
eficientă pentru a exprima o emoţie: o modalitate care are 
rezultate. O emoţie necontrolată se va repeta constant în 
cursul unor situaţii similare. De exemplu, un soţ care are 
obiceiul să-şi umilească soţia în faţa întregii familii. Dacă 
ceva nu îi place, va alege să fie toată familia de faţă pentru 
a-i spune. Soţia lui trăieşte o emoţie. în sinea ei se 
enervează şi se întreabă de ce soţul ei nu îi spune niciodată 
doar ei singure ce are de spus. Dacă face o criză când el vine 
acasă, nu îi serveşte la nimic. Soţul ei va face acelaşi lucru 
şi se va repeta aceeaşi scenă cu emoţiile. Câte dintre 
emoţiile pe care le trăiai încă din copilărie, revin, pentru că 
nu ai ştiut să le exprimi corect. O să dau câteva exemple 
obişnuite de exprimare a emoţiilor. Poate te vei recunoaşte 
în ele. Un mod foarte frecvent: acela de a mânca sau de a 

bea datorită emoţiei. Se crede că o gustare bună ne face 
bine sau câteva pastile pentru nervi ne calmează sau 
drogurile, televizorul, un film bun, somnul, o baie fierbinte 
etc. 

Câteva exemple de manifestări sau reacţii cauzate de 
furie: ne putem aşeza şi reflecta aşteptând un moment bun 
pentru a clarifica situaţia cu persoana în cauză. Sau există 
persoane care spumegă de furie. Unii o ignoră şi refulează 
furia ca şi cum nu s-ar fi întâmplat nimic. Vor munci cu mai 
multă înverşunare, agăţându-se disperaţi de munca lor. 
Unii plâng, fac curăţenie, bricolaj sau pur şi simplu stau 
bosumflaţi. Alteori fac un sport extrem în timp ce unii 
preferă să acuze direct sau la telefon persoana în cauză. 

Unii râd, pretinzând că nu îi afectează. Alţii vor spune: 
„O să îl iert, nu ştie ce face” refuzând să accepte propria lor 
responsabilitate. Unul dintre modurile cele mai des întâlnite 
de a reacţiona la furie este acela de a-ţi vărsa năduful pe o 
altă persoană... ceea ce în mod curent se numeşte 
„dumping” (cuvânt din engleză pe care îmi place să-l 
folosesc). Mulţi oameni sunt specialişti în aşa ceva! 

De exemplu: soţia se întoarce de la serviciu şi îi 
povesteşte soţului ei tot ce nu a fost bine la muncă. îşi 
exprimă enervarea faţă de o colegă sau faţă de patron. A 
face „dumping” este cea mai bună metodă de a crea 
probleme într-o relaţie. Nimeni nu câştigă nimic făcând aşa 
ceva, ascultând sau îndurând. Soţia care îl face pe soţul ei 
să suporte acest lucru are aşteptări faţă de el. După ce îşi 
varsă toate problemele vrea să fie consolată şi să i se dea 
dreptate. Când soţul răspunde aşteptărilor ei, soţia exclamă: 
„Ah, ce bine e să-ţi vorbesc despre toate astea. Ai tot timpul 
un cuvânt bun pentru mine!” 

Ce anume s-a reparat în viaţa ei? Ce a făcut de fapt? A 
căutat energia soţului ei. O dată cu lunile şi cu anii, el se va 
simţi tot mai golit de energie, până când acest lucru va 
distruge relaţia cu ea. Se va simţi tot mai puţin fericit cu ea. 
Va avea tot mai puţin chef să comunice cu ea, deoarece nu 
există un schimb de energie. Aceeaşi situaţie se poate 
întâmpla şi între prieteni. Prin „dumping” cel care îl practică 
se umple de energie, dar doar temporar. Persoana în cauză o 

va lua de la capăt a doua zi şi apoi a treia zi cu oricine va fi 
dispus să o asculte. Victima care îndură sau tolerează aşa 
ceva, nu câştigă nimic, deoarece se lasă golită de energie. 
Pentru a rezolva această problemă există o soluţie. Mai întâi, 
să o asculţi politcos şi răbdător pe persoana care vorbeşte. 
După ce îşi încheie scena de „dumping” să îi spui astfel: 
„Acum spune-mi ce vrei să faci pentru a ieşi din situaţia 
aceasta.” Şi ea îţi va răspunde cu siguranţă: „Ce vrei să fac 
eu? Nu am de ales, ceilalţi sunt vinovaţi, eu nu pot face 
nimic.” Atunci îi spui foarte delicat că nu mai vrei să o 
asculţi vorbind despre problemele ei, deoarece îi plac acele 
probleme. Dacă nu vrea să facă nimic pentru a schimba 
lucrurile, înseamnă că încă nu are destule probleme. îi plac 
problemele ei, adică se hrăneşte cu gândurile ei, le dă 
energie şi le amplifică automat. Probabil că va fi prost 
dispusă. O să spună că eşti nedrept şi dur. Sau poate ai 
şocat-o destul de tare şi îşi va da seama că a venit 
momentul să facă ceva pentru viaţa ei. Dacă nu te foloseşte 
decât pentru a-i asculta „dumpingul” te va lăsa baltă pentru 
a găsi pe altcineva care să o asculte. Nu vei pierde mare 
lucru. Pur şi simplu îţi vei păstra energia. Aceasta este 
diferenţa între a împărtăşi ceva şi a face „dumping”, 
încercând să te simţi mai bine vorbind despre problemele 
tale înseamnă „dumping”. 

A împărtăşi un lucru neplăcut pentru tine înseamnă a 
povesti ceea ce ai trăit sau trăieşti în prezent cu scopul de a 
găsi o soluţie sau o schimbare pentru a remedia acel lucru, 
împărtăşirea este fără aşteptări. De aceea este important ca 
doi parteneri să înveţe să împărtăşească bucuria sau 
tristeţea din viaţa lor, ca doi prieteni. A împărtăşi înseamnă 
a-ţi recunoaşte responsabilitatea în tot ceea ce ţi se 
întâmplă. 

După cum poţi constata, există multe forme pentru a 
exprima o emoţie. Cele mai rele, dintre cele pe care le-am 
menţionat sunt cele în care nu faci nimic sau când pretinzi 
că nu te deranjează. A acţiona astfel, înseamnă a-ţi înghiţi 
emoţiile. 

Adeseori aud spunându-se: „Nu o să mă înjosesc să îi 
spun că celălalt m-a enervat şi că m-a deranjat”. A-ţi înghiţi 

emoţiile duce adeseori la un exces de greutate şi astfel la o 
mulţime de alte probleme fizice. 

Se spune că ultima „boală” a emoţiilor refulate, 
neexprimate, este cancerul. Este vorba despre emoţii care 
ajung să izbucnească şi astfel fac să exlodeze celulele tale. A 
te exprima plângând, ţipând, mergând pe jos sau făcând 
sport nu este la fel de dăunător precum a refula totul, este o 
formă oarecare de exprimare. 

O să vă dau un exemplu de mod benefic pentru a-ţi 
exprima o emoţie. După ce vei face acest exerciţiu şi îl vei 
face cu adevărat din inimă, nu vei mai trăi aceeaşi emoţie, 
chiar dacă se va repeta o situaţie asemănătoare. Vei 
constata că acea situaţie există, dar emoţiile tale anterioare 
nu mai există. Este minunat, nu-i aşa? Poţi să scapi de 
toate emoţiile pe care le trăieşti încă din copilărie. 

în primul rând este foarte important să identifici 
emoţia, să ştii ce se întâmplă. Este supărare, furie, 
frustrare, anxietate, ranchiună, agresivitate etc.? Oricare ar 
fi emoţia, este suficient să o identifici. 

Cea de a doua etapă este puţin mai dificilă. Constă în 
a accepta responsabilitatea pentru acea emoţie, să 
accepţi că tu ai creat acea emoţie, te-ai lăsat influenţat de 
exterior, de ceea ce ai văzut sau ai auzit eşi ai fi putut avea 
o atitudine total diferită. 

De exemplu: o prietenă foarte bună vine la tine 
îmbrăcată într-o rochie nouă. Văzând-o, nu te poţi abţine să 
nu observi că nu-i vine deloc bine culoarea rochiei. Crezi că 
o îmbătrâneşte, iar tenul ei pare mai tern. îţi spui în sinea 
ta: „Ar trebui să îi fac un serviciu şi să îi spun că nu i se 
potriveşte deloc culoarea asta. Ar trebui să evite să-şi 
cumpere haine de culoarea asta. Trebuie să-i spună cineva. 
Se pare că nu-şi dă seama deloc.” Şi decizi să fii tu sufletul 
caritabil care îi face acest serviciu. Prietena ta are de ales 
între trei variante. Prima, îţi mulţumeşte: „Doamne, ce 
drăguţ din partea ta că îmi spui asta. E prima oară când îmi 
cumpăr ceva de culoarea asta. Cred că ţi-a trebuit curaj să- 
mi spui. Mulţumesc pentru că mi-ai spus ce crezi.” Astfel, se 
bucură pentru că te-ai hotărât să-ţi spui părerea. O a doua 
reacţie poate fi una fără nicio emoţie: „Bine, e alegerea ei 

dacă nu-i place culoarea aceasta, e dreptul ei.” Şi nu va face 
caz de ce ai spus. Şi a treia variantă, prietena ta se poate 
enerva foarte tare. Spunând în sinea ei: „Nu i-am cerut 
părerea, de ce trebuie să îmi spună aşa ceva! Nu i-am cerut 
nimic! Când o să am ocazia... o să mă răzbun eu... O să-mi 
permit şi eu să-i spun ce nu îmi place la ea!” Plecând de la 
al treilea exemplu, fie că furia este exprimată, fie că nu, o să 
vedem de unde provine, care este cauza. Ce anume provoacă 
acea emoţie? Comentariile sau felul în care au fost 
interpretate? 

Toate emoţiile oamenilor provin din aceeaşi sursă: 
gândirea. Niciodată nu este vina celorlalţi. Niciodată! 
Conform marii legi a responsabilităţii, tu eşti singurul 
responsabil de emoţiile tale. 

Să ne întoarcem la exemplul soţului care îşi umileşte 
soţia în faţa familiei. Atitudinea soţului ar fi diferită dacă 
soţia lui şi-ar asuma responsabilitatea pentru emoţiile ei. 
Responsabilitatea ei ar consta în a-şi privi soţul altfel: 
„Săracul de el, probabil că îi este frică din moment ce este 
incapabil să îmi spună toate acestea când suntem singuri. 
Ce fac eu în viaţa mea? Oare ce atitudine am eu faţă de el şi 
îl sperie atât de tare încât nu vrea să-mi spună ce crede? 
Sunt prea autoritară faţă de el? Oare îl ascult cu adevărat 
când îmi spune părerea lui sau încerc să îl conving de 
părerea mea?” Dacă accepţi responsabilitatea că vei culege 
întotdeauna ceea ce ai semănat, vei privi situaţia dintr-un 
punct de vedere total diferit. Dacă situaţia din prezent se 
întâmplă des în viaţa ta, întreabă-te ce anume există în 
atitudinea ta, care provoacă o reacţie la soţul tău. în loc să 
te enervezi pe reacţia lui, acceptă-ţi responsabilitatea. Vei 
constata că, de mai multe ori, încerci să îl schimbi şi ţi se 
întâmplă chiar şi să îl critici în faţa altor persoane şi chiar în 
absenţa lui. să îi critici atitudinea şi felul lui de a-şi reclama 
spaţiul vital. Se simte sufocat de atitudinea ta autoritară. 
Totuşi, nu este foarte conştient de acest lucru, e aici provine 
instinctul de supravieţuire care preia controlul. De fiecare 
dată când se apasă pe un buton pentru a-ţi provoca o 
reacţie, înseamnă că celălalt vrea să spună: „Nu vreau decât 
să îmi protejez spaţiul vital. Mă sufoc!” Nu există nicio 

răutate. Este doar un mesaj pentru tine, pentru a te avertiza 
că ai intrat în spaţiul celuilalt. Şi el va încerca să îşi reclame 
spaţiul. Acceptându-ţi responsabilitatea, emoţia ta se va 
micşora treptat. Iar furia faţă de soţul tău va începe să 
scadă. Observându-1 cu atenţie vei ajunge să îl priveşti 
altfel. 

Cea de a treia etaptă constă în a exprima ceea ce 
simţi persoanei în cauză. Aceast etapă nu este necesară 
dacă ţi-ai acceptat responsabilitatea din toată inima. Totuşi, 
te sfătuiesc să o pui în practică, tocmai pentru a vedea dacă 
ai acţionat cu inima şi nu cu mintea. Foarte puţini oameni 
au noţiunea responsabilităţii 100%. De aceea, la prima 
încercare este tentant să spui că ai acţionat într-adevăr cu 
inima, deşi ai făcut-o cu mintea, care preluase controlul. 
Nu-ţi foloseşte la nimic să te păcăleşti tu însuţi. 

O să-ţi dau un exemplu de exprimare, urmând în 
continuare exemplul dinainte. Deci, te întorci acasă cu soţul 
tău. îi spui tot ce ai trăit şi ai simţit în acea seară, când te-a 
umilit şi furia pe care ai simţit-o împotriva lui. Ţi-ai dat 
seama, după ce te-ai analizat atent, că într-adevăr îi încălcai 
spaţiul şi că adeseori vrei să îl schimbi. îţi dai seama acum 
că atitudinea lui era modul lui de a-şi recupera spaţiul vital. 
Nu te-ai gândit niciodată la asta înainte. Nu faci decât să îi 
spui ce ai trăit. Este important să nu îi spui toate acestea 
decât după ce ţi-ai acceptat toată responsabilitatea. Dacă 
nu te crezi responsabilă de furia ta, atunci este vorba mai 
mult despre o acuzaţie, nu despre împărtăşire. Dacă mergi 
la el şi îi spui: „vreau să îţi mărturisesc că m-am simţit 
frustrată şi furioasă atunci când m-ai umilit în faţa tuturor” 
va simţi că îl acuzi. Dacă îi spui: „O să încerc să nu mă mai 
las afectată de acest lucru, sigur ai motivele tale să te porţi 
astfell”, el va înţelege că este vina ta dacă te enervezi. Dacă 
ar putea totuşi să se schimbe şi să nu te mai umilească în 
faţa întregii familii! Dacă se schimbă vei fi mai fericită şi nu 
vei mai avea motive să ai emoţii... O vorbă veche spune că: 
„Cu cât rezişti mai mult, cu atât durează mai mult.” Cu cât 
vei vrea mai mult să îl schimbi, cu atât mai des se va repeta 
situaţia. Cu siguranţă, îţi va promite că nu se va mai repeta, 
dar va face din nou la fel. Cel mai eficient mijloc, din câte 

ştiu, este să fii cu inima deschisă şi să aştepţi să închei 
procesul de a accepta faptul că tu, prin atitudinea ta, eşti 
cea care a atras reacţia partenerului tău. Noţiunea de 
responsabilitate presupune să accepţi că tot ceea ce ţi se 
întâmplă provine întotdeauna din ceea ce ai semănat 
înainte. Prin numeroase practici cotidiene, vei reuşi să 
accepţi această responsabilitate. 

Stăpânirea emoţiilor necesită foarte mult exerciţiu. 
Cunosc foarte puţini oameni care să nu fi trăit vreodată 
emoţii. încearcă să îţi imaginezi o situaţie în care cineva vine 
la tine mărturisindu-ţi emoţiile lui faţă de ceea ce i-ai spus 
şi cum a reuşit să îşi dea seama de faptul că este 
responsabilă. Te vei simţi mult mai bine şi această situaţie 
te va apropia mult de acea persoană. De aceea este foarte 
important să îţi exprimi orice emoţie! Dacă trăieşti o emoţie 
de furie şi scapi de ea, asumându-ţi responsabilitatea, este 
bine, dar dacă nu o exprimi persoanei în cauză, vei pierde o 
ocazie ideală de a exprima iubirea, care va crea o legătură de 
apropiere foarte benefică în cazul unui cuplu, între prieteni 
sau între părinţi şi copii. A-i spune persoanei în cauză ce ai 
trăit reprezintă un semn de încredere în sine şi în ceilalţi. 
Dacă va apărea din nou o situaţie asemănătoare, o dată ce 
vei fi acceptat procesul de responsabilitate, nu vei mai simţi 
acea emoţie de furie. Nu mai revine. îţi vei da seama treptat 
că, eliberându-te de emoţiile tale, te vei detaşa de vechile 
tale resentimente. Poate trăieşti anumite emoţii în relaţiile 
cu fraţii tăi, cu surorile, cu prietenii, emoţii care există de 
mai mulţi ani şi pe care nu ai îndrăznit niciodată să le 
exprimi. 

Ai păstrat totul în tine deoarece credeai că doar ei 
sunt responsabili. Doar tu poţi acum să nu îţi mai refulezi 
emoţiile, să îţi asumi responsabilitatea şi să le exprimi 
persoanei în cauză. Vei experimenta nu doar o schimbare 
interioară, ci şi o transformare fizică. Mijlocul tău se va 
subţia, chiar dacă eşti deja suplu. Centrul de energie al 
emoţiilor este situat între ombilic şi inimă. De aceea, o dată 
cu vârsta, talia se îngroaşă, atât în cazul femeilor, cât şi a 
bărbaţilor. Se poate observa că, în cazul bărbaţilor, se 
îngroaşă mai tare. Ei îşi înghit mai mult emoţiile. Am văzut 

producându-se schimbări radicale printre miile de persoane 
care au învăţat să-şi controleze emoţiile. Multe persoane au 
ajuns să piardă până la 5 centimetri în jurul taliei, în timp 
de două-trei luni. Alte persoane nu au slăbit însă au ajuns 
să-şi subţieze talia cu câţiva centimetri, în timp de şapte 
săptămâni (cât durează o sesiune de formare la atelierele 
Ascultă-ţi corpul). 

A fost uşor să constat începând de atunci, că aceşti 
oameni sunt pe cale să se elibereze de vechile emoţii 
înghiţite. Făcând astfel, se ajută atât să scape de mai multe 
boli cauzate de prea multe emoţii. Unii au găsit antidotul 
pentru cancer. 

Când înveţi să îţi exprimi emoţiile, îţi garantez faptul 
că, treptat nu vei mai avea dificultăţi din cauza lor. Dar fii 
atent, asigură-te că faci totul cu inima şi nu cu mintea ta. 
Nu vei câştiga nimic dacă nu eşti sincer cu tine însuţi. Vei 
şti dacă este din inimă în momentul în care îi vei vorbi 
persoanei în cauză. 

Dacă încă vei mai spera că aceasta îşi va schimba 
comportamentul în urma mărturisirii tale, vei vorbi încă cu 
mintea. Nu accepţi în totalitate responsabilitatea pentru 
emoţiile tale. Chiar dacă acţiunea se va repeta, nimic nu te 
mau deranjează, chiar dacă în continuare nu eşti de acord. 
Ce uşurare! 

Un alt exemplu: să presupunem că te deranjează uşile 
dulapului rămase deschise. îţi pierzi răbdarea şi chiar te 
enervezi când cineva din familie le lasă deschise. Când în 
sfârşit îţi dai seama că este un detaliu neînsemnat din viaţa 
de zi cu zi, că sunt sau nu deschise şi că în fond, nu 
contează pentru viaţa ta, pentru felul tău de a gândi şi îţi 
spui: „Mie îmi place să fie închise uşile de la dulap. Eu o să 
le închid.” începând din acel moment, nu mai trăieşti 
emoţiile. Uşile deschise nu te mai deranjează. Vei constata, 
cu surprindere, că începând din acel moment, ceilalţi din 
familie le vor închide fără ca măcar să îşi dea seama. Nu mai 
simt faptul că vrei să îi schimbi. Când ai acceptat totul, din 
inimă, nimic nu mai este grav, nu te mai deranjează nimic. 
Ce uşurare! 

înainte de a trece la capitolul următor, este foarte 
important să exprimi măcar o emoţie unei persoane. Poate fi 
o emoţie din trecut sau una actuală, care există în tine şi 
care nu a fost exprimată sau poate fi o emoţie pe care o vei 
trăi mâine, în faţa unui eveniment. Este important să o 
exprimi tu însuţi, după ce ai acceptat responsabilitatea, 
văzând că nu ai ştiut să iubeşti. Pune în practică cele trei 
etape enumerate mai sus şi vei vedea tu însuţi cât bine îţi 
poate face acest lucru. După cum vezi, totul revine în acelaşi 
punct: acceptarea iubirii din toate cuvintele, gesturile şi 
gândurile. Trăim o emoţie, ne simţim ameninţaţi, când de 
fapt în realitate, suntem în faţa cuiva care se exprimă diferit 
de noi sau care nu îşi iubeşte propria sa viaţă. 

_ Afirmaţia pe care să o repeţi în zilele următoare: _ 

ÎMI ACCEPT TOATE EMOŢIILE ŞI 
ŞTIU CĂ AM PUTEREA SĂ LE STĂPÂNESC 
ACCEPTÂNDU-MI RESPONSABILITATEA ŞI 
EXPRIMÂNDU-LE PERSOANEI ÎN CAUZĂ. 

Capitolul 19 


FRICILE - CULPABILITATEA 


Sunt cele două emoţii cele mai răspândite şi cele mai 
dezvoltate la fiinţa umană. Nu cunosc pe nimeni căruia să 
nu îi fi fost frică vreodată în viaţă sau care să nu simtă încă 
şi astăzi vreo teamă. 

Frica, la fel ca oricare emoţie, vine din trecut. Un 
lucru de care ţie îţi este frică, poate fi total neutru pentru 
altcineva. De asemenea, unii oameni sunt mai curajoşi 
decât alţii. Sunt mulţi oameni care reuşesc să îşi domine 
fricile. Dacă te atacă un câine mare vei simţi o oarecare 
teamă deoarece vei recunoaşte pericolul. Este o frică reală. 
Dar, alte persoane, în aceeaşi situaţie ar reacţiona total 
diferit deoarece le plac mult câinii. Astfel, în primul rând, 
sunt deja convinse că acel câine nu vrea să le facă rău. Este 
modul lui de a se amuza, aşa cum şi oamenii au diverse 
impulsuri pentru a-şi exprima bucuria şi dragostea. Cel mai 
important lucru este să îţi conştientizezi frica pentru a vedea 
dacă este sau nu reală. Dacă există un pericol real pentru 
corpul tău fizic, atunci când îţi este frică, atunci este un 
lucru foarte omenesc să îţi fie frică. Corpul tău ştie foarte 
bine câtă adrenalină să îţi furnizeze pentru a face faţă acelei 
situaţii. în prezent, există mult mai multe frici ireale decât 
frici reale. 

Gândeşte-te la viaţa ta din ultimele luni. De câte ori ţi 
s-a întâmplat să ai o frică reală când te aflai cu adevărat în 
pericol? Toate celelalte frici vin pur şi simplu din minte. 
Când există o fircă ce apare des, înseamnă că este vorba 
despre o frică inoculată de părinţi (teama de a nu cădea 
bebeluşul, să nu răcească, să nu se îmbolnăvească). Aceştia 
cred că a-ţi fi frică este un comportament uman normal, dar 
nu este normal, ci mai degrabă obişnuit. După cum am 
menţionat deja în carte, fiinţa umană, prin gândire, 
formează o imagine în lumea invizibilă, care se numeşte 
„elemental”. Cu cât îi furnizăm mai multă energie, cu atât 
alimentăm mai mult acest elemental. Eventual, se 

materializează şi devine realitate în lumea vizibilă. Acest 
lucru te va ajuta să înţelegi cum un individ căruia îi este 
frică de hoţi va fi furat, iar o femeie care se teme de viol, va fi 
violată. Cu cât frica este mai mare, ajungem să dăm viaţă 
acelei frici. A fi mai conştient te ajută să scapi de frică, dar 
sarcina este ma grea atunci când este vorba despre frici 
inconştiente. învăţând să devii mai conştient, făcând multe 
exerciţii de iubire.de conştientizări, multe dintre aceste frici 
inconştiente vor ieşi la suprafaţă. învăţând să le recunoşti, 
vei putea să le stăpâneşti mai bine. 

Un alt exemplu: când erai mic, părinţii tăi te-au lăsat 
într-un loc necunoscut, timp de o lună. Ai reacţionat foarte 
puternic crezând că îţi vei pierde părinţii şi fiindu-ţi teamă 
că vei fi respins. Poate ai decis, încă de atunci, că 
respingerea este imposibil de suportat şi a început să îţi fie 
frică de respingere. Şi îţi este atât de frică încât o provoci tot 
timpul. Imediat ce te apropii de persoanele foarte dragi ţie, 
faci să se întâmple, inconştient, situaţii în care acele 
persoane te resping. Copilul care se teme de respingere 
ajunge să fie respins la şcoală, acasă şi mai târziu de 
partenerul lui. Decizia lui fiind luată când era mic, îl va 
afecta până când va reuşi să o descopere şi să o 
stăpânească. Fricile sunt atât de subtile încât pot antrena 
alte frici noi care treptat pot deveni fobii. 

Există o mare varietate de frici: frica de întuneric, de 
apă, de tunele, de poduri, de ascensoare, teama de a fi 
închis într-un loc strâmt, de a roşi, de a te îngrăşa, de a fi 
bolnav, frica de animale, de a nu avea bani, de trafic, de 
înălţime, de moarte, de accidente, de foc, de avioane, de 
injecţii şi multe altele! 

Există şi frici mult mai subtile: frica de a nu fi la 
înălţimea unei situaţii, de a te face de râs, de a răni, de a nu 
fi acceptat, de a fi criticat sau acuzat, de a fi respins, umilit. 
Vezi cât de mult au pus stăpânire fricile pe oameni. 

Persoanele cele mai înclinate spre a trăi frici sunt cele 
ai căror părinţi trăiau în nesiguranţă şi anxietate şi nu 
puteau face faţă problemelor pe care le aveau. Aceste 
probleme emoţionale i-au făcut pe părinţi să fie prea atenţi 


161 





la fricile copiilor lor. Conform studiilor efectuate în acest 
domeniu există mai multe frici şi fobii în cazul femeilor 
decât al bărbaţilor. O frică se dezvoltă în fobie, adică într-o 
frică cronică, în momentul în care apar schimbări 
importante în viaţa acelei persoane. Schimbările ar putea fi 
de genul: începerea şcolii, adolescenţa, vârsta adultă, 
căsătoria, naşterea unui copil, moartea partenerului, 
divorţul sau moartea unei fiinţe dragi. Sunt momente critice 
în care fricile unei persoane se pot accentua şi pot deveni 
fobii. 

Acestea sunt, conform unei statistici actuale, 
proporţiile existenţei fobiilor în America: 

60% agorafobie 
22% boală sau răni 
8 % moarte şi nebunie 
4 % animale 
2 % întuneric 
2 % înălţime 
2 % alte frici 

După cum se poate observa, agorafobia este cea mai 
răspândită fobie. 

Ce înseamnă agorafobia? Este un cuvânt care descrie 
de fapt „teamă de a-ţi fi frică”. Am avut ocazia să lucrez 
îndeaproape cu mai mulţi oameni care au agorafobie şi 
trebuie să mărturisesc că, la început, această fobie pare 
foarte greu de stăpânit şi o sperie foarte tare pe persoana 
afectată. Dar cei care au agorafobie pot avea speranţa că 
această „frică de a le fi frică” nu este invincibilă. Sunt multe 
persoane care s-au eliberat de ea. Cel mai greu este pentru 
agorafobi, faptul că trăiesc două depresii în acelaşi timp: 
mai întâi situaţia ca atare, care îi sperie, apoi faptul de a şti 
că ceilalţi, cărora nu le este frică, îi consideră nebuni, proşti 
sau slabi. De aceea, o persoană care suferă de o fobie mare, 
va încerca să o ascundă. în familie, acest lucru devine mai 
complicat. Iar cel mai dăunător lucru este atunci când, unul 
dintre parteneri acceptă fricile celuilalt şi încearcă să îl 
supraprotejeze. Agorafobia cuprinde frica de a fi departe de 

un loc cunoscut sau de o persoană de încredere. Poate fi 
vorba despre soţ, soţie, tată, mamaă sau chiar un copil. 
Locul sigur corespunde de obicei locuinţei. Când agorafobul 
este lipsit de această siguranţă este cuprins de frică. îi este 
frică să fie singur în locuri publice, îi e frică să nu îşi piardă 
cunoştinţa, să nu cadă sau să facă o criză cardiacă, îi e frică 
să nu fie considerat ridicol de ceilalţi oameni şi îi este fiică 
să rămână singur în mijlocul unei mulţimi. Agorafobul se 
crede singur. în realitate, nu i se întâmplă de fapt niciodată 
nimic. Un agorafob se poate recunoaşte după câteva 
caracteristici fizice: aspect greoi, tensiune musculară sau 
slăbiciune musculară, transpiraţie excesivă, dificultăţi de 
respiraţie, greaţă, incontinenţă urinară, palpitaţii cardiace. 
Dacă ai aceste simptome atunci când eşti singur, ar putea 
să îţi indice un posibil atac. Aceleaşi simptome pot fi trăite 
şi de o persoană ce trăieşte o angoasă şi nu suferă neapărat 
de agorafobie. Cei care suferă de agorafobie de mai mulţi ani 
ajung să nu mai iasă singuri din casă, nici măcar până la 
magazinul din colţ. Ceea ce este caracteristic pentru un 
agorafob este faptul că se teme să nu îşi piardă controlul, 
deşi, în realitate nu îl pierde niciodată. Este foarte important 
să accepţi că nu este decât o fobie creată de frici devenite 
extreme deoarece au fost hrănite de o imaginaţie debordantă 
şi prost folosită. în consecinţă, a fost furnizată prea multă 
energie acelui „elemental”. Este suficient să întrerupi 
această energie pentru ca totul să dispară, folosind această 
imaginaţie bogată pentru a crea lucruri frumoase. 

Un mijloc foarte bun pentru a face faţă unei frici este 
aceea de a pune o acţiune în faţa ei, ca şi cum frica ne-ar fi 
necunoscută. Poţi începe prin mici victorii cotidiene. Cel 
care se teme de înălţime trebuie să se aventureze spre 
înălţimi. Cel căruia îi este frică de animale trebuie să se 
apropie de ele, alegând mai întâi un animal mic. Şi oricât de 
mărunte ar fi victoriile, trebuie să ne felicităm. Familia ar 
trebui să încurajeze persoana în cauză, pentru fiecare dintre 
victoriile ei. Frica nu este raţională. Iar a încerca să îţi 
depăşeşti fricile cu ajutorul raţiunii, nu ajută la nimic. 
Raţiunea nu este o soluţie. Metoda cea mai eficientă este 
acţiunea. Angajatul căruia îi este frică de patronul lui, dar 

vrea să ceară o mărire de salariu nu va obţine nimic dacă va 
sta în biroul lui. Ideal este să meargă să bată la uşa 
patronului, să intre în biroul lui şi să îi explice motivul 
vizitei sale, având grijă să îşi exprime emoţia şi frica. Nu 
trebuie să ne fie frică să ne mărturisim frica. Exprimarea ei 
ne ajută să o acceptăm mai mult şi stăpânirea ei devine mai 
uşoară astfel. Oamenii care trăiesc frecvent frici sunt 
tulburaţi de vocea interioară „canta” care ii hârţuieşte tot 
timpul, zi şi noapte. Iar încercarea de a stinge acea voce prin 
băutură sau prin droguri nueste o soluţie. O dată ce efectul 
acestora se risipeşte, vocea va reveni apoi şi mai puternică! 

Imediat ce simţi o frică faţă de ceva, observă ce ai avea 
e pierdut sau de câştigat acţionând astfel. Când constaţi că 
ai mai mult de câştigat decât de pierdut, trebuie să nu mai 
opui rezistenţă. Dacă din contră, ai mai mult de pierdut 
decât de câştigat, acordă-ţi timp de gândire înainte de a face 
ceva. De câte ori în viaţă ţi-ai oprit acţiunile deoarece îţi era 
foarte frică? Dacă îţi mărturiseşti frica sau îi faci faţă, vei 
avea de câştigat lucruri extraordinare pentru tine. 

Un alt aspect negativ al fricii: acela de a ne face să 
luăm decizii proaste. Dacă de exemplu, într-o seară ai două 
activităţi posibile iar tu nu ştii pe care să o alegi, observă 
dacă ezitarea ta este motivată de frică. Dacă laşi frica să te 
controleze, în mod inevitabil vei lua decizia cea mai proastă. 
Frica ar putea să te îndrume numai dacă eşti foarte atent şi 
conştient şi încerci să înţelegi motivul existenţei ei. De 
exemplu: eşti invitat la o cină care nu te atrage deloc. 
Accepţi doar pentru a nu-i dezamăgi pe prieteni şi pe cei din 
familia ta: iei o decizie proastă deoarece ai fost motivat de 
teamă. Dacă eşti invitat la o petrecere şi tu rămâi acasă, 
deoarece îţi este frică să te întorci singur noaptea târziu, va 
fi din nou o decizie neinspirat. A fi motivat de frică nu duce 
decât la dezamăgire şi insatisfacţie. 

Frica te poate îndruma spre o alegere bună doar dacă 
eşti atent şi vigilent. 

Cu cât acumulezi mai multe emoţii, cu atât te deschizi 
mai mult spre alte emoţii care circulă în cosmos. Fricile fac 
parte dintre ele. Vibraţiile fricilor se află mereu în jurul tău, 
în invizibil. Le vei capta şi le vei lăsa să intre în tine atâta 

timp cât nu vei învăa să îţi stăpâneşti fricile. Aceasta este 
una dintre caracteristicile principale ale agorafobului este 
prea deschis în faţa fricilor din exterior. Imaginează-ţi că 
trupurile tale subtile formează un glob protector în jurul 
tău. pretinde că acea carapace închide toate fricile tale şi 
lasă să intre uncurent de frici asemănătoare care îţi vor 
zdruncina armonia. Fiind stăpân pe viaţa ta şi trăind multă 
iubire, îţi vei întări acea carapace. O vei întări şi vei deveni 
impenetrabil, la fel ca ea, la toate vibraţiile negative 
distructive. 

Culpabilitatea. Este o altă emoţie care conduce viaţa 
multor oameni. Există o mare diferenţă între a fi vinovat şi 
a se simţi vinovat. Fiinţa umană este specialistul prin 
excelenţă în arta de a se simţi vinovată. Toată lumea se 
simte vinovată, fără însă să fie cu adevărat. A fi vinovat 
înseamnă a şti că faci ceva nociv pentru altcineva sau faţă 
de tine însuţi. Observă în interiorul tău. Când a fost ultima 
oară când ai acţionat în mod conştient pentru a face rău 
cuiva? Când a fost ultima oară când nu i-ai dat dreptate 
cuiva, ştiind în sinea ta că avea dreptate? Sunt sigură că 
acele momente ţi se par foarte departe. Este normal, 
deoarece foarte puţini oameni sunt vinovaţi. A-ţi accepta 
perfecţiunea poate fi un mijloc eficient pentru a te elibera de 
această culpabilitate. Să luăm ca exemplu posibilitatea ca tu 
să fi insultat (fără intenţie) pe cineva. Acea persoană s-a 
enervat şi te-a făcut să te simţi vinovat: „Poate nu ar fi 
trebuit să-i spun aşa ceva, ar fi fost mai bine să spun 
altceva..” în astfel de momente, opreşte-te şi întreabă-te: 
„sunt vinovat sau nu? I-am vorbit acelei persoane în scopul 
de a-i face rău? Am făcut acest lucru în mod conştient şi 
intenţionat?” Nu, deci nu eşti vinovat. 

Nu ai de ce să îţi ceri iertare şi nici de ce să te simţi 
vinovat. Dacă vei continua să gândeşti astfel, vei provoca un 
accident! Supraconştiinţa ta îţi va transmite acest mesaj 
pentru a te avertiza că această atitudine de culpabilitate nu 
îţi este benefică. Din contră, dacă ai fost deja rănit şi vrei să 
te răzbuni, rănindu-1 la rândul tău pe celălalt, vei fi vinovat 
deoarece vei acţiona în mod conştient. De altfel, vei simţi o 

zbatere interioară care te va face să mărturiseşti, „da, sunt 
vinovat. Mi-am promis să mă răzbun.» Atunci este foarte 
important, pentru a-ţi neutraliza culpabilitatea, să îi ceri 
iertare persoanei în cauză pentru că ai acuzat-o în vorbe şi 
în gânduri. La fel şi în cazul tău, acordă-ţi iertare dacă eşti 
vinovat faţă de tine însuţi. 

Nu uita că fiecare gând, bun sau rău este o vibraţie 
lansată în lumea invizibilă. Această vibraţie este primită de 
persoana în cauză fără ca ea să îşi dea seama. Fie că este 
vorba despre un gând de ură, de furie, de acuzare sau de 
iubire, acel gând o va atinge pe persoana vizată. Este greu 
de acceptat această teorie conform căreia totul se întâmplă 
în lumea invizibilă, dar ... este foarte adevărat. Nu simţi 
uneori o stare de rău când te afli lângă anumite persoane? 
Ignori cauza acelei stări de rău, dar nu te poţi împiedica să o 
resimţi. Acest lucru se poate întâmpla chiar şi cu un prieten 
în relaţie cu care ai trăit nişte emoţii în ultimul timp. Nimic 
nu s-a schimbat, în cuvinte şi în aparenţă, dar la nivelul 
gândurilor există ceva ce nu merge bine. Acea stare de rău 
poate proveni din gândurile tale sau din gândurile ei. Acest 
lucru arată faptul că unul dintre voi este împotriva iubirii. 
Pentru a învăţa să te purifici interior şi să iubeşti cu 
adevărat, este suficient să faci acest lucru pe rând, adică să 
scapi de fiecare emoţie pe măsură ce apare. Când eşti 
vinovat în gânduri, în vorba şi în acţiune, este important să 
ceri iertare. Fă acest lucru pentru tine. Nu te îngrijora 
înainte chiar de a face acest lucru. „ ce o să spună? Ce o să 
creadă? O să râdă de mine? şi dacă mă acuză?” toate 
acestea nu sunt decât vocea ta interioară „canta” care te 
tulbură. 

Cum reacţionezi într-o situaţie de genul acesta: cuiva i 
se fură 20 de dolari din portofel. Primul gând care îi trece 
prin minte este să te acuze pe tine. Dar, persoana în cauză 
îşi dă seama de nedreptate şi îţi spune. „Ştii, când mi-au 
dispărut cei 20 de dolari din portofel, am crezut că tu mi i-ai 
furat. îţi cer iertare, deoarece mi-am dat seama cât de 
nedrept am fost să te acuz”. Cum vei reacţiona când celălalt 
îşi va cere iertare? O să-l cerţi? O să-l urăşti? Cu siguranţă 
nu! O astfel de dovadă de încredere vă va apropia mai mult. 

îi admiri curajul şi sinceritatea. îl iubeşti şi mai mult. Când 
vorbeşti din inimă, nu poţi decât să atingi inima celuilalt. 
Este una dintre legile naturale: de la inimă la inimă, nu de 
la minte la minte 1 

Ascultă-te vorbind! îţi ceri tot timpul scuze? O 
persoană care îşi cere tot timpul scuze se simte în general 
vinovată. Se spune că cine se scuză, se acuză. Vei descoperi 
că persoana faţă de care te simţi cel mai des vinovat eşti tu 
însuţi. De câte ori ţi se întâmplă să te acuzi pe nedrept, să 
te faci în toate felurile şi să îţi reproşezi că ai uitat ceva? 
Faci totul în funcţie de ce ştii tu mai bine. Nu ai motive să te 
acuzi. Cere-ţi iertare, cere iertare conştiinţei tale. învaţă să 
te iubeşti mai mult, să îţi accepţi perfecţiunea. Vei vedea 
atunci că îţi va fi mai uşor să acepţi perfecţiunea celorlalţi. 

Dacă ţi se întâmplă să spargi un pahar în timp ce speli 
vasele, te simţi vinovat? Ai spart intenţionat paharul, din 
simpla plăcere de a face acest lucru? Nu, pur şi simplu s-a 
întâmplat. Atunci de ce să te acuzi, să îţi reproşezi? Acelaşi 
lucru este valabil şi pentru ceilalţi. Nu eşti singura persoană 
căreia i se întâmplă accidente. Accidentul este o pedeapsă în 
sine, pentru a te dezvinovăţi. Este un mesaj al corpului tău 
pentru a-ţi indica faptul că ai avut un gând de culpabilitate, 
dar nu înseamnă că eşti vinovat. Un accident înseamnă pur 
şi simplu: „Vrei să încetezi să te mai simţi vionovat, să te 
acuzi pe nedrept... nu eşti vinovat!” 

înainte de a trece la capitolul următor alege una dintre 
fricile tale şi acţionează pentru a-i face faţă. Alege oricare 
dintre fricile tale şi începe să exersezi să o stăpâneşti, apoi 
alege câte una pe rând. Fă o listă cu toate învinovăţirile tale 
pe care le-ai simţit în ultimele trei zile. Acest lucru te va 
ajuta să devii mai conştient. Menţionează pe acea listă dacă 
erai cu adevărat vinovat sau te simţeai vinovat fără să fii cu 
adevărat. De asemenea, observă accidentele şi încearcă să 
găseşti culpabilitatea legată de ele. 

Aceasta este o afirmaţie pe care o folosesc des la 
centrul Ascultă-ţi corpul. O poţi repeta tot timpul pentru a 
nu mai asculta acea voce din mintea ta (canta) şi pentru a 
înceta să mai furnizezi toată această energie „elementalului” 

creat. Oricând simţi o nelinişte, o îndoială, o tulburare, 
spune acestă afirmaţie: 


SUNT SINGURUL STĂPÂN PE VIAŢA MEA ŞI ORICE ALTĂ 
CONŞTIINŢĂ DIN MINE, ÎN AFARĂ DE A MEA ESTE 
DATĂ LA O PARTE ŞI ALUNGATĂ IMEDIAT._ 


Cu cât spui această afirmaţie cu mai multă energie 
(nu doar în gând), cu atât va acţiona mai repede. în această 
afirmaţie este menţionată „o altă conştiinţă”. Aceasta 
corespunde acelei voci din mintea ta care creează 
„elementalul” din jurul tău, pentru a te tulbura. Dar, dacă 
nu o mai asculţi, se va descuraja, va dispărea şi se va stinge 
pur şi simplu, nemaifiind alimentată. îi sfătuiesc pe cei care 
trăiesc o frică cronică şi fobii să spună această afirmaţie de 
sute de ori sau e mii de ori pe zi, dacă este nevoie. îţi poţi 
învinge fricile şi culpabilităţile. 







Capitolul 20 


NEVOILE CORPULUI EMOŢIONAL 


Sănătatea emoţională implică cele şapte nevoi 
fundamentale enumerate mai jos (în ordinea importanţei). 
Cu cât îţi hrăneşti mai mult corpul emoţional cu aceste 
nevoi, cu atât te vei îndrepta mai mult spre stăpânirea 
completă a emoţiilor. 

Prima nevoie: frumuseţea. 

Este surprinzător, nu-i aşa? Frumuseţea este foarte 
importantă pentru fiinţa umană. Aceasta apreciază foarte 
mult faptul de a fi înconjurată de frumuseţe. Oamenii 
nefericiţi sau foarte bolnavi sunt cei care nu pot avea nici o 
frumuseţe în jurul lor sau în ei. O persoană înconjurată de 
urâţenie, care trăieşte într-o casă de beton, fără natură în 
jurul ei, care îşi neglijează ţinuta vestimentară şi nu vede 
nimic frumos în aspectul ei fizic, va avea tendinţe sinucigaşe 
puternice. Fiinţa umană are nevoie să vadă frumuseţea prin 
ochii exteriori şi prin cei interiori. Este foarte greu să vezi 
frumuseţea din interior, dacă nu este vizibilă şi în exterior. 
Când te plimbi prin natură, unele lucruri îţi merg direct la 
inimă, prin simplul fapt că le priveşti. Poate fi vorba despre 
frumuseţea unui copac sau a unui apus de soare, „ce îmi 
poate aduce acest lucru?” o să mă întrebi. îţi umple corpul 
emoţional. Simţi un sentiment de fericire profundă. Este 
foarte important dacă avem tendinţa de a asocia frumuseţea 
cu sentimentele. Fiecare moment din viaţa ta, fiecare 
circumstanţă îţi oferă posibilitatea de a te înconjura de 
frumuseţe. Profită de acest lucru. Fiecare acţiune, oricât de 
măruntă ar fi ea, este un pas în plus spre evoluţia ta. te 
sfătuiesc să începi cu tine însuţi, prin tot ceea ce te priveşte 
direct (haine, mâncare...). Alege ceea ce este cel mai frumos 
şi mai bun. Acordă mai multă importanţă calităţii decât 
cantităţii. Tot ceea ce este în legătură cu pielea ta este 
important. Calitatea unei ţesături provoacă un fenomen la 

nivelul emoţiilor. Cu cât ţesătura este mai naturală, cu atât 
corpul tău se simte mai bine, deoarece îl laşi să respire prin 
ea. Vei constata acest lucru prin alegerea hainelor tale. Fie 
că priveşti o casă, interiorul unui apartament, o persoană 
sau natura, trebuie să observi frumuseţea. Nu încerca să 
găseşti pata neagră. Acceptă complimentele în loc să încerci 
să elimini ceea ce nu îţi place la tine. Acceptă faptul că 
frumuseţea este întotdeauna mult mai mare peste tot în 
jurul tău. Dacă ai probleme cu respiraţia sau cu inima, dacă 
ai senzaţia că te sufoci, este foarte posibil să nu poţi vedea 
frumuseţea din tine şi din jurul tău. 

Cea de a doua nevoie: creatimtatea. 

Creativitatea este expresia individualităţii tale. A nu 
crea înseamnă să te distrugi sau să îi imiţi pe ceilalţi. 
Reprezintă o nevoie primordială. Când nu o exploatezi, acest 
lucru îţi afectează viaţa emoţională. Orice persoană de pe 
pământ poate crea, chiar şi oamenii care au un handicap. 
Creativitatea face parte din fiinţa umană. Nu este nevoie să 
inventezi ceva. Creativitatea se poate exprima printr-un 
aranjament floral, o haină, prin bricolaj sau reparaţii prin 
casă, toate acestea adăugând stilul tău personal. Poţi crea 
în orice domeniu. Ai un talent special pentru ceva anume. 
Regăseşte-ţi talentele din copilărie. Eşti bun la desen? Ai 
putea să explorezi această latură făcând pictură. Sau poţi să 
alegi să scrii. Chiar dacă nu o faci pentru o editură, poţi face 
acest lucru pentru tine însuţi sau pentru simpla plăcere de 
a scrie. Am cunoscut multe persoane care au visat 
dintotdeauna să scrie o carte. Şi visează încă, deoarece totul 
a rămas în stadiu de vis... 

Folosindu-ţi talentele, făcând ceva care vine din tine, 
dai viaţă creativităţii tale. Nu eşti o copie a altcuiva. Unii 
oameni îşi folosesc creativitatea în munca lor de zi cu zi. 
Pentru ei este normal să aibă o viaţă mai pasivă, în afara 
muncii lor. A crea înseamnă în acelaşi timp a-ţi crea viaţa, a 
lua decizii pentru existenţa ta. 

Lipsa creativităţii afectează organele genitale sau zona 
gâtului. 

A treia nevoie: încrederea. 

Ce înseamnă să ai încredere în tine ? există mai 
multe răspunsuri posibile. Mulţi oameni confundă 
încrederea cu curajul, perseverenţa, tenacitatea... 

încrederea în sine nu înseamnă să fii perseverent sau 
să îţi înfrunţi fricile: acesta este curajul. înseamnă 
capacitatea de a te încrede în tine, de a te exprima, de a te 
dezvălui unei persoane fără să-ţi fie teamă că vei fi criticat. 
Cu cât înveţi mai mult să ai încredere în tine, să te dezvălui 
celorlalţi, fără să alegi, cu atât îţi vei dezvolta mai mult 
încrederea în tine. astfel vei atrage încrederea celorlalţi. 
Imaginează-ţi că o prietenă îţi încredinţează toate gândurile 
ei secrete şi se deschide complet faţă de tine. Nu simţi şi tu 
dorinţa să te deschizi faţă de ea? Aceeaşi situaţie poate 
apăra şi între un angajat şi patronul lui. Un angajat capabil 
să se dezvăluie, să îşi exprime emoţiile şi să spună exact 
ceea ce trăieşte, în momentul în care trăieşte acel lucru, va 
câştiga mai mult încrederea patronului său. 

Majoritatea oamenilor îşi aleg persoana căreia vor să i 
se destăinuie. Munca, problemele personale, viaţa afectivă şi 
problemele sexuale sunt încredinţate unei categorii de 
persoane diferite şi bine determinate. 

încrederea în tine te va ajuta să te dezvălui în faţa 
oricui. Dar trebuie să existe totuşi o măsură! Nu vreau să te 
îndem să îţi povesteşti viaţa oricui îţi apare în cale. Totuşi, 
dacă ai o nevoie spontană să te destăinui cuiva, fără ca 
măcar să cunoşti acea persoană, fă-o. Frica ta de a te 
dezvălui, de a fi judecat se va risipi treptat. Nu te vei mai 
gândi la ce ar putea crede interlocutorul tău despre tine. A 
avea încredere în tine înseamnă a alege. Nu este un lucru 
înnăscut sau ereditar, ci tu eşti cel care decide să aibă 
încredere în sine, prin încercările tale personale şi zilnice şi 
prin voinţa ta de a învăţa să te dezvălui. Lipsa încrederii în 
sine induce automat lipsa încrederii în ceilalţi. 

Problemele legate de eliminarea renală sau intestinală 
sunt adeseori simptomele fizice ale lipsei de încredere. 

A patra nevoie: apartenenţa. 

Fiinţa umană are nevoie să simtă că aparţine unui loc, 
unui grup. De altfel, se vede foarte bine, în copilărie sau 
tinereţe când eşti înconjurat de un grup de prieteni. Copilul 
retras, fără un grup de apartenenţă devine nefericit. Mulţi 
adulţi suferă de singurătate din cauza lipsei acestei 
apartenenţe. Apartenenţa provine din interiorul tău. Tu eşti 
cel care decide să aparţii unui loc, oricând şi cu oricine. Ai 
tendinţa de a frecventa acelaşi restaurant, acelaşi grup de 
prieteni sau acelaşi loc de vacanţă? Este un semn că în 
prezent îţi lipseşte apartenenţa. Probabil ai multe dificultăţi 
de adaptare, de a te simţi bine într-un loc nou. Nu accepţi 
faptul că pământul este pentru toată lumea şi nici că aparţii 
oricărui loc unde doreşti tu. Nu există niciun loc care să nu 
fie făcut pentru tine. în orice moment tu alegi să aparţii 
unui loc. Apartenenţa nu înseamnă să vrei să locuieşti peste 
tot. Dar, oricare ar fi locul în care te găseşti, fie că eşti în 
bogăţie, fie în sărăcie, spune-ţi că ai dreptul să fii în acel 
moment acolo, acceptând acestă noţiune, vei elimina orice 
disconfort şi orice senzaţie străină de a fi într-un loc 
„neobişnuit”. Persoana căreia îi lipseşte apartenenţa suferă 
de un gol interior şi va fi tentată să umple acel gol prin 
băutură sau mâncare. Poate avea probleme cu greutatea 
sau o problemă la nivelul sistemului digestiv. Poate deveni 
de asemenea foarte posesivă cu ceilalţi pentru a încerca să 
compenseze sentimentul ei de non-apartenenţă. 

A cincea nevoie: speranţa. 

Să îţi imaginezi că eşti prins sub pământ, în spaţiul 
unui tunel fără nicio deschidere, să fii convins că nu există 
nicio speranţă de a ieşi de acolo... ar fi mai bine să mori! 
Dar dacă îţi imaginezi că undeva departe, străluceşte o 
luminiţă, totul se schimbă. Acel mic grăunte de lumină redă 
viaţa şi energia speranţei. Timpul necesar pentru a ajunge 
la capătul tunelului nu va mai fi un obstacol. Este la fel şi în 
cazul fiinţei umane. Trebuie să ştii că te îndrepţi mereu spre 
lumină. Există ceva fantastic la capătul drumului tău. 
Trebui să îţi păstrezi speranţa că totul va fi mai bine. Ceea 
ce trăieşti acum sunt experienţe. Există pentru a te învăţa 

ceva despre tine. şi, pe măsură ce vei învăţa, va fi tot mai 
multă lumină, mai multă căldură şi iubire în tine. 

Oamnii fără speranţă sunt adeseori depresivi sau 
suferă de tensiune scăzută. ■ 

Cea de a şasea nevoie: afecţiunea. 

Dacă îţi lipseşte afecţiunea, cine a uitat să o semene? 
Privind în jurul tău, este uşor să observi că fiinţa umană 
acordă adeseori mai multă afecţiune animalelor decât 
semenilor ei oamenii. 

După ce a murit câinele ei, o prietenă mi-a mărturisit 
că soţul ei, fiica ei şi ea îşi acordă mai multă afecţiune. Nu 
şi-a dat niciodată seama de acest lucru, timp de ani de zile, 
afecţiunea lor era îndreptată spre câine, de când apăruse 
acesta în casa lor. Restul familiei era neglijat. Este bine să 
acorzi afecţiune animalelor, dar să nu uităm oamenii totuşi! 

Este o scenă obişnuită să vezi un soţ şi o soţie aşezaţi 
în faţa televizorului, ocupaţi să îşi mângâie căţeluşul ( sau 
pisica) în timp ce partenerul este lăsat deoparte... şi trebuie 
să se alinte singur!!! 

Atingerea fizică nu este singurul mod de a-ţi exprima 
afecţiunea. Un cuvânt de încurajare, o floare din când în 
când, o vorbă de dragoste sau un compliment pot ilustra 
afecţiunea. Ceea ce faci pentru ceilalţi, poţi să faci şi pentru 
tine, deoarece afecţiunea este şi pentru tine. Să nu uiţi de 
tine! 

Pe pământ, energia se află la baza oricărui lucru. 
Astfel, pentru a obţine ceva trebuie să investeşti energie. Cu 
cât vei face să circule mai mult energia afecţiunii, cu atât vei 
avea mai multă afecţiune în viaţa ta. S-a demonstrat faptul 
că un bebeluş care nu primeşte decât nevoile primordiale 
(lapte, schimbarea scutecelor etc) fără nici cea mai mică 
urmă de afecţiune din partea părinţilor, se lasă să moară, 
atât de importantă este pentru el acestă nevoie. 

Afecţiune înseamnă şi a afecta pe altcineva. De aceea 
atâţia oameni fac totul pentru a atrage afecţiunea celorlalţi. 
Oferim cadouri, tot felul de lucruri, spunem: „da” deşi am 
vrea să spunem „nu”. Toate acestea pentru a avea parte de 

atenţie. Fiinţa umană are nevoie să simtă că afectează pe 
cineva, că are o afecţiune pentru cineva. 

Dacă ai decide să nu afectezi viaţa nimănui deoarece 
te consideri lipsit de importanţă, ai începe să te retragi, să-ţi 
înfrânezi elanurile de afecţiune. Şi cei din jurul tău vor face 
la fel. Nu este armonios să te laşi afectat de anturajul tău, 
dacă tu nu îi afectezi pe cei din jurul tău. Acest lucru 
dezechilibrează schimbul de energie. 

Aceasta este explicaţia pentru mai multe alergii. Dacă 
lipsa ta e afecţiune se amplifică, vei avea aceleaşi probleme 
ca şi în cazul lipsei de partenenţă (hrană sau băutură). 

A şaptea nevoie: scopul, ţelul. 

Este un lucru foarte important să ai unul sau mai 
multe scopuri în viaţă. Dacă ţi-aş spune: „îţi dau un minut 
pentru a-mi spune care sunt scopurile tale pe termen scurt 
(şase luni), pe termen mediu (cinci ani) şi pe termen lung 
(douăzeci de ani)” ce o să-mi răspunzi? O să reuşeşti să îmi 
spui trei scopuri pentru fiecare interval de timp? Ar fi destul 
de greu, nu-i aşa? Mai ales dacă aceste scopuri nu există! 

Este foarte important să ai un scop precis. Doar prin 
acest fapt, pofta ta de viaţa se accentuează. Nu ezita să ai 
ţeluri mari! Este mai bine să ratezi un scop măreţ decât 
să atingi un scop mic!” 

Şi în plus, ţelurile se pot schimba. De exemplu: te-ai 
hotărât să înveţi să vorbeşti engleză în şase luni. Dar după 
şase luni, vrei să înveţi spaniola mai mult. Schimbarea nu 
este gravă, atâta timp cât ai un scop şi faci ceva pentru el în 
fiecare zi. Asigură-te că îţi defineşti clar scopul. Când îmi 
spui că vrei să ai propria ta casă anul viitor, este o dorinţă. 
Devine un scop în momentul în care faci ceva pentru a avea 
acea casă. Dorinţa ta ia forma unui scop când începi să 
decupezi anunţuri, să vezi case, să pui bani deoparte, să îţi 
faci planuri pentru construcţie, să începi să o decorezi în 
minte. Punând energie în realizarea dorinţei, aceasta devine 
un scop. Dacă ţi-aş spune să pui 5 dolari deoparte, în 
fiecare săptămână, pentru un proiect de anvergură ca cel de 
a avea o casă, ţi se va părea ceva ridicol: „Cine îşi poate lua 
o casă economisind 5 dolari pe săptămână? O să fie nevoie 

de cincizeci de ani pentru a o obţine!” Dar nu acest lucru 
contează. Trebuie mai întâi să vizualizezi totul şi să crezi în 
ceea ce vrei să faci şi să faci ceva, în fiecare săptămână 
pentru scopul tău. Există sute de persoane care trăiesc 
singure. Ar vrea să întâlnească pe cineva compatibil cu ele, 
dar nu fac nimic pentru a reuşi. Rămân la nivelul visului. Se 
postează în faţa televizorului imediat ce se întors de la 
serviciu. Este complicat să întâlneşti pe cineva astfel... Fără 
nicio îndoială, este nevoie de o acţiune, de exemplu iniţiativa 
de a vorbi cu cineva necunoscut în fiecare zi... 

Visul devine realitate dacă îl transformi în scop. Vei 
vedea: dacă ai un scop vei avea mai multă poftă de viaţă. Te 
vei trezi dimineaţa plin de elan deoarece ai un motive pentru 
a trăi. Dar nu fi rigid cu tine însuţi. Este bine să îţi fixezi un 
scop precis într-un timp determinat şi să-l spui tuturor. Dar 
să nu îl schimbi, adică să urmezi un scop pe care nu îl mai 
vrei neapărat, de teamă de ce ar putea spune ceilalţi, nu va 
fi benefic pentru tine. când vrei să îţi transformi dorinţa în 
scop, consultă-ţi supraconştiinţa pentru a avedea dacă acel 
scop este cu adevărat benefic pentru tine. îţi va semnala în 
felul ei. Dacă nu ai niciun scop în viaţă, ve fi adeseori lipsit 
de energie. îţi pierzi gustul de a face orice. Vor fi afectate 
mai mult braţele, picioarele, ochii, urechile, nasul. 

înainte de a trece la următorul capitol (cel despre 
spiritualitate), ia o foaie de hârtie şi scrie lista cu nevoile 
corpului tău emoţional. Apoi, examinează care dintre aceste 
nevoi a fost neglijată. De ce fel de hrană emoţională te 
privezi? Astfel, îţi va fi mult mai uşor să înţelegi de ce 
trăieşti atâtea emoţii în viaţa ta. Cu cât îţi hrăneşti mai mult 
corpul emoţional, cu atât va fi mai uşor să îţi stăpâneşti 
emoţiile. 

Afirmaţia pe care o poţi spune: 


M-AM HOTĂRÂT SĂ ÎMI RESPECT NEVOILE CORPULUI 
EMOŢIONAL ŞI SĂ ÎMI REGĂSESC ASTFEL SĂNĂTATEA 
_EMOŢIONALĂ._ 

Partea a cincea 


SPIRITUALITATEA 





Capitolul 21 

SPIRITUALITATEA- MEDITAŢIA 


Cea mai frumoasă definiţie a spiritualităţii, pe care ţi-o 
pot oferi, este aceasta: o fiinţă cu adevărat spirituală 
acceptă faptul că tot ceea ce vede la celălalt reprezintă 
propria lui oglindă. Acest fel de a vedea lucrurile nu este nici 
bun, nici rău: este pur şi simplu o binefacere acordată fiinţei 
devenite mai conştientă, un mijloc extraordinar pentru a a 
învăţa să te cunoşti mai mult şi pentru a observa tot ceea ce 
accepţi sau nu să vezi în tine. O fiinţă spirituală acceptă 
lucrurile aşa cum sunt, chiar dacă, uneori, nu este de 
acord, se acceptă pe sine aşa cum este, în felul ei de a fi: o 
lume întreagă de iubire se deschide în faţa ei. Am vorbit în 
acestă carte despre CREDINŢĂ, despre iubirea de sine, 
acceptarea de sine, iubire şi acceptarea celorlalţi şi despre 
dezvoltarea noţiunii de responsabilitate. Toate acestea nu 
înseamnă decât un lucru: a-1 vedea, a-1 auzi şi a-1 simţi pe 
Dumnezeu peste tot. Imaginează-ţi că toate fiinţele de pe 
pământ ar face la fel, ar fi extraordinar să trăim pe acestă 
lume. 

Cea mai măruntă critică sau acuzaţie adusă cuiva, se 
subînţelege astfel: „EU SUNT DUMNEZEU, CELĂLALT NU 
ESTE.” Adevărata spiritualitate se exprimă total diferit: EU 
SUNT DUMNEZEU AŞA CUM SUNT ŞI TOŢI CEILALŢI 
OAMENI. TOŢI SUNTEM EXPRESIILE LUI DUMNEZEU. Pur 
şi simplu nu ştim cum să îl exprimăm pe Dumnezeu în 
întregul său. 

Putem compara această noţiune cu simfonia a noua 
de Beethoven. Este perfectă. Dar când un tânăr pianist sau 
un debutant în muzică face câteva greşeli interpretând 
această piesă, oare acest lucru va afecta perfecţiunea 
simfoniei? Nu. Tânărul va cânta cât ştie el mai bine. Se va 
îmbunătăţi prin practică şi într-o zi va reuşi să interpreteze 
simfonia în toată perfecţiunea ei. Acelaşi lucru se întâmplă 
şi pe pământ. învăţăm să ne exprimăm Dumnezeul interior 
care este perfecţiune,în felul nostru, în ritmul nostru. 

De asemenea, putem compara venirea pe lume a 
fiecărei fiinţe umane cu o problemă de rezolvat. Imaginează- 
ţi câteva momente că, încă din momentul concepţiei fiinţei 
noastre, a entităţii noastre, a sufletului nostru, avem cu toţii 
o problemă identică de rezolvat. Dar, pentru că fiecare 
persoană este diferită, fiecare va face în felul său, mai 
repede sau mai încet, începând cu o anumită parte a 
problemei, învărtindu-se în jurul ei sau concentrându-se pe 
culorile ei. Aşa acţionăm şi pe pământ: cu toţii rezolvăm 
aceeaşi problemă, dar fiecare în felul lui. 

Nimeni nu are dreptul să judece ceea ce face celălalt. 
Când nu înţelegi ceva sau nu eşti de acord cu felul de a fi 
sau de a acţiona al altcuiva, pur şi simplu nu te afli de 
aceeaşi parte a problemei ca şi celălalt. Cine îţi spune că 
persoana aceea nu a avansat mai mult decât tine în 
rezolvarea problemei? Nimeni nu are dreptul de a judeca 
sau de a critica, deoarece nimeni nu are dreptul de a-1 
judeca şi de a-1 critica pe Dumnezeu. Filozofia oglinzii spune 
că, privind o altă persoană, vede, tot ceea ce ne aparţine 
nouă. Altfel spus, vedem calităţile şi defectele noastre şi le 
acceptăm sau nu. Tot ceea ce vezi te reprezintă, precum 
reflectarea unei oglinzi... 

Când te deranjează felul de a acţiona al unei persoane, 
există automat în tine o parte identică, care te deranjează şi 
pe care nu o accepţi la tine. Ceea ce accepţi nu te 
deranjează. Când ai o reacţie faţă de felul de a fi, de a vorbi 
sau de a acţiona al unei persoane, trăieşti multă emoţie. 
Atitudinea acelei persoane te deranjează şi judeci sau o 
acuzi, deoarece reflectă ceea ce nu îţi permiţi să faci tu. 
Refuzi să accepţi că eşti ceea ce critici la celălalt. îi interzici 
acelei părţi din tine să fie ea însăşi, deoarece ai decis la un 
mment dat în viaţa ta că acel mod de a fi era complet 
inacceptabil. Plecând de la acest fapt, nu eşti niciodată tu 
însuţi deoarece eşti în reacţie faţă de o altă persoană. 

Aşadar, în loc de a judeca dacă un fel de a fi este bun 
sau rău, acceptă faptul că poţi fi ca acea persoană şi 
întreabă-te ce te-ar costa dacă ai fi aşa. Dacă preţul de plătit 
este mic, ce ai avea de câştigat dacă vrei să fii altfel? 

La fel ca o oglindă, când vezi frumuseţea celuilalt sau 
admiri o persoană, fii conştient şi acceptă că acea frumuseţe 
îţi aparţine şi ţie: nu rămâne decât să vrei să o exprimi. 
Oamenii sunt atât de ocupaţi de problemele celorlalţi şi de 
evoluţia celorlalţi încât neglijează să îşi facă propria 
curăţenie interioară. Ne aflăm cu toţii pe pământ pentru 
propria noastră evoluţie, adică pentru a învăţa să iubim şi 
pentru a fi fericiţi. Dacă fiecare entitate ajunge să fie fericită, 
întreg pământul va fi fericit. Este mult mai uşor să te ocupi 
de tine decât să încerci să controlezi viaţa tuturor. 

Când cineva îţi cere ajutorul, este important să faci 
acest lucru cât ştii tu mai bine. Se numeşte caritatea 
umană. Suntem cu toţii pe pământ pentru a creşte 
împreună. Totuşi, asigură-te că celălalt face primul pas. 
Când intenţia de a ajuta vine de la tine şi vrei foarte tare să 
faci ceva pentru acea persoană, cere-i permisiunea. 

De exemplu: „Aş vrea să îţi spun ceva important, cred 
sincer că pot să te ajut acum. îmi dai voie să-ţi spun ce 
cred?” Şi atunci vei şti, în funcţie de răspunsul lui dacă este 
benefic sau nu pentru tine să îl ajuţi. Dacă te forţezi să ajuţi 
pe cineva care nu vrea să îşi schimbe comportamentul, vei 
cheltui inutil energie şi, în plus, gestul tău sigur nu va fi 
apreciat! 

învăţând să îl vezi pe Dumnezeu peste tot în jurul tău, 
în tine, în toate fiinţele, animalele, natură, viaţa va deveni 
complet diferită. Vei avea impresia că eşti mereu înconjurat 
de soare. 

Tot ceea ce există pe pământ şi în întreg cosmosul este 
expresia lui Dumnezeu. Doar Dumnezeu se poate exprima 
într-un mod diferit pe fiecare planetă. Pe Pământ, doar 
oamenii îl interpretează greşit pe Dumnezeul adevărat. 
Priveşte în jurul tău: stelele, oceanele, planetele, animalele 
sălbatice, sunt tot timpul hrănite şi nu le lipseşte niciodată 
nimic. Trăiesc conform marilor legi naturale. Doar oamenii 
şi ceea ce este atins de oameni au probleme şi boli. 

A fi fericit, a fi spiritual înseamnă „a trăi în prezent”. 
Evoluţia este atât de rapidă pe pământ încât unele persoane 
se agaţă de trecut spunând: „ce frumos era când eram mai 

tineri, totul părea mai uşor!” A rămâne astfel agăţat de 
trecut înseamnă să nu trăieşti în prezent. 

Putem compara o persoană care îşi regretă trecutul 
sau care crede că a făcut prea multe greşeli cu o persoană 
care urcă scările luând pe umeri fiecare treaptă pe care o 
urcă până la urmă devine foarte greu. Eşti o astfel de 
persoană agăţată de trecut? Priveşte ce acumulezi în tine. 
Garderoba ta, sertarele, pivniţa şi garajul reprezintă trecutul 
tău? Eziţi să te desparţi de lucruri pe care nu le mai 
foloseşti sau vrei să le păstrezi ca amintire? Acest lucru 
arată că încă te agăţi de trecut. Acum când eşti pe cale să îţi 
faci curăţenia interioară ar fi bine să o faci şi pe cea 
exterioară în acelaşi timp. Curăţă locurile din casa ta unde 
ai adunat o mulţime de lucruri din trecut de mult timp, tot 
ceea ce nu ai mai folosit de un an. Energia care nu se mişcă 
este echivalentă cu energia prost folosită. Cu cât mişti mai 
multă energie, cu atât vei dobândi mai multă energie. Cu cât 
faci curăţenie mai mare la tine acasă, cu atât vei face mai 
mult loc pentru lucrurile noi. Este legea golului. în timp ce 
unii oameni rămân agăţaţi de trecut, alţii nu se gândesc 
decât la viitor. Fie că îşi fac griji, fie că întârzie, marea 
fericire îi aşteaptă: „Când mă voi căsători, viaţa mea va fi 
mai frumoasă... când voi avea casa mea... când voi avea un 
copil... „ Sunt departe de a trăi clipa prezentă! A planifica 
lucrurile pentru viitor este bine, dar nu trebuie să îţi amâni 
fericirea până când vor apărea acele lucruri. A fi spiritual 
înseamnă a gândi „a fi, a face şi a avea”, mai degrabă de cât 
„ a avea, a face şi a fi”. O persoană care crede: „ Dacă voi 
câştiga mulţi bani voi începe o afacere şi voi fi fericit” aşează 
lucrurile în ordinea : a avea, a face, a fi. Acea persoană, 
pentru a fi în acord cu legile naturale, trebuie să gândească 
aşa: „Pentru a fi fericit, vreau să încep o afacere, aşadar voi 
face totul pentru a o pune pe picioare şi apoi o voi avea.” 

Epoca spiritualităţii, era reînnoirii începe acum. Este 
axată pe „ a fi” şi nu pe „ a avea”. Toţi cei care continuă să 
creadă că „a avea” este mai important decât „a fi” vor 
cunoaşte foarte greu fericirea, acum şi în anii ce vor urma. 
Acest lucru nu înseamnă însă că trebuie să laşi deoparte tot 

ceea ce ai. Nu, Dumnezeu a creat lucruri frumoase care 
aparţin tuturor. Toată lumea are dreptul la ele. 


N 


Totuşi lucrurile, bunurile nu trebuie să te conducă. 

Este inutil să fii îngrijorat pentru viitor, dacă, în 
prezent îţi este bine. Ştii că devenim ceea ce gândim. Dacă 
astăzi îţi este bine, îţi plăteşti chiria, ai mâncare, eşti 
sănătos şi ai tot ceea ce îţi trebuie, Bravo! Asta este 
important. Nu ai de ce să îţi faci griji pentru lunile viitoare 
sau pentru anii ce vor veni. Acest lucru nu te împiedică să 
îţi planifici unele lucruri pentru viitor, să ai scopuri, totul 
trebuie făcut însă cu încredere că se va întâmpla. 

Dumnezeul tău interior ştie foarte bine de ce ai nevoie. 
Când ţi se întâmplă lucruri neplăcute, nu reprezintă ceea ce 
îţi doreşti tu, ci ceea ce ai nevoie. Este felul în care 
Dumnezeul tău interior, supraconştiinţa ta îţi transmite 
faptul că există ceva în vorbele tale, în gesturile sau în 
gândurile tale, care în acest moment este contrar legilor 
iubirii. în acest fel, încearcă să te facă să devii conştient. 
Când tot ceea ce spui, faci sau gândeşti este în armonie cu 
legile iubirii, nu mai ai nevoie de mesaje şi nu ţi se pot 
întâmpla decât lucruri frumoase. 

Pentru a te ajuta să auzi acea voce interioară a 
supraconştiinţei tale sau a Dumnezeului tău interior, îţi 
sugerez să practici meditaţia. Este indispensabilă pentru 
evoluţia ta. Cu cât înveţi mai bine să ajungi în interiorul 
tău, să te iubeşti şi să te accepţi, cu atât vei vrea mai mult 
să asculţi acea voce interioară. Este recomandat să meditezi 
în fiecare zi. Meditaţia nu este o relaxare. Constă în a-ţi 
acorda timp, câteva minute pe zi pentru a nu te mai gândi. 
Cel mai bun moment este dimineaţa devreme sau înainte de 
masă. Dacă îşi este imposibil să meditezi dimineaţa, poţi să 
faci acest lucru înainte de masa de seară. Totuşi nu este 
recomandat să meditezi după prânz. E de preferat să alegi 
acelaşi loc, în care . să te poţi izola cu uşurinţă. Dacă se 
poate, alege un loc orientat spre răsărit, unde vezi răsăritul 
soarelui dimineaţa. Poţi medita între douăzeci şi treizeci de 
minute pe zi. Meditaţia nu se face niciodată culcat sau cu 
capul sprijinit pe ceva. Te aşezi cu spatele cât mai drept 

pentru a lăsa energia să urce de jos în sus, până a cap. 
Meditaţia se poate face cu sau fără muzică. Este bine să 
repeţi în minte o frază sau un cuvânt spiritual pentru a-ţi 
ţine conştientul ocupat. Acest lucru se numeşte Mantra. 
încearcă să găseşti un cuvânt sau o frază care nu va aduce 
nicio imagine conştiinţei tale: pace, iubire, armonie. Mantra 
pe care o recomand în atelierele Ascultă-ţi corpul este EU 
SUNT DUMNEZEU, DUMNEZEU SUNT EU. Cu cât repeţi 
mai mult aceste cuvinte, cu atât îţi ajuţi subconştientul să 
găsească mijloacele de a o exprima. La început se poate să 
întâmpini câteva dificultăţi. Este foarte greu pentru un om 
să nu mai gândească, doar să observe. Dar să nu îţi pierzi 
răbdarea. Ceea ce contează înainte de toate este 
perseverenţa ta şi nu reuşita meditaţiei. Este la fel ca şi în 
cazul exerciţiilor fizice. La început, mişcările sunt 
numeroase şi nu vezi decât greutatea de a le executa. 
Perseverând, ajungi să le faci cu uşurinţă. Acelaşi lucru se 
întâmplă şi cu meditaţia. După un timp, fie că e vorba de 
zile, de săptămâni sau de luni, în funcţie de dsciplina 
gândirii tale, vei prinde gustul pentru meditaţie. îţi va lipsi 
când nu o vei mai face. Meditând ajungi să stingi acea voce 
din mintea ta, pentru a o auzi pe cea a supraconştiinţei tale. 
Vei găsi răspunsuri pentru problemele tale sau pentru 
întrebările ce te frământă, nu neapărat în timpul meditaţiei, 
ci în orele sau zilele următoare. Dacă simţi o durere sau un 
disconfort în diverse locuri din corp, nu te nelinişti, este pur 
şi simplu un stres mai vechi care iese la suprafaţă şi te 
eliberează. Observă-1 pur şi simplu, fără să te gândeşti la el, 
aşa cum ai observa frunzele uscate ce plutesc pe apa unui 
râu. Este foarte benefic pentru tine. mulţumeşte-i corpului 
tău pentru acea durere. 

în încheierea acestui capitol, fă o listă cu tot ceea ce te 
deranjează la ceilalţi şi observă ce anume îţi aparţine ţie. Vei 
fi surprins de descoperirile tale. Când vei găsi ceea ce nu 
accepţi la tine însuţi, acordă-ţi dreptul de a fi astfel. Şi 
pune-ţi următoarea întrebare: „ce mă costă să fiu astfel?” 

Apoi fă o a doua listă cu tot ceea ce admiri la ceilalţi. 
La fel ca ceea ce te deranjează şi ceea ce admiri îţi aparţine 
ţie. îţi aparţine însă nu accepţi faptul că şi tu poţi fi bun şi 

fantastic, la fel ca şi acea persoană pe care o admiri. Acorda¬ 
ţi dreptul de a fi astfel, acceptă faptul că şu tu poţi avea la 
fel de mult talent şi te poţi simţi la fel e bine ca acea 
persoană. Acordă-ţi timp să te descoperi cu adevărat. 


EŞTI O MANIFESTARE A LUI DUMNEZEU. NU EXISTĂ 
NIMIC ALTCEVA CARE SĂ EXISTE ÎN ACEASTĂ LUME 
SAU ÎN ALTE LUMI, LA FEL CA TINE._ 


Afirmaţia pe care o poţi spune este aceeaşi cu cea din 
primul capitol. Există o diferenţă între ceea ce simţi acum şi 
ceea ce ai simţit la început? 

Nu uita că fiinţa umană îşi creează propria sa fericire 
în funcţie de ceea ce crede despre ea însăşi. 

CONCLUZIE 


Te afli pe pământ pentru un singur motiv: acela de a 
evolua, adică de a-ţi ajuta sufletul să se purifice şi să 
crească. A creşte înseamnă a te iubi şi a-i iubi pe ceilalţi. 
Noi, oamenii avem mintea prea rigidă şi, în consecinţă ne 
este greu să iubim în totalitate, necondiţionat şi impersonal. 
Trebuie să ne întoarcem de mai multe ori, în diverse corpuri 
pentru a învăţa să iubim în condiţii diferite de fiecare dată. 
Pământul este o mare şcoală de iubire. A fi viu este un 
privilegiu. De aceea trebuie să foloseşti fiecare moment din 
viaţa ta pentru a iubi tot mai mult. Eviţi astfel să revii de 
multe ori pentru a iubi mai mult în fiecare viaţă. Este ca şi o 
şcoală normală: dacă, în fiecare an te distrezi şi nu vrei să 
înveţi nimic, va trebui să rămâi mai mulţi ani în aceeaşi 
clasă. Cea mai bună explicaţie pentru a înţelege ceea ce se 
întâmplă „între două vieţi” este comparaţia cu cele două 
săptămâni de la sfârşitul vacanţei dintre anii şcolari. Dintr-o 
dată, ai chef să te întorci la şcoală, deoarece vezi alţi copii 
care ştiu mai multe decât tine şi te grăbeşti să înveţi şi tu. 

Totuşi, mulţi uită, o dată întorşi la şcoală, scopul lor, 
adică acela de a învăţa. Acest lucru se întâmplă adeseori 
pentru mai multe persoane, în timpul vieţii lor pe pământ. 
Alţii însă vor foarte mult să înveţe: fac multe lucruri bune şi 
ajung să parcurgă materia din mai mulţi ani, într-unul 
singur. în consecnţă, îşi termină studiile mai repede decât 
alţii şi ajung mult mai repede să cunoască o mare fericire 
interioară. 

Tu ce fel de şcolar eşti? 

Nu ţine decât de tine să alegi. 

Cel mai plăcut este faptul că este într-adevâr uşor. Tot 
ceea ce ai de făcut, sunt acte de iubire, adică să îl vezi de 
Dumnezeu peste tot, în tine, în jurul tău şi să accepţi fiecare 
persoană aşa cum este în prezent. Restul va veni de la sine: 
fricile tale şi orice emoţie inutilă vor dispărea. îţi vei stăpâni 
orgoliul, bolile vor dispărea şi relaţiile tale afective se vor 

îmbunătăţi foare mult. Va fi abundenţă peste tot: atât pe 
plan material cât şi spiritual! CE ALTCEVA ESTE MAI 
IMPORTANT ? Cu cât îţi exprimi mai mult Dumnezeul 
interior iubindu-te şi iubindu-i pe ceilalţi, cu atât va străluci 
mai mult soarele tău interior şi va lumina în jurul tău. 

Devii astfel o sursă de lumină şi de căldură în serviciul 
tuturor celor care au şansa de a fi aproape de tine sau în 
gândurile tale. 

îţi doresc din tot sufletul să devii acest soare frumos şi 
să cunoşti acea mare fericire pe care o meriţi atât de mult. 

CU DRAGOSTE, 

Lise Bourbeau 

